
Tatălui nostru, pentru că a condus un Chevette 
cafeniu vechi, în vremea anilor noștri de colegiu. 


Mamei noastre, pentru că ne-a făcut micul dejun 
în fiecare dimineață, timp de optsprezece ani. 
Fiecăruia dintre noi. 


Introducere 


Care sunt ideile cu priză la ceilalţi? 


Un amic al unuia dintre prietenii noștri este om de afaceri 
și călătorește mult. Să-l numim Dave. Dave a fost de curând 
în Atlantic City, unde avea o întâlnire importantă de afaceri. 
După încheierea acesteia a căutat un local în care să-și 
omoare timpul care-i mai rămăsese până la ora de decolare a 
avionului. 

Tocmai golise primul pahar când o femeie atrăgătoare s-a 
apropiat de el și l-a întrebat dacă i-l poate oferi ea pe 
următorul. Sigur, a răspuns el surprins, dar totodată flatat. 
Femeia s-a îndreptat către bar și s-a întors cu două pahare — 
unul pentru ea și unul pentru el. Dave i-a mulțumit și a 
sorbit din pahar. Incepând cu acest moment nu-și mai poate 
aminti nimic. 

Mai exact, nu-și mai amintește decât că s-a trezit, 
dezorientat, în cadă, într-o cameră de hotel, cu trupul 
acoperit de gheaţă. S-a uitat în jur precipitat, încercând să-și 
dea seama unde se află și cum ajunsese acolo. Apoi privirile 
i-au căzut pe o însemnare: 

NU TE MIȘCA. SUNĂ LA 911. 

Pe o măsuţă, lângă cadă se afla un telefon celular. L-a luat 
și a format 911, cu mâinile înghețate și neîndemânatice. 
Ciudat lucru, operatoarea de la celălait capăt al firului nu 
părea deloc surprinsă de situaţia în care se afla el. l-a spus 

doar atât: „Vă rog, domnule, să căutati în spatele dumnea- 
voastră, încet și cu grijă. Aveti un tub în dreptul șalelor?“ 

Îngrijorat, Dave a bâjbâit cu mâinile în spatele lui. Da, 
tubul se afla chiar acolo. 

Operatoarea a continuat: „Nu intrați în panică, domnule, 
dar realitatea este că tocmai v-a fost prelevat un rinichi. 
Există în oraș o bandă organizată de indivizi care extrag 
organe și acestora le-aţi căzut victimă. O echipă de salvare se 
află deja în drum spre dumneavoastră. Nu faceți niciun gest 
până când ajunge.“ 


Ceea ce tocmai aţi citit este una dintre legendele urbane 
cele mai populare care au circulat în ultimii cincisprezece 
ani. Primul indiciu îl reprezintă fraza clasică de început a_ 
oricărei legende urbane: „un amic al unui prieten...” Aţi EA 


remarcat vreodată că prietenii prietenilor noștri par să aibă o 


viață mult mai interesantă decât prietenii înșiși? 

Probabil ați mai auzit și înainte povestea hoţilor de 
rinichi. Circulă sute de versiuni, dar toate au în comun trei 
elemente: 1) băutura cu somnifer; 2) cada plină cu gheaţă; 3) 
furtul rinichiului — ca deznodământ. Una dintre versiuni 
are ca protagonist un bărbat însurat care invită în camera sa 
din Las Vegas o prostituată, iar aceasta îi servește băutura cu 
somnifer. Este o povestire cu rol moralizator, clădită pe 
subiectul furtului de rinichi. 

Imaginaţi-vă că închideţi cartea chiar acum, iar după o 
oră sunați un prieten și-i spuneți povestea, fără s-o recitiți. 
Probabilitatea să o redaţi aproape perfect este foarte mare. 
Poate că veți uita Atlantic City ca loc de desfășurare și „întâl- 
nirea de afaceri importantă“ pe care o avea personajul — cui 
îi pasă de aceste aspecte? Dar vă veți aminti tot ceea ce este 
important. 
înțelegem, o reținem și putem s-o repovestim mai târziu. lar 
dacă credem în veridicitatea ei, comportamentul nostru se 


poate modifica definitiv — cel puţin în privința acceptării 


unei băuturi de la necunoscute cu înfățișare atrăgătoare. 

Comparați povestea hotilor de rinichi cu următorul pasaj, 
extras dintr-o publicaţie distribuită de o organizație non- 
profit: „O dezvoltare comunitară solidă se bazează pe o 
structură de profitabilitate a investiţiei care poate fi adaptată 
valorificând practicile existente“, se spune, continuându-se 
cu argumente: „un factor care direcționează fluxul de resurse 
spre CCI îl reprezintă faptul că finanțatorii sunt adesea 
obligaţi să stabilească grupurile țintă sau să stipuleze cerințe 
stricte în realizarea granturilor pentru a asigura responsa- 
bilizarea.“ 

Imaginaţi-vă că închideți cartea chiar acum și lăsaţi să 
treacă o oră. De fapt, puteți să nu așteptați nici două minute: 
sunați un prieten și redaţi-i pasajul respectiv, fără să-l mai 
citiţi o dată. Succes. 

Poate că ne veți întreba: e cinstit să comparăm o legendă 
urbană cu un pasaj încâlcit? Sigur că nu e. Dar tocmai aici 
lucrurile devin interesante. Gândiţi-vă la cele două exemple ca 


fiind doi poli ai unei axe pe care lucrurile sunt situate în or- 
dinea gradului de dificultate cu care pot. fi memorate. Care 
dintre ei pare mai apropiat de modul în care se comunică la 
locul vostru de muncă? Dacă aparțineți categoriei majoritare a 
oamenilor, atunci locul dvs. de muncă este, „pe axă, la fel de 
aproape de polul nonprofit pe cât este de aproape Polul Nord. 

Poate că este absolut firesc ca unele idei să fie interesante 
prin ele însele, altele, tocmai invers, să fie intrinsec neintere- 
sante. O bandă de hoţi de organe — informaţie interesantă 
prin ea însăși! Strategia financiară nonprofit — neinteresantă 
de la bun început! Avem de-a face cu opoziția natura! — cul- 
tivat în sfera ideilor: se nasc ele interesante sau sunt lucrate 
pentru a deveni interesante? 

Ei bine, această carte crede în cultivarea ideilor. 

Prin urmare, cum să ne cultivăm ideile pentru a le ga- 
ranta reușita? Mulţi dintre noi depun eforturi pentru a 
depăși dificultatea comunicării ideilor, pentru a le expune 
astfel încât să producă un impact. Un profesor de biologie 
explică procesul mitozei timp de o oră, iar în săptămâna 

următoare doar trei elevi își mai amintesc ce este aceasta. Un 
manager ține un discurs prin care pune în lumină o nouă 
strategie, participanţii dau din cap entuziasmați, iar a doua 
zi angajații de la departamentul de relaţii cu clienţii aplică 
voioși tot vechea metodă. 

Se întâmplă adesea ca ideile bune să întâmpine dificultăţi 
în privința reușitei, în timp ce povestea ridicolă a hotilor de 
organe continuă să circule, fără să fie necesar vreun demers 
pentru susținerea ei. 

De ce? Doar pentru că niște rinichi luați cu japca repre- 
| zintă un subiect care se vinde mai bine decât altele? Sau este 
posibil să facem ca o idee autentică, valoroasă să circule cu 
același succes ca și aceasta, falsă? 


Adevărul despre popcornul de la cinema 


Art Silverman fixa cu privirea o pungă cu popcorn — din 
acelea care se vând la cinematografe. Punga părea nelalocul 
ei cum stătea acolo, pe biroul lui. În încăpere se ridicaseră de 
câtăva vreme vaporii aromei artificiale de unt. Datorită 
cercetărilor efectuate de organizaţia sa, Silverman știa că 
popcornul de pe biroul său era dăunător sănătăţii. Extrem de 
nociv chiar. Sarcina lui consta în a găsi modalitatea de a co- 
munica acest mesaj spectatorilor din sălile de cinema ameri- 
cane, lipsiţi de orice bănuială în această privinţă. 

Silverman lucra pentru Centrul de Știință în Interesul 
Public (CSPI), un grup nonprofit cu rol în educarea publi- 
cului cu privire la alimentaţie. CSPI trimisese la laborator, în 
vederea analizelor nutriționale, pungi cu floricele de porumb 
care se comercializau la mai multe cinematografe din trei 
mari orașe. Rezultatele au luat prin surprindere pe toată 
lumea. 

Departamentul pentru Agricultură al Statelor Unite 
(USDA) recomandă ca hrana zilnică să nu conţină mai mult 
de 20 de grame de grăsimi saturate. Analizele de laborator 

au dat la iveală un conţinut de 37 de grame într-o pungă de 
popcorn. 

Vinovatul este uleiul din nucă de cocos, folosit pentru 
înflorirea boabelor de porumb. Uleiul de cocos are unele 
avantaje față de alte uleiuri. El conferă popcornului o textură 
plăcută, mătăsoasă și o aromă naturală, mai atrăgătoare 
decât în cazul celorlalte uleiuri. Din nefericire însă, conform 
analizelor de laborator, uleiul de cocos e plin ochi de grăsimi 
saturate. 

Porţia de popcorn de pe biroul lui Silverman — o gustare 
pe care cineva ar putea-o înfuleca între două mese — 
conținea grăsimile saturate suficiente pentru aproape două 
zile. lar cele 37 de grame de grăsimi saturate se refereau la o 
pungă medie. Fără îndoială că un recipient mai decent în 
dimensiuni creștea cantitatea de grăsimi până la trei cifre. 

Provocarea o reprezenta, după cum și-a dat Silverman 
seama, faptul că puțini oameni știau ce înseamnă „37 de 
grame de grăsimi saturate“. Marea majoritate nu memorează 
recomandările privitoare la nutriția zilnică venite din partea 
USDA. Nu se prea știe dacă 37 de grame înseamnă o 
cantitate nocivă sau una normală. Și chiar dacă se intuiește că 
aceasta „face rău“, apare întrebarea dacă „face mult rău“ (ca 
în cazul țigărilor) sau doar „într-o oarecare măsură” (ca în 
cazul unei prăjituri sau al unui milk-shake). 

Însăși expresia „37 de grame de grăsimi saturate“ era 
informația lipsiți de interes. „Grăsimile saturate nu trezesc 
niciun interes“, ne spune Silverman. „Reprezintă ceva sec, 
academic, cui îi pasă de ele?“ 

Silverman ar fi putut face un fel de comparaţie vizuală — 
eventual o reclamă care să compare cantitatea de grăsimi 
saturate din popcorn cu recomandările USDA privitoare la 
doza zilnică admisă. Imaginaţi-vă un grafic în care una 
dintre linii este de două ori mai lungă decât cealaltă. 

Dar aceasta ar fi fost o abordare întrucâtva prea științifică. 
Prea rațională. Cantitatea de grăsimi conținută de popcorn 
era, dintr-un anumit punct de vedere, lipsită de orice rațiune. 

Era de-a dreptul absurdă. CSPI avea nevoie de un mesaj 
astfel elaborat încât să exprime total acest absurd. 
Silverman a venit cu o soluție. 


CSPI a solicitat organizarea unei conferințe de presă în 
data de 27 septembrie 1992. lată mesajul pe care l-a prezentat 
cu această ocazie: „O pungă medie de popcorn «cu unt» de 
la un cinematograf obișnuit conţine mai multe grăsimi ce 
provoacă obturarea arterelor decât un mic dejun format din 
șuncă și ouă, un prânz constând dintr-un Big Mac și cartofi 
prăjiți și o cină cu friptură cu toate condimentele — luate la 
un loc!“ 

Cei de la CSPI n-au neglijat impactul vizual — au ame- 
najat în fața camerelor de luat vederi un bufet cu toate aceste 
mâncăruri grase. Porţia de hrană nesănătoasă pentru o zi 
întreagă, așezată la vedere. Toate acele grăsimi saturate — 
înghesuite într-o pungă cu popcorn. 

Ştirea a făcut imediat senzație, fiind difuzată la CBS, NBC, 
ABC și CNN. A fost prezentată pe prima pagină a publi- 
cațiilor USA Today, Los Angeles Times și la rubrica Style din 
cadrul ziarului The Washington Post. Leno și Letterman s-au 
întrecut în glume despre popcornul îmbibat în grăsimi, iar 
titlurile articolelor se întreceau în extravaganţă: „Popcornul 
poate fi consumat de minorii în vârstă de până la 17 ani doar 
cu acordul părinților”, „Lumini, acțiune, colesterol!“ „Pop- 
cornul de la cinematograf are dublă distribuţie de grăsimi.“ 

Ideea a avut succes. Cei care mergeau la film, cuprinși de 
repulsie în urma acestor anunțuri, au început să evite în 
masă popcornul. Vânzările au scăzut dramatic. Personalul 
angajat al cinematografelor s-a văzut nevoit să răspundă 
întruna aceleiași întrebări: uleiul din popcorn era din cel 
„tău“? N-a trecut multă vreme până când majoritatea lantu- 
rilor de cinematografe mai importante — printre care United 
Artists, AMC și Loews — au anunţat că vor înceta să mai 
folosească ulei din nucă de cocos. 

E necesar ca ideile să prindă? 


Aceasta este povestea succesului unei idei. Mai mult decât 
atât, este povestea succesului unei idei pe deplin adevărate. 
Echipa de la CSPI aflase un lucru de interes public și dorea 
să-l împărtășească. S-a gândit la o modalitate prin care să 
comunice ideea, astfel încât oamenii să asculte și să ia seama. 
lar ideea a prins — exact ca povestea hotilor de rinichi. 

Iar ca să fim onești trebuie să recunoaștem că șansa nu 
prea părea să fie de partea celor de la CSPI. Poveştii cu 
„popcornul de la cinematograf e plin de grăsimi“ îi lipseşte 
senzaționalul asociat cu o bandă de hoţi de organe. De data 
aceasta nimeni nu s-a trezit într-o cadă plină cu ulei. Povestea 
nu era deci spectaculoasă, nu era nici măcar deosebit de 
interesantă. Mai mult, ea nu avea ingredientele necesare unei 
știri captivante — câți dintre noi sunt interesați să se mențină 
la curent cu noutăţile în materie de popcorn? Nu era vorba 
despre celebrități, modele sau animale de casă adorabile. 

Pe scurt, ideea popcornului era foarte asemănătoare idei- 
lor cu care majoritatea ne întâlnim în fiecare zi — idei inte- 
resante, dar nu senzaţionale, complet adevărate, dar nu izbi- 
toare, importante, însă nu „chestiuni de viaţă și de moarte“. 
Dacă nu lucraţi în publicitate sau în relaţii publice nu dis- 
puneţi, probabil, de prea multe resurse pentru a vă susține 
ideile. Nu aveți un buget de milioane de dolari pe care să-l 
alocați publicităţii și nici o echipă de profesioniști. Ideile 
dumneavoastră trebuie să fie o reușită prin ele însele. 

Am scris această carte pentru a veni în ajutorul celor care 
vor ca ideile lor să prindă. Prin „a TNS ne referim la 
impact de durată — schimbând opiniile sau -a 
tul celor care le receptează. 

Ajunşi aici, merită să ne întrebăm de ce-ar fi necesar ca 
ideile voastre să prindă. In fond, comunicarea zilnică nu are 
nevoie, în cea mai mare parte a ei, să exercite un impact. Nu 
e nevoie ca formularea „dă-mi, te rog, sosul“ să fie una me- 
morabilă. Iar când le povestim prietenilor despre problemele 

pe care le întâmpinăm în relaţiile noastre nu încercăm să 
obținem un „impact de durată“ asupra lor. 

Așadar nu este nevoie ca orice idee să prindă. Atunci 
când întrebăm oamenii cât de des se confruntă cu nevoia de 
a face ca o idee să aibă impact, ne răspund că aceasta se 
întâmplă între o dată pe lună și o dată pe săptămână, între 
douăsprezece și cincizeci și două de ori pe an. În cazul 
managerilor este vorba despre „idei grandioase“, despre di- 
recții strategice noi și recomandări privind comportamentul. 
Profesorii încearcă să transmită elevilor teme și conflicte și 
tendințe — genul de teme și modalități de gândire care vor 
rămâne mult timp după ce datele individuale se vor fi 
estompat. Autorii articolelor din ziare încearcă să schimbe 
părerile cititorilor în privinţa chestiunilor politice. Condu- 
cătorii religioși încearcă să împărtășească din înțelepciunea 
lor spirituală credincioșilor. Organizațiile nonprofit încearcă 
să convingă voluntarii să ofere din timpul lor, iar donatorii 
să contribuie cu fonduri pentru o cauză demnă. 

Dată fiind importanța „pe care o are determinarea area reușitei 

pa i el! Ga 
puțină TIE Atunci când ni se oferă sfaturi privind modul 
în care facem o comunicare, acestea se referă de obicei la 
atitudine: „Stai drept, menţine contactul vizual, folosește 
gesturi adecvate ale mâinii. Exersează, exersează, exersează 
(dar nu lăsa impresia unei atitudini artificiale)“. Uneori 
primim sfaturi referitoare la structură: „Spune-le despre ce ai 
să le vorbești. Vorbește-le, apoi spune-le despre ce le-ai 
vorbit.” Sau „Începe prin a le capta atenţia — spune o glumă 
sau o poveste.“ 

Un alt gen de recomandări se referă la familiarizarea cu 
publicul-țintă: „Aflaţi ce îi interesează pe ascultători și adap- 
taţi-vă discursul în funcție de cele aflate.” Iar în final ajun- 
gem la refrenul cel mai popular din categoria îndemnurilor 
privitoare la comunicare: repetati, repetați, repetați. 

/ Toate aceste recomandări au merite incontestabile, cu 
excepția, poate, a accentului care se pune pe repetiţie (dacă 
trebuie să spui cuiva același lucru de zece ori, înseamnă că 

ideea n-a fost bine formulată; picio legendă urbană nu trebuie 
repetată de zece ori). Dar toate aceste îndemnuri prezintă o 
deficiență flagrantă: nu-i sunt de ajutor lui Art Silverman în 
încercarea de a găsi modalitatea optimă prin care să explice că 
popcornul de la cinematograf este cu adevărat nesănătos. 

Silverman ştie fără îndoială că trebuie să stabilească un. 
contact vizual și că trebuie să exerseze. Dar care e mesajul pe 
care ar trebui să-l exerseze? Își cunoaște publicul receptor — 
e format din oameni cărora le place popcornul și care nu 
realizează cât de nociv e acesta. Deci ce mesaj are el de trans- 
mis? Pentru ca lucrurile să fie și mai complicate, Silverman 
știe că nu-și permite luxul repetiției — dispune de o singură 
șansă pentru a trezi interesul media în legătură ceea ce are de 
relatat. 

Să luăm exemplul unei învățătoare. Aceasta își cunoaște 
scopul: să predea materia prevăzută de curriculumul naţio- 
nal. Își cunoaște publicul: elevii din clasa a treia, cu anumite 
cunoștințe și abilități. Știe cum să se exprime eficient: 
stăpânește la perfecție arta posturii, a dicţiei și a contactului 
vizual. Prin urmare totul este limpede: scopul, publicul as- 
cultător și forma de prezentare. Dar formularea în sine a 
mesajului e departe de a fi limpede. Elevii care participă la 
ora de biologie trebuie să înțeleagă mitoza — în regulă, iar 
mai departe? Există un număr infinit de modalități prin care 
să predai mitoza. Care dintre ele este cea eficientă? Și cum o 
poți cunoaște dinainte? 


Ce a condus la scrierea cărții 
„idei cu impact garantat“? 


Întrebarea extinsă este, deci, cum formulezi o idee pentru 
ca ea să prindă? În urmă cu câţiva ani, noi — fraţii Chip și Dan 
— am realizat că amândoi studiam de vreo zece ani modul în 
care unele idei prind la public. Cercetările noastre veneau din 
domenii foarte diferite, dar am ajuns amândoi la aceeași între- 
bare: de ce unele idei au succes, iar altele eșuează? 

Dan este pasionat de domeniul educațional. E] și-a adus 
contribuția la înființarea editurii Thinkwell și a ajuns să-și 
pună o întrebare întrucâtva eretică: dacă ar trebui să elabo- 
rezi un manual pornind de la zero și folosind imagini video 
și tehnologie în loc de text, cum ar fi posibil lucrul acesta? În 
calitate de editor-șef la Thinkwell, Dan trebuia să lucreze cu 
echipa sa pentru a stabili care sunt cele mai bune modalități 
de predare a unor materii precum economia, biologia, mate- 
matica sau fizica. A avut ocazia să lucreze cu unii dintre cei 
mai eficienți și iubiţi profesori din ţară: profesorul de ma- 
tematică era și actor de stand-up comedy; profesorul de 
biologie primise titlul de Profesorul Anului pe plan naţional; 
profesorul de economie era și capelan, și dramaturg. Pe 
scurt, Dan a beneficiat de un curs-fulger despre ceea ce face 
dintr-un simplu profesor un mare profesor. Și a aflat că, deși 
fiecare avea stilul său propriu, în ansamblu metodologia lor 
educaţională era aproape identică. 

Chip, ca profesor la Stanford University, a petrecut cam 
zece ani întrebându-se de ce uneori, idei proaste ajung să 
câștige în spațiul public. Cum putea o idee falsă să ia locul 
uneia adevărate? Și care era acel aspect care făcea ca unele 
idei să fie mai contagioase? Pentru început a abordat sfera 
ideilor care „prind de la sine“, precum legendele urbane și 
teoriile conspirative. De-a fungal anilor, a ajuns să cunoască 
multe povești din acest registru, unele fiind dintre cele mai 
absurde și mai respingătoare. Le-a auzit pe toate. Iată doar 
un număr extrem de mic de exemple: 


e7 


e Kentucky Fried Rat*. Fără nicio exagerare, toate poveș- 
tile care asociază șobolanii cu fast-foodul au mare priză. 

e Coca-Cola corodează oasele. Aceasta este o teamă de 
proporții în Japonia, deși nu s-a înregistrat până acum 
apariția vreunei generaţii de adolescenţi gelatinoși. 


* În traducere „Șobolanul prăjit de la Kentucky”, expresia face 
referire la cunoscutul lanţ de restaurante fast-food KFC. (N. tr.) 

e Dacă semnalizezi cu farurile către o mașină care aş- 
teaptă cu ele stinse, vei fi împuşcat de un membru al 
unei bande mafiote. 

e Marele Zid Chinezesc este singura creație a omului 
vizibilă din spațiu (Marele Zid este într-adevăr foarte 
lung, dar nu este atât de lat; dacă zidul s-ar vedea, 
atunci s-ar vedea orice autostradă interstatală și poate 
chiar câteva supermarketuri Wal-Mart). 

e Folosim doar 10% din creier (dacă ar fi adevărat, atunci 
leziunile cerebrale ar produce mult mai puțină îngri- 
jorare). 


Chip a petrecut sute de ore împreună cu elevii săi adu- 
nând, sistematizând și analizând ideile care prind de la sine: 
legende urbane, zvonuri pe timp de război, proverbe, teorii 
ale conspirației și glume. Legendele urbane sunt toate false, 
dar multe alte idei cu priză la public sunt adevărate. De fapt, 
poate cea mai veche categorie o reprezintă cea a proverbelor 
— un bulgăre de înţelepciune care adesea supraviețuiește 
timp de secole și traversează mai multe culturi. Un exemplu îl 
reprezintă versiunile proverbului „Nu iese fum fără foc“, care 
există în peste cincizeci și cinci de limbi diferite. 

Pe parcursul studiului ideilor atât neînsemnate, cât și 
profunde care prind în mod natural, Chip a condus mai mult 
de patruzeci de experimente, cu peste 1700 de participanți, 
pe teme precum: 


1. Motivul pentru care previziunile lui Nostradamus sunt 
încă citite, după 400 de ani. 

2. Motivul pentru oamenii găsesc sursă de inspiraţie în 
povestiri gen Supă de pui pentru suflet.* 

3. Motivul pentru care remediile din popor, deși inefi- 
ciente, sunt încă folosite. 


* O serie de cărți motivaționale binecunoscută în Statele Unite. 
(N. tr) 

În urmă cu câţiva ani, Chip a început să predea la Stanford 
un curs numit „Cum să procedăm pentru ca ideile noastre să 
prindă“. Cursul pornea de la premisa conform căreia, a, dacă 
înțelegem ce anume face ca o idee să prindă în mod automat, 
vom deprinde arta de a face ca și mesajele noastre să prindă. 
În ultimii ani a predat acest subiect câtorva sute de studenți 
care se pregăteau pentru cariere precum cele de manager, 
analist politic, jurnalist, designer sau regizor. 

Ca să încheiem povestea fraților Heath, în 2004 am avut 
revelația că amândoi abordaserăm aceeași problemă, dar din 
unghiuri diferite. Chip efectuase cercetări și vorbise despre 
particularitățile ideilor care prind la public. Dan încercase să 
găsească modalități pragmatice prin care ideile să aibă priză. 
Chip comparase succesul diverselor povestiri și legende 
urbane. Dan comparase succesul lecţiilor de matematică și al 
altor discipline. Chip întruchipa cercetătorul și profesorul. Dan 
era practicianul și scriitorul. (Și mai știam și că părinții noștri ar 
fi fost fericiți să audă că petrecem mai mult timp împreună.) 

Intenţia noastră a fost să disecăm unele dintre ideile care 
prind — atât în mod natural, cât și datorită celui care le 
comunică — și să aflăm ce a făcut ca ele să prindă. Ce face ca 
legendele urbane să fie atât de irezistibile? De ce unele lecții de 
chimie au mai mult succes decât altele? De ce în fiecare 
societate circulă anumite proverbe? De ce unele idei politice 
prind la scară mare, în timp ce altele se sting? 

Pe scurt, am căutat să întelegem ce anume „prinde. Am 
adoptat expresia „ce prinde“ de la unul dintre autorii noștri 
favoriţi, Malcolm Gladwell. În anul 2000, Gladwel a scris o 
carte excelentă intitulată The Tipping Point* în care examina 
acele resorturi care fac ca unele fenomene sociale să „atingă 
pragul“ sau să facă saltul de la grupuri mici la grupuri mari, 
așa cum bolile contagioase se răspândesc cu repeziciune, 
odată ce numărul celor infectați depășește un prag critic. De 


* În traducere Pragul critic. (N. tr.) 


INTRODUCERE 19 


ce au renăscut Hush Puppies? De ce a scăzut brusc rata de 
criminalitate în New York? De ce a avut cartea Divine Secrets 
of the Ya-Ya Sisterhood un mare răsunet? 

The Tipping Point are trei secţiuni. Prima se axează pe 
necesitatea ca oamenii implicați să fie cei potriviti, iar a treia 
pe necesitatea contextului potrivit. Cea de-a doua secțiune a 
cărții, „Factorul care determină succesul“ prezintă ideea 
conform căreia orice noutate are șanse mai mari să atingă 
pragul critic de răspândire atunci când prinde la public. 
După ce s-a publicat The Tipping Point, Chip a înțeles că „a 
prinde” era termenul potrivit pentru a desemna acea însușire 
pe care o vâna în decursul cercetărilor sale pe piaţa ideilor. 

Această carte vine ca o completare a celei intitulate The 
Tipping Point, în sensul că noi vom identifica trăsăturile care 
fac ca ideile să prindă — o temă ce nu a constituit obiectul 
interesului lui Gladwell atunci când a scris cartea. Gladwell 
urmărea să pună în lumină acel aspect molipsitor care 
conduce la epidemie. Noi suntem interesaţi să prezentăm 
efectiv modul în care sunt elaborate ideile reușite — ce 
anume face ca unele idei să prindă, iar altele să dispară. 
Așadar, cu toate că scopul nostru se îndepărtează de sectorul 
abordat în The Tipping Point, vrem totuși să ne exprimăm 
recunoștința față de Gladwell pentru că ne-a oferit termenul 
de „a prinde“. A prins. 


Cine a umbrit bucuria 
sărbătorii de Halloween? 


În anii 1960-1970, colindatul tradițional de Halloween a 
constituit ținta unor atacuri. Au fost lansate zvonuri despre 
sadici care de Halloween puneau lame de ras în mere și 
explozibil în bomboane. Zvonurile au afectat sărbătoarea de 
Halloween în toată ţara. Părinţii verificau minuțios pungile 
cu bomboane ale copiilor. Școlile au rămas deschise și noap- 
tea, pentru ca cei mici să poată merge la colindat în deplină 

siguranţă. Spitalele s-au oferit să examineze cu raze X pun- 
gile cu bomboane. 

În 1985, un sondaj efectuat de ABC News a demonstrat că 
60% dintre părinţi se temeau pentru copiii lor. Și în prezent 
există mulți părinți care își atenționează copiii să consume 
doar ceea ce este ambalat etanș. Aceasta este o poveste tristă: 
o sărbătoare de familie compromisă de răuvoitori care 
urmăresc, în mod inexplicabil, să-i rănească pe copii. Dar în 
1985, povestea a luat o turnură bizară. Cercetătorii au des- 
coperit ceva absolut surprinzător în legătură cu isteria 
bomboanelor răufăcătoare: era un mit. 

Cercetătorii — sociologii Joel Best și Gerald Horiuchi — 
au studiat fiecare incident raportat de Halloween începând 
cu 1958. Nu au depistat situaţii în care necunoscuţi să pună 
în pericol vieţile copiilor, prin intermediul dulciurilor pe care 
le consumă aceștia. 

Era adevărat că muriseră doi copii chiar în ziua de 
Halloween, dar moartea lor nu fusese provocată de necu- 
noscuți. Un copil de cinci ani găsise provizia de heroină a 
unchiului său și luase o supradoză. Familia sa a încercat 
inițial să acopere urmele, presărând heroină pe o bomboană. 
În celălalt caz, un tată a provocat moartea propriului său fiu, 
contaminându-i bomboana cu cianură, sperând că va încasa 
astfel asigurarea cuvenită. 

Cu alte cuvinte, toate indiciile arată că a primi bomboane 
de la străini nu implică niciun risc. Pericolul vine de la cei 
din familie. 

Povestea bomboanelor modificate a influenţat comporta- 
mentul a milioane de părinți, în cursul ultimilor treizeci de 
ani. Din păcate, s-a ajuns la nașterea suspiciunilor între 
vecini. Legislaţia însăși a fost schimbată: atât California, cât 
și New Jersey au votat legi privitoare la o pedeapsă specială 
pentru cei care modifică bomboanele. De ce a avut această 
idee o priză atât de mare la mase? 

Șase principii ale ideilor care prind 


Povestea bomboanelor de Halloween este, dintr-un anumit 
punct de vedere, sora geamănă a poveștii celor de la CSPI. 

Ambele povești vizează un pericol neașteptat survenit în 
cadrul unor activități comune: consumul bomboanelor de 
Halloween sau consumul de popcorn la cinematograf. 
Ambele invocă o schimbare simplă de atitudine: verificarea 
bomboanelor sau evitarea popcornului de la cinematograf. 
Ambele au recurs la imagini vii, concrete, care se fixează cu 
ușurință în memorie: un măr cu lamă de ras în el și o masă 
încărcată cu mâncăruri grase. Și ambele povestiri au apelat la 
planul emoțional: teamă în cazul bomboanelor de Hallo- 
ween și dezgust în cazul popcornului de la cinematograf. 

Povestea hotilor de rinichi are și ea multe dintre aceste 
trăsături. Un deznodământ total neașteptat: un tip se oprește 
într-un local să bea ceva și sfârșește cu un rinichi mai puțin. 
O mulțime de detalii concrete: cada plină cu gheaţă, tubul 
ciudat înfipt în șale. Emotii: teamă, dezgust, suspiciune. 

Am început să recunoaștem aceleași teme, aceleași 
însușiri într-o gamă vastă de idei cu impact. Bazându-ne pe 
cercetările lui Chip — și recitind studii ale nenumăraților 
folcloriști, psihologi, cercetători în domeniul educațional și 
în domeniul științelor politice sau căutători de proverbe — 
am descoperit că ideile care prind au în comun anumite 
trăsături-cheie. Nu există o „formulă“ prin care o idee să 
prindă — chiar atât de departe n-am putea merge cu afir- 
maţiile. Dar ideile care prind au în comun câteva trăsături 
care le sporesc şansele de reușită. 

Am putea face o analogie cu însușirile unui mare jucător 
de baschet. E aproape sigur că orice mare jucător are un 
număr de însușiri auxiliare ca înălțimea, viteza, agilitatea, 
puterea și simțul terenului. Dar nu toate aceste trăsături sunt 
necesare pentru a fi un mare jucător: există apărători foarte | 
buni care măsoară puțin peste un metru jumătate și sunt | 
costelivi. Și nici prezența respectivelor trăsături nu garantează 

un mare succes: fără îndoială că există ṣi o mulțime de jucă- 
tori înalți de peste doi metri, dar lipsiți de viteză și neîn- 
demânatici. Este evident însă că dacă te afli în sala din cartier 
și trebuie să-ți formezi o echipă din jucători pe care nu-i 
cunoști, vei miza pe cel de doi metri înălțime. 

În cazul ideilor se întâmplă cam același lucru. Putem 
deprinde abilitatea de a repera ideile care au un „potenţial 
natural“ asemenea necunoscutului de doi metri. Mai târziu, 
pe parcursul cărții, vom discuta campania publicitară a celor 
de la Subway ce l-a avut ca protagonist pe Jared, un student 
obez care a slăbit mai mult de 90 de kilograme consumând în 
fiecare zi sendvișuri Subway. Campania a avut un succes 
enorm. Și n-a fost creată de o agenţie de publicitate ca 
Madison Avenue; a fost inițiată de un proprietar de magazin 
care a avut inspirația unei povești uimitoare. 

Dar aici analogia cu jucătorul de baschet încetează: în 
lumea ideilor, putem să manipulăm genetic „jucătorii“. Avem 
posibilitatea să creăm idei, urmărind mereu să exploatăm la 
maximum potenţialul lor de reușită. 

Pe măsură ce studiam cu mare atenţie sute de idei ce 
exercitaseră un mare impact, am putut observa că de fiecare 
dată funcționau aceleași șase principii. 


PRINCIPIUL 1: SIMPLITATEA 


Cum reuşim să ajungem la esentialul ideilor pe care le avem 
de transmis? Un cunoscut avocat al apărării spune că „dacă 
aduci zece argumente, curtea cu juri nu-și va mai aminti 
niciunul atunci când va merge să delibereze, chiar dacă au 
fost toate bune.“ Pentru a dezgoli o idee până la miez trebuie 
să stăpânim arta excluderii, Trebuie să realizăm o ierarhie 
neînduplecată, care ține cont doar de ceea ce este prioritar. 
Scopul nostru nu este de a spune ceva pe scurt — nu for- 
mularea unor fraze-cheie, succinte, reprezintă idealul pe care 
vrem să-l atingem. Proverbele sunt idealul. Trebuie să dăm 
naștere unor idei care să fie simple și în același timp, profunde. 
Regula de Aur o reprezintă modelul suprem de simplitate: 

un enunț constând dintr-o singură frază atât de profundă, 
încât cineva să poată petrece o viaţă întreagă învățând să 
trăiască conform ei. 


PRINCIPIUL 2: IMPREVIZIBILUL 


Cum procedăm pentru a determina ascultătorii să acorde 
atenție ideilor noastre și pentru a le menţine interesul treaz, 
dacă noi avem nevoie de timp pentru a ne face ideile înțe- 
lese? Trebuie să le zdruncinăm așteptările. Trebuie să facem 
afirmații contrare simțului comun. O pungă de popcorn este 
la fel de nesănătoasă precum portia de mâncăruri grase pentru 
o zi întreagă! Pentru a atrage atenţia, putem recurge la uimire 
— emoție a cărei funcţie este aceea de a intensifica starea de 
alertă și de a-l determina pe cel ce receptează mesajul nostru 
să se concentreze la ceea ce îi comunicăm. Dar starea de 
uimire nu ține mult. Pentru ca ideea noastră să persiste, 
trebuie să trezim interes și curiozitate. Cum trebuie procedat 
pentru ca elevii să acorde atenţie și celui de-al patruzeci și 
optulea curs de istorie de peste an? Pentru a stârni și menţine 
curiozitatea oamenilor o perioadă lungă de timp trebuie ca 
în mod sistematic să „revelăm lacune“ în cunoștințele lor, 
după care să umplem noi acele lacune. 


PRINCIPIUL 3: CONCRETEȚEA 


Cum ne facem ideile înțelese? Ideile trebuie să fie exprimate 
în termenii acțiunilor umane, în termeni din sfera informatiei 
senzoriale. Acesta este punctul în care adesea comunicarea 
din domeniul afacerilor o ia razna. Declaraţii de intenţie, 
sinergii, strategii, viziuni — toate acestea sunt de multe ori 
ambigue până la neinteligibil. Ideile care prind de la prima 
încercare sunt constituite dintr-o mulțime de imagini con- 
crete — căzi pline cu gheaţă, mere cu lame de ras în ele — 
deoarece creierul nostru are darul de a-și aminti datele con- 
crete. În proverbe, adevărurile abstracte sunt transmise 
într-un limbaj concret: „Nu da pasărea din mână pe cioara de 

pe gard.“ Exprimarea concretă reprezintă singura ı modalitate 


același fel de toți cei care ne ascultă. 


PRINCIPIUL 4: CREDIBILITATEA 


Cum îi facem pe ceilalți să creadă în ideile noastre? Când 
fostul chirurg general C. Everett Koop vorbește despre o 
temă din domeniul sănătății publice, majoritatea ascultăto- 
rilor îi primește ideile fără nicio reţinere. Dar noi nu ne 
bucurăm de un astfel de statut influent în cele mai multe 
dintre situaţiile de zi cu zi. Ideile trebuie să răzbească prin 
ele însele. Trebuie să găsim modalități prin care să-i deter- 
minăm pe ceilalți să probeze ideile pe care noi le transmitem 
— o filozofie de tipul „testează înainte să cumperi” aplicată 
ideilor. De obicei, atunci când încercăm să ne susţinem un 
punct de vedere apelăm la argumente sofisticate. Dar această 
abordare este în multe cazuri exact pe dos față de cum ar 
trebui. În singura confruntare care a avut loc între Ronald 
Reagan și Jimmy Carter pentru președinția Statelor Unite, 
Reagan ar fi putut prezenta nenumărate statistici prin care să 
demonstreze cât de greu progresa economia. Dimpotrivă, el 
a pus o întrebare simplă care le-a permis votanților să cântă- 
rească singuri faptele: „Înainte de a merge la vot întrebaţi-vă 


PRINCIPIUL 5: EMOȚIILE 


Cum îi determinăm pe ceilalți să acorde importanţă ideilor 
noastre? Făcându-i să simtă ceva. În cazul popcornului de la 
cinematograf, îi facem să simtă dezgust pentru că este atât de 
nesănătos. Statistica celor „37 de grame“ nu impresionează 
pe nimeni. În urma cercetărilor efectuate s-a constatat că 
oamenii tind mai degrabă să facă un act de caritate unei sin- 
gure persoane nevoiașe decât unei întregi regiuni cu situație 
materială precară. Suntem înclinați să avem sentimente 
pentru persoane, nu pentru entități abstracte. Uneori, cea 

mai grea parte constă în a găsi emoția cea mai potrivită pentru 
a fi exploatată. De exemplu, este dificil să îi determinăm pe 
adolescenţi să se lase de fumat inducându-le teama de con- 
secințe, însă este mai simplu s-o facem dacă le provocăm 
constant resentimente față de duplicitatea marilor companii 
producătoare de țigări. 


PRINCIPIUL 6: POVESTIRILE 


Cum îi determinăm pe ceilalți să acţioneze conform ideilor 
noastre? Spunându-le povești. Pompierii își povestesc întot- 
deauna unii altora pățania fiecărui incendiu, îmbogățindu-și 
astfel reciproc experiența; după ani de zile în care au tot auzit 
povești, ei vor avea un catalog mult mai bogat și mai complet 
al situațiilor critice cu care s-ar putea confrunta în timpul 
unui incendiu și al soluțiilor adecvate situaţiilor respective. 
Cercetările au arătat că repetiţia mentală a unei situaţii ne 
ajută să ne descurcăm mai bine atunci când ajungem să ne 
confruntăm cu ea în mod fizic. Similar, poveștile acționează 
precum un simulator de zbor — la nivel mental, pregătin- 
du-ne să răspundem mai repede și mai eficient. 


Acestea sunt cele șase principii ale ideilor care prind. Ca 
o recapitulare, iată lista întocmită de noi pentru a ajuta la 
crearea unor idei reușite: o Poveste Simplă Imprevizibilă 
Concretă Credibilă Emoţională*. Un observator inteligent va 
remarca faptul că această propoziție poate fi concentrată în 
acronimul SUCCES. Este vorba despre o simplă coincidență, 
desigur. (OK, admitem că SUCCES este o găselniță ușor 
căutată. Am fi putut pune „Esenţial“ în loc de „Simplu“, dar 
trebuie să recunoașteți că FEUCCES nu este un cuvânt la fel de 
memorabil.) 

Pentru a aplica aceste principii nu este necesară!niciun fel 
de expertiză. Nu există experți licenţiați în arta exprimării 


* În engleză: a Simple Unexpected Concrete Credentialed 
Emotional Story. (N. tr.) 

ideilor. Mai mult, mare parte dintre principiile enunțate au 
susținere practică evidentă: n-am avut deja cei mai mulți 
dintre noi intuiţia că ar trebui să „vorbim simplu“ și să „spu- 
nem povestioare“? Nu e nici pe departe cazul să gândim o 
formulă elaborată în cadrul unui text ultracomplicat, lipsit 
de viaţă. 

O clipă însă! Sustinem că utilizarea acestor principii este 
treabă ușoară. Și cele mai multe dintre ele chiar par fireşti. 
Atunci de ce nu întâlnim peste tot idei elaborate fără cusur, 
care să prindă? De ce ne lovim în viață mai mult de expuneri 
și mai puţin de proverbe? m Ap 

Din păcate, în povestea noastră există și un personaj 
negativ, întruchipat de o tendinţă psihologică naturală care 
poate compromite abilitatea noastră de a crea idei utilizând 
respectivele principii. Poartă denumirea de Blestemul Cu- 
noașterii (vom scrie expresia cu majuscule ori de câte ori o 
vom folosi, pe parcursul cărţii, pentru a-i oferi încărcătura 
dramatică pe care o merită). 


Cei care bat tactul și cei care ascultă 


În 1990, Elizabeth Newton și-a luat doctoratul în psiho- 
logie, la Stanford, în urma studierii unui joc simplu, în cadrul 
căruia participanții îndeplineau fie rolul celui care bate 
tactul, fie pe al celui care ascultă. Cei care băteau tactul pri- 
meau o listă cu douăzeci și cinci de cântece foarte cunoscute, 
precum „Happy Birthday to You“ și „The Star-Spangled 
Banner“. Fiecare dintre ei era rugat să aleagă un cântec și să 
bată în masă ritmul acestuia, în faţa unu ascultător. 
Ascultătorului îi revenea sarcina de a ghici cântecul, pe baza 
ritmului respectiv. (Apropo, e distractiv să încercaţi acest 
experiment acasă, dacă aveți prin preajmă candidatul po- 
trivit la statutul de „ascultător”.) 

Rolul ascultătorului în acest joc este destul de dificil. În 
cursul experimentului efectuat de Newton s-a bătut ritmul a 

120 de melodii. Ascultătorii au ghicit doar 2,5 la sută dintre 
ele: 3 din 120. 

Dar iată ce a făcut ca rezultatul să merite o dizertatie în 
psihologie. Înainte ca ascultătorii să ghicească denumirea 
cântecului, Newton le-a cerut celor care băteau ritmul să dea 
un pronostic în ceea ce privește șansele ascultătorilor de a 
ghici. Aceștia au estimat că șansele erau de 50%. 

Cei care băteau tactul au reușit să se facă înțelași o dată 
din patruzeci de încercări, dar ei credeau că se vor face 
înţeleși la fiecare a doua încercare. De ce? 

Cel care bate ritmul aude cântecul în minte. Încercaţi sin- 
guri — bateti ritmul unei melodii cunoscute. Va fi imposibil 
să nu-l fredonaţi în minte. În tot acest timp, ascultătorii nu 
pot auzi acordurile — tot ce pot ei să audă este un mănunchi 
de bătăi discontinue, asemănătoare unui cod Morse bizar. 

În cadrul experimentului, cei care bat ritmul sunt siderați 
de cât de greu le vine ascultătorilor să prindă linia melodică. 
Nu e evident despre ce cântec este vorba? Expresiile lor, atunci 
când un ascultător ia „Happy Birthday to You” drept „The 
Star-Spangled Banner“ sunt adorabile: Cum e posibil să fii atât 
de idiot? 

E greu să fii în pielea celui care bate ritmul. Problema e că 
acesta primește o informaţie (denumirea cântecului) care 
face să îi fie imposibil să-și imagineze cum e să-ți lipsească 
această informație. Atunci când el bate ritmul, nu-și poate 
imagina cum e pentru ascultător să audă bătăi disparate în 
locul unui cântec. Acesta este Blestemul Cunoașterii. Odată 
ce știm ceva, ne vine greu să ne imaginăm cum ar fi fi fost să 
nu știm. Cunoașterea ne-a „blestemat“. Și devine dificil 
pentru noi să împărtășim celorlalți ceea ce știm, deoarece nu 
putem pătrunde în mintea celui care ne ascultă. 

Experimentul acesta se desfășoară în fiecare zi, în lumea 
întreagă. În rolul celor care bat ritmul și al ascultătorilor se 
află directorul general 'și angajaţii de la relații cu clienții, 
profesorul și elevii, politicianul și votanții, comerciantul și 
clienţii, scriitorul și cititorii. Toate aceste grupuri se sprijină 

“pe o continuă comunicare, dar, întocmai ca în cazul celor care 
bat tactul și al celor care ascultă, există între ei disproporții 
imense în ceea ce privește deținerea informaţiei. Atunci când 
un director general discută despre „optimizarea valorilor 
acţionarilor“, el aude acorduri pe care angajaţii nu le pot auzi. 

Această problemă este greu de evitat — un director ge- 
neral ar putea avea în spate treizeci de ani de imersiuni 
zilnice în logica și practicile uzuale ale afacerii, iar acest fapt 
nu poate fi anulat, cum nu poate fi anulat sunetul unui 
clopot, odată produs. Nu poți uita ceea ce ai învățat. De fapt, 
există doar două modalități prin care Blestemul Cunoașterii 
poate fi învins în mod sigur. Prima constă în a nu învăța 
nimic. A doua constă în a lua ideile și a le transforma. 

Această carte vă va învăța să vă transformați ideile pentru 
a învinge Blestemul Cunoașterii. Cele șase principii prezen- 
tate mai sus sunt armele cele mai bune. Ele pot fi utilizate 
sub forma unei liste. Să luăm ca exemplu directorul general 
care-și anunţă personalul că va trebui să se străduiască 
pentru a „optimiza valoarea acţionarilor”. 

Este simplă această idee? Da, în sensul că e scurtă, însă îi 
lipsește simplitatea eficientă a unui proverb. Este imprevi- 
zibilă? Nu. Concretă? Deloc. Credibilă? Doar pentru că vine 
din partea unui președinte. Emoţională? Păi... nu. E o po- 
veste? Nicidecum. 

Comparati ideea de „optimizarea valorii acționarului“ cu 
apelul celebru pe care l-a făcut în 1961 John F. Kennedy: 
„Duceţi un om pe Lună și aduceţi-l teafăr înapoi, în zece 
ani“. Simplă? Da. Neașteptată? Da. Concretă? Foarte. 
Credibilă? Scopul părea științifico-fantastic, dar sursa era 
credibilă. Emoţională? Da. Poveste? În miniatură. 

Dacă John F. Kennedy ar fi fost director general, s-ar fi 
exprimat așa: „Misiunea noastră este să devenim lideri inter- 
naționali în industria spațiului prin intermediul unei inovaţii 
centrate 100% pe echipă și al unei iniţiative aerospațiale cu 
obiective strategice“. Din fericire, JFK a avut o intuiție mai 
bună decât un director general al zilelor noastre; re; el știa că 

misiunile opace, abstracte nu captează interesul oamenilor și 
nu-i inspiră. Misiunea de pe Lună a fost un caz clasic de 
evitare a Blestemului Cunoașterii de către o persoană care 
face o comunicare. Ideea a fost strălucită și frumoasă și a 
motivat, ea singură, acțiunile a milioane de oameni, timp de 
un deceniu. 


Creativitatea sistematică 


Gândiţi-vă la genul de persoană înzestrată din plin cu 
talentul de a născoci idei. Aveţi în minte o imagine a acestei 
persoane? Atunci când li se cere o descriere a sa, mulți 
oameni prezintă un stereotip familiar — „geniul creativ“, 
tipul de persoană care gândește sloganele într-o agenţie de 
publicitate cu renume. Poate că și dumneavoastră vă 
imaginati, ca și noi, o persoană cu părul gelat și haine după 
ultima modă, purtând cu sine un carnețel cu colțurile îndoite 
plin de ironii și epifanii, gata să renunţe la orice altceva și să 
lanseze o sesiune de brainstorming de patru ore, într-o în- 
căpere plină de cafele și table de scris. Sau poate că repre- 
zentarea dumneavoastră nu este chiar atât de elaborată. 

Fără nicio îndoială, există persoane mai creative decât 
altele. Poate că așa s-au născut. Prin urmare s-ar putea să nu 
ajungeţi niciodată un Michael Jordan al ideilor. Dar premisa 
acestei cărți o reprezintă faptul că a da naștere unor idei care 
să prindă este ceva ce se poate învăţa. 

În 1999, o echipă israeliană de cercetare a selectat 200 de 
reclame bine cotate, care câștigaseră premii în cadrul com- 
petițiilor celor mai bune reclame sau care ajunseseră în 
finală. Cercetătorii au descoperit că 89% dintre reclamele câș- 
tigătoare puteau fi clasificate în șase categorii de bază sau 
șabloane. O descoperire remarcabilă. Ne-am putea aștepta de 
la marile concepte creative să fie unice și incomparabile — 
ivite dintr-o fantezie de moment a unei persoane cu creati- 
vitate înnăscută. Dar se pare că șase șabloane simple sunt 
suficiente în acest scop. 

Cele mai multe dintre aceste șabloane au legătură cu 
principiul imprevizibilului. De exemplu, șablonul Conse- 
cințelor Extreme se referă la consecințe nebănuite ale unui 
atribut al produsului. Una dintre reclame pune accentul pe 
volumul impresionant al unui sistem stereo de mașină: un 
pod trepidează în ritmul melodiei care se face auzită din 
difuzoare; iar când volumul difuzoarelor este intensificat, 
puntea trepidează atât de tare încât aproape se prăbușește. 
Același șablon se regăsește și în celebrul slogan din timpul 
celui de-al Doilea Război Mondial, gândit de Ad Council, o 
organizație nonprofit care creează campanii publicitare 
pentru alte organizaţii nonprofit și agenţii guvernamentale: 
„Gura slobodă scufundă vapoare“. Și pentru că tot vorbim 
de consecințe extreme, să nu uităm sfârâitul ouălor în tigaie 
din reclama anilor '80: „Iată creierul vostru sub acţiunea 
drogurilor“ (creată tot de Ad Council). Șablonul apare 
spontan și în ideile care prind în mod natural, de exemplu în 
legenda conform căreia Newton a descoperit legea gravita- 
tiei atunci când i-a căzut un măr în cap (pentru a afla celelalte 
'șabloane consultați notele de la sfârșit). 

Cercetătorii au încercat să folosească cele șase șabloane 
pentru a clasifica alte 200 de reclame — din aceleași publicaţii 
și pentru aceleași tipuri de produse — care nu fuseseră 
premiate. În mod surprinzător, dintre aceste reclame „mai 
puțin reușite“, doar 2% s-au pretat la o clasificare. 

Lecţia neașteptată a acestei relatări: reclamele foarte 
creative sunt mai previzibile decât cele lipsite de creativitate. 
‘Aşa cum spunea Tolstoi: „Toate familiile fericite se aseamănă, 
dar fiecare familie nefericită e nefericită în felul său propriu.“ 
Toate reclamele creative se aseamănă între ele, dar fiecare 
dintre perdante este necreativă în felul său propriu. 

Dar dacă reclamele creative utilizează invariabil acelasi set 
de șabloane, atunci „creativitatea“ poate fi învățată. Chiar și 
novicii — fără experienţă creativă — ar putea genera idei mai 
bune odată ce au înţeles șabloanele. Cercetătorii israelieni, 
curioși în legătură cu capacitatea de a preda creativitatea, au 

decis să verifice cât de departe poate ajunge cineva urmând 
șabloanele. 

În consecinţă au luat trei grupuri de novici și au oferit 
fiecărui grup informații elementare despre trei produse: un 
șampon, un produs alimentar dietetic și o pereche de pantofi 
sport. Primul grup a primit informaţiile de bază despre 
produse și, fără nicio altă insiruire, a început să emită idei. 
Un experimentat director de creație care nu știa ce fel de 
instruire prealabilă primise grupul, a selectat cincisprezece 
reclame, cele mai bune în opinia lui. După care reclamele 
respective au fost testate de consumatori. Aceștia au acordat 
verdictul: reclamele erau „plictisitoare“ (să fie aceasta 
explicația multașteptată pentru reclamele dealerilor locali de 
mașini?) 

Cel de-al doilea grup a fost instruit timp de două ore de o 
persoană experimentată în domeniul creaţiei, care le-a arătat 
participanților cum să folosească o metodă de brainstorming 
pentru a crea asocieri libere de idei. Această tehnică este o 
metodă standard pentru predarea creativității; rolul său se 
dorește a fi acela de a lărgi gama de asocieri, de a revela co- 
nexiuni neașteptate și de a aduce în discuţie o mulțime de idei 
creative, astfel încât participanţii să le selecteze pe cele mai 
bune. Dacă ați luat vreodată parte la o lecţie de brainstorming 
care să conducă la nașterea unor idei grandioase, aceasta este 
probabil metoda care v-a fost predată. 

Din nou, cele mai bune cincisprezece reclame au fost 
selectate de același director de creaţie, care nu știa cum 
fusese instruit grupul, iar reclamele au fost testate apoi pe 
consumatori. Reclamele acestui grup au fost catalogate ca 
mai puțin plictisitoare decât cele ale primului grup, dar nu 
cu mult mai creative. 

Ultimul grup a fost instruit timp de două ore cu privire la 
modul de utilizare a celor șase tipare ale creativității. Încă o 
dată, cele mai bune cincisprezece reclame au fost selectate de 
directorul de creaţie și testate pe consumatori. Și iată că 
acești novici dovedeau brusc creativitate. Reclamele lor au 

fost catalogate ca prezentând cu 50% mai multă creativitate 
și au crescut cu 55% atitudinea pozitivă a consumatorilor 
față de produsele cărora li s-a făcut reclamă. Acest progres 
este uimitor, dat fiind intervalul de doar două ore de învățare 
a câtorva tipare elementare! Rezultă că într-adevăr există 
modalități sistematice pentru a da naștere ideilor creative. 

Această carte face pentru ideile dumneavoastră ceea ce a 
făcut echipa de cercetători israelieni pentru lumea recla- 
melor. Vă vom oferi sugestii pentru a vă croi ideile astfel 
încât să devină mai creative și să aibă mai mult succes la cei 
care vă ascultă. În acest scop am creat propria noastră listă de 
șase principii. 

Dar oare nu este restrictivă utilizarea unor șabloane sau a 
unei liste? Și nu cumva susţinem că o abordare de tipul 
„colorează pe numere“ va produce mai multe idei creative 
decât o abordare „în fata pânzei albe”? 

Ba da, chiar asta susţinem. Dacă doriţi să vă comunicaţi 
ideile celorlalți va trebui să vă încadraţi între limitele regu- 
lilor care au permis și altor idei să supraviețuiască în timp. 
Vreti să inventați noi idei, nu noi reguli. 

Cartea nu poate oferi o rețetă infailibilă. Admitem de la bun 
început că nu vom reuși să vă indicăm modalitatea prin care 
să-i determinaţi pe tinerii de douăzeci de ani să discute despre 
mitoză în jurul focului de tabără. Și după toate probabilitățile, 
nici strategia dumneavoastră de eficientizare nu va circula 
decenii de-acum înainte ca proverb în altă cultură. 

Dar vă promitem următoarele: indiferent de gradul de 
„creativitate naturală“ cu care aţi fost înzestrați, noi vă vom 
arăta cum un mic efort direcționat poate face ca aproape 
orice idee să-și sporească impactul asupra celorlalți, iar o 
idee cu impact are mai multe șanse de a produce o schim- 
bare. Tot ceea ce aveți de făcut este să înțelegeţi cele șase 
principii ale ideilor cu priză la ceilalţi. 


1 


Simplu 


În spatele fiecărui gest pe care îl face un soldat din armata 
americană se află un număr incredibil de planuri, derivate 
dintr-un ordin inițial venit din partea președintelui Statelor 
Unite. Președintele ordonă Statului-Major General să 
îndeplinească un obiectiv, iar membrii acestuia stabilesc 
parametrii operațiunii. Apoi ordinele și planurile încep să se 
reverse în cascadă, în sens descendent — de la general la 
colonel, iar de la acesta la căpitan. 

Planurile sunt foarte amănunțite, specificând „schema de 
manevră“ și „alocarea de resurse“ — cum va proceda fiecare 
unitate, ce echipament va utiliza, cum va înlocui muniţiile și 
așa mai departe. Ordinele se rostogolesc până când devin 
suficient de explicite pentru a putea ghida acțiunile 
infanteriștilor la un anumit moment dat. 

Armata investește o cantitate uriașă de energie în elabo- 
rarea planurilor sale, procedeele fiind rafinate pe parcursul 
mai multor ani. Sistemul este un model exemplar de comu- 
nicare. Cu toate acestea, există un inconvenient: planurile se 
dovedesc adesea inutile. 

„Formularea uzitată de noi este Niciun plan nu supravie- 
tuiește contactului cu inamicul“, spune colonelul Tom Kolditz, 
șeful secțiunii de științe comportamentale din cadrul West 
Point. „Poţi porni cu ideea de a pune planul în aplicare cu 
orice preț, dar în felul acesta acorzi un vot inamicului. Se pot 

întâmpla evenimente ce nu fuseseră prevăzute — se schimbă 
vremea, este distrus un obiect cu rol-cheie, inamicul răspunde 
într-un mod în care nu te așteptai. Multe armate eșuează din 
cauză că pun accentul exclusiv pe elaborarea unui plan care, 
în timpul luptei, devine nefolositor în zece minute.” 

Provocarea cu care se confruntă o armată este foarte 
asemănătoare celei de a scrie instrucțiuni pentru un prieten 
care urmează să joace șah în locul vostru. Stiti foarte multe 
despre regulile jocului și poate știți o mulțime de lucruri și 
despre prietenul, respectiv rivalul vostru. Dar dacă încercați 
să scrieți instrucțiuni mutare-cu-mutare veţi da greș: va fi 
imposibil să prevedeți mai mult de câteva mutări. Când 
oponentul efectuează prima mutare neprevăzută, prietenul 
va trebui să dea la o parte planurile voastre atent elaborate și 
să se bazeze pe intuiţia sa. 

Colonelul Kolditz adaugă: „Cu timpul, am început să ne 
dăm seama tot mai mult ce asigură reușita în operațiuni 
complexe“. El este de părere că planurile sunt utile, în sensul 
că ele constituie garanţia că a avut loc o planificare, iar 
procesul planificării forțează oamenii să se gândească ia 
aspectele importante. Dar în ceea ce privește planurile în 
sine, Kolditz spune: „Pur și simplu nu sunt de ajutor pe 
câmpul de luptă.” Astfel că în anii '80, armata și-a adaptat 
metodele de planiticare inventând un concept denumit 
Intenţia Comandantului (IC). 

IC este o afirmație clară și concisă care apare la începutul 
fiecărui ordin, specificând obiectivul planului, setul de 
condiții necesare pentru îndeplinirea unei operaţiuni. La 
nivelurile superioare din armată, IC poate fi relativ abstractă: 
„Înfrângeți voința inamicului în regiunea de sud-est.” La 
nivel tactic, pentru colonei și căpitani, ea este mult mai 
concretă: „Intenţia mea este ca batalionul al treilea să ajungă 
pe dealul 4305, să îndepărteze inamicul de pe deal, în urma 
acestuia să rămână doar rămășițe ineficiente, astfel ca noi să 
putem proteja flancul brigăzii a treia de pe deal atunci când 
aceasta trece printre liniile inamice. 

IC nu oferă niciodată atât de multe detalii încât să riște să 
fie depășită de evenimente neprevăzute. „Îţi poți pierde 
abilitatea de a executa planul original, dar nu-ți pierzi nicio- 
dată responsabilitatea de a executa intenția“, spune Kolditz. 
Cu alte cuvinte, dacă a mai rămas un singur soldat în bata- 
lionul al treilea de pe dealul 4305, ar face bine să acționeze 
cumva în direcția protejării flancului brigăzii a treia. 

Intenţia Comandantului reușește să alinieze comporta- 
mentul soldaţilor la toate nivelele, fără a mai fi necesare in- 
strucțiuni pas-cu-pas din partea comandanților. Atunci când 
oamenii știu unde trebuie să ajungă, ei au libertatea de a 
improviza, atunci când e necesar, pentru a ajunge la desti- 
naţia dorită. Colonelul Kolditz oferă un exemplu: „Să presu- 
punem că eu comand un batalion de artilerie și spun: „Vom 
trece această unitate de infanterie prin liniile noastre din 
față“. Aceasta are o semnificație diferită pentru grupuri 
diferite. Mecanicii vor ști că vor avea nevoie de mult material 
pentru eventuale reparații, deoarece dacă un tanc face pană 
pe un pod, întreaga operaţiune se duce de râpă. Artileria va 
ști că trebuie să susțină foc continuu pentru a genera suficient 
fum sau că va trebui să ceară inginerilor să genereze perdele 
de fum în zona de înaintare a infanteriștilor, pentru ca aceștia 
din urmă să nu fie împușcați în timp ce traversează zona. În 
calitate de comandant, aș petrece mult timp enumerând 
fiecare sarcină specifică, dar de îndată ce oamenii știu care 
este intenția, ei încep să vină cu propriile soluții.“ 

Centrul de Instrucție al Manevrelor de Luptă, unitatea 
însărcinată cu simulările militare, recomandă ca ofițerii să 
ajungă la Intenţia Comandantului punându-și două 
întrebări: 


Nu facem nimic altceva în timpul misiunii de mâine, 
decât __ 


Cel mai important lucru pe care trebuie să-l ducem mâine 
la îndeplinire este __ 

Niciun plan nu supraviețuiește contactului cu dușmanul. Fără _ 
îndoială că acest principiu are rezonanţă și pentru cei lipsiţi 
de experiență militară. Niciun plan de vânzări nu supra- 
viețuiește contactului cu cumpărătorul. Niciun plan de lecţie nu 
supraviețuiește contactului cu adolescenţii. 

Este greu ca ideile noastre să prindă într-un mediu 
zgomotos, imprevizibil, haotic. Primul pas ce trebuie făcut în 
vederea reușitei este: să ne exprimăm simplu. Nu simplu în 
sensul de „reducere la formulări simpliste“, sau „fraze auto- 
nome”. Să vorbești simplu nu înseamnă să te exprimi mono- 
silabic. Atunci când spunem „simplu“ ne referim la a găsi 
nucleul unei idei. 

„A găsi nucleul“ înseamnă a dezgoli o idee până la 
miezul ei ultim. Pentru a ajunge la esenţă, trebuie să 
îndepărtăm toate elementele superflue și tangenţiale. Dar 
aceasta este partea cea mai ușoară. Cea mai grea o reprezintă 
îndepărtarea unor idei care pot avea o reală importanţă, fără 
însă ca vreuna dintre ele să fie cea mai importantă. Intenţia 
Comandantului armatei obligă ofițerii să distingă cel mai 
important obiectiv al operațiunii. Valoarea Intenţiei e dată de 
particularitatea sa. Așa cum nu pot exista cinci Stele ale 
Nordului, nu există nici cinci „cele mai importante 
obiective“ și nici cinci Intenţii ale Comandantului. A găsi 
nucleul este similar cu a scrie Intenţia Comandantului — 
este vorba de a înlătura o mulțime de indicaţii pentru a o lăsa 
pe cea mai importantă să strălucească. Aviatorul și scriitorul 
Antoine de Saint-Exupery a oferit cândva o definiţie a 
eleganței în inginerie: „Un inginer proiectant știe că a atins 
perfecțiunea nu atunci când nu mai are nimic de adăugat, ci 
atunci când nu i-a mai rămas nimic de înlăturat.“ Cel 
preocupat de conceperea ideilor simple ar trebui să tindă 
către același țel: să afle cât se poate stoarce dintr-o idee 
înainte ca ea să înceapă să-și piardă esenţa. 

De altfel, ne vom urma propriul sfat și vom dezgoli 
această carte până la nucleul ei. lată care este acesta: pentru 
a face ca ideile voastre să prindă, aveti de urmat doi pași — 
pasul 1: să găsiți nucleul, pasul 2: să transpuneţi nucleul 


| 
| 
| 


SIMPLU 37 


conform listei SUCCES. Asta e tot. Următoarea jumătate de 
capitol o vom dedica pasului 1, iar restul cărții pasului 2. 
Primul pas în înlăturarea surplusului acestor idei îl 
reprezintă cercetarea motivului pentru care Southwest 
Airlines ignoră în mod intenționat preferințele culinare ale 
clienților săi. 


Găsirea nucleului la Southwest Airlines 


Că Southwest este o companie de succes e lucru știut, 
totuși între ea și companiile concurente există o discrepanță 
incredibilă în planul realizărilor. Deși în industria liniilor 
aeriene, luată pe ansamblu, un veritabil profit reprezintă mai 
degrabă o raritate, Southwest este o afacere profitabilă de 
peste treizeci de ani. 

Motivele care au condus la succesul companiei Southwest 
ar putea umple paginile unor cărți întregi (și chiar așa se 
întâmplă), dar un factor unic, cu importanţă primordială în 
succesul companiei este, poate, accentul pe care aceasta îl 
pune cu obstinație pe reducerea costurilor. Toate liniile 
aeriene își doresc reducerea costurilor, dar Southwest o face 
de decenii. Pentru ca efortul său să fie încununat cu succes, 
compania trebuie să coordoneze acțiunile a mii de angajați, 
începând cu cei de la departamentul de marketing și sfârșind 
cu cei care se ocupă de bagaje. 

Southwest are o Intenţie a Comandantului, un nucleu 
care ajută la direcționarea acestei coordonări. lată ce ne 
relatează James Carville și Paul Begala: 


Herb Kelleher [președintele cel mai longeviv de la 
Southwest] a mărturisit odată unei cunoștințe: „Îți pot 
comunica secretul conducerii acestei companii aeriene în 
treizeci de secunde. lată-l: suntem compania aeriană CEA 
MAI IEFTINĂ. După ce ai înțeles lucrul acesta, poți lua 
orice decizie în privința viitorului companiei, la fel de bine 
cum o fac eu.“ 

„lată un exemplu,“ a mai continuat el. „Tracy de la 
departamentul de marketing intră în biroul tău și-ți 
spune că cercetările ei au dus-o la concluzia că pasage- 
rilor le-ar face mare plăcere o gustare în timpul zborului 
dintre Houston și Las Vegas. Noi le oferim doar arahide, 
iar ea este de părere că o salată de pui Caesar ar prinde 
foarte bine. Ce răspuns îi dai?” 

Cum interlocutorul a bâiguit ceva, nehotărât, 
Kelleher a venit cu răspunsul: „Ii vei spune așa: Tracy, 
adăugarea salatei de pui Caesar ne va face compania 
aeriană CEA MAI IEFTINĂ de pe ruta Houston-Las 
Vegas? Pentru că dacă nu contribuie la statutul nostru de 
companie aeriană ieftină fără concurență, nu vom servi 
blestemata aceea de salată de pui.“ 


Intenția Comandantului în cazul lui Kelleher este: „Noi 
suntem compania aeriană CEA MAI IEFTINĂ.” Este o idee 
simplă, dar suficient de utilă încât să ghideze de peste 
treizeci de ani acțiunile angajaţilor de la Southwest. 

Desigur că această idee-nucleu — compania CEA MAI 
IEFTINĂ — nu reprezintă totul. De exemplu, Southwest a 
primit 124 000 de solicitări în anul 1996, pentru 5 444 de 
locuri vacante. Fapt surprinzător, compania este cunoscută 
ca un loc de muncă foarte căutat. Nu te aștepți să fie distrac- 
tiv să lucrezi cu cei strânși la pungă. E greu să-ți imaginezi că 
angajații de la Wal-Mart își petrec ziua de lucru chicotind. 

Totuși, Southwest a reușit să se descurce. Să ne gândim la 
ideile care conduc Southwest Airlines ca la niște cercuri 
concentrice. Cercul din mijloc, nucleul, este reprezentat de 
„compania aeriană CEA MAI IEFTINĂ“. Dar cercul imediat 
următor ar putea fi „distracție la locul de muncă“. Angajaţii 
de la Southwest știu că nu e absolut nicio problemă să te 
distrezi, câtă vreme acest lucru nu pune în pericol statutul 
companiei de linia aeriană CEA MAI IEFTINĂ. Unui angajat 
nou nu-i e greu să însumeze aceste idei și să realizeze cum 
trebuie procedat în situații inedite. De exemplu, este în regulă 

să se glumească în difuzoare în legătură cu ziua de naștere a 
unei însoțitoare de zbor? Sigur că da. Este la fel de în regulă 
să se arunce cu confetti pentru a o sărbători? Probabil că nu, 
deoarece confetti ar necesita muncă suplimentară pentru 
persoanele însărcinate cu curăţenia, iar timpul suplimentar 
pentru curățenie înseamnă costuri mai ridicate. Este varianta 
de circumstanţă a infanteristului care improvizează pe baza 
intenției Comandantului. O idee simplă binechibzuită poate 
avea o contribuţie uimitor de importantă în modelarea unui 
comportament. 

Avertisment: în viitor, după ce vor fi trecut luni de la 
parcurgerea acestei cărți, vă veți aminti cuvântul „Simplu“ 
ca un element constitutiv al listei SUCCES. Și tezaurul dum- 
neavoastră mental va săpa sârguincios pentru a găsi sensul 
cuvântului „Simplu“, întorcându-se cu asocieri de genul 
formulărilor simpliste, țintind către numitorul comun ultim, 
simplificarea lucrurilor ș.a.m.d. În acel moment, va trebui să 
vă amintiți exemplele pe care le-am explorat. „Linia aeriană 
CEA MAI IEFTINĂ și celelalte povestiri din acest capitol nu 
sunt simple pentru că se întrec în utilizarea de cuvinte simple. 
Ele sunt simple pentru că reflectă Intenția Comandantului. 
Este vorba despre eleganţă și stabilirea a ceea ce este priori- 
tar, nu despre formulări simpliste. 


Îngroparea leadului 


Reporterii de știri sunt instruiți să-și înceapă relatările cu 
cea mai importantă dintre informații. Prima frază, denumită 
lead, conţine elementele esenţiale ale relatării. Un lead bun 
poate transmite foarte multă informație, așa cum s-a 
întâmplat în cazul celor două leaduri din articole care au fost 
premiate de Societatea Americană a Editorilor de Ziare: 


O inimă sănătoasă, în vârstă de 17 ani, a pompat 
vineri darul vieţii în corpui lui Bruce Murray, în vârstă de 

34 de ani, în urma unei operații de transplant care — au 
"i afirmat doctorii — a decurs fără nicio problemă. 


aj IERUSALIM, 4 noiembrie. Noaptea trecută, un evreu 
Pui extremist de dreapta l-a împușcat mortal pe 
prim-ministrul Yitzhak Rabin, în timp ce acesta pleca de 
la un congres pentru pace din Tel Aviv, la care luau parte 
mai mult de 100 000 de persoane, aruncând astfel în haos 
guvernul israelian și procesul de pace din Orientul 
Mijlociu. 


După lead, informaţiile sunt prezentate în ordinea des- 
crescătoare a importanței lor. Jurnaliștii denumesc această 
metodă structura „piramidei inversate” — cea mai impor- 
tantă informație (partea cea mai largă a piramidei) se află 
deasupra. 

Piramida inversată este binevenită pentru cititori. 
Indiferent spre ce se îndreaptă atenția cititorului — fie numai 
spre lead, fie spre întreaga poveste — piramida inversată 
exploatează la maximum informaţia culeasă. Gândiţi-vă la 
varianta alternativă: dacă relatarea unei noutăți ar îmbrăca 
forma unui mister al cărui deznodământ dramatic s-ar 
dezvălui la sfârșit, atunci cititorii care au întrerupt lectura în 
mijlocul articolului ar rata esentialul. Imaginaţi-vă că trebuie 
să așteptați până la ultima frază a unei relatări pentru a afla 
cine a câștigat alegerile prezidenţiale sau cupa Super Bowl. 

Piramida inversată permite de asemenea ziarelor să iasă 
pe ușă la timp. Imaginaţi-vă că o știre senzațională de ultimă 
oră îi forțează pe redactori să fure din spațiul altor știri. Fără 
ajutorul piramidei inversate, aceștia ar fi obligați la o muncă 
lentă, scrupuloasă cu toate celelalte articole, adăugând un 
cuvânt aici sau modificând o frază dincolo. Însă datorită 
structurii piramidei inversate ei elimină, pur și simplu, para- 
grafe întregi din finalul altor articole, știind că paragrafele 
respective sunt gândite să fie cele mai lipsite de importanţă. 

Conform unei surse posibil apocrife, piramida inversată a 
apărut în timpul Războiului Civil. Reporterii doreau cu toții 

să utilizeze telegrafele militare pentru a transmite știri acasă, 
dar posibilitatea de a fi deconectați în orice moment era 
veşnic prezentă; de vină putea fi personalul militar sau se 
putea întâmpla ca linia de comunicare să se piardă complet 
— lucru obișnuit în timpul bătăliilor. Reporterii nu puteau ști 
niciodată de cât timp dispuneau pentru a-și transmite 
relatarea, prin urmare erau nevoiți să transmită la început 
cea mai importantă dintre informații. 

Jurnaliștii sunt preocupați de leadurile lor până la 
obsesie. Don Wycliff, câștigător al unor premii pentru 
articolele sale ne spune: „Am fost întotdeauna de părere că 
dacă am la dispoziţie două ore pentru a redacta o știre, cea 
mai bună investiție aș face-o alocând o oră și patruzeci și 
cinci de minute din timp obținerii un lead bun, căci după 
aceea totul va veni ușor de la sine.“ 

Așadar, dacă găsirea unui lead bun simplifică tot ceea ce 
urmează, de ce nu vin jurnaliștii cu leadul potrivit? O 


greșeală pe care o fac aceștia în mod frecvent este că se ` 


afundă atât de mult în detalii, încât nu mai reușesc să vadă 
esențialul mesajului — ceea ce cititorii vor găsi ca important 
sau interesant. Ed Cray, jurnalist cu experienţă îndelungată, 
profesor de comunicare la University of Southern California, 
și-a dedicat aproape treizeci de ani predării jurnalismului. El 


ne spune: „Cu cât lucrezi mai mult la o știre, cu atât mai mult ° 


cresc șansele să constați că ai pierdut direcția. Niciun detaliu 
nu pare suficient de lipsit de importanţă; pur și simplu nu 
mai știi care e știrea pe care o ai de transmis.“ 

Această problemă a pierderii direcției, a ratării mesajului 
central este atât de frecventă încât jurnaliștii i-au dat un 
nume: îngroparea leadului. „Îngroparea leadului” survine 
atunci când jurnalistul lasă cel mai important element al știrii 
să alunece prea jos în structura articolului. 

Scrierea unui lead — și ocolirea tentației de a-l îngropa — 
reprezintă o metaforă utilă a procesului de căutare a 
nucleului. Atât găsirea nucleului, cât și scrierea leadului 
implică stabilirea forțată a priorităților. Imaginați-vă că sunteți 
reporter pe timp de război și că puteți telegrafia o singură 

știre înainte să fie întreruptă conexiunea; care ar fi aceasta? 
Există doar un singur lead și există doar un singur nucleu. 
Trebuie să alegeți. 

Stabilirea forțată a priorităţilor este de-a dreptul chinui- 
toare. Oamenii inteligenţi sunt capabili să recunoască 
valoarea pe care o are întregul material. Văd perspective 
multiple, nuanţate — și din cauză că evaluează complexita- 
tea unei situaţii sunt adesea tentaţi să-i acorde acesteia mult 
din timpul lor. Tendinţa de a gravita în jurul complexității 
este permanent în luptă cu nevoia de a stabili prioritățile. 
Această căutare dificilă — nevoia de á lupta cu abordarea 
complexă pentru a evidenția prioritățile — a fost întocmai 
situaţia cu care s-a confruntat James Carville în campania din 
1992 a lui Clinton. 


„Dacă spui trei lucruri 
e ca și cum n-ai spus niciunul“ 


O campanie electorală reprezintă terenul fertil pentru 
chinurile luării de decizii. Dacă vi se pare că instituția voas- 
tră se confruntă cu probleme, imaginați-vă situația urmă- 
toare: v-aţi asumat sarcina de a pune bazele unei organizații 
naționale și de a o ajuta să se dezvolte, apelând în în cea mai 
mare parte la personal neplătit și în mare măsură nepro- 
fesionist. Aveţi la dispozitie aproximativ un an pentru a 
închega echipa și a da drumul unei producţii nelimitate de 
gogoși. Toți angajaţii trebuie să cânte la unison, dar timp nu 
prea aveți la dispoziţie pentru repetiţii cu corul. lar publicul 
vă presează să cântaţi în fiecare zi un cântec nou. Pentru a 
înrăutăți și mai mult lucrurile, în mod constant purtați 
dispute cu adversari care pândesc orice cuvânt v-ar putea 
scăpa. 

Campania din 1992 a lui Bill Clinton a fost un exemplu 
clasic al modului în care funcţionează ideile cu impact într-o 
situație dificilă. După ce că existau oricum complicațiile de 

rigoare ale unei astfel de campanii, Clinton a mai adăugat și 
el câteva. În primul rând au avut loc scandaluri sexuale care 
nu mai au nevoie de o analiză aici. În al doilea rând, Clinton 
era din fire genul de politician cu abordare exhaustivă, ceea 
ce înseamnă că, în loc să rămână focalizat pe câteva 
principii-cheie, avea tendinţa să răspundă în mod dogmatic 
la — practic — orice subiect despre care era întrebat. 

În calitate de principal consilier politic al său, James 
Carville a trebuit să găsească soluţia acestei probleme. 
Într-una din zile, în efortul său de a-i menţine atenţia focali- 
zată, Carville a scris pe tablă trei sintagme pe care să le vadă 
toţi cei ce lucrau în campanie. Una dintre formulările acestea 
improvizate suna așa: „Economia, prostule.“ Mesajul avea să 
devină nucleul campaniei reușite a lui Clinton. 

Cuvântul „prost“ a fost adăugat ca o ironie la adresa celor 
care lucrau în cadrul campaniei, pentru a le reaminti să nu se 
îndepărteze de la ceea ce era important. „Expresia era simplă 
și avea rolul de a ne face mai modești,“ a explicat Carville. 
„incercam să spun «Să nu ne dăm prea deștepți, să nu venim 
cu impresia că suntem foarte inteligenți.» Hai să ne amintim 
principiile de bază.“ 

Nevoia de focalizare s-a extins și în ceea ce îl privea pe 
Clinton însuși, poate mai ales în ceea ce îl privea pe el. La un 
moment dat, Clinton a fost nemulțumit pentru că i se ceruse 
să nu se mai lanseze în discuţii despre bugete echilibrate, în 
ciuda faptului că Ross Perot, al treilea candidat la președinție 
în 1992, atrăgea atenţie pozitivă datorită faptului că insista 
asupra bugetului echilibrat. Clinton și-a exprimat nedu- 
merirea: „De doi ani vorbesc despre aceste lucruri, de ce ar 
trebui să încetez acum, doar pentru că a apărut și Perot?” 
Consilierii lui Clinton au fost nevoiți să-l lămurească: 
„Trebuie să existe o triere a mesajelor. Dacă spui trei lucruri 
e ca și cum n-ai spus niciunul.“ | 

„Economia, prostule“ a fost leadul în cazul lui Clinton 
— şi a fost un lead bun, căci în 1992 economia era în regres. 
Dar dacă „Economia, prostule“ este leadul, atunci necesi- 

tatea unui buget echilibrat nu poate fi și ea tot lead. Carville 
s-a văzut nevoit să-l împiedice pe Clinton să îngroape 
leadul. 


Paralizarea deciziei 


De ce este stabilirea priorităţilor atât de dificilă? La modul 
abstract nu pare o provocare atât de dură. Stabilești că 
obiectivele importante au prioritate în detrimentul celor mai 
puțin importante. Hotărăști ca fiind prioritare obiectivele de 
importanță „critică“, lăsându-le în plan secund pe cele 
„benefice“. 

Dar ce se întâmplă dacă nu putem decide care sunt de 
importanță „critică“ și care sunt „benefice“? Uneori aspectul 
acesta nu este evident. Suntem adesea puși în situația de a 
hotărî între două „necunoscute“. O astfel de situaţie com- 
plexă poate fi paralizantă. De fapt, psihologii au descoperit 
că un grad prea ridicat de complexitate și nesiguranţă poate 
determina oamenii să ia decizii lipsite de rațiune. 

În 1954, economistul L. J. Savage a enunțat ceea ce el a 
perceput ca fiind regula de bază a procesului deci Ad în 
cazul oamenilor. L-a denumit „principiul lucrului sigur“ și 
l-a ilustrat cu exemplul următor. Un om de afaceri are de 
gând să cumpere o proprietate. Însă cum în scurt timp 
urmează să se desfășoare niște alegeri, el se gândește în 
prima fază că rezultatul acestora ar putea avea o relevanță 
în ceea ce privește achiziția respectivă. Pentru a-i fi limpede 
care va fi decizia potrivită el ia în calcul ambele scenarii. 
Decide că dacă vor câștiga republicanii, va cumpăra pro- 
prietatea. Dacă vor câștiga democrații, va proceda la fel. 
Înţelegând că va cumpăra în ambele cazuri nu mai amână 
achiziția, chiar dacă nu știe încă rezultatul alegerilor. 
Decizia sa pare logică — nu mulți ar putea pune la îndoială 
logica lui Savage. 

Doi psihologi au făcut-o însă. Amos Tversky și Eldar 
Shafir au publicat ulterior un text prin care demonstrau că 

„Principiul lucrului sigur“ nu este întotdeauna lucru sigur. 
Cei doi au pus în lumină situaţii în care simpla existență a 
incertitudinii părea să influențeze oamenii în luarea deci- 
ziilor — chiar și atunci când incertitudinea nu avea relevanţă 
în privința rezultatului, ca în cazul achiziției omului de 
afaceri. De exemplu, imaginaţi-vă că sunteți la colegiu și că 
tocmai ați dat, cu două săptămâni înainte de Crăciun, un 
important examen final. Aţi învăţat săptămâni întregi pentru 
examenul respectiv, deoarece materia de studiat este 
importantă pentru cariera voastră viitoare. 

Pentru rezultatul examenului aveţi de așteptat două zile. 
Între timp se ivește șansa de a cumpăra bilet la preț redus 
pentru o vacanţă de sărbători în Hawaii. lată cele trei opor- 
tunități de care dispuneți: puteți cumpăra biletul astăzi, 
puteţi renunța la el astăzi sau puteți plăti o taxă de cinci 
dolari pentru a bloca prețul timp de două zile, fapt ce v-ar 
permite să vă hotărâți după ce aflați nota primită la examen. 
Cum ați proceda? 

Poate că doriţi să aflaţi rezultatul la examen înainte de a 
lua o decizie; așa au dorit studenţii confruntaţi cu această 
alegere în cadrul experimentului original. Așa că Tversky și 
Shafir au înlăturat, pur și simplu, incertitudinea respectivă în 
cazul a două dintre grupuri. Acestor două grupuri li s-a spus 
în față ce făcuseră la examen. Unora dintre studenţi li s-a 
comunicat reușita la examen, iar 57% dintre aceștia au ales să 
meargă în excursie (în fond, o sărbătorire era binevenită); 
altor studenți li s-a transmis că picaseră examenul, iar 54% 
dintre ei au ales să meargă în excursie (la urma urmei, o 
recuperare era binevenită). Atât cei care luaseră examenul, 
cât și cei care-l picaseră au ales pe loc să meargă în Hawaii. 

lată ceea ce este interesant: grupul de studenţi care, 
asemenea dumneavoastră, nu știa rezultatul, s-a comportat 
într-un mod total diferit de ceilalți. Majoritatea (61%) a plătit 
cinci dolari ca să poată aștepta două zile. Să ne gândim 
puțin: dacă treceţi examenul, veţi vrea să mergeţi în Hawaii. 
Dacă îl picaţi, veți vrea să mergeţi în Hawaii. Dacă nu știți 

rezultatul, veți... aștepta să îl aflaţi? Nu așa se presupune că 
ar trebui să funcționeze „Principiul lucrului sigur“. Ca și 
cum omul nostru de afaceri ar fi decis să aștepte până după 
alegeri pentru a-și cumpăra proprietatea, în ciuda faptului că 
voia să facă achiziţia indiferent de rezultatul alegerilor. 

Studiul lui Tversky și al lui Shafir ne arată că această 
incertitudine — chiar și o incertitudine lipsită de relevanţă — 
ne poate paraliza. Un alt studiu, condus de Shafir și un coleg 
al său, Donald Redelmeier, demonstrează că și alegerea poate 
paraliza. Imaginaţi-vă, de exemplu, că sunteți la facultate, și 
că într-o seară aveţi de făcut următoarea alegere. Cum veți 
proceda? 


1. Să asistați la o prelegere ținută de un autor pe care-l 
admirați și care se află în vizită doar pentru seara 
respectivă. 

2. Să mergeţi la bibliotecă să studiați. 


Studiul nu pare o variantă atât de atractivă în comparație 
cu ocazia unică în viață de a asista la prelegere. Când 
studenților de la colegiu li s-a oferit șansa acestei alegeri, 
doar 21% dintre ei au ales să studieze. 

Imaginaţi-vă, în schimb, că vi s-au oferit trei posibilităţi 
de alegere: 


1. Să asistați la prelegere. 
2. Să mergeţi la bibliotecă pentru a studia. 
3, Să vizionati un film străin pe care ați așteptat să-l vedeți. 


Va fi diferit răspunsul vostru? Aspect remarcabil, atunci 
când unui alt grup i-au fost prezentate cele trei variante de 
alegere, 40% dintre participanţi au decis să studieze — 
dublul numărului care alesese anterior această variantă. În 
mod paradoxal, faptul că în loc de una, studenților li s-au dat 
două alternative atrăgătoare la a studia i-a determinat să nu 
mai aleagă niciuna dintre ele. Acest comportament nu este 
„rațional“, dar este uman. 

Stabilirea priorităților îi salvează pe oameni de nisipurile 


mereu de luat decizii într-un climat de incertitudine. Nece- 
sitatea de a face o alegere le va da mereu bătăi de cap — chiar 
și atunci când alegerea va fi între două opțiuni bune, ca în 
cazul prelegerii și filmului străin. 

Mesajul-nucleu îi ajută pe oameni să evite alegerile greșite, 
amintindu-le ceea ce este important. În parabola lui Herb 
Kelleher, de exemplu, cineva avea de ales între a introduce sau 
nu salată de pui — iar mesajul „compania aeriană CEA MAI 
IEFTINA“ a determinat renunțarea la ideea salatei. 


Clinica de idei 


Scopul acestei cărți este să vă ajute în transformarea 
ideilor voastre. De aceea, periodic pe parcursul cărții, vom 
prezenta o „clinică de idei“ care ilustrează, în termeni prac- 
tici, cum poate fi ideea transformată astfel încât să prindă la 
ceilalți. Clinica a avut drept sursă de inspirație clasicele 
fotografii „înainte și după“, utilizate de centrele pentru slăbit 
ca dovadă clară că regimul funcționează. Asemenea pacien- 
ților care încearcă un nou regim, și ideile care apar inițial în 
cadrul Clinicii necesită grade diferite de schimbare; unele au 
nevoie de o intervenție dramatică, de genul intervenției 
chirurgicale asupra stomacului sau de genul liposucției, în 
timp ce altele au nevoie să piardă doar câteva kilograme în 
jurul taliei. 

Din fericire atât pentru cititori, cât și pentru autori, 
principalul obiectiv al Clinicii nu este să uimească cu geniul 
creativ al acestora din urmă, căci nu aveţi de-a face aici cu 
genii creative. Ideea este pur și simplu de a oferi exemple 
care vizează procesul de transformare a ideilor. Aici chiar este 
vorba despre teme de pus în practică acasă: trebuie să vă 
gândiţi la fiecare mesaj și la modul în care l-ați îmbunătăți pe 
baza principiilor din carte. 

Puteţi sări peste Clinică — ea nu are rol fundamental 


pentru carte, ci mai degrabă un rol auxiliar — dar noi sperăm 
că o veți găsi utilă. 


CLINICA 


Avertisment: Expunerea la soare este periculoasă 


SITUAŢIA: Profesioniștii în domeniul educației privind sănă- 
tatea de la Universitatea de Stat din Ohio doresc să informeze 
comunitatea educată în legătură cu riscurile expunerii la soare. 


MESAJUL 1: Textul de mai jos este transcris de pe o pagină 
de internet a Universităţii de Stat din Ohio și conţine informaţii 
despre expunerea la soare. Am numerotat fiecare paragraf 
pentru ca ulterior să putem analiza mesajul: 


Expunerea la soare: precauții şi protecţie 


1) Bronzul este considerat adesea un indicator al statu- 
tului social. Poate că se întâmplă astfel din cauza ideii că 
oamenii care au timp să stea la soare să se bronzeze sau cei 
care își permit să călătorească iarna în țări cu climă caldă 
dispun de mai mulţi bani sau timp liber decât „oamenii de 
rând”. Însă scopul multora este să întâmpine primăvara cu 
un bronz intens sau să se întoarcă din vacanţă cu strălucirea 
aceea sănătoasă a pielii. Indiferent dacă bronzul sugerează 
sau nu statutul, expunerea fără măsură poate fi dăunătoare. 
Razele ultraviolete ale soarelui afectează pielea, dar ele pot 
provoca și probleme ale ochilor, reacții alergice și pot slăbi 
sistemul imunitar. 

2) Bronzul și arsurile sunt cauzate de razele ultraviolete ale 
soarelui. Aceste raze nu pot fi simţite sau văzute, dar ele pene- 
trează pielea și stimulează acele celule care conţin un pigment 
maroniu denumit melonină. Melanina protejează pielea da- 
torită faptului că absoarbe razele ultraviolete. Persoanele cu 

pielea închisă la culoare au un procent mai ridicat de melanină, 
în consecință dispun de o mai mare protecţie naturală îm- 
potriva razelor ultraviolete și se bronzează mai uşor. Persoanele 
blonde, roșcate și persoanele cu pielea deschisă la culoare au 
mai puțină melanină, prin urmare pielea lor se arde mai ușor. 

3) Stimulată de razele ultraviolete, melanina urcă la 
suprafaţa pielii sub formă de bronz și oferă protecție împo- 
triva expunerii ulterioare la soare. Persoanele cu pielea în- 
chisă — măslinie, brună sau neagră — nu sunt nici ele imune 
la arsurile și deteriorarea pielii cauzate de expunerea negli- 
jentă la soare. 

4) Există două tipuri de raze solare ultraviolete (UV): UVA 
și UVB. UVB provoacă arderea pielii şi roșeața asociată cu 
arsura solară, cu cancerul de piele și cu îmbătrânirea pre- 
matură a acesteia. Razele UVA stimulează bronzul, dar sunt 
asociate și cu unele probleme precum deficienţe vizuale, 
erupții pe piele și reacţii alergice sau de alt tip la medi- 
camente. 

5) Deteriorarea pielii provocată de expunerea prelungită 
la soare este cumulativă de-a lungul anilor și reprezintă un 
fenomen ireversibil. Odată apărută, ea nu mai poate fi 
remediată. Deteriorările cele mai grave și cu consecințe pe 
termen lung apar înainte de vârsta de 18 ani. Protecţia 
trebuie deci începută din timp, mai ales în cazul copiilor 
cărora le place foarte mult să se joace în aer liber atunci 
când e soare. 


Înainte de a citi comentariile noastre de mai jos, reveniţi cu 
lectura asupra Mesajului 1. Ce-aţi putea face pentru a-l îm- 
bunătăţi ? 


COMENTARII LA MESAJUL 1: Care este leadul aici? Care este 
nucleul? Primul paragraf plonjează în subiectul bronzului pielii 
ca simbol al statutului, ceea ce reprezintă doar o speculație 
interesantă (de fapt, textul confirmă acest lucru atunci când 
continuă cu: „Indiferent dacă bronzul sugerează sau nu 
statutul...“). Pentru noi, clar ca lumina zilei paragraful 5 este 
nucleul: deteriorarea pielii este cumulativă de-a lungul anilor și 

reprezintă un fenomen ireversibil. Wow! Nu acesta este lucrul 
cel mai important pe care vrem să-l comunicăm celor care 
adoră soarele? Tocmai invers, paragrafele 2-4 furnizează 
elemente superflue de specialitate. Ca o analogie, este -oare 
nevoie ca fumătorii să înţeleagă modul de funcţionare al plă- 
mânilor pentru a putea estima pericolele fumatului? 


MESAJUL 2: În textul de mai jos, am schimbat ordinea infor- 
mațiilor și am umblat puțin pe ici-pe colo, în cadrul textului, în 
speranța de a nu îngropa leadul. 


Expunerea la soare: cum să îmbătrânim prematur 


5) Deteriorarea pielii din cauza expunerii prelungite la 
soare este asemănătoare îmbătrânirii: cumulativă de-a 
lungul anilor și ireversibilă. Odată apărută, degradarea nu 
mai poate fi remediată. Deteriorarea cea mai gravă și cu 
consecinţe pe termen lung apare înainte de vârsta de 18 ani. 
Din fericire, deteriorarea pielii poate fi împiedicată, spre 
deosebire de îmbătrânire. Protecţia solară trebuie începută 
din timp, mai ales în cazul copiilor cărora le place foarte mult 
să se joace în aer liber atunci când e soare. 

2, 3, 4) Bronzul și arsurile sunt provocate de razele ultra- 
violete ale soarelui. Arsurile solare provocate de ultraviolete 
sunt un indiciu temporar că o deteriorare a avut loc în stratul 
mai profund al pielii. Dacă în cele din urmă arsurile solare 
dispar, deteriorarea din stratul profund persistă și poate 
conduce în fina! la îmbătrânire prematură sau cancer de 
piele. 

1) Ca o ironie, un bronz strălucitor este considerat adesea 
un semn de sănătate. Dar acțiunea distructivă a razelor 
ultraviolete nu are loc doar la nivelul pielii, ci ea poate pro- 
duce probleme de vedere, reacţii alergice și poate slăbi 
sistemul imunitar. Așadar, în loc de „un bronz sănătos“ ar 
trebui, poate, să spunem „un bronz bolnăvicios”. 


COMENTARII LA MESAJUL 2: Nucleul acestui mesaj îl reprezintă 
faptul că deteriorarea pielii este cumulativă și ireversibilă. Prin 


| 
| 
| 


SIMPLU 51 


urmare am rescris mesajul pentru a accentua această infor- 
maţie și pentru a elimina informaţiile neesențiale. Am pro- 
cedat astfel în scopul ilustrării procesului de stabilire forțată a 
priorităţilor; ne-am văzut nevoiţi să eliminăm o parte intere- 
santă a materialului (precum referinjele la melanină) pentru a 
permite esenței să iasă la lumină. 

Am încercat să scoatem în evidenţă esenţa prin mai multe 
modalităţi. In primul rând am dezgropat leadul, mutând nu- 
cleul la început. În al doilea rând am adăugat analogia cu 
îmbătrânirea pentru a accentua ideea că deteriorărea este 
ireversibilă. În al treilea rând, am adăugat o imagine concretă 
și, poate, neașteptată: arsurile solare sunt semnul că s-a 
produs o deteriorare; ele pot dispărea, dar deteriorarea din 
stratul mai profund va rămâne. 


PUNCTAJ 
Lista de verificare Mesajul 1 Mesajul 2 
Simplu - x 
Neaşteptat — X 
Concret x 
Credibi! - — 
Emotional - — 
Poveste — — 


CONCLUZIE: Evitaţi să îngropați leadul. Nu începeți cu ceva 
interesant, dar irelevant, în speranța_ că veți capta interesul 
audienței. Dimpotrivă, axati-vă pe nucleul mesajului şi i lucraţi 


la el pentru a-l face mai interesant. 


. . x 


Nume, nume și iarăși nume 


7 


Dunn, Carolina de Nord este un oraș micut situat la apro- 
ximativ 40 de mile sud de Raleigh. Are 14 000 de locuitori, 
iar forța sa de muncă este reprezentată în principal de clasa 

muncitoare. În fiecare dimineaţă, clienții umplu localurile 
pentru a lua un mic dejun consistent și o cafea. Chelneriţele 
li se adresează cu „scumpi“, De curând, în oraș s-a deschis și 
un Wal-Mart. 

Dunn este pe ansamblu un loc normal, singura excepţie 
constituind-o faptul că aproape toată lumea citește aici ziarul 
local, Daily Record. De fapt, mai mult decât toată lumea din 
Dunn citește acest ziar. 

Daily Record este citit în cadrul comunității din Dunn în 
proporție de 112%, ceea ce reprezintă un procent mai mare 
decât al oricărui alt ziar din țară. Difuzarea sa în comunitate 
într-un procent care depășește 100% se datorează uneia dintre 
următoarele situații: 1) ziarul este cumpărat și de persoane 
din afara Dunn-ului — posibil de către cei care vin la muncă 
în Dunn; 2) unele familii cumpără mai mult de un exemplar 
— poate că unor cupluri din Dunn le vine greu să-l împartă. 

Care este explicația acestui succes remarcabil? Cei din 
Dunn au cu siguranță o mulțime de opţiuni pentru a afla 
știrile: LISA Today, News&Observer din Raleigh, CNN, 
Internetul și sute de alte surse. Atunci de ce este Daily Record 
atât de popular? 


Daily Record, ziarul orașului Dunn a fost fondat în 1950 de 
Hoover Adams. Adams este genul născut cu tuș curgându-i 
prin vine. Numele său a apărut pentru prima dată într-un 
ziar datorită corespondenţei din perioada participării sale la 
mișcarea de cercetași. Pe când era la liceu activa ca reporter 
colaborator pentru ziarul din Raleigh. După cel de-al Doilea 
Război Mondial, Adams a devenit editorialistul publicaţiei 
din Dunn, Dispatch. În cele din urmă n-a mai avut liniște la 
Dispatch și a decis să pornească propriul ziar, Daily Record. 
În 1978, după douăzeci și opt de ani de competiţie strânsă, 
Dispatch a renunţat și a vândut totul lui Adams. 

De cincizeci și cinci de ani de când se află la conducerea 
ziarului, Adams are o filozofie editorială remarcabilă dato- 
rită consecvenţei pe care o implică. El este de părere că zia- 
rele trebuie să acopere fără încetare subiecte de interes local. 

De fapt, Adams este fanatic în privința subiectelor care vi- 
zează comunitatea. 

În 1978, nemulțumit de orientarea insuficientă a ziarului 
către aspectele locale, el a adresat o notă personalului său, în 
care își explica punctul de vedere: 

„Știm cu toții că principalul motiv pentru care cineva 
citește un ziar local îl reprezintă numele locale și imaginile 
locale. Acestea reprezintă subiectele pe care noi le putem 
exploata mai bine decât oricine altcineva. Și acestea 
reprezintă subiectele pe care cititorii noștri nu le pot obţine 
din nicio altă parte. Amintiţi-vă întotdeauna că primarul din 
Angier și cel din Lillington sunt absolut la fel de importanți 
pentru orașele respective ca primarul New York-ului pentru 
locuitorii acestuia.“ 

Să fim bine înțeleși: focalizarea lui Adams pe subiectele 
locale nu reprezintă o atitudine revoluționară. De fapt, 
printre directorii de ziare mai mici n-ar contesta niciunul 
importanța acestui tip de abordare. Insă este destul de ușor 
de observat că, în cazul celor mai multe dintre ziare, ideea nu 
a fost transpusă în realitate. Cele mai multe dintre ziarele 
locale sunt pline de povești preluate de pe fluxurile de știri, 
analize ale echipelor sportive, iar în fotografiile lor nu se 
zăreşte nici picior de om. 

Cu alte cuvinte, a ajunge la esenţial nu este sinonim cu a 
comunica esențialul. Conducerea poate să știe care sunt 
prioritățile, dar să fie complet ineficientă în comunicarea și 
realizarea acestora. Adams a reușit să ajungă la esenţial și să-l 
comunice. Cum a procedat el? 


Comunicarea esenţialului 


Adams a găsit mesajul-nucleu al activității sale de la ziar: 
subiectele locale. Apoi s-a gândit cum să comunice acest 
mesaj-nucleu — cum să-l exprime ca să prindă la angajații 
lui. În restul capitolului — de fapt, în restul cărții — noi vom 
discuta modalităţile de exprimare a mesajelor-nucleu astfel 

încât acestea să prindă. Și vom începe prin a studia modul în 
care Adams a făcut ca mesajul său referitor la „subiectele 
locale“ să prindă. 

În timp ce mulți directori de ziare aprobă din gură im- 
portanţa subiectelor locale, Adams este extremist în privința 
lor. De dragul subiectelor locale este dispus să-și mărească 
cheltuielile: 


Un ziar local nu se poate lăuda niciodată că are sufi- 
ciente nume locale. Eu aș angaja bucuros doi sau mai 
mulți culegători și aș adăuga încă două pagini la fiecare 
ediție a ziarului, dacă am avea numele cu care să le 
umplem. 


Este dispus să devină plictisitor în numele subiectelor 
locale: 


Pun pariu că dacă Daily Record ar retipări la noapte 
întreaga carte de telefon a Dunn-ului, jumătate dintre 
localnici s-ar apuca să verifice dacă numele lor a fost 
inclus... Dacă alții vă vor spune: „O, nu vreți toate acele 
nume..“, vă rog să-i convingeți că exact aceasta vrem, mai 
presus de orice!” 


Exagerează voit pentru a accentua importanţa subiectelor 
locale, citând spusele unui prieten, Ralph Delano, care con- 
duce publicaţia locală din Benson: 


Dacă o bombă atomică ar cădea asupra Raleigh-ului, 
știrea nu va căpăta importanţă în Benson decât dacă 
rămășițele și cenușa vor ajunge și în Benson. 


De altfel, întrebat de ce a avut Daily Record atâta succes, 
Adams a răspuns: „Datorită acestor trei lucruri: nume, nume 
și iarăși nume.“ Da 

Ce se întâmplă, de fapt? Adams a găsit ideea-nucleu și 
vrea să o comunice — anume că subiectele locale reprezintă 

cheia succesului ziarului său. Acesta este Pasul 1. Pasul 2 
constă în comunicarea ideii-nucleu și altora. lar el reușește cu 
brio acest lucru. 

Remarcaţi tehnicile la care recurge Adams pentru a co- 
munica importanța pe care o acordă subiectelor locale. Ei 
folosește o analogie: comparația primarului din Angier cu 
primarul New York-ului (vom spune mai multe despre ana- 
logie pe parcursul acestui capitol). Afirmă că ar angaja mai 
mulți culegători dacă reporterii ar veni cu mai multe nume. 
Aceasta este stabilire forțată a priorităților: subiectele locale 
sunt mai importante decât diminuarea costurilor! (O astfel 
de atitudine nu caracterizează în mod obișnuit deținătorii 
publicaţiilor locale. Vezi capitolul „Neașteptat“.) 

De asemenea, folosește o exprimare limpede, tangibilă. 
Ce dorește el? Nume. Vrea ca în ziar să apară zilnic o mul- 
time de nume. (Vezi capitolul „Concret”). Această idee este 
suficient de concretă pentru ca orice angajat să o înțeleagă şi 
să o pună în aplicare. Ar putea fi ea interpretată greșit? 
Există posibilitatea ca unul dintre angajați să nu înțeleagă ce 
a vrut Adams să spună prin „nume“? 

„Nume, nume și iarăși nume“ este o afirmație simplă care 
semnifică un adevăr esențial. Nu e vorba doar despre faptul 
că numele ar fi de ajutor. În socotelile lui Adams, numele 
sunt mai importante decât costurile. Numele sunt mai im- 
portante decât textul bine scris. Numele sunt mai importante 
decât exploziile nucleare din comunitățile învecinate. 

De cincizeci și cinci de ani de când Adam a fondat ziarul, 
mesajul-nucleu reprezentat de accentul pe care el îl pune pe 
subiectele de interes comunitar a ajutat sute de angajați ai 
ziarului să ia deciziile avantajoase în mii de circumstanţe. În 
calitate de director de ziar, Adam a prezidat în jur de 20 000 
de numere. Și fiecare dintre acele numere implica luarea a 
nenumărate decizii: ce subiecte abordăm pentru articolele 
noastre? Ce e important la aceste subiecte? Ce fotografii 
folosim? Ce înlăturăm pentru a câștiga spaţiu? 

Era imposibil ca Adams să se fi putut implica personal în 
marea majoritate a acestor sute și mii de decizii mai putin 
însemnate. Dar angajații săi nu se confruntă cu fenomenul de 
paralizare a deciziei, deoarece Intenţia Comandantului în 
cazul lui Adams este limpede: „Nume, nume și iarăși 
nume.” Adams nu se poate afla pretutindeni în acelaşi timp. 
Dar datorită faptului că a găsit esenţialul și l-a comunicat în 
mod clar, el a reușit să se facă pretutindeni prezent. Aceasta este 
puterea unei idei care prinde. 


Simplu = Esenţial+Compact 


«- Adams este un ingenios făuritor de cuvinte, dar cea mai 
eficientă dintre formulările sale este probabil și cea mai puțin 
ingenioasă dintre ele: „Nume, nume și iarăși nume.” Această 
sintagmă este utilă și memorabilă deoarece este extrem de 
concretă, dar totodată și pentru că este extrem de succintă. 
Exemplul dat ilustrează un al doilea aspect al simplităţii: 
mesajele simple sunt esențiale și compacte. 

Ideea de compactitate este incontestabilă. Rareori veți fi 
sfătuiți să vă faceți comunicările lungi și întortocheate, în 
afară doar de cazul în care scrieți înștiințări privind rata do- 
bânzii pentru o companie de carduri de credit. Știm că 
propoziţiile sunt mai bune decât paragrafele. Două idei 
exprimate cu liniuță de la capăt sunt mai bune decât cinci. 
Cuvintele accesibile sunt mai bune decât cele greoaie. Este o 
chestiune de lărgime a benzii: cu cât reducem mai mult 
cantitatea de informație din cadrul unei idei, cu atât cresc 
șansele ca ideea să prindă. 

Dar să fim bine înțeleși: doar compactitatea în sine nu este 
suficientă. Ne-am putea agăța de un mesaj compact care nu 
reprezintă esenţialul — cu alte cuvinte, o formulă concisă 
care nu reflectă Intenţia Comandantului. Poate că un mesaj 
compact prinde, dar asta nu spune nimic despre valoarea lui. 
Ne putem gândi la mesaje compacte care reprezintă min- 

ciuni („Pământul este plat“), la mesaje compacte irelevante 
(„Caprelor le place verdeața“) sau la mesaje compacte care 
transmit sfaturi proaste („Nu lăsa să treacă o zi fără să-ţi 
cumperi o pereche de pantofi“). 

În alte cazuri, compactitatea în sine poate părea un 
obiectiv care nu merită efortul. Mulţi dintre noi sunt experți 
în anumite domenii. A deveni expert în ceva înseamnă a 
deveni din ce în ce mai pasionat de nuanţă și complexitate. 
Acesta este momentul în care intervine Blestemul Cunoaș- 
terii, iar noi începem să uităm cum ar fi să nu știm ceea ce 
știm. În acest context, a simplifica ceva poate părea „redu- 
cere la formulare simplistă“. În calitate de experți, nu vrem 
să fim acuzaţi de promovarea utilizării unei fraze-cheie 
lipsite de context sau de reducerea până la ultimul numitor 
comun. Ne temem ca nu cumva simplificarea să degenereze 
în arhisimplificare. 

Așadar, dacă avem de gând să definim noțiunea de 
„Simplu“ prin noțiunile esenţial și compact, trebuie să ne asi- 
gurăm că atributul compactității merită efortul. Am obținut 
deja esenţialul, ce nevoie avem și de compactitate? Ideile 
exprimate minimal nu sunt în mod inerent mai putin folosi- 
toare decât ideile complet elaborate? Să ne imaginăm că ducem 
compactitatea la expresia sa ultimă. Este posibil să spunem 
ceva semnificativ în limita unei singure fraze succinte? 


„Pasărea din mână“ 


Timp de mii de ani, oamenii au schimbat între ei fraze 
succinte denumite proverbe. Proverbele sunt simple, dar 
profunde. Cervantes a denumit proverbele ca „Propoziţii 
scurte rezultate dintr-o experiență îndelungată“. Să luăm 
proverbul din limba engleză „Pasărea din mână face cât 
două din tufiș.” Care este esenţialul? Mesajul esențial este 
avertismentul de a nu renunța la un lucru sigur pentru ceva 
ipotetic. Proverbul este scurt și simplu, cu toate acestea el 
conține un bulgăre de înțelepciune utilă în multe situații. 

După cum se va vedea, proverbul acesta nu se regăsește 
doar în limba engleză. În Suedia proverbul sună astfel: „Mai 
bine o pasăre în mână decât zece în pădure”. În Spania: „O 
pasăre în mână este mai bună decât o sută aflate în zbor.“ 
Polonia: „Vrabia din mână e mai bună decât porumbelul de 
pe acoperiș.“ În Rusia: „Mai bine un pițigoi în mână decât un 
cocor în văzduh.“ 

Se întâlnesc și alte variante în română, italiană, portu- 
gheză, germană, islandeză și chiar în latina medievală. În 
engleză, prima apariție cunoscută a fost în Pilgrim's Progress 
al lui John Bunyan, în anul 1678. Dar este posibil ca pro- 
verbul să fie și mai vechi. Într-una dintre fabulele lui Esop, 
un vultur prinde o privighetoare care îl imploră s-o lase-n 
viață, aducând drept argument faptul că este prea mică să 
sature vulturul. Vulturul replică: „Aș fi prost să dau drumul 
păsării pe care-o am în gheare pentru una pe care nici n-o 
zăresc.“ Această poveste datează din anul 570 î. H. 

Proverbul despre „pasărea din mână“ reprezintă, prin ur- 
mare, o idee cu o priză uluitoare. El a supraviețuit timp de 
peste 2 500 de ani. S-a răspândit de-a lungul continentelor, 
culturilor și limbilor. Reţineți că nimeni n-a finanțat o 
campanie publicitară pentru „pasărea din mână nână”; proverbul 
s-a răspândit de la sine. Multe alte proverbe împărtăşesc 
aceeași longevitate. De fapt, în aproape fiecare cultură cerce- 
tată s-a găsit un repertoriu de proverbe. De ce? Care este 
scopul lor? 

Proverbele ajută la ghidarea deciziilor individuale în îm- 
prejurări cu aceleași caracteristici. Respectivele caracteristici 
comune sunt reprezentate adesea de norme morale sau etice. 
Proverbele oferă metode empirice folositoare pentru 
comportamentul oamenilor. Regula de Aur „Fă altora ce ţi-ar 
plăcea să ţi se facă ție“ este atât de profundă încât ar putea 
influența comportamentul cuiva pe parcursul întregii vieti. 
Regula de Aur este un simbol important pentru ceea ce 
urmărim în acest capitol: idei care sunt suficient de compacte 
încât să prindă și suficient de semnificative pentru a face 
diferenţa. 


| 
| 
| 

Ideile simple dar extraordinare au o eleganţă și o utilitate 
care le permit să funcționeze foarte asemănător proverbelor. 
Definiția pe care a dat-o Cervantes „proverbelor“ își are ră- 
sunet în definiția pe care am dat-o noi ideilor simple: pro- 
poziții scurte (compacte) extrase dintr-o experiență îndelungată 
(esența). Avem dreptate să fim sceptici în privința frazelor 
autonome, deoarece multe dintre acestea sunt goale sau înșe- 
lătoare — sunt compacte fără să fie esențiale. Dar Simplul pe 
care-l urmărim noi nu este o frază autonomă, este un pro- 
verb: compact și esenţial. 

Adams a reușit să transforme ideea sa — necesitatea 
focalizării neînduplecate asupra aspectelor locale — într-un 
proverb jurnalistic. „Nume, nume și iarăși nume“ este o idee 
care ajută la ghidarea deciziilor celor dintr-o comunitate cu 
standarde comune. Dacă ești fotograf, proverbul nu are 
valoare ca afirmaţie ad litteram, în afară de cazul în care 
plănuiești să fotografiezi înscrisuri cu nume. Dar dacă știi că 
instituţia ta prosperă datorită numelor — adică acțiuni tipice 
întreprinse de membrii particulari din comunitatea locală — 
această informaţie sugerează tipul de fotografii de care ai 
nevoie. Vei fotografia deliberările plictisitoare ale comitetu- 
lui sau splendidul apus deasupra parcului? Răspuns: delibe- 
rările plictisitoare ale comitetului. 


Palm Pilot și proverbul vizual 


Ideile compacte ajută la învățarea și memorarea unui 
mesaj-nucleu. Dar ele se pot dovedi și mai importante atunci 
când vine timpul să-i ajute pe oameni să acționeze în mod just, 
mai ales în circumstanţe în care au de făcut alegeri multiple. 

De ce au telecomenzile mai multe butoane decât folosim 
vreodată? Răspunsul începe cu nobilele intenții ale ingine- 
rilor. Majoritatea proiectelor tehnologice și de design trebuie 
să lupte împotriva „supraîncărcării cu funcții“, tendința de a 
face ca produsele să devină tot mai complexe, până când 

ajung să nu-și mai îndeplinească prea bine funcţiile origi- 
nale. Un videorecorder este un astfel de caz. 

Supraîncărcarea cu funcții decurge în mod inocent. Un 
inginer care privește un prototip de telecomandă se poate 
gândi: „Hei, e spațiu disponibil pe suprafața telecomenzii. Și 
capacitate de procesare neutilizată pe cip. Ce-ar fi ca, în loc 
s-o lăsăm să se irosească, să oferim oamenilor posibilitatea să 
aleagă între calendarul iulian și cel gregorian?” 

Inginerul încearcă să fie de ajutor — adăugând o funcţie 


/ impresionantă, va îmbunătăţi prototipul. În același timp, 


celorlalți ingineri din echipă nu le pasă în mod deosebit de 
alternarea calendarelor. Chiar dacă sunt de părere că ideea e 


| nepotrivită, probabil că aspectul nu contează atât de mult 


pentru ei încât să protesteze în genul: „Ori se renunţă la 
butonul pentru alternarea calendarelor, ori mă retrag eu!“ În 
acest mod, încet și discret, telecomenzile — și, extinzând, 
alte tipuri de tehnologie — sunt împovărate de funcții până_ 
la refuz. 

Conștientă de acest pericol, echipa Palm Pilot a luat o 
poziție fermă împotriva supraîncărcării cu funcții. La 
începutul anilor 1990, când echipa și-a început activitatea, 
agendele personale digitale (PDA) aveau numai eșecuri la 
activ. Celebrul colaps al celor de la Apple cu produsul PDA 
Newton i-a determinat pe ceilalţi competitori să fie precauți. 

Unul dintre produsele competitoare pe piața PDA în 1994 
arăta ca un computer hrănit inadecvat. Era un dispozitiv 
mătăhălos, cu tastatură și multiple orificii pentru dispozitive 
auxiliare. Jeff Hawkins, șeful echipei Palm Pilot, era ferm 
hotărât ca produsul său să nu împărtășească această soartă. El 
voia ca Palm Pilot să fie un produs simplu, ce urma să aibă 
patru funcţii: calendare, contacte, memo-uri și liste de sarcini. 
Palm Pilot va face doar patru lucruri, dar le va face bine. 

Hawkins a găsit de cuviinţă să lupte împotriva supraîncăr- 
cării cu funcții cărând după el o bucată de lemn de mărimea 
unui Palm. Trae Vassallo, membru în echipa de proiectare 
Palm V ne spune: „Bucata era banală, ceea ce corespundea 
simplităţii obiectivelor tehnologice ale produsului, dar era și 

mică, ceea ce făcea ca produsul să fie elegant și diferit.“ 
Hawkins scotea bucata de lemn ca să „ia notițe“ în timpul 
unei ședințe sau ca să „verifice calendarul“ pe hol. Când 
cineva sugera o funcţie suplimentară, Hawkins scotea bucata 
de lemn și întreba unde ar încăpea. 

Vassallo a afirmat că Palm Pilot a devenit un produs de 
succes „aproape exclusiv datorită faptului că se definea mai 
mult în termeni de ceea ce nu eră, decât în termeni de ceea ce 

ra“. Tom Kelley de la IDEO, o firmă de proiectare impor- 
tantă din Silicon Valley a făcut o afirmație asemănătoare: 
„Adevărata piedică în calea succesului PDA-urilor inițiale... 
o reprezenta ideea conform căreia produsul trebuia să facă 
aproape orice.“ 

Hawkins știa că ideea-nucleu a acestui proiect o repre- 
zenta eleganța și simplitatea (și evitarea tenace a supraîncăr- 
cării cu funcţii). Pentru a comunica această idee-nucleu, 
Hawkins și echipa sa au utilizat ceea ce era, în esenţă, un 
proverb vizual. Bucata de lemn a devenit un memento vizual 
pentru a face puţine lucruri şi a le face bine. 

Există o paralelă izbitoare între dezvoltarea Palm Pilot și 
campania lui Clinton condusă de James Carville. În ambele 
cazuri, echipele erau formate din oameni care-și cunoșteau 
meseria și care și-o îndeplineau cu pasiune. Ambele echipe 
se făleau cu o mulțime de oameni care aveau capacitatea ȘI 
dorința de a face lucruri multe și diversificate — să susțină cu 
argumente fiecare chestiune și să gestioneze fiecare funcție. 
Cu toate acestea, în ambele cazuri echipa avea nevoie de 
ceva simplu care să le amintească să lupte cu tentația de a 
face prea multe. Dacă spui trei lucruri e ca și cum n-ai spus 
niciunul. Dacă telecomanda ta are cincizeci de butoane nu 
mai poți schimba canalul. 


Utilizând ceea ce deja există 


Mesajele noastre trebuie să fie compacte, deoarece putem 
asimila și reține doar o anumită cantitate de informaţie 


said 

dintr-odată. Dar să presupunem că am stabilit nucleul 
mesajului nostru și că acesta conţine prea multă informaţie 
pentru a putea aspira la compactitatea unui proverb. Cum 
procedăm atunci când suntem nevoiți să transmitem 1 mai 
multă informație? Exerciţiul următor are rolul de a con- 
solida ideea compactității ca atribut necesar și de a oferi un 
indiciu în legătură cu modalitatea prin care să înglobăm mai 
multă informație într-un mesaj compact. 

lată regulile exerciţiului: studiați literele de mai jos timp 
de zece-cincisprezece secunde — nu mai mult. Apoi închi- 
deti cartea, luaţi o coală de hârtie și scrieți câte litere reușiți 
să vă amintiţi. Atenţie: nu priviți mai jos până când nu ati 
efectuat exerciţiul. 


] FKEB INAT OUP SNA SAI RS 


Dacă sunteți asemenea majorității oamenilor, vă veți 
aminti probabil șapte până la zece litere. Adică nu prea 
multe. Compactitatea este esențială deoarece cantitatea de 
informație cu care putem jongla dintr-odată este limitată. 

Acum citiți mai departe și încercaţi din nou exercițiul. 


De data aceasta avem de-a face cu ceva diferit. Nu am 
schimbat literele sau succesiunea lor. Nu am făcut decât să 


i modificăm modul în care ele sunt grupate. Studiaţi încă o 


dată literele timp de zece-cincisprezece secunde, apoi în- 
chideți cartea și încercați să vă amintiți. 


JFK FBI NATO UPS NASA IRS 


Probabil că de data aceasta v-ati descurcat mult mai bine. 
Literele au dintr-odată semnificație, motiv pentru care au 
fost mai ușor de reţinut. În Runda 1 ați încercat să rețineți 
date neprelucrate. În Runda 2 aţi reținut concepte: John F. 
Kennedy, FBI, Alianţa Nord-Atlantică, UPS, NASA, IRS. 

O clipă însă! De ce e mai ușor să memorăm „John F. 
Kennedy“ decât literele aleatorii F, J, K? John F. Kennedy este 

fără îndoială un ghem de informații mai mare decât cele trei 
litere luate la întâmplare! Gândiţi-vă la toate asocierile cu 
JFK — politică, relații, asasinarea sa și familia sa celebră. 
Dacă amintirea ar fi un proces asemănător ridicării de 
greutăți, ar fi ridicol să ne gândim că îl putem „ridica“ mai 
ușor pe JFK decât cele trei litere anterioare! 

Secretul, desigur, este că că nu îl „ridicăm” pe JFK. Tot 
procesul memorării lui JFK a fost deja efectuat, deja am clădit 
mușchii respectivi — conceptul de JFK cu toate asocierile 
sale este deja încastrat în memoria noastră. Ceea ce 
memorăm este doar un indicator către această informaţie — 
postăm un steguleț pe terenul memoriei noastre. În cazul 
literelor neprelucrate postăm trei stegulete diferite. La final, 
în al doilea caz avem o singură informaţie (sau un steguleț), 
în vreme ce în primul avem trei, și nu e de mirare că una 
singură este mai ușor de reținut. 

Ei și? E cumva vorba doar de fleacuri/amănunte legate de 
inteligenţa creierului? lată unde vrem să ajungem: am văzut 
că ideile compacte prind mai bine, dar că ideile compacte sin- 
gure nu au valoare — doar ideile cu o profundă compactitate 
sunt valoroase. Astfel că, pentru a face compactă o idee pro- 
fundă trebuie să transpunem mult înțeles în într-o comunicare 
foarte scurtă. Și cum facem acest lucru? Folosind stegulete. 
Exploatând terenul deja existent al memoriei celor care as- 
cultă. Folosind ceea ce deja există. 


Schema Pomelo 


Până acum am prezentat situatii în care o idee simplă sau 
o mână de idei simple se dovedeau utile în ghidarea compor- 
tamentului. Dar ca să fim obiectivi trebuie să admitem că 
majoritatea lucrurilor pe care le fac oamenii în toată lumea 
sunt complicate. Intenţia noastră nu este să susţinem că 
lucrurile complexe — legislația, medicina, construcțiile, pro- 
gramarea, predarea — pot fi reduse în final la două sau trei 
mesaje compacte. E evident că nu putem înlocui o școală de 

arhitectură cu o singură idee compactă („Nu lăsa clădirea să 
se prăbușească”). 

Ajungem astfel la o chestiune importantă pe care încă 
n-am discutat-o: cum transformi un novice într-un arhitect? 
Cum apare complexitatea din simplitate? Vom dovedi că 
utilizarea cu artă a simplităţii poate da naștere complexității. 
Ideile simple pot deveni foarte repede complexe, dacă sunt 
etapizate și stratificate corect. 

Acum vă vom explica ce este un „pomelo“. (Dacă știți 
deja ce este un pomelo fiți buni și prefaceţi-vă că nu știți.) 
Iată o primă modalitate de a vă explica ce este un pomelo: 


EXPLICAȚIA 1: Pomelo este cel mai mare fruct din 
categoria citricelor. Coaja sa este foarte groasă, dar moale 
și ușor de curăţat. Fructul care rămâne are culoarea 
galben-deschis spre roz-coral și poate fi de la zemos până 
la ușor uscat, gustul său variind între un seducător 
dulce-aromat spre astringent și acidulat. 


Întrebare rapidă: în urma acestei explicaţii puteți ști dacă 
băutura rezultată din amestecul în proporţii egale de suc de 
pomelo și suc de portocale are gust bun? Puteţi face o 
presupunere, dar răspunsul va fi probabil ușor ambiguu. Să 
trecem la o explicaţie alternativă: 


EXPLICAȚIA 2: Un pomelo este în esență un grepfrut 
supradimensionat, cu o coajă foarte groasă și moale. 


Explicaţia 2 pune un steguleț pe un concept pe care deja 
îl cunoașteți: un grepfrut. Atunci când vă spunem că un 
pomelo este ca un grepfrut evocaţi imaginea mentală a unui 
grepfrut. După care vă spunem ce să schimbaţi: este „supra- 
dimensionat”. În consecință grepfrutul pe care îl vizualizați 
crește și el. 

V-am facilitat asimilarea unui concept nou prin punerea 
acestuia în legătură cu un concept pe care deja îl cunoașteți. 
Conceptul este în acest caz „grepfrut“. „Grepfrut” este o 

schemă pe care o aveți deja („schemă“ este un jargon tehnic 
împrumutat din psihologie, dar care este atât de util încât 
ne-am gândit că merită să-l folosim pe parcursul cărții). 

Psihologii definesc schema ca fiind o sumă de proprietăți 
generice caracteristice unui concept sau unei categorii de 
concepte. Schemele constau dintr-o mulțime de informaţii 
înregistrate anterior și păstrate în memoria noastră. Dacă 
cineva vă spune că a văzut o mașină sport grozavă, în mintea 
voastră răsare imediat o imagine compusă din atribute 
generice. Știți cum arată „mașinile sport“. Vă imaginaţi una 
micuță, cu două uși, eventual decapotabilă. Dacă vă 
imaginați mașina în mișcare, atunci aceasta se mișcă în mare 
viteză. Culoarea sa este aproape sigur roșie. Similar, schema 
„grepfrutului“ conține și ea o serie de atribute generice: 
culoare galben-roz, aromă acidulată, mărimea unei mingi de 
baseball și așa mai departe. 

Evocând schema grepfrutului am reușit să vă transmitem 
conceptul fructului pomelo mult mai repede decât am fi 
făcut-o înșirându-vă mecanic toate atributele acestuia. 
Observaţi de asemenea că acum este mai ușor să răspundeţi 
întrebării referitoare la amestecul de suc de pomelo cu suc de 
portocale. Știți că sucul de grepfrut merge amestecat cu cel 
de portocale, prin urmare schema pomelo mosteneste această 
proprietate de la schema grepfrutului. (Apropo, ca să nu 
omitem niciun detaliu, Explicaţia 1 abundă ea însăși în astfel 
de scheme. „Fruct din categoria citricelor“ este o schemă, 
„coajă“ este o schemă și „astringent“ este o schemă. Expli- 
cația 2 este mai ușor de înţeles doar pentru că „grepfrut“ este 
o schemă de nivel mai înalt — o schemă compusă din alte 
scheme.) 

Utilizând scheme, Explicaţia 2 ne facilitează atât înțele- 
gerea cât și memorarea. Să ne gândim la cele două definiţii 
pentru „pomelo“ în termenii „piramidei inversate“. Care 
este leadul? Ei bine, în cazul Explicaţiei 1 leadul este: fruct 
din categoria citricelor. După lead nu mai există o ierarhie 
clară; în funcţie de ceea ce captează atenţia oamenilor, aceștia 
își pot aminti mai degrabă informația despre coajă („foarte 

groasă, dar moale și ușor de curățat“) sau informaţia despre 
culoare („galben-deschis spre roz-coral”) sau informația 
despre cât este de zemos este sau cea referitoare la gust. 

În cazul Explicaţiei 2 leadul este: asemănător grepfrutu- 
lui. A doua informație este: supradimensionat. A treia infor- 
patie: coajă foarte groasă și moale. 

Oamenii își vor aminti — fără probleme! — leadul poveștii 
noastre timp de șase luni de-acum înainte. Ceea ce înseamnă 
că datorită primei povești își vor aminti „fruct“ sau „fruct din 
categoria citricelor“, iar datorită celei de-a doua își vor aminti 
„grepfrut“. A doua poveste este evident preferabilă primeia — 
nu e greu de observat. 

Aici ia sfârșit poate ultima discuție în registru psihologic 
despre citrice pe care o veţi auzi vreodată. Conceptul de 
„pomelo“ poate că nu merită neuronii pe care tocmai i-ați 
consumat pentru el, însă conceptul care a fundamentat dis- 
cuţia — anume că schemele fac posibilă o simplitate profundă 
— are o importanţă crucială. 

Profesorii buni recurg în mod intuitiv la o mulțime de 
scheme. Profesorii de economie încep cu exemple compacte, 
simplificate, care să poată fi înțelese de niște elevi lipsiți de 
noțiuni anterioare din domeniul economiei. „Să presupunem 
că tu cultivi mere, în timp ce eu cultiv portocale. Eu și cu tine 
suntem singurii locuitori din această zonă. Să mai presupu- 
nem și că fiecare dintre noi ar prefera să mănânce câte puțin 
din ambele tipuri de fructe, nu exclusiv dintr-un singur fel. 
Facem negoț? Și dacă da, cum procedăm?” 

In acest context simplificat li se predă la început elevilor 
modul în care funcționează comerțul. Odată învățată, această 
schemă poate fi evocată și extinsă într-o anumită măsură. Ce 
se întâmplă, de exemplu, dacă la un moment dat faci progrese 
în privința producției de mere? Facem comerț în continuare 
în același mod în care am făcut înainte? Pentru a soluţiona 
această problemă apelăm la o schemă și o adaptăm, așa cum 
am procedat când am creat un pomelo dintr-un grepfrut. 


SIMPLU 67 


Complexitatea din simplitate 


Schemele ne ajută să creăm mesaje complexe din materie 
simplă. Multe lecții de știință se predau la școală printr-o inte- 
ligentă utilizare a schemelor. Noţiunile introductive de fizică 
recurg la situații simple, idealizate: scripeti, planuri înclinate, 
obiecte care se mișcă la aceleași valori de-a lungul unor 
traiectorii fără frecare. Pe măsură ce elevii se familiarizează 
cu schema scripetelui, aceasta poate fi extinsă într-o anumită 
direcție sau poată fi combinată cu alte scheme, pentru a ajuta 
la rezolvarea unor probleme mai complicate. 

Un alt frumos exemplu de utilizare a unei scheme îl res 
prezintă modelul sistemului solar pentru descrierea atomu- 
lui, așa cum ne-a fost el predat multora dintre noi pe când 
eram copii. Acest model afirmă că electronii se mișcă pe 
orbită în jurul nucleului precum planetele în jurul soarelui. 
Această analogie le oferă elevilor o viziune rapidă, compactă 
asupra modului în care funcționează atomul. 

Analogia cu planetele prilejuiește și o înțelegere a motivu- 
lui pentru care mulți evită schemele compacte („un grepfrut 
supradimensionat”) în favoarea unei descrieri exhaustive 
(„un fruct din clasa citricelor cu coajă moale, groasă... și tot 
așa“). Utilizarea schemelor poate implica uneori o rută 
încetinită către „adevărul din realitate“. De exemplu, fizicienii 
știu acum că electronii nu se mișcă pe orbita nucleului așa cum 
o fac planetele. În realitate, electronii se mișcă în „nori de 
probabilitate“. Prin urmare ce-i veți spune unui elev de clasa 
a șasea? Îi veți vorbi despre mișcarea planetelor, ușor de 
înţeles și care îl aduce mai aproape de realitate? Sau veţi vorbi 
despre „nori de probabilitate“, informaţie imposibil de înţeles, 
dar exactă? 

Alegerea pare să fie una dificilă: 1) în primul rând exacti- 
tatea, cu prețul pierderii accesibilităţii; sau 2) accesibilitatea 
în primul rând, cu prețul exactității. Dar în multe situații 
problema alegerii este falsă dintr-un motiv bine întemeiat: 
dacă un mesaj nu poate fi utilizat pentru a face anticipări sau 

pentru a conduce la decizii nu mai contează cât de exact sau 
de comprehensiv este. 

Herb Kelleher ar putea spune unei însoțitoare de zbor că 
obiectivul ei este de a „optimiza valoarea acţionarilor”. Într-o 
anumită privință, această afirmaţie este mai exactă decât 
„compania aeriană CEA MAI IEFTINĂ“. În fond, formularea 
„compania aeriană CEA MAI IEFTINĂ“ este evident incom- 
pletă — Southwest ar putea oferi tarife scăzute prin elimina- 
rea activităților de întreținere a avioanelor sau prin solicitarea 
ca pasagerii să folosească șervetele la comun. Există, în mod 
cert, și alte valori (confortul clientului, standardele de sigu- 
ranță) care rafinează valoarea de fond a structurii companiei 
Southwest. Problema cu formularea „optimizarea valorii 
acționarului“ o reprezintă, în ciuda exactităţii sale, faptul că 
n-o ajută pe însoțitoarea de zbor să decidă dacă să introducă 
sau nu salata de pui. O idee exactă, dar fără folos rămâne 
totuși fără folos. 

Am discutat în introducere despre Blestemul Cunoasterii. 
— dificultatea de a ne aminti cum ar fi să nu știm un anumit 
lucru. Exactitatea dusă până la inutilitate este un simptom al 
Blestemului Cunoașterii. Pentru un președinte, „optimizarea 
valorii acționarului“ poate însemna o regulă de compor- 
tament extrem de utilă. Pentru o însoţitoare de zbor nu este 
așa. Pentru un fizician norii probabilității reprezintă un 
fenomen fascinant. Pentru un copil ei sunt de neînțeles. 

Oamenii sunt tentaţi să spună totul de la bun început și 
cu exactitate absolută, în vreme ce ei ar trebui să ofere doar 
atâta informaţie câtă este necesară, apoi un pic mai multă, 
apoi încă un pic mai multă. 


Schemele la Hollywood: 
Promovarea unui concept de film 


O modalitate salutară de a evita rigurozitatea inutilă și de 
a ocoli Blestemul Cunoașterii o reprezintă recurgerea la ana- 

logii. Toată forța analogiilor derivă din scheme. Un pomelo 
este ca un grepfrut. Un articol reușit este structurat asemenea 
unei piramide inversate. Deteriorarea pielii este asemănătoare 
îmbătrânirii. Analogiile fac posibilă înțelegerea unui mesaj 
compact deoarece apelează la concepte deja cunoscute. 

O analogie reușită poate avea un efect puternic. De fapt, 
filmele de 100 de milioane de dolari pot primi undă verde în 
cea mai mare parte datorită impactului pe care-l exercită o 
analogie formulată într-o singură frază. 

Un studio hollywoodian obișnuit evaluează sute de 
prezentări şi scenarii pentru fiecăre film pe care îl face. Poate 
că ne vine greu să nutrim compasiune pentru viața pe care o 
are directorul unui studio de film, dar să încercăm totuși s-o 
facem pentru câteva momente. Imaginaţi-vă ce decizii terbile 
trebuie să ia aceștia. Atunci când investesc într-un film, ei 
pariază practic milioane de dolari — și propria lor reputaţie 
— pe o idee impalpabilă. 

Comparaţi conceperea unui film cu planul unei case. Dacă 
arhitectul concepe un plan grozav pentru casă, iar cineva vine 
cu banii pentru construcție, puteți fi destul de siguri că nouă 
luni mai târziu veţi avea o casă care să concretizeze viziunea 
originală a arhitectului. 

Însă conceperea unui film este un proces supus schim- 
bării. Acţiunea se schimbă atunci când este angajat scena- 
ristul. Odată cu angajarea regizorului se modifică impresia 
artistică a filmului. Când încep actorii să-și joace rolurile, 
personalităţile lor schimbă modul în care sunt percepute 
personajele. Când sunt angajaţi producătorii, naraţiunea va 
fi supusă constrângerilor financiare și logistice. lar când, 
după luni de zile, filmul este realizat, echipa de marketing va 
trebui să găsească o modalitate prin care să explice publi- 
cului acțiunea în aproximativ treizeci de secunde — dar fără 
să divulge prea multe. 

Imaginati- vă că investiti milioane într-o idee care se va 
modifica datorită amprentei unor indivizi angajaţi succesiv 
și înzestrați cu egouri uriașe: regizori, actori, producători, 

personalul de la marketing. În acest caz, ideea respectivă ar 
face bine să fie una reușită. 

La Holywood, oamenii folosesc idei-nucleu denumite 
„promovarea conceptului de film”. Aţi auzit, probabil, unele 
dintre ele. Speed a fost „Greu de ucis într-un autobuz”. Azi 13, 
mâine 30 a fost „Big pentru fete.“ Alien a fost „Fălci pe o navă 
spaţială“. 

Promovarea conceptului de film nu se face întotdeauna 
prin referire la alte filme. E.T., de exemplu, a fost rezumat în 
fraza „Extraterestru rătăcit se împrietenește cu un băiat 
singuratic pentru a ajunge acasă“. Dar multe dintre 
prezentări invocă filme trecute. De ce se întâmplă așa? Oare 
din cauză că Hollywood-ul este plin de directori cinici care 
reciclează fără rușine idei mai vechi? 

Ei bine, răspunsul este „da“, dar aceasta reprezintă doar 
o parte a motivaţiei. Înainte de a fi prezentat, conceptul 
filmului Speed evident că nu exista în mintea directorilor. Era 
ca și cuvântul „pomelo“ înainte să aflaţi ce înseamnă acesta. 
Formularea compactă formată din cinci cuvinte — „Die Hard 
într-un autobuz“ — revarsă înțeles revelator într-un concept 
care nu exista înainte, acela de Speed. Pentru a înțelege acest 
lucru gândiți-vă la toate deciziile importante pe care le-aţi 
putea lua doar pe baza impactului acestor cinci cuvinte. 
Angajaţi un regizor de filme de acțiune sau regizor de film 
independent? Unul de filme de acțiune. Folosiţi un buget de 
10 milioane de dolari pentru film sau unul de 100 de 
milioane? Unul de 100 de milioane. Vedete sau distribuţie de 
ansamblu? Vedete. Vizaţi o lansare de Crăciun sau una în 
timpul verii? Una în timpul verii. 

Pentru a oferi un alt exemplu, imaginaţi-vă că tocmai ați 
fost angajați ca designer pentru noul film Alien. Sarcina 
voastră va fi să proiectaţi nava spaţială în care are loc cea mai 
mare parte din acțiunea filmului. Cum va arăta? Dacă nu știți 
nimic despre film, ați putea lua decizia rațională de a arunca 
o privire la vechi modele de nave spaţiale. De exemplu, 
gândiţi-vă la interiorul frumos, imaculat al navei Enterprise 
din Star Trek. 

Apoi șeful vă spune că viziunea pentru film este „Fălci pe 
o navă spațială“. Acest amănunt schimbă totul. Fălci nu a fost 
frumos sau imaculat. Richard Dreyfus naviga pe o barcă 
veche și șubredă. Deciziile erau luate la repezeală, precipitate, 
mânate de claustrofobie, dominate de panică. Atmosfera era 
extenuantă. Pe măsură ce veți înțelege ce a făcut ca Fălci să 
aibă impact, ideile voastre vor începe să se contureze: nava va 
fi degradată, deteriorată și apăsătoare. Membrii echipajului 
nu vor purta uniforme impecabile din lycra. Încăperile nu vor 
fi bine luminate și strălucitor de curate. 

Promovarea conceptului de film este versiunea de la 
Hollywood a proverbelor-nucleu. Ca majoritatea prover- 
belor, ele apelează la forța analogiei. Învocând scheme deja 
existente (de exemplu filmul Fălc:), proverbele accelerează în 
mod radical procesul de învăţare în cazul celor care lucrează 
la un film absolut nou. 

Fără îndoială, o prezentare bună nu este sinonimă cu un 
film bun. „Fălci într-o navă spaţială“ se putea transforma 
într-un dezastru, dacă nu ar fi existat contribuția pe par- 
cursul câtorva ani a sute de oameni talentaţi. Pe de altă parte, 
o prezentare proastă — un proverb slab — este suficientă 
pentru a duce de râpă un film. Niciun regizor nu ar putea 
salva „Terms of Endearment pe o navă spațială“. 

Dacă promovarea conceptului de film poate avea această 
forță în lumea filmului — o lume cu o densitate de egouri de 
patruzeci de ori mai mare decât densitatea normală — ar 
trebui să fim încrezători că putem dispune de aceeași forță și 
în mediul în care ne desfășurăm noi activitatea. 


Analogiile generative 


Unele analogii sunt atât de utile încât nu doar aruncă 
lumină asupra unui concept, ci devin practic rampe pentru o 
gândire nouă. De exemplu, metafora creierului văzut ca un 
computer a stat în centrul aprofundărilor din domeniul psi- 
hologiei cognitive din ultimii cincizeci de ani. E mai ușor să 

definim modul în care funcționează un computer decât modul 
în care o face creierul. Din acest motiv poate fi avantajos 
pentru psihologi să folosească diverși termeni care fac referire 
la computer și a căror înțelegere nu pune probleme — precum 
memorie sau procesor — pentru a sugera funcțiile similare ale 
creierului. 

Metaforele reușite sunt „generative“. Psihologul Donald 
Schon a introdus acest termen pentru a descrie metaforele 
care generează „noi percepții, explicaţii și invenţii“. Multe 
dintre ideile care prind sunt de fapt metafore generative de- 
ghizate. De exemplu, Disney își numește angajații „membrii 
distribuției“. Această metaforă a angajaţilor ca membri ai 
distribuţiei dintr-o producție teatrală este comunicată în mod 
consecvent tuturor angajaților companiei: 


e Membrii distribuției nu dau interviu pentru o slujbă, ci 
au audiție pentru un rol. 

e Atunci când se plimbă prin parc ei se află pe scenă. 

e Cei care vizitează Disney sunt invitați, nu clienți. 

e Activitățile sunt reprezentații, uniformele sunt costume. 


Metafora teatrului este extrem de utilă în cazul angajaților 
de la Disney. Atât de utilă încât doar citind ultimele două 
paragrafe puteți probabil anticipa cum se comportă membrii 
distribuției în situații despre care nu am vorbit. Puteţi ghici 
probabil că angajaţilor nu li se permite să iasă în pauză în 
costume și nici în perimetrul spaţiilor publice (un actor nu 
stă de vorbă și nu iese la o țigară în mijlocul scenei). Aţi mai 
putea ghici că măturătorii de stradă sunt evaluaţi după alte 
criterii decât curăţenia trotuarelor. Într-adevăr, măturătorii 
străzii sunt unii dintre membrii distribuţiei instruiți la cel 
mai înalt nivel, din moment ce prezenţa lor foarte vizibilă în 
public — cuplată cu faptul că ei sunt în mod evident angajați 
Disney — îi face o țintă sigură pentru întrebările clienţilor 
referitoare la atracțiile parcului, parade și locurile în care sunt 
situate toaletele. O componentă esențială a succesului pe 


SIMPLU 73 


care-l înregistrează parcul o reprezintă determinarea acestor 
angajați să-și gândească activitățile de întreținere ca fiind 
roluri în cadrul unei reprezentații. „Angajaţii ca membri ai 
distribuției“ este o metaforă generativă care de peste cinci- 
zeci de ani funcționează în beneficiul companiei Disney. 

Comparaţi Disney cu Subway. Ca și Disney, Subway a 
creat o metaforă pentru angajaţii săi care lucrează direct cu 
publicul. Aceștia sunt „artiștii sendvișului“. Metafora este 
varianta negativă a „membrilor distribuţiei“ de la Disney. 
Este total inutilă ca și ghidare privind comportamentul anga- 
jaților. Disney așteaptă de la angajaţii săi să se comporte ca 
actorii, dar Subway nu așteaptă de la angajații săi de la 
tejghea să se comporte precum actorii. Trăsătura definitorie a 
unui „artist“ este expresia individuală. Ne întrebăm cât ar 
rezista un angajat la Subway dacă și-ar manifesta prea mult 
din expresia individuală — în vestimentaţie, în modul de 
interacționare, în prezentarea sendvișurilor. Fără îndoială că 
artiștii sendvișurilor Subway beneficiază de toată încrederea 
că vor pune un pumn de ceapă într-un sendviș lung de trei- 
zeci de centimetri și drept e că e și aceasta un fel de libertate. 
Dar suspectăm că „măiestria artistică” a persoanei de la 
tejghea nu se poate extinde până la adăugarea unei felii de 
curcan în plus. 


r 


Puterea simplităţii 


Atât metaforele generative, cât și proverbele își trag 
puterea dintr-o substituție inteligentă: înlocuiesc un lucru 
dificil cu unul ușor de conceput. Proverbul „Pasărea din 
mână face cât două din tufiș“ ne furnizează o afirmaţie tan- 
gibilă, ușor de procesat pe care să o putem utiliza ca îndru- 
mător în situații complexe, încărcate de emoție. Metaforele 
generative îndeplinesc un rol similar. „Membrii distribuției“ 
de la Disney ar putea găsi că e mai ușor să se descurce într-o 
situație nouă din perspectiva unui actor angajat decât din 
perspectiva lor individuală. 

Proverbele sunt Sfântul Graal al simplităţii. E ușor să vii 
cu o frază scurtă, compactă. Oricine poate face asta. Totuși să 
vii cu o frază compactă, dar profundă este incredibil de 
dificil. Ceea ce am încercat să arătăm în acest capitol este că 
demersul merită efortul — că „găsirea esenţialului “ și expri- 
marea lui sub forma unei idei compacte poate avea efect pe 
termen lung. 


2 


Imprevizibil 


Conform decretului FA A, o însoțitoare de zbor trebuie să 
facă un anunţ de siguranță înainte ca avionul cu pasageri să 
decoleze. Am auzit cu toții acest anunţ: se comunică unde se 
află ieșirile, cum trebuie procedat în caz de „schimbare 
bruscă a presiunii din cabină“, cum se utilizează scaunul pe 
post de dispozitiv de flotaţie și de ce nu se fumează în toalete 
(și nu se umblă la alarma de fum). 

Anunţurile pentru siguranţa zborului ar putea constitui 
un exemplu de mesaj transmis într-un mediu nereceptiv. 
Nimeni nu este interesat de ceea ce se comunică. Însoțitoarei 
de zbor nu-i pasă de anunţ. Pasagerilor nu le pasă de anunt. 
Prin comparaţie, discuţiile din Parlament sunt chiar 
fascinante. 

Cum aţi proceda dacă v-aţi afla în situaţia de a comunica 
anunțul de siguranță? Sau, mai rău, dacă chiar ați avea 
nevoie ca oamenii să vă asculte? Cum v-aţi descurca? 

O însoţitoare de zbor pe nume Karen Wood s-a confruntat 
exact cu această situaţie și a găsit o soluţie creativă. Cu ocazia 
unui zbor de la Dallas la San Diego ea a făcut următorul 
anunț: 


Aș dori să vă rețin atenţia cîteva secunde, ca să vă 
prezint câteva măsuri de siguranţă. În cazul în care n-aţi 
mai urcat într-un automobil din 1965, modul cel mai in- 
dicat de a vă fixa centura de siguranţă este să introduceți 

capătul ei plat în cataramă. Pentru a o desface, apăsați 
catarama dintr-o parte și se va desface. | 

Un cântec spune că sunt cincizeci de modalități prin 
care îți poți părăsi iubitul, dar ca să părăsiţi avionul 
acesta există numai șase: două uși pentru ieșire situate în 
față, două ferestre detașabile în dreptul aripilor și două 
uși pe latura stângă. Locul fiecărei uși este marcat clar cu 
indicatoarele de deasupra și cu lumini fluorescente roșii 
și albe de-a lungul podelei dintre rânduri. Aruncaţi o 
privire! 


Nu le-a trebuit mult pasagerilor să se conecteze la mesajul 
exprimat cu umor de către Wood. Când și-a încheiat anunţul 
au izbucnit aplauze de pretutindeni. (Și dacă un mesaj bine 
ticluit îi poate determina pe ceilalți să aplaude un anunț de 
siguranță, atunci există speranţe pentru oricare dintre noi.) 

Prima problemă cu care ne confruntăm atunci când vine 
vorba despre comunicare o reprezintă obţinerea atenţiei 
ascultătorilor. Există printre cei care au de făcut o comu- 
nicare persoane cu autoritatea de a solicita atenţie: „Bobby, 
uită-te la mine!“ Însă de cele mai multe ori nu putem solicita 
atenţia; trebuie s-o atragem. Aceasta este o provocare mai 
dură. Se spune că „nu poți face oamenii să-ţi acorde atenţie“ 
Și există în această afirmaţie un dram de judecată sănătoasă. 
Însă exact acest lucru l-a făcut Karen Wood: i-a determinat pe 
oameni să-i acorde atenție, fără ca măcar să fie nevoie să 
ridice vocea. 

Cel mai elementar mod de a atrage cuiva atenţia îl repre- 
zintă încălcarea unui tipar. Oamenii se adaptează incredibil 
de repede la tipare previzibile. O stimulare senzorială 
constantă sfârșește prin a nu mai fi percepută: pândiți-vă la 
zumzetul pe care-l face un aparat de aer condiţionat, sau la 
zgomotul din trafic, sau la mirosul unei lumânări, sau la 
înfățișarea unei biblioteci. Poate că devenim conștienți în 
mod real de aceste lucruri doar în momentul în care se 
schimbă ceva: aparatul de aer condiţionat se opreşte sau 
soția modifică aranjamentul cărților. 


IMPREVIZIBIL Zl; 


Wood a obținut atenţia pasagerilor într-un mediu lipsit de 
receptivitate, evitând folosirea clișeelor despre măsurile de 
siguranță pe care pasagerii le auziseră de atâtea ori. A spus 
glume, ceea ce nu doar a atras atenția celorlalți, ci a și 
menţinut-o. Dar dacă tot ce ar fi interesat-o pe Wood era să 
atragă atenţia ascultătorilor, n-ar fi fost nevoie de atâta 
amuzament. Ar fi obținut atenția pasagerilor la fel de ușor 
începând anunţul și făcând apoi brusc o pauză în mijlocul 
frazei. Sau continuând pe rusește pentru câteva clipe. 

Creierul nostru este astfel creat încât să devină conștient 
în mod brusc de orice schimbare. Dacă sunt inteligenți, cei ce 
lucrează în domeniul designului de produse devin foarte 
conștienți de această tendință. Atunci când au nevoie să 
atragă atenţia asupra produselor, aceștia fac o modificare. 
Luminile de avertizare licăresc pentru că tendința noastră 
este de a ignora o lumină continuu aprinsă. Vechile sirene de 
urgență scoteau sunete în două note, dar sirenele moderne 
scot sunete mai complexe, care atrag și mai mult atenţia. 
Alarmele mașinilor fac uz diabolic de sensibilitatea noastră 
la schimbare. 

Acest capitol se concentrează asupra a două întrebări 
esenţiale: Cum procedez ca să obțin atenția oamenilor? Şi, la fel 
de important, Cum o mențin? Nu putem avea succes dacă 
mesajul nostru nu răzbate în larma generală pentru a capta 
atenţia oamenilor. Mai mult, mesajele noastre sunt de obicei 
suficient de complexe încât reușita e posibilă doar dacă și 
păstrăm atenţia oamenilor. 

Pentru a înţelege răspunsurile la aceste două întrebări va 
trebui să înțelegem două emoții de o importanţă esenţială — 
surpriza și interesul — stârnite de obicei de ideile care prind 
de la sine. 


e Surpriza ne captează atenția. Unele idei care prind în 
mod natural propun „fapte“ surprinzătoare: Marele 
Zid Chinezesc este singura construcție ridicată de mâna 
omului vizibilă din spaţiu! Ne folosim doar 10 la sută 
din creier! Ar trebui să bem opt pahare de apă pe zi! Iar 

în legendele urbane faptele iau adesea o întorsătură 
surprinzătoare. 

e Interesul menţine atenţia trează. Există categorii de idei 
cu priză la ceilalți care mențin interesul viu de-a lungul 
timpului. Teoriile conspirative îi fac pe oameni în mod 
continuu să strângă avizi noi informaţii. Bârfa ne face să 
revenim la prietenii noștri pentru a dezvolta subiectul. 


Ideile care prind din prima sunt adesea imprevizibile. 
Dacă putem face uz de imprevizibil atunci când ne transmi- 
tem ideile, acestea vor avea o priză mai mare. Dar „imprevi- 
zibilul“ poate fi fabricat după bunul plac? „Neașteptat 
planificat” nu este un oximoron? 


CAPTAREA ATENȚIEI CELORLALȚI 
Nimeni n-o face vreodată 


Reclama pentru minifurgoneta Enclave transmisă la tele- 
vizor începe cu imaginea minifurgonetei staționată în faţa 
unui parc. Un băiat cu o cască de fotbal urcă, urmat de cele 
două surori ale sale mai mici. „Vă prezentăm în premieră 
modelul Enclave“, începe comentariul cu vocea unei femei. 
Tată] e la volan, iar mama pe scaunul din dreapta. Pretutin- 
deni sunt suporturi pentru pahare. Tatăl pornește mașina și 
se îndepărtează de bordură. „Este o minifurgonetă cu dotări 
maxime.“ 

Minifurgoneta merge încet pe străzile suburbiei. „Cu pro- 
prietăţi precum comandă de la distanţă asupra ușilor gli- 
sante din spate, 150 de canale prin cablu, capotă prin care se 
vede cerul, suporturi termoreglabile pentru cană și un sistem 
de navigare prin satelit... Este minifurgoneta pentru fami- 
liile mereu pe drumuri.” 

Enclave oprește la o intersecție. Camera aţintită asupra 
băiatului mărește raza obiectivului, cuprinzând și o fereastră 

laterală care reflectă copaci uriași, înfrunziți. Tatăl intră în 
intersecție. 

Și atunci se întâmplă. 

O mașină în mare viteză dă buzna în intersecție și intră în 
aripa minifurgonetei. Coliziunea este înspăimântătoare, 
metalul se îndoaie și geamul se face țăndări. 

Ecranul se întunecă și un mesaj își face apariția: „N-a 
văzut-o venind?“ 

Întrebarea dispare încet și este înlocuită cu: „Nimeni nu 
vede niciodată”. 

Pe ecran apar cuvintele de final: „Puneţi-vă centura de 
siguranță... Întotdeauna.“ 

Nu există nicio minifurgonetă Enclave. Reclama a fost 
creată de Ad Council. (Spotul a fost sponsorizat de US. 
Department of Transportation.) Ad Council, fondat în 1942, 
a lansat multe campanii de succes, începând cu sloganul din 
perioada celui de-al Doilea Război Mondial: „Gura slobodă 
scufundă vapoare“, până la mai recentul: „Prietenii nu-și 
lasă prietenii să conducă beți“. Reclama Enclave, la fel ca 
multe alte reclame marca Council mizează pe cea de-a doua 
caracteristică a ideilor cu efect: Imprevizibilul. 

Reclama Enclave este imprevizibilă deoarece zdruncină 
schema pe care o avem cu privire, la reclamele pentru ma- 
șini. Știm cum decurg reclamele pentru mașini. Mașinile de 
teren străbat terenuri accidentate. Mașinile sport trec în mare 
viteză, singure pe un drum cu multe curbe. SUV-urile îi 
poartă pe tinerii înstăriți printre păduri, către cascade. lar 
minifurgonetele îi duc pe cei mici la orele de fotbal. Nimeni 
nu moare, niciodată. 

Reclama este imprevizibilă și într-un alt mod: ne zdrun- 
cină schema despre plimbările cu mașina prin cartier, în 
viaţa reală. Mergem de mii de ori prin zonă și aproape nicio- 
dată nu se întâmplă nimic. Reclama ne amintește că acci- 
dentele sunt în mod inerent imprevizibile — trebuie să ne 
punem centura de siguranță, pentru orice eventualitate. 

Schemele noastre sunt asemeni unor mașini de ghicit. 
Schemele ne ajută să anticipăm ce se va întâmpla și, în con- 


dh 

secință, să luăm decizii în functie de ceea ce am anticipat. 
Enclave întreabă: „N-ați văzut-o venind?” Nu, n-am văzut-o. 
Aparatul nostru de ghicit a dat greș, ceea ce ne-a provocat 
surprindere. 

Emoţiile sunt elegant acordate pentru a ne ajuta să ne 
descurcăm în situaţii critice. Ele ne pregătesc pentru diferi- 
tele moduri de a acţiona și de a gândi. Am auzit cu toții că 
furia ne pregătește pentru luptă, iar teama ne pregătește 
pentru fugă. Totuși, legătura dintre emoție și comportament 
poate fi mai subtilă. De exemplu, un efect secundar al furiei, 
descoperit recent de cercetători, îl reprezintă faptul că 
devenim mai siguri pe judecăţile noastre. Când suntem 
furioși știm că avem dreptate, după cum poate confirma 
oricine a fost vreodată într-o relație. 

Așadar, dacă emoțiile au justificări în plan biologic, care 
este justificarea biologică a surprizei? Surpriza ne zdruncină, 
ca să devenim atenți. Surpriza este declanșată atunci când 
schemele noastre nu mai sunt respectate, ea pregătindu-ne să 
înțelegem de ce s-a produs eșecul. Când rnașina noastră de 
ghicit dă greș, surpriza ne captează atenția, pentru a face 
ajustările necesare pentru viitor. 


Sprânceana ridicată a surprindere 


Surpriza este asociată cu o expresie facială care se re- 
găsește în toate culturile. Într-o carte intitulată Unmasking the 
Face*, Paul Ekman și Wallace Friesen au născocit o expresie — 
„SPrânceana surprinderii“ — pentru a descrie expresia fa- 
cială particulară pe care o imprimă surpriza: „Sprâncenele 
apar curbate și ridicate... Pielea de dedesubtul sprâncenei e 
întinsă datorită ridicării acesteia, fiind mai vizibilă decât de 
obicei.“ 

Când sprâncenele noastre se ridică, ochii ni se lărgesc, 
dezvăluindu-ne un câmp vizual mai extins — sprânceana 


* În traducere Demascarea fetei. (N. tr.) 

surprinderii reprezintă modalitatea prin care corpul nostru 
ne forțează să cuprindem mai multe cu vederea. De 
asemenea, am putea privi încă o dată ca să ne asigurăm că 
am văzut într-adevăr ceea ce ni se pare că am văzut. Prin 
opoziție, atunci când suntem furioși, ochii ni se îngustează 
pentru a ne concentra pe problema în discuție. În afară de 
ridicarea sprâncenelor, surpriza face ca mandibula să cadă și 
gura să se caște. Pentru moment suntem reduși la tăcere. 
Corpul rămâne pentru câteva clipe total nemișcat, mușchii 
sunt flasci. Ca și cum corpul nostru ar vrea să se asigure că 
nu vorbim și nu ne mișcăm atunci când ar trebui să primim 
informaţii noi. 

Așadar, surpriza acționează ca un fel de suprareglare de 
urgență în momentul în care ne confruntăm cu ceva ne- 
așteptat, iar mașina noastră de ghicit dă greș. Se produce o 
pauză, activitățile sunt întrerupte, atenția noastră se foca- 
lizează involuntar pe evenimentul care ne-a surprins. Când 
reclama la o furgonetă se încheie cu un accident însângerat, 
ne oprim și ne întrebăm: Ce se întâmplă? 

Ideile imprevizibile au mai multe șanse să prindă deoa- 
rece surpriza ne determină să fim mai atenți și să reflectăm. 
Această atenție și reflecţie suplimentare declanșează eveni- 
mente neașteptate în mintea noastră. Surpriza ne trezește 
atenţia. Uneori atenţia zboară, dar în multe situații surpriza 
o prelungește. Surpriza ne poate da imboldul de a căuta cau- 
zele fundamentale, de a imagina alte posibilităţi, de a realiza 
cum putem evita surprizele în viitor. 

De exemplu, cercetătorii care studiază teoriile conspi- 
rației au observat că multe dintre ele apar când oamenii se 
confruntă cu evenimente neașteptate, precum situaţii în care 
persoane tinere și atrăgătoare mor subit. Există teorii ale 
conspirației referitoare la moartea subită a unor personalităţi 
ca JFK, Marilyn Monroe, Elvis sau Kurt Cobain. Tendinţa 
este ca interesul conspiraţional să fie mai scăzut în cazul 
morților subite survenite la cei de nouăzeci de ani. 

Surpriza ne stâmește dorința de a găsi un răspuns — 
pentru a soluţiona întrebarea referitoare la motivul surprizei 

noastre — iar surprizele mari necesită răspunsuri impor- 
tante. Dacă vrem să stimulăm oamenii să ne acorde atenţie, 
ar trebui să profităm de impactul surprizelor de proporţii. 


Evitarea ambiguităţii 


A miza pe o surpriză de proporții poate însă conduce la o 
problemă de proporții. Granița către ambiguitate e ușor de 
trecut. 

Sfârșitul anilor 1990 a reprezentat apogeul dot-com-urilor. 
Firme noi au pompat milioane de dolari în publicitate pentru 
a-și promova marca de fabricație. În paralel cu sumele tot 
mai mari de bani prin care se urmărea obținerea unui anumit 
grad de atenție din partea consumatorului, era necesar ca 
reclamele să-și dea tot mai mult silința pentru a produce 
surpriză și a trezi interesul. 

În deschiderea Campionatului Super Bowl din anul 2000 
a fost prezentată o reclamă cu o trupă de marș a colegiului, 
care își făcea antrenamentul pe un stadion de fotbal. Sunt 
prezentate prim-planuri cu membrii formaţiei în timp ce-și 
execută mișcările de precizie. Apoi se trece brusc la tunelul 
stadionului care duce către teren — și deodată o duzină de 
lupi hămesiţi dau buzna în teren. Membrii formației se 
împrăștie terifiați în timp ce lupii îi hăituiesc și-i atacă. 

La ce era reclama aceasta? Habar nu avem. Nu încape 

! îndoială că reclama a fost surprinzătoare și memorabilă. Și în 
ziua de azi avem în minte imaginea de un comic de prost 
gust a lupilor care-i vânau pe membrii terifiați ai formației. 
Dar surpriza n-a avut nicio valoare deoarece a fost absolut 
nerelevantă pentru mesajul care trebuia comunicat. Pe de 
altă parte, dacă produsul căruia i se făcea publicitate ar fi fost 
„uniforme împotriva colţilor de animal”, reclama ar fi putut 
câștiga un premiu. 

În acest sens, reclama cu lupii este opusul reclamei En- 
clave. Ambele oferă surprize mari, dar numai reclama Enclave 

folosește surpriza pentru a consolida mesajul său de fond. În 
Capitolul 1 am discutat despre importanța găsirii esențialului 
în ideile pe care le aveți. Surpriza folosită în serviciul transmi- 
terii unui mesaj esenţial se poate dovedi un instrument extrem 
de puternic. 


Hension și Phraug 


Aveti mai jos o listă cu patru cuvinte. Citiţi-l pe fiecare în 
parte și gândiți-vă o clipă dacă aparține sau nu limbii 
engleze. 


HENSION 
BARDLE 
PHRAUG 
TAYBL 


Conform afirmațiilor lui Bruce Whittlesea și ale Lisei 
Williams — cercetătorii care au creat acest exercițiu — 
„citind PHRAUG și TAYBL participanţii ridicau adesea din 
sprâncene și reacționau cu un «ah!» HENSION și BARDLE 
provoacă de multe ori o încruntare.“ 

PHRAUG și TAYBL provoacă ridicarea din sprâncene în 
semn de surprindere deoarece arată nefamiliar, dar sună 
familiar. Reacţia de genul „ah!“ apare atunci când ne dăm 
seama că PHRAUG este doar un fel haios de a scrie FROG. 

HENSION și BARDLE provoacă o nedumerire mai mare. 
Ele par ciudat de familiare, deoarece împrumută combinaţii 
de litere din cuvintele obișnuite. Au aparenţa cuvintelor din 
vocabularul SAT — vocabular fantezist pe care ar trebui 
probabil să-l cunoaștem, însă n-o facem. Dar HENSION și 
BARDLE sunt cuvinte artificiale. Când realizăm că ne-am 
zbătut să găsim o soluţie inexistentă, ne simțim frustrati. 

HENSION și BARDLE oferă un exemplu de surpriză rele- 
vantă. Până acum am tot vorbit despre impactul surprizei și 

despre modul în care aceasta sporește efectul ideilor noastre. 
Dar deși HENSION și BARDLE surprind, ele nu prind, ci 
doar frustrează. Acum înțelegem că surpriza nu este sufi- 
cientă. Avem de asemenea nevoie de relevanță. z 

Pentru ca un eveniment să surprindă, el nu trebuie să fie 
previzibil. Surpriza este opusul previzibilului. Dar, ca să-și 
atingă într-adevăr scopul, surpriza trebuie să fie „post-vizi- 
bilă“. Turnura devine inteligibilă după ce reflectați asupra ei, 
dar nu s-ar fi putut anticipa. PHRAUG este post-vizibil, dar 
HENSION nu este. Comparati sentimentul pe care îl aveți la 
emisiuni sau filme precum Al șaselea simț, al căror final este o 
mare surpriză — finalul unește indicii ce apăruseră disparat 
de-a lungul filmului — cu sentimentul pe care-l produc 
finalurile ambigue, de neanticipat („Totul fusese un vis”). 

Am început capitolul arătând că surpriza apare atunci 
când mașina noastră de ghicit dă greș. Emoţia produsă de 
surprindere are rolul de a ne focaliza atenţia asupra acestui 
eșec, în scopul perfecționării pe viitor a mașinii noastre de 
ghicit. Apoi am trasat o distincție între surpriza ambiguă, 
cum e cazul reclamelor dot.com și surpriza post-vizibilă. 

lată rezultatul cu aplicaţie utilă scopurilor noastre de zi 
cu zi: dacă vreți ca ideile voastre să prindă, va trebui să dați 
peste cap mașina de ghicit a celuilalt, după care s-o reparați. 
Dar cum facem să evităm surprizele ambigue ca cea cu lupii 
atunci când surprindem pe cineva, când îi dăm peste cap 
mașina de ghicit? Cel mai ușor mod de a evita surprizele 
ambigue și de a vă asigura că ideile neașteptate pe care le 
promovați au relevanţă este să fiți siguri că vizați o compo- 
nentă a mașinii de ghicit a celor care vă ascultă care are 
legătură cu mesajul-nucleu. Am văzut deja câteva exemple 
ale acestei strategii. 

In Capitolul 1 am vorbit despre Hoover Adams care deține 
un ziar și a cărui mantra este „Nume, nume și iar nume.“ 
Pentru majoritatea reporterilor de la ziare locale această 
mantra dovedește simț practic. Schemele lor privitoare la 
„Știri locale de calitate“ implică noutăți din sfera comunității. 

Dar nu asta voia să spună Adams. El avea în minte ceva 
mult mai radical. De aceea a desființat schemele spunând, în 
esență: „Dacă aș putea, aș publica pagini din cartea de 
telefon pentru a avea nume în ziar. De fapt, dacă aș putea 
face rost de suficiente nume aș angaja mai mulți culegători 
Pa a adăuga mai multe pagini, ca toate numele să în- 
capă.“ Reporterii au realizat dintr- odată că sintagma „Nume, 
nume și iar nume“ nu era conformă cu schema lor. Pe câtă 
vreme schema lor anterioară ar fi fost „Încearcă să pui 
accentul pe unghiurile locale, atunci când e posibil“, Adams 
a înlocuit-o cu „Numele vin înainte de orice altceva, chiar și 
înaintea propriului meu profit“. Acesta este un mesaj a cărui 
putere vine din imprevizibilul său. 

Un alt exemplu pe care l-am discutat în Capitolul 1 a fost 
proverbul Companiei aeriene Southwest: „Linia aeriană 
CEA ieftină“. Din nou aceeași situație: majoritatea angaja- 
ților și clienților companiei Southwest știu că aceasta este o 
companie cu prețuri reduse. În acest context, proverbul pare 
de la sine înțeles. Dar abia când Kelleher a pus în aplicare 
proverbul — refuzând să ofere salată de pui clienților chiar 
dacă aceștia și-ar fi dorit-o — semnificaţia sa a devenit 
penetrantă. Înainte de Kelleher, mașina de ghicit a majorității 
angajaților ar fi prezis: „Ne dorim să ne satisfacem clienții 
prin intermediul prețurilor reduse.“ După Kelleher, spusele 
mașinii de ghicit s-au rafinat la: „Vom fi compania aeriană 
CEA ieftină, chiar dacă aceasta înseamnă neglijarea cu bună 
știință a unora dintre preferințele clienților noștri.” 

Așadar, un bun procedeu pentru a vă spori impactul 
ideilor este următorul: 1) Identificați mesajul-nucleu pe care 
trebuie să-l comunicaţi — găsiți esenţialul; 2) Gândiţi-vă ce 
ar putea fi nefiresc asociat cu acest mesaj — adică ce im- 
plicații neașteptate ar putea avea mesajul-nucleu pe care îl 
transmiteti? De ce nu se întâmplă deja de la sine? 3) Co- 
municaţi-vă mesajul într-o manieră care scoate din funcțiune 
mașina de ghicit a celor care vă ascultă prin dimensiunea 
nefirească. Apoi, odată întreruptă funcționarea mașinii lor de 
ghicit, ajutaţi-i să-i rafineze funcțiile. 

Raţionalul este inamicul mesajelor care vor să prindă. 
Atunci când mesajele respectă aspectul rațional, ele întră 
ușor printr-o ureche și ies prin cealaltă. Și de ce n-ar face-o? 
Dacă deja „înţeleg“ în mod intuitiv ceea ce încerci să-mi spui, 
de ce mi-aş mai bate capul să ţin minte? Există, desigur, 
pericolul ca adesea ceea ce sună rațional să nu fie aşa, ca în 
exemplele cu Hoover Adams și Southwest. Sarcina voastră, a 
celor care comunică, este de a expune părțile mesajului care 


sfidează rationalul. 


Lanturi antiderapante la Nordstrom 


Nordstrom este un magazin universal cunoscut pentru 
modul remarcabil în care își servește clienţii. Serviciile 
suplimentare costă: la Nordstrom, cumpărăturile se pot 
dovedi costisitoare. Cu toate acestea sunt mulți cei care sunt 
dispuși să plătească un preț mai ridicat tocmai pentru că la 
Nordstrom cumpărăturile sunt cu mult mai plăcute. 

Pentru ca strategia magazinului Nordstrom să funcțio- 
neze, angajaţii care lucrează direct cu publicul trebuie 
transformați în furnizori de asistenţă plini de entuziasm. Și 
nu vin cu toţii gata formaţi. Majoritatea celor cu experiență 
în domeniu vin din medii în care directorii își consumă mare 
parte din energie încercând să minimalizeze cheltuielile de 
muncă. Schema predominantă a celor din departamentul de 
asistenţă a clienţilor s-ar putea rezuma la: „Ajutati clientul să 
intre și să iasă pe ușă cât mai repede posibil și încercați să-i 
zâmbiţi.” 

Cei care vor să lucreze la Nordstrom au, probabil, ani de 
experiență în care au funcționat după această schemă. Dar 
Nordstrom are o filozofie diferită: clienţii trebuie mulțumiți 
chiar cu prețul diminuării eficienţei. Cum reușește Nordstrom 
să distrugă o schemă și să o înlocuiască cu alta? 

În parte, compania rezolvă această problemă prin 
intermediul istorisirilor neașteptate. În cartea lor Built to Last, 
Jim Collins și Jerry Porras redau povești neașteptate despre 

asistența furnizată clienţilor, istorisite la Nordstrom de 
angajații cunoscuți în cadrul companiei ca „Nordies”: 


Un Nordie care a călcat o cămașă nouă pentru clientul 
care avea nevoie de ea la o întâlnire din după-amiaza 
respectivă; 

— un Nordie care a împachetat cu dragă inimă 
produse pe care cineva le cumpărase de la Macy's; 

— un Nordie care a încălzit iarna motorul mașinii 
clienţilor până când aceștia și-au terminat cumpărăturile; 

— un Nordie care a livrat în ultima clipă hainele de 
petrecere ale unei stewardese în criză de timp; 

— și chiar un Nordie care a înapoiat banii pentru 
lanțuri antiderapante — deși Nordstrom nu vinde lanţuri 
antiderapante. 


Vă imaginați surpriza — dacă nu chiar șocul — pe care o 
provoacă aceste povestiri asupra noilor angajaţi de la 
Nordstrom. „Să împachetezi un cadou de la Macy's! Nu 
înțeleg. Noi ce câștigăm din asta?” Aceste povestiri atacă 
premisele înţelese de la sine ale furnizorilor de servicii pentru 
clienți, ca de exemplu: serviciile se opresc la ușa magazinului; 
nu-ți irosi timpul cu cineva care nu cumpără; odată încheiată 
o vânzare, treci la clientul următor. 

Ideea de a împacheta un cadou cumpărat de la un ma- 
gazin concurent le apare noilor angajaţi atât de absurdă, atât 
de în afara limitelor noțiunii lor despre „servicii“, încât po- 
vestirea îi blochează. Mașinile lor de ghicit s-au defectat. 
Vechea lor mașină de ghicit din domeniul „bunelor servicii“ 
n-ar fi dat naștere niciodată ideii de împachetare a unui 
cadou din rațiuni altruiste. Povestirile constituie primul pas 
către înlocuirea schemei referitoare la „bunele servicii“ a 
unui nou angajat cu schema Nordstrom privind serviciile. 

În acest fel răzbate Nordstrom prin automulțumirea con- 
formismuliui. În locul poveștilor despre „Nordie“, Nordstrom 
ar putea să le spună pur și simplu angajaţilor că misiunea sa 
este de a oferi „clienţilor cea mai bună asistenţă din întreaga 

industrie de profil.” Această afirmatie poate fi adevărată, dar, 
din păcate, este formulată într-un mod în care și cei de la 
JCPenney sau Sears li s-ar putea adresa angajaţilor. Pentru ca 
un mesaj să prindă, el trebuie să fie împins dincolo de limitele 
conformismului și să pătrundă în zona nonconformismului. 
Să încălzești iarna motorul mașinii clienţilor este noncon- 
formism. 

Remarcaţi că aceste povestiri ar fi și mai imprevizibile — 
și chiar mai puţin conforme cu bunul-simţ — dacă ar fi 
asociate cu un angajat de la 7-Eleven. „Da, am intrat să-mi 
cumpăr un pachet de ţigări și vânzătorul mi-a călcat cămașa!“ 
Valoarea povestirilor nu este dată de imprevizibil în sine. 
Valoarea vine din perfecta aliniere între obiectivele celor de la 
Nordstrom și conținutul povestirilor. Povestirile respective ar 
putea la fel de bine să aibă consecinţe distructive, dacă altul 
ar fi contextul. Conducerea 7-Eleven nu și-ar dori să se con- 
frunte cu un aflux de angajați care ambalează cadouri. 

Poveștile de la Nordstrom sunt un exemplu clasic de 
impact pe care îl exercită imprevizibilul. Nu există niciun 
pericol ca poveștile să pară ambigue, căci surprinderea este 
urmată de înțelegere: poveștile ne spun ce înseamnă să fii un 
bun angajat la Nordstrom. Este nonconformism în slujba 
unui mesaj-nucleu. 


Jurnalism 101 


Nora Ephron este o autoare ale cărei scenarii pentru 
Silkwood, Când Harry a întâlnit-o pe Sally și Nopți albe în Seattle 
au fost toate nominalizate la Premiile Academiei Americane 
de Film. Ephron și-a început cariera jurnalistică la New York 
Post și Esquire. Faptul că a devenit jurnalistă s-a datorat 
profesorului de jurnalism din liceu. Ephron își amintește și 
acum prima ei oră de jurnalism. Cu toate că elevii nu aveau 
nicio experienţă jurnalistică, ei și-au început prima oră cu o 
idee preconcepută despre cum procedează un jurnalist: un 

jurnalist adună faptele și le relatează. Pentru a aduna faptele, 
tot ce trebuie să facă este să țină cont de cei cinci W: who, 
what, where, when and why (în traducere cine, ce, unde, 
când și de ce). 

În timp ce elevii stăteau cu mașina de scris în față, pro- 
fesorul lui Ephron a anunţat prima sarcină. Aveau de scris 
leadul unui articol de ziar. Profesorul le-a expus faptele: 
„Kenneth L. Peters, directorul Liceului Beverly Hills a 
anunţat astăzi că întregul corp profesoral al liceului se va 
deplasa joia viitoare la Sacramento, în vederea unui colocviu 
ce dezbate noile metode de predare. Printre cei care vor lua 
cuvântul se află antropologul Margaret Mead, președintele 
colegiului Dr. Robert Maynard Hutchins și guvernatorul 
Californiei Edmund «Pat» Brown.“ 

Jurnaliștii în devenire stăteau la mașina de scris și-și 
munceau mintea cu primul lead din cariera lor. Conform rela- 
tării lui Ephron, ea și majoritatea colegilor ei au scris leaduri 
în care rearanjau faptele și le condensau într-o singură frază: 
„Guvernatorul Pat Brown, Margaret Mead și Robert 
Maynard Hutchins vor lua joi cuvântul în faţa corpului pro- 
fesoral al Liceului Beverly Hills, la Sacramento... etc.“ 

Profesorul a strâns leadurile și le-a parcurs în grabă. Apoi 
le-a pus deoparte și a păstrat tăcerea câteva clipe. 

Într-un final a rostit: „Leadul articolului este Joia viitoare, 
nu se face școală.“ 

„Ni s-a tăiat respiraţia,“ își amintește Ephron. „În 
momentul acela am înțeles că jurnalismul nu însemna să 
regurgitezi faptele, ci să prinzi ideea-cheie. Nu era suficient 
să știi cine, ce, când și de ce; trebuia să înţelegi la ce se refe- 
rea. Și de ce conta.” În restul orelor de curs din anul respectiv, 
ne spune ea, fiecare temă avea un secret — un aspect ascuns 
pe care elevii trebuiau să-l detecteze pentru a da naștere unui 
articol bun.” 


Ideea aceasta ar trebui să figureze pe un Hall of Fame al 
ideilor care prind. Profesorul acela a avut un impact uriaș nu 

pentru că era un vorbitor dinamic sau un mentor cu interes 
deosebit față de elevi — deși se poate să fi fost ambele — ci 
pentru că a meșteșugit o idee strălucită. O idee care, în câteva 
secunde a rescris schema jurnalismului din minţile elevilor 
săi. O idee care a schimbat planurile privitoare la carieră ale 
unei eleve și care n-a mai părăsit-o nici după ce trecuseră 
treizeci de ani. 

Ce a făcut ca ideea aceasta să funcţioneze? În primul 
rând, profesorul știa că elevii aveau o schemă defectuoasă a 
jurnalismului și mai știa și în ce fel era ea defectuoasă. În al 
doilea rând, i-a determinat să își dea la iveală modelele 
defectuoase însărcinându-i cu „scrierea unui lead“. Apoi a 
le-a tras covorul de sub picioare cu o surpriză bine 
construită. Dezvăluindu-le leadul corect — „Joia viitoare nu 
se fac ore“ — a luat modelele lor mentale, le-a dat un șoc 
rapid și le-a făcut să funcţioneze mai bine. 


CLINICA 


Cheluiește America o sumă prea mare 
cu ajutorul extern? 


Situaţie: De-a lungul anilor, sondajele au arătat că majo- 
ritatea americanilor consideră că guvernul federal cheltuiește 
prea mult cu ajutorul extern. Raportul a scăzut la cincizeci/ 
cincizeci după 11 septembrie, dar jumătate dintre americani 
încă mai cred că se cheltuiește exagerat. 


MESALuL 1: Mai jos este redat un mesaj al Centrului pentru 
Justiţie și Pace Intercomunitară, un grup catolic cu rol de spri- 
jinire a catolicismului: 

Cetăţenii americani continuă să creadă că tara lor chel- 
tuiește prea mult cu ajutorul extern, în ciuda eforturilor oneste 
întreprinse de către Departamentul de Stat și de alte organizații 
guvernamentale pentru ca publicul să fie informat corect. Nici 
creşterile veniturilor propuse de Președiniele Bush, deși bine- 

venite, nu vor determina o atitudine mai generoasă din partea 
Statelor Unite în ceea ce privește sprijinul extern. În anul fiscal 
2003, administrația Bush va cheltui cam 15 miliarde de dolari 
cu ajutorul extern, dar mai mult de 7 miliarde din această 
sumă — aproape jumătate — vor fi investite în sprijinul la nivel 
militar, nu economic. Cele 8 miliarde folosite în vederea acor- 
dării de sprijin economic reprezintă, conform estimărilor recente 
ale Congressional Budget Office (Oficiului peniru Buget Con- 
gresional), mai puțin decât cheltuielile pentru o lună de război 
cu Irakut. Dintre toate națiunile industrializate, Statele Unite 
cheltuiește proporțional cel mai puțin pe ajutorul extern, iar 
acest lucru se întâmplă de mai mulţi ani. Sprijinul economic 
acordat întregii regiuni a Africii sub-Sahariene constă în ceva 
mai mult de un miliard, aproximativ costul unui bombardier B-2. 
Programele noastre de ajulor extern nu ne sprijină convingerea 
că suntem o națiune cunoscută pentru binefacerile sale în 
statele din lumea întreagă. 


COMENTARII LA MESAJUL |: Observaţi, mai întâi, că leadul a 
fost îngropat. Ultima propoziție reprezintă argumentul cel 
mai eticient. Schema americanilor referitoare la Statele Unite 
prezintă țara ca fiind generoasă, o țară căreia îi pasă — 
„cunoscută pentru binefacerile sale în statele din lumea 
întreagă.“ Modalitatea prin care această schemă poate fi 
curmată o reprezintă expunerea fără menajamente a faptului 
că Statele Unite „cheltuiesc proporțional cel mai putin pe 
ajutorul extern, iar acest lucru se întâmplă de mai mulţi ani.” 

E puţin probabil ca cifrele exprimate în miliarde să aibă 
un impact semnificativ — cifrele uriașe sunt greu de asimilati 
şi dificil de reținut. O parte constitutivă a mesajului, eficientă 
în combaterea acestei „probleme a cifrelor mari” o reprezintă 
analogia dintre suma alocată ajutorului Africii sub-Sahariene 
şi costul unui bombardier B-2. Comparaţia aceasta chiar ne 
place, datorită faptului că pune cititorul în postura de a lua 
decizia: „Aş renunja la un bombardier B-2 în schimbul șansei 
de a dubla ajutorul oferit Africii sub-Sahariene?“ 

Să încercăm două lucruri pentru a spori impactul acestui 
mesaj. În primul rând nu vom face decât să rsorganizăm 

materialul brut valoros deja existent, diminuând, în același 
timp, rolul miliardelor exprimate în cifre. În al doilea rând, 
vom alege o comparație concretă care să aibă o mai bună 
rezonanţă emoțională. Poate că unii oameni sunt de părere 
că bombardierele B-2 reprezintă o cheltuială rezonabilă. Să 
încercăm să realizam o comparaţie care să se dovedească 


mai surprinzătoare, datorită frivolităţii pe care o implică. 


MESAJUL 2: Programele noastre pentru ajutor extern nu ne 
sprijină convingerea că suntem o națiune cunoscută pentru 
binefacerile sale în statele din lumea întreagă. Cetăţenii cred 
că se cheltuiește cu ajutorul acordat altor ţări o sumă de bani 
cu mult mai mare decât se întâmplă în realitate. Sondajele 
sugerează că majoritatea americanilor sunt de părere că 
guvernul federal cheliuiește între 10 și 15 procente din buget 
pentru ajutorul extern. Adevărul este că cheltuim mai puțin de 
1] procent, cel mai puțin dintre toate ţările industrializate. 

Toată zona Africii sub-Sahariene primeşte doar puțin 
peste } miliard de dolari sub formă de ajutor economic. 
Dacă fiecare dintre locuitorii Statelor Unite ar renunța la o 
băutură răcoritoare pe lună, rezultatul ar fi posibilitatea 
dublării ajutorului oferit în prezent Africii. Dacă fiecare ar 
renunța la un film pe an, ajutorul acordat în prezent Africii și 
Asiei s-ar dubla. 


COMENTARII LA MESAJUL 2: lată ce am încercat să facem 
pentru ca mesajul să-și sporească impactul: Mai întâi, am 
stârnit interesul atacând rapid și direct schema pe caie o 
avem despre „America cea generoasă.” De asemenea, am 
orientat discuția spre procente, acestea fiind mai ușor de 
înțeles decât miliardele. În a! doilea rând am încercat să 
facem mai concretă analogia care implica B-2-ul, înlocuind-o 
cu băuturi răcoritoare și filme. Băuturile răcoritoare și filmele 
sunt mai tangibile — resimte cineva în plan emoțional costul 
unui bombardier B-2 sau valoarea lui? Pentru că sunt cheltuieli 
frivole, băuturile răcoritoare și filmele oferă și un contrast pe 
fond emoțional cu necesităţile umane vitale ale celor din Africa. 

PUNCTAJ 
Lista de verificare Mesajul 1 Mesajul 2 
Simplu — x 
Neașteptat x XX 
{comparatia (introducere 
cu B-2) și comparație} 
Concret 
Credibil 
Emotional 
Poveste 


Concluzie: Cea mai bună cale de a obține atenţia oa- 
menilor o reprezintă atacarea în mod direct a schemelor lor 
actuale. 


PĂSTRAREA ATENȚIEI ASCULTĂTORILOR 
Misterul inelelor 


Am început acest capitol cu două întrebări: cum obținem 
atenția ascultătorilor? Și cum o păstrăm? Până acum, 
majoritatea ideilor noastre imprevizibile reprezintă ajustări 
relativ simple, rapide la un model. Pot fi profunde — ca în 
cazul profesorului de jurnalism al Norei Ephron — dar ele au 
loc în mod rapid, de aceea ele necesită atenţia celorlalți doar 
pentru un timp scurt. Uneori însă mesajele noastre sunt mai 
complexe. Cum îi determinăm pe ceilalți să dovedească o 
atenţie susținută pe parcursul transmiterii unui mesaj mai 
complex? Cum facem să le păstrăm atenţia? 

În urmă cu câţiva ani, Robert Cialdini, psiholog social la 
Universitatea de Stat din Arizona și-a propus să-și îmbună- 
tățească modul de prezentare a elementelor științifice în 

scrierile sale și în timpul cursurilor. În căutare de surse de 
inspiraţie, el s-a îndreptat către biblioteci. A luat pe rând 
toate cărțile în care oamenii de știință se adresau unor cititori 
lipsiţi de formație științifică. A fotocopiat secțiunile de text 
care i-au plăcut. Ulterior, frunzărind mormanul de pasaje 
copiate, a căutat elementele lor comune. 

În pasajele neinteresante a găsit în general ceea ce se 
aștepta să găsească. Obiectivul nu era limpede, iar exprima- 
rea prea formală și obscură din cauza termenilor de specia- 
litate. Și în pasajele bune a găsit calităţi previzibile: structura 
era clară, exemplele vii, iar limbajul curgător. Fi BE spune 
Cialdini, „am mai descoperit ceva la care nu mă așteptam — 
cele mai reușite dintre ele începeau cu o poveste al cărei 
subiect era învăluit în mister. Autorii făceau o expunere 
aparent lipsită de sens, după care invitau cititorul să par- 
curgă materialul pentru a rezolva misterul.” 

Un exemplu care i-a rămas în minte aparţinea unui astro- 
nom Și începea cu o enigmă: 


Cum putem explica poate cea mai spectaculoasă tră- 
sătură din cadrul sistemului nostru solar, anume inelele 
Iui Saturn? Nu există nimic asemănător acestora. Din ce 
sunt formate aceste inele ale lui Saturn? 

Și în continuare adâncea misterul, întrebând: „Cum a 
fost posibil ca trei grupuri de oameni de știință recu- 
noscuți pe plan internaţional să ajungă la concluzii total 
diferite în ceea ce privește răspunsul la această întrebare?” 
Unul dintre ele, aparținând celor de la Cambridge 
University afirma categoric că inelele sunt formate din 
gaz; un alt grup, cel de la MIT, era convins că sunt formate 
din particule de praf; în timp ce un al treilea, cel de la Cal 
Tech insista că ele conțin cristale de gheață. Cum era 
posibil acest lucru din moment ce fiecare grup privea în 
aceeași direcție, nu? Așadar, care era răspunsul? 


Răspunsul se dezvăluia sub forma intrigii unui mister. 
Echipele de oameni de știință urmăreau leaduri promiță- 

toare, ajungeau într-o fundătură, vânau indicii. În final, după 
multe luni de eforturi susținute, orizonturile s-au înseninat. 
Cialdini relatează: „Ştiţi care era răspunsul după douăzeci de 
pagini? Praf. Praf. De fapt, praf acoperit de gheață, ceea ce 
explică în parte confuzia creată. Pe mine nu mă interesează 
praful acela, iar materialul din care sunt făcute inelele lui 
Saturn este complet irelevant pentru viața mea. Dar scriito- 
rul respectiv m-a făcut să întorc filă după filă, parcurgând cu 
repeziciune întregul text.“ 

Misterele au putere, ne spune Cialdini, deoarece ele 
creează nevoia unei încheieri. „Aţi auzit de celebra experiență 
Aha!, nu?“, spune el. „Ei bine, experiența Aha! este mult mai 
satisfăcătoare atunci când este precedată de experiența Ha?.“ 

Dând naștere unui mister, astronomul-scriitor a transfor- 
mat praful într-un subiect interesant. A menținut atenţia 
cititorului, și nu doar în punctul culminant al expunerii sale, 
ci pe durata a douăzeci de pagini pline de informații despre 
experimente și teorii științifice. 

Cialdini a început să recurgă la expunerea sub formă de 
mister în cadrul orelor sale de curs, iar puterea acestora s-a 
făcut repede simțită. Începea cursul inițiindu-și studenții în 
subiectul învăluit în mister, revenea asupra acestuia pe 
parcurs, pentru ca la final să dezvăluie răspunsul. La unul 
dintre cursuri însă clopoțelul a sunat înainte ca el să fi avut 
timp să dezvăluie soluţia. Și iată ce ne povestește: „În mod 
normal, cu cinci-zece minute înainte de încheierea timpului 
prevăzut pentru un curs, unii dintre studenţi se pregătesc de 
ieșire. Cunoașteți semnalele — creioanele sunt așezate pe 
pinine, caietele se închid, fermoarele rucsacurilor se fac 
auzite.” De data aceasta însă în sală era liniste. „Nimeni nu a 
făcut nicio mișcare după ce a sunat clopoțelul. De fapt, când 
am încercat să închei cursul fără să dau la iveală misterul am 
fost asaltat de proteste.“ Mărturisește că s-a simţit ca și cum 
ar fi fost descoperitorul dinamitei. 

Cialdini este de părere că un mare avantaj al introducerii 
misterelor în actul predării îl reprezintă faptul că „procedeul 
rezolvării misterelor este izbitor de asemănător procedeului 

științific.” Astfel, prin intermediul misterelor, profesorii nu 
doar intensifică interesul studenților față de materialul 
prezentat, ci îi și antrenează să gândească precum oamenii 
de știință. 

Misterele nu sunt monopolul științei. Ele există oriunde 
există întrebări fără răspunsuri evidente. De ce e atât de greu 
să găsești urși panda la grădina zoologică? De ce nu este 
noul nostru produs pe placul cumpărătorilor? Care este cea 
mai bună modalitate de a-i învăţa pe copii despre fracții? 

Observati ce s-a întâmplat: am trecut la un nivel mai înalt 
al imprevizibilului. În exemplul cu Nordstromul, poveștile 
cu Nordie aveau un caracter imediat: Nordies încălzesc moto- 
rul mașinilor clienților! Când auzi acest lucru, schema ta ante- 
rioară despre asistenţa acordată clienților este redeșteptată, 
contrazisă și rafinată, toate acestea într-o perioadă scurtă de 
timp. Misterele acționează într-un mod diferit. Misterul nu 
este stai de un moment imprevizibil, ci de o călătorie 
tionăm un mister — dar nu suntem siguri cum vom aj ajunge 
acolo. 

Desființarea unei scheme este o operație care se efectuează 
o singură dată. Bum, ceva s-a schimbat. Dacă ni s-ar fi spus că 
inelele lui Saturn constau din scame ne-ar fi fost încălcată o 
schemă. Am putea numi acest demers imprevizibil de 
„nivelul întâi“. Dar respectivul „mister al inelelor lui Saturn“ 
este mai subtil și extins. Ni se spune că oamenii de știință nu 
știu din ce sunt formate inelele lui Saturn și suntem puși în 
situaţia de a lua parte la o călătorie cu final neprevăzut. 
Acesta este imprevizibil de nivelul doi. În acest mod facem 
saltul de la surpriza cu efect pe moment la stârnirea unui 
interes de durată. 


Curiozitatea în scenariile hollywoodiene 


Pe la începutul filmului Trading Places, Billy Ray Valentine 
(interpretat de Eddie Murphy), aparent un cerșetor olog, se 

ajută de mâini ca să se deplaseze așezat pe un fel de 
skateboard, în perimetrul unui parc public. Cerșește bani de 
la trecători și hărțuiește o femeie atrăgătoare în scopul unei 
întâlniri. Doi polițiști se îndreaptă către el, motiv pentru care 
în curând ies la iveală picioarele sale — picioare perfecte. 
Valentine este un şarlatan. 

Pe măsură ce se derulează filmul, frații Duke — doi oa- 
meni de afaceri mai în vârstă — intervin pentru a-l scoate pe 
Valentine din închisoare, convingându-i pe polițiști să-l 
elibereze în custodia lor. Două secvenţe mai târziu, Valentine 
reapare, îmbrăcat într-un costum din trei piese, într-un birou 
cu lambriuri de lemn. Fraţii Duke îl transformaseră într-un 
comerciant. 

Rober McKee, un guru al scenariilor, folosește acest exem- 
plu pentru a ilustra conceptul de „răsturnare de situaţie.“ 
McKee știe câte ceva despre modalitatea prin care poate fi, 
menţinută atenţia spectatorilor. Seminariile sale pe tema 
scrierii de scenarii se desfășoară în săli pline până la refuz cu 
aspiranți la statutul de scenariști, care plătesc cinci sute de 
dolari de căciulă pentru a-l asculta. The Village Voice i-a descris 
cursurile ca „aproape indispensabile, nu doar pentru scriitori, 
ci și pentru actori, regizori, critici și cinefilii de rând. Studenţii 
săi au scris, regizat sau produs pentru televiziune seriale 
precum ER, Hill Street Blues și Dosarele X și filme ca The Colour 
Purple, Forrest Gump sau Vineri 13. 

McKee ne spune: „Curiozitatea este nevoia intelectului de 
a răspunde întrebărilor și de a închide un tipar deschis. Po- 
vestea vine în întâmpinarea acestei nevoi universale înfăp- 
tuind contrariul, punând întrebări și deschizând situaţii.“ În 
Trading Places, răsturnarea de situaţie ce-i are ca protagoniști 
pe Billy Ray și frații Duke stârnește curiozitatea spectatorilor. 
Cum îi va merge în rol de comerciant lui Valentine, escrocul 
de stradă? 

În viziunea lui MeKee, un scenariu reușit este astfel gândit 
încât fiecare scenă reprezintă o răsturnare de situație. „Fiecare 
răsturnare de situaţie trezește curiozitatea. Spectatorii se în- 
treabă Ce se va întâmpla mai departe? Și Cum se va sfârși? Răs- 

punsul nu sosește decât odată cu punctul culminant al 
ultimului act, astfel că spectatorii rămân conectaţi datorită 
curiozităţii.” McKee subliniază că întrebarea Cum se va sfârși? 
este suficient de puternică pentru a ne determina să ne uităm 
în continuare chiar și atunci când am avea ceva mai bun de 
făcut. „Gândiţi-vă la toate filmele proaste pe care le-aţi urmă- 
rit până la capăt doar pentru a primi răspunsul la întrebarea 
aceea sâcâitoare.“ 

Ce se va întâmpla mai departe? Cum se va sfârși? Vrem să 
răspundem acestor întrebări și dorința ne menţine interesul 
viu. Din cauza ei continuăm să urmărim filmele proaste — 
dar tot ea ne poate determina să persistăm în lectura unui 
lung articol ştiinţific. McKee și Cialdini au venit cu soluții 
similare la probleme foarte diferite. 

Dar există domenii în care oamenii pot fi teribil de inte- 
resați de un lucru lipsit de acest sentiment al misterului. Puștii 
care învaţă pe dinafară obsesiv personajele Pokemon și trăsă- 
turile acestora sunt motivaţi de ceva, dar nu este vorba de acel 
Ce se va întâmpla mai departe? Nu sentimentul unui mister ce se 
dezvăluie treptat este cel care îi ține pe împătimiții automo- 
bilelor în faţa televizoarelor la emisiunea Car&Driver. Ci, 
după cum vom vedea, pasionaţii de Pokemon și cei de auto- 
mobile au ceva în comun cu spectatorii filmelor. 

Psihologii au studiat timp de zeci de ani această întrebare 
— Ce stârnește interesul oamenilor? Potirul sfânt al cercetărilor 
privind interesul îl reprezintă aflarea unei modalități de a 
descrie interesul situational. Cu alte cuvinte, ce trăsături ale 
unei situații trezesc și sporesc interesul? Ce face ca o situație 
să fie interesantă? S-a dovedit că Cialdini și McKee se afla- 
seră foarte aproape de ţintă. 


„Teoria lacunelor”“ pentru stârnirea curiozității 


În 1994, George Loewenstein, specialist în economie com- 
portamentală la Carnegie Mellon University a oferit cea mai 
cuprinzătoare descriere a interesului situațional. Explicația 

este surprinzător de simplă. Curiozitatea, spune el, apare 
atunci când resimţim o lacună în cunoștințele noastre. 

Loewenstein argumentează că lacunele provoacă frus- 
trare. Când vrem să știm ceva, dar acest lucru nu se întâm- 
plă, este ca și cum am avea o mâncărime și simţim nevoia să 
ne scărpinăm. Pentru a îndepărta frustrarea trebuie să um- 
plem golul. Ne uităm răbdători la filmele proaste, chiar dacă 
vizionarea lor ne frustrează, pentru că este mai frustrant să 
nu știm cum se termină. 

„Teorija lacunelor“ interesului pare să explice de ce 
anumite domenii dau naștere unui interes fanatic: ele creează 
în mod natural goluri în cunoaștere. Să luăm ca exemplu 
filmele. Limbajul lui McKee este similar cu cel al lui 
Loewenstein: McKee spune „Poveștile funcționează datorită 
faptului că ridică întrebări și deschid situații.“ Filmele ne 
determină să ne întrebăm Ce se va întâmpla? Romanele cu 
enigme ne determină să ne întrebăm Cine a comis-o? 
Intrecerile sportive ne determină să ne întrebăm Cine va 
câștiga? Jocurile cu cuvinte încrucișate ne determină să ne 
întrebăm Care este cuvântul format din șase litere, echivalent al 
cuvântului „psihiatru“? Cartonașele Pokemon îi determină pe 
copii să se întrebe Ce personaje îmi lipsesc? 

O implicatie importantă a teoriei lacunelor o reprezintă 
necesitatea creării unor goluri pe care să le umplem apoi. 
Tendinţa noastră este de a le relata celorlalți faptele de la bun 
început. Dar ei trebuie ca mai întâi să realizeze că au nevoie 
de aceste fapte. $mecheria de a-i convinge că au nevoie de 
mesajul nostru constă, conform spuselor lui Loewenstein, în 
a evidenția anumite cunoștințe care le lipsesc. Putem pune o 
întrebare sau crea o enigmă care îi pune pe ceilalţi față în față 
cu un gol existent în cunoștințele lor. Putem indica că 
altcineva știe ceva ce ei nu știu. Putem să le expunem situaţii 
cu soluții necunoscute, cum ar fi alegerile, evenimentele 
sportive sau enigmele. Îi putem provoca să prezică un 
rezultat (ceea ce dă naștere la două lacune în cunoașterea lor: 
Ce se va întâmpla? şi Am avut dreptate?) 


aim arie 

Ca un exemplu în acest sens, majoritatea programelor de 
știri locale difuzează scurte secvenţe publicitare referitoare la 
emisiunile care vor urma. Acestea oferă o avanpremieră a 
subiectului principal din seara respectivă, de obicei în ter- 
meni ridicol de exageraţi: „Un nou drog face ravagii printre 
adolescenţi — și acesta s-ar putea afla chiar în dulăpiorul tău 
cu medicamente!“ „Ce restaurant local celebru a fost 
menţionat de curând — pentru mucozități în mașina de fabricat 
gheață?“ „În casa ta se află un preparat chimic invizibil — el 
te-ar putea omori chiar în acest moment!“ 

Acestea sunt exemple de teorie a lacunelor provenite din 
domeniul senzaţionalului. Ele funcționează deoarece îl 
provoacă pe spectator să afle ceva ce îi scapă — de fapt, ceva 
de care lui nici nu-i păsa până să afle că nu știe. „Oare fiica 
mea se droghează folosind una dintre rețetele mele mai 
vechi? Mă întreb dacă am mâncat la restaurantul cu 
mucozități.“ 

O abordare inspirată de genul acesta de prezentări ne-ar 
putea face comunicarea mult mai interesantă, după cum 
vom vedea în Clinică. 


CLINICA 
O prezentare internă a strângerii de fonduri 


SITUAȚIA: Imaginați-vă că sunteți responsabilul cu strânge- 
rea de fonduri pentru o companie locală de teatru. Sarcina 
care vă revine este de a ajuta la strângerea donațiilor în spri- 
jinul teatrului. Acum este sfârșit de an și pregătiți o prezentare 
sumară pentru comitetul de conducere. 


MESAJUL 1: (Ambele mesaje din această Clinică sunt 
inventate.) 

În acest an am vizat sprijinul acordat de tinerii care vin la 
teatru, cei cu vârste sub treizeci și cinci de ani. Scopul nostru 
este de a crește donațiile din partea clienților tineri, cei care 

au îngroșat până acum rândurile spectatorilor, și nu dona- 
torilor noştri. Pentru a avea acces la ei am implementat un 
program de strângere de fonduri prin telefon. În a șasea lună 
a programului răspunsul a venii în proporție de aproape 
20%, ceea ce considerăm a fi un succes. 


COMENTARII LA MESAJUL |: Mesajul de mai sus este un exem- 
plu clasic de rezumat. Cunosc faptele. Le-am așezat într-o 
ordine logică și vi le voi servi cu lingura. Din punctul de vedere 
al formatului de prezentare este sigur, normal și total lipsit de 
efect. 

Pentru a îmbunătăţi acest mesaj trebuie să ne gândim 
cum să stârnim interesul mai degrabă decât să servim forțat 
faptele. Vom încerca să adăugăm într-o oarecare măsură 
abordarea în maniera secvenţelor publicitare referitoare la 
emisiunile de seară. 


MESAJUL 2: Anul acesta ne-am propus să aflăm răspunsul la 
o întrebare: De ce spectatorii sub treizeci și cinci de ani, care 
reprezintă 40% din spectatorii obişnuiţi ai teatrului nostru oferă 
doar 10% din donaţii? Teoria pe care am stabilit-o noi a fost 
că aceștia nu realizează cât de mult ne sprijinim noi pe do- 
națiile caritabile pentru a ne desfășura activitatea, astfel că am 
hotărât să încercăm lansarea unui apel la ei prin intermediul 
unei scurte prezeniări a companiei noastre și a spectacolelor 
următoare. Când am iniţiat tesiul ce s-a desfășurat pe o durată 
de șase luni am estimat că un răspuns în proporţie de 10% ar 
constitui un succes. Înainte de a vă spune ce s-a întâmplat, 
daji-mi voie să vă amintesc cum am pus la cale acest program. 


COMENTARII LA MESAJUL 2: Această abordare este inspirată 
din teoria lacunelor. Scopul nu este acela de a oferi un rezu- 
mat, ci de a-i trezi ascultătorului dorinţa să știe ceva anume și 
apoi de a-i face cunoscut ceea ce dorește să afle. Ca și enigma 
inelelor lui Saturn, prezentarea începe cu o necunoscută: De. 
ce nu donează tinerii mai mult? Apoi se prezintă o teorie și 
modalitatea de a o testa. Misterul îi determină pe ascultători 
să participe, făcându-i să se întrebe ce s-a întâmplat și dacă 
teoria respectivă a fost corectă. 

Îmbunătăţirea aceasta a avut în vedere structura, nu con- 
tinutul. Ca să spunem lucrurilor pe nume, nu este vorba aici de_ 
o enigmă deosebit de interesantă. Din ea nu s-ar putea crea 
vreodată un episod al serialului Lege și Ordine. Dar mintea 
noastră este extrem de generoasă atunci când vine vorba de 
enigme — formatul acesta este captivant prin el însuși. 


PUNCTAJ 


Lista de verificare Mesajul 1 Mesajul 2 
Simplu — — 
Neașteptai — x 
Concret — — 
Credibil x x 
Emoţional — = 
Poveste = — 


CONCLUZIE: Pentru a menține interesul celorlalti, putem 
recurge în avantajul nostru la teoria lacunelor referitoare la 
curiozitate. Puțin mister poate fi de mare ajutor. 


Abordarea în maniera secvenţelor publicitare referitoare 
la emisiunile de seară poate fi utilizată în cazul tuturor 
tipurilor de idei, în orice context. Pentru a ne eficientiza 
comunicarea este necesar să schimbăm unghiul de gândire 
dinspre „Ce informaţie am de transmis?” către „Ce întrebări 
vreau să-mi pună cei care mă ascultă?“ 


Combaterea autosuficienţei 


Teoria lacunelor se bazează pe abilitatea noastră de a 
releva lucruri pe care ceilalți nu le cunosc. O complicație 
poate apărea din cauză că oamenii au tendinţa de a crede că 


IMPREVIZIBIL 103 


știu multe. Cercetările au arătat că de regulă suntem exagerat 
de încrezători în cunoștințele pe care le avem. 

În cadrul unui studiu, cercetătorii au cerut participanților 
să se pronunţe asupra problemei parcării, problemă serioasă 
cu care se contrunta universitatea lor. Timpul oferit a fost 
suficient pentru ca aceștia să vină cu cât de multe soluţii 
posibile. În total s-au găsit 300 de soluții care au fost clasi- 
ficate în șapte mari categorii. O categorie sugera modalități 
de reducere a cererii pentru parcare (de exemplu prin creș- 
terea taxei de parcare), o alta sugera modalităţi de utilizare 
mai eficientă a spațiului pentru parcare (de exemplu prin 
crearea de spații doar pentru mașinile de familie mici). 

Majorității participanţilor i-au scăpat mai mult de 70% 
dintre soluțiile optime revelate de un grup de experți. Acest 
eșec este de înțeles: nu putem avea pretenţia ca oricine să 
poată crea o bază de date cu soluţii notabile. Totuși, când 
participanților li s-a cerut să-și evalueze performanta, aceștia 
au estimat că identificaseră 75% dintre soluţii. Erau de părere 
că identificaseră cele mai multe dintre cele posibile, în 
realitate însă lucrurile nu stăteau așa. 

Este greu ca teoria lacunelor să funcţioneze atunci când 
oamenii cred că știu totul. Din fericire există strategii de 
combatere a autosuficienței. De exemplu, profesorul de 
jurnalism al Norei Ephron a preîntâmpinat autosuficiența 
prin anularea schemei despre jurnalism a elevilor. El i-a 
determinat să acționeze conform ideilor lor preconcepute, 
după care le-a tras covorul de sub picioare. 

De ajutor în preîntâmpinarea autosuficienței se poate 
dovedi provocarea ascultătorilor să facă o predictie. Eric 
Mazur, profesor de fizică la Harvard a adus o inovaţie peda- 
gogică cunoscută sub denumirea de „testarea conceptului“. 
Mazur se folosea la curs de orice prilej pentru a pune o între- 
bare conceptuală, după care le cerea studenţilor să voteze 
public răspunsul. Simplul act de a veni cu un răspuns îi 
determină pe studenți să se simtă mai implicați și mai curioși 
în privința rezultatului. 

Șansele ca persoanele autosuficiente să-și recunoască o 
lacună în cunoștințele lor sunt mai mari atunci când acestea 
realizează că ceilalți nu le împărtășesc convingerile. Nancy 
Lowry și David Johnson au supus studiului un mediu de 
predare în care elevi din clasele a cincea și a șasea trebuiau să 
interacționeze pe marginea unui anumit subiect. În cazul 
unuia dintre grupuri, discuţia a fost condusă astfel încât să se 
ajungă la un consens. În cazul celui de-al doilea grup, 
discuţia era menită să producă dezacord în privința 
răspunsului corect. 

Elevii care au ajuns ușor la consens s-au dovedit ulterior 
mai puțin interesați de subiect, au studiat mai puțin și au 
mers în număr mai mic la bibliotecă pentru a obține 
informații suplimentare. Însă cea mai evidentă diferență a 
ieșit la iveală când profesorii au prezentat un film referitor la 
subiectul în discuție — în timpul recreaţiei! Dintre elevii care 
ajunseseră la consens, doar 18% au renunţat la pauză pentru 
a vedea filmul, în timp ce 45% dintre elevii din grupul care nu 
se pusese de acord au rămas să urmărească filmul. Setea de a 
umple un gol în cunoștințe — de a afla cine a avut dreptate 
— poate fi mai puternică decât setea de alunecări și acrobatii. 


Golurile încep cu cunoașterea 


Din moment ce curiozitatea pornește din revelarea 
golurilor în cunoaștere, putem presupune că atunci când știm 
mai multe devenim mai puțin curioși, deoarece în cunoștințele 
noastre au rămas mai puține goluri. Dar Loewenstein susține 
cu argumente că lucrurile stau tocmai invers. El spune că pe 
măsură ce căpătăm informaţie suntem din ce în ce mai 
predispuși să ne concentrăm pe ceea ce încă nu știm. Cel care 
știe capitalele a 15 state din 50 se poate simți mândru de 
cunoștințele sale. Dar cel care știe 47 dintre ele poate fi mai 
înclinat să se focalizeze pe necunoașterea celor 3 capitale. 

Unele subiecte au darul de a pune automat în lumină 
golurile existente în cunoștințele noastre. Poveștile care au ca 

subiect alți oameni ne fascinează deoarece, deși știm cum e 
să fii om, nu știm cum e să ai anumite experiențe dramatice. 
Cum e să câștigi medalia olimpică? Cum e să câștigi la Loto? 
Cum ar fi să te pui în pielea gemenilor uniți Chang și Eng 
Bunker (care nu numai că s-au căsătorit fiecare, dar au avut 
și zece copii... ceea ce dă naștere la câteva rânduri de 
întrebări în plus)? 

Bârfa este răspândită din cauză că, deși știm multe lucruri 
despre unele persoane, câteva informaţii ne lipsesc. Nu 
bârfim despre cunoștințe trecătoare. Bârfa despre celebrități 
este tentantă în mod deosebit. Avem idee cine sunt Tiger 
Woods sau Julia Roberts, dar tânjim după piesele lipsă — 
ciudăţeniile lor, zbaterile lor în plan sentimental, viciile lor 
ascunse. 

Curiozitatea se naște din golurile create în cunoștințele 
noastre. Dar ce se întâmplă dacă de la început nu există prea 
multe cunoștințe? În anii 1960, o televiziune nou înființată, 
American Broadcasting Corporation, a semnat un contract 
de televizare a meciurilor de fotbal din campionatul NCAA. 
Sporturile de colegiu reprezintă un subiect clasic care 
trezesc interes numai într-un cerc restrâns. Cu excepția unui 
mic procent de împătimiți ai sportului în general, majo- 
ritatea fanilor sunt interesați de obicei numai de echipele 
școlii lor. Dar ABC transmitea doar câteva meciuri pe 
săptămână din fiecare regiune. Pentru ca pariul celor de la 
ABC să fie unul câștigător, era necesar să le stârnească 
interesul telespectatorilor pentru meciuri care nu implicau 
echipele lor de-acasă. 

Ce se poate face pentru a-i determina pe telespectatorii 
din College Station, Texas să se intereseze de confruntarea 
dintre Michigan și Ohio State? Un tânăr în vârstă de douăzeci 
și nouă de ani, Roone Arledge, a cărui experienţă anterioară 
implica în primul rând alcătuirea echipelor responsabile cu 
transmisiuni ale unor meciuri de baseball, box și fotbal a scris 
un memo prin care sugera modalităţi de îmbunătăţire a 
transmisiunilor meciurilor de fotbal dintre colegii. 

Arledge credea că era loc pentru multe modificări în bine. 
De obicei comentatorii sportivi își așezau camera de luat 
vederi cu obiectivul aţintit asupra terenului de joc și așteptau 
să se întâmple ceva în fața lor, ignorând orice alt aspect — 
fanii, culoarea, spectacolul din tribune. „Ca și cum am privi 
la Marele Canion prin gaura cheii unei uși,“ spune Arledge. 

Într-o zi de duminică s-a așezat să redacteze o propunere 
către superiorii săi, după ce reflectase îndelung toată 
dimineața: 


Până acum, televiziunea s-a descurcat de minune cu 
aducerea jocului în fața telespectatorilor — acum a venit 
timpul să aducă telespectatorul la joc!... 

După prezentarea în deschidere a panourilor publi- 
citare, în loc de obișnuitul cadru fixat asupra terenului 
vom avea imagini ale campusului pentru ca telespec- 
tatorul să-și poată face o idee orientativă. El trebuie să 
știe că se află în Columbus, Ohio, unde orașul e înnebunit 
după fotbal; sau că e parte din mica, dar entuziasta 
mulțime din Corvallis, Oregon. Trebuie să știe cum arată 
împrejurimile și campusul, cât de mulți alți oameni pri- 
vesc meciul acesta odată cu el, cum se îmbracă oamenii la 
meciurile de fotbal în această parte a țării și ce înseamnă 
meciul acesta pentru cele două echipe implicate. 


Memo-ul avea trei pagini. În el aducea în discuţie unghiu- 
rile camerelor de luat vederi și filmările de efect. Ideea 
centrală a memo-ului o reprezenta însă o nouă modalitate 
prin care să fie implicat privitorul, care în mod obișnuit nu 
este interesat de un meci de colegiu în Cornvallis, Oregon. 
Smecheria, spunea Arledge, consta în a oferi oamenilor 
suficiente date din contextul jocului încât să le fie stârnit 
interesul. 

Sugestiile lui Arledge i-au încântat și pe alți angajați de la 
ABC. Două zile mai târziu i-a fost încredinţată sarcina — la 
doar douăzeci și nouă de ani și cu un curriculum vitae nu 

foarte bogat — de a fi, pe baza indicaţiilor din memo-ul său, 
producătorul transmisiei unui meci de fotbal între colegii. 

Arledge a recurs în mod intuitiv la teoria lacunelor enun- 
tată de Loewenstein. Cum se poate stârni interesul oame- 
nilor referitor la un subiect anume? Relevându-le un gol în 
cunoștințele lor. Dar dacă le lipsesc atât de multe cunoștințe 
în legătură cu, să spunem, Georgia Bulldogs, încât în cazul 
lor e vorba mai degrabă de o prăpastie decât de un gol? 
Atunci aceasta trebuie umplută cu cunoștințele necesare 
pentru a fi transformată într-o lacună. Arledge a prezentat 
contextul meciului, a filmat fanii locali, a plimbat obiectivul 
camerei de luat vederi prin campus. A vorbit despre emoțiile 
stârnite de meci, despre rivalități, despre evenimente din 
trecut. Până la începerea meciului, unii dintre telespectatori 
începuseră să fie interesați ce echipă va ieși câștigătoare. Alţii 
erau oricum țintuiți în faţa ecranului. 

Următoarea sarcină a lui Arledge a fost preluarea unei serii 
de programe care ulterior a fost redenumită Wide World of 
Sports. Emisiunea iniția publicul american într-o diversitate de 
evenimente sportive care îi fuseseră, poate, străine până 
atunci: Tour de France, cursele automobilistice Le Mans, 
campionate de rodeo, întreceri de schi și meciuri de fotbal. În 
transmisiunile acestor evenimente, Arledge s-a folosit de 
aceeași filozofie al cărei pionier fusese și în cazul campiona- 
tului NCAA: stabilirea contextului și furnizarea de suficiente 
date relevante încât să le stârnească interesul pentru umplerea 
golurilor din cunoștințele lor. Cine va greși în istovitoarea 
întrecere Le Mans, care durează douăzeci și patru de ore? Va 
concurent în întrecere? Ce este cartonașul galben? 

Arledge a murit în 2002. De-a lungul carierei sale a de- 
venit președinte al departamentului pentru sport din cadrul 
televiziunii ABC și ulterior al departamentului de știri al 
aceleiași televiziuni. A fondat Wide World of Sports, Monday 
Night football, 20/20 și Nightline. A câștigat treizeci și șase de 
premii Emmy. Trusa de instrumente pe care a pus-o la punct 

pentru NCAA a trecut testul timpului. Pentru a stârni in- 
teresul oamenilor trebuie să le oferi un context. Acest fapt ne 
apare astăzi ca evident, căci tehnicile sale au devenit omni- 
prezente. Dar această avalanșă de prezentări ale contextului 
unei întreceri sportive a început datorită unui tânăr de 
douăzeci și nouă de ani care a scris un memo referitor la 
modalitatea prin care fotbalul de colegiu poate deveni mai 
captivant. 

Mulţi profesori utilizează o versiune a trusei de instru- 
mente a lui Arledge pentru a spori interesul elevilor lor. Unii 
etichetează strategia aceasta drept „organizatori avansați.“ 
Ideea presupune că pentru a implica elevii într-un subiect 
nou trebuie să se înceapă prin evidenţierea unor aspecte pe 
care aceștia le cunosc deja. Un profesor din domeniul geo- 
logiei le-ar putea cere elevilor să vină cu imagini ale devas- 
tării produse de un cutremur, ca introducere la o discuţie 
despre plăcile tectonice. O altă variantă ar fi ca profesorul să 
stabilească un context în maniera lui Arlege, astfel încât să 
trezească interesul elevilor. Un profesor de chimie poate 
conduce discuția către tabelul periodic al elementelor 
pornind de la Mendeleev și de la strădania sa îndelungată și 
pasionată în vederea organizării elementelor. Astfel, tabelul 
periodic se ivește din contextul unei povestiri asemănătoare 
celor polițiste. 

Lacunele în cunoștințe creează interesul pentru umplerea 
lor. Dar pentru a dovedi existenţa lacunei respective, ar putea 
fi necesar ca mai întâi să fie puse în lumină cunoștințele. „lată 
ce știți. Și iată ce vă scapă.” Alternativ, puteți stabili un 
context pentru ca oamenii să devină interesați de ceea ce 
urmează. Nu întâmplător autorii de romane polițiste și 
autorii de jocuri încrucișate ne oferă indicii. Când simţim că 
ne aflăm aproape de rezolvarea unei enigme, curiozitatea 
primează și ne stimulează să mergem până la capăt. 
“Hărțile pentru aflarea comorilor, așa cum apar ele în 
filme, sunt vagi. Ele dezvăluie câteva repere esenţiale, iar 
locul unde se află comoara este însemnat cu un X mare. De 
regulă cel pornit în aventură știe suficient cât să ajungă la 

primul reper, care devine primul pas într-o lungă călătorie 
către comoară. Dacă hărțile pentru aflarea comorilor ar fi 
fabricate la MapQuest.com, cu instrucțiuni oferite pas cu 
pas, filmul de aventură ar dispărea ca gen. Redarea succesivă 
a informației contează — nu revărsarea dintr-odată a întregii 
cantități de informaţie către cineva, ci dezvăluirea unui 
indiciu, apoi a altui indiciu, apoi a altuia. Această metodă de 
comunicare seamănă mai mult cu flirtul decât cu predarea în 
cadrul unui curs. 

Deschizând o breșă în cunoaștere, ideile neașteptate 
tachinează și flirtează. Ele însemnează cu un X mare ceea ce 
trebuie să fie descoperit, dar nu arată neapărat și modalitatea 
prin care se ajunge acolo. Și, după cum vom vedea, un X roșu 
de dimensiuni spectaculoase poate sfârși prin a conduce 
acţiunile a mii de oameni, timp de mulți ani. 


Mersul pe Lună și radiouri de buzunar 


După al Doilea Război Mondial, printre dărâmăturile 
orașului Tokyo, o companie nu de mult înființată și care mai 
târziu avea să se numească Sony se lupta din răsputeri să 
rămână pe piață. Adunase o mână de oameni de știință și 
ingineri dezghețați, dar prima sa inovaţie, un aparat electric 
pentru gătit orezul, fusese un eșec. Iniţial, Sony a reușit să 
supraviețuiască reparând radiouri cu emisie pe unde scurte. 

Cam prin perioada aceea, Masaru Ibuka, conducătorul 
departamentului tehnic al companiei Sony, devenea curios 
cu privire la tranzistori — care fuseseră inventați de curând 
de către o echipă de la Bell Laboratories. Ibuka tânjea după 
un proiect „consistent“ care să-i motiveze echipa formată din 
cincizeci de oameni de știință și ingineri și vedea în 
tranzistori o promisiune imensă. Dar când a ofertat pentru a 
obține licența invenției tehnologice de la Bell Labs, 
Ministerul Japonez de Comerţ și Industrie i-a refuzat licenţa. 
Acesta era sceptic în privința capacității companiei lipsite de 
experiență de a gestiona o tehnologie atât de avansată. 


ta > cendi aa 

În 1953, când a obţinut licența pentru tranzistori, Ibuka 
avea deja în minte imaginea unui radio care să funcționeze pe 
bază de tranzistori. Inginerul vedea limpede avantajul unui 
radio pe bază de tranzistori; acesta ar fi eliberat aparatele de 
radio de voluminoasele tuburi electronice cu vid, care le 
făceau atât de masive și totodată nesigure. Cei de la Bell Labs 
i-au spus lui Ibuka părerea lor cu privire la imposibilitatea 
producerii unui „aparat de radio cu tranzistori“. Dar echipa 
de ingineri s-a apucat de treabă urmărind viziunea lui Ibuka. 

Să ne oprim pentru o clipă aici pentru a încerca să vă 
puneti în pielea lui Ibuka. Compania pentru care lucraţi face 
de mai multă vreme eforturi serioase și aveţi și o echipă de 
angajați cu minţi sclipitoare pe care trebuie să-i însuflețiți. 
Aveţi potenţialul de a-i conduce într-o sută de direcții diferite 
— aparate de gătit orezul sau aparate de radio sau orice 
altceva ar visa R&D. Dar sunteţi convinși că ideea unui radio 
pe bază de tranzistori este calea cea mai promițătoare. 

În acest caz, mesajul-nucleu este visul unui radio pe 
tranzistori. Cum faceți ca acest mesaj să fie unul neașteptat? 
Cum stârniți curiozitatea și interesul echipei? Probabil 
conceptul unui „radio pe tranzistori” nu este suficient, doar 
el, pentru a vă motiva echipa. Este focalizat mai mult pe 
tehnologie decât pe valoare. Un radio pe tranzistori — ei și? 

Ce-aţi zice să tatonăm câteva dintre temele manageriale 
clasice? Competiţie: „Sony va depăși Bell Labs prin 
fabricarea unui radio pe tranzistori.” Calitate: „Sony va fi cel 
mai respectat fabricant de aparate radio din lume.“ Inovaţie: 
„Sony va crea cele mai avansate aparate radio din lume.” 

lată ce idee a propus Ibuka echipei sale: un „radio de 
buzunar.“ 

E greu să înțelegem retrospectiv prezumția unei astfel de 
idei — cât de absurdă și complet neașteptată trebuie să fi 
părut atunci când un inginer de la Sony a auzit-o pentru 
prima dată. Radiourile nu erau obiecte pe care să le pui în 
buzunar; radiourile erau piese de mobilier. La vremea aceea, 
fabricile de aparate radio angajau ebeniști cu normă întreagă. 

Mai mult, nu era credibilă ideea că o companie japoneză 
ivită de curând pe piață ar putea produce o astfel de inovatie, 
în timp ce minţile geniale de la Bell Labs o considerau 
imposibilă. La urma urmei, anii '50 reprezentau o perioadă 
în care „fabricat în Japonia” era sinonim cu produsele de 
slabă calitate. 

Dar inginerii de la Sony erau talentaţi și dornici de succes. 
Ideea lui Ibuka de a produce un radio de buzunar a fost bine 
primită în interiorul companiei și a dus Sony către o 
perioadă de incredibilă dezvoltare. Până în 1957 Sony 
crescuse la 1 200 de angajaţi. În martie 1957, la doar patru ani 
după ce Sony primise cu greu licenţa pentru utilizarea 
tranzistorilor, compania a scos pe piaţă TR-55, primul aparat 
de radio de buzunar pe bază de tranzistori din lume. TR-55 
s-a vândut în 1,5 milioane de exemplare și a așezat Sony pe 
harta lumii. 

Un „radio de buzunar“ — nu este aceasta o strălucită idee 
de fabricare a unui produs, mai degrabă decât o strălucită 
„idee care prinde“? Nu, ambele sunt adevărate, și ambele 
elemente sunt indispensabile. Neîndoielnic, cineva tot ar fi 
inventat un radio pe tranzistori, chiar dacă Ibuka ar fi luat 
hotărârea să construiască cel mai ingenios aparat de gătit 
orezul din lume. Radiourile pe bază de tranzistori repre- 
zentau un progres tehnologic inevitabil. Dar primele aparate 
de radio pe bază de tranzistori nu se apropiau nicăieri de 
dimensiunea unuia de buzunar, și fără ideea neașteptată a 
lui Ibuka inginerii săi ar fi putut renunța la demersul lor 
tehnologic cu mult înainte ca acesta să poată ajunge în 
punctul în care să le fie de folos. Ibuka a reprezentat inspi- 
raţia lor pe parcursul câtorva ani de efort, deoarece a venit cu 
o idee neașteptată care a determinat sute de ingineri să facă 
tot ce le stătea în putere. 

În mai 1961, John F. Kennedy a ținut o cuvântare în cadrul 
unei sesiuni speciale a Congresului. Era o perioadă în care 
Războiul Rece domina politica mondială. Războiul Rece a 
permis câteva modalități de evaluare a succesului — o 
evidență a câștigurilor și a pierderilor — dar, într-un 

domeniu extrem de vizibil, SUA rămăsese în mod limpede în 
urmă. Domeniul respectiv era spaţiul. 

Patru ani mai târziu, SUA — care se mândrise că este 
națiunea cea mai avansată din punct de vedere tehnologic — 
a rămas perplexă când Uniunea Sovietică a lansat primul 
satelit, Sputnik. Statele Unite au replicat într-un final cu 
propriile lansări de satelit, dar Uniunea Sovietică își menținea 
supremația, clasificându-se din nou și din nou pe locul întâi. 
În aprilie 1961, cosmonautul sovietic Yuri Gagarin a devenit 
primul om care a zburat în spațiu. Astronautul american 
Alan Shepard l-a urmat o lună mai târziu. 

În cuvântarea sa către Congres, Kennedy a conturat o 
serie de solicitări pentru a veni în ajutorul Statelor Unite în 
vederea menţinerii poziţiei fruntașe pe durata Războiului 
Rece. A cerut fonduri pentru realizarea unor obiective 
strategice: fundamentarea programului AID de dezvoltare 
internaţională, extinderea alianței NATO, construirea de 
staţii radio și de televiziune în America Latină și în Asia de 
Sud-Est și sprijinirea apărării civile. 

Dar discursul și l-a încheiat într-o notă curioasă. 
Propunerea sa finală nu avea nimic de-a face cu ajutorul pe 
plan internaţional sau apărarea civilă. Ea a sunat astfel: 
„Sunt de părere că înainte de încheierea deceniului actual, 
această națiune ar trebui să se dedice realizării obiectivului 
de a debarca un om pe Lună și de a-l aduce înapoi pe pământ 
în siguranţă... dacă ducem la îndeplinire această afirmaţie, 
nu va fi vorba doar despre un om care să meargă pe Lună, va 
fi vorba despre o întreagă națiune. Ducerea lui acolo trebuie 
să aibă consecinţe pentru noi toți.“ 

Două idei neașteptate. Ambele surprind. Aparatele de 
radio sunt piese de mobilier, nu ceva ce poate fi strecurat 
într-un buzunar. Oamenii nu merg pe Lună. Drumul e lung, 
pe verticală. Stratul de aer e subțire. 

Ambele creează o revelaţie. În loc să ne conducă pe un 
drum anevoios, unde înaintarea se produce pas cu pas, ideile 
ne oferă o străfulgerare bruscă, dramatică a modului în care 

s-ar putea desfășura lucrurile în lume. Și nu doar cum, ci și 
din ce cauză. 

Ambele creează goluri în cunoaștere. Loewenstein, 
autorul teoriei lacunelor afirmă că e important să reținem că 
lacunele în cunoștințe produc frustrare. „Dacă oamenilor 
le-ar plăcea să trăiască dominați de curiozitate, de ce și-ar mai 
satisface-o?“, întreabă el. „De ce nu lasă deoparte romanele 
polițiste înaintea ultimului capitol sau de ce nu închid 
televizorul înainte de loviturile din finalul unui meci de. 
baseball foarte strâns?” 

Fiecare dintre cele două idei surprinzătoare revelează 
lacune existente în cunoaștere — dar nu atât de mari încât să 
pară insurmontabile. Propunerea lui Kennedy nu a făcut 
referire la „un om pe planeta Mercur“, iar Ibuka nu a propus 
un „radio pentru a fi implantat“. Ambele obiective au fost 
îndrăznețe și provocatoare, dar nu paralizante. În mintea 
oricărui inginer care a auzit discursul despre „omul pe Lună” 
trebuie să fi început pe loc un freamăt de idei: „Păi mai întâi 
va fi necesar să soluționăm problema aceasta, după care va 
trebui să dezvoltăm această tehnologie, apoi...“ 

Viziunea unui radio de buzunar a susținut o companie pe 
durata unei perioade delicate de dezvoltare și a condus la 
transformarea ei într-un jucător cu recunoaștere interna- 
țtională în domeniul tehnologiei. Viziunea unui om pe Lună 
a susținut zeci de mii de persoane, în zeci de organizații, 
timp de aproape un deceniu. Acestea sunt idei măreţe, cu 
impact puternic, idei care prind. 

Atunci când suntem neîncrezători cu privire la abilitatea 
noastră de a capta atenţia celorlalți sau la abilitatea de a le 
menţine atenția, ar trebui să luăm drept sursă de inspirație 
cazul lui Kennedy și cel al lui Ibuka. Iar la o scară mai mică, 
profesorul de jurnalism al Norei Ephron și managerii de la 
Nordstrom. Pusă în slujba principiilor de fond, calitatea 
imprevizibilului poate avea o longevitate surprinzătoare. 

Concret 


Într-o zi fierbinte de vară, o vulpe se plimba printr-o 
livadă. Sus pe un butuc de viță-de-vie a văzut un cior- 
chine de struguri care dăduse în copt. „Tocmai bun să-mi 
potolească setea“, și-a spus ea. Dându-se câțiva pași în 
spate, și-a luat avânt și a sărit către struguri. Puțin a lipsit 
să ajungă la ei. Intorcându-se, s-a avântat și mai mult și a 
sărit din nou. Tot n-a ajuns la ei. Și așa a tot sărit până 
când, de oboseală, a trebuit să se dea bătută. „Sunt sigură 
că erau acri“, și-a spus, în timp ce se îndepărta cu nasul 
pe sus. E ușor să disprețuiești ceea ce nu poţi avea. 


Fabula de mai sus, „Vulpea și strugurii“ a fost scrisă de 
Esop. Conform lui Herodot, acesta a fost un sclav (ulterior 
însă eliberat). Esop a fost autorul unora dintre cele mai 
longevive povestiri din istoria umanităţii. De cele mai celebre 
dintre ele am auzit cu toţii: „estoasa și iepurele“, „Băiatul 
care striga «Lupul», „Gâsca cu ouă de aur“, „Lupul în piele 
de oaie“ și multe altele. Dacă în cartea de față se află o poveste 
care va mai circula încă mii de ani de-acum înainte, aceea este 
„Vulpea și strugurii“. 

Chiar și cei care n-au auzit niciodată de „Vulpea și 
strugurii“ vor recunoaște expresia „strugurii acri“, în care 
este conținută morala povestioarei. Lecţia lui Esop a făcut 
înconjurul lumii întregi. În Ungaria se spune savanyu a szolo 
— „strugurii acri“ în limba ungară. În China se spune „Stru- 

gurii sunt acri pentru că nu poți ajunge la ei.” În Suedia a 
fost adăugată puţină culoare locală: expresia Surt sa räven 
om rânnbăren se traduce prin: „Acre, spuse vulpea despre 
scorușe.“ 

E cert că Esop ilustra un defect uman universal. Fabula 
n-ar fi supraviețuit 2500 de ani dacă n-ar fi reflectat un 
adevăr profund despre natura umană. Dar multe adevăruri 
profunde nu s-au infiltrat în limbaţul şi în gândirea de zi cu 
zi a zeci de popoare. Adevărul acesta a prins în mod parti- 
cular datorită modului în care a fost codificat. Imaginile 
concrete evocate de fabulă — strugurii, vulpea, comentariul 
disprețuitor despre strugurii acri — au permis mesajului 
acesteia să persiste. E de așteptat ca viața ideilor lui Esop să 
fi fost mai scurtă dacă ar fi fost codificate în „Sugestii de ajutor 
oferite de Esop“ — „Nu fi aşa cinic când dai greș.“ 

Lumea are nevoie de mai multe fabule. Un site satiric de 
pe internet include un generator de cuvinte din domeniul 
afacerilor („Business Buzzword Generator”). Cititorii pot da 
naștere propriilor termeni tehnici din domeniul afacerilor 
combinând câte un cuvânt din cele trei coloane, ceea ce duce 
la formarea unor expresii precum „reinginerie bazată pe cost 
reciproc“, „paradigmă vizionară orientată spre client“ sau 
„Valori logistice strategice“ (apropo, toate acestea sună 
ciudat de plauzibile ca și cuvinte din domeniul afacerilor). 
Profesorii au și ei cuvintele lor tehnice — abilități metacog- 
nitive, motivaţie intrinsecă, evaluarea portofoliilor, adecvat 
pentru un anumit nivel de dezvoltare, învăţare tematică. Iar 
dacă ați stat vreodată de vorbă cu un medic, nici nu mai 
trebuie să dăm exemple din domeniu. Preferata noastră din 
vocabularul medical este: „cardiomiopatie idiopatică“. 
„Cardiomiopatie“ înseamnă că ceva nu e în regulă cu inima 
ta, iar „idiopatic“ înseamnă „habar nu avem de ce inima ta 
nu funcționează“. 

Limbajul este adesea abstract, dar viata nu este abstractă. 
Profesorii învaţă elevii despre bătălii, despre animale și 
despre cărți. Doctorii remediază problemele pe care le avem 

cu stomacul, spatele sau inima. Companiile creează pro- 
grame informatice, construiesc avioane, distribuie ziare; con- 
struiesc maşini mai ieftine, mai rapide sau mai fanteziste 
decât cele din anul precedent. Chiar și cele mai abstracte 
strategii de afaceri trebuie să își găsească în final concreti- 
zarea în acțiunile tangibile ale oamenilor. E mai ușor să înțe- 
legem aceste acțiuni tangibile decât formularea unei strategii 
abstracte — tot așa cum e mai ușor să înțelegem vulpea care 
critică strugurii decât un comentariu abstract despre psihicul 
uman. 

Noţiunea abstractă face mai dificilă înţelegerea unei idei 
Și memorarea acesteia. Ea face de asemenea mai dificilă coor- 
donarea activităților noastre cu ceilalți care ar putea inter- 
preta noțiunea abstractă în moduri foarte variate. Concre- 
tețea ne ajută să evităm toate aceste probleme. Aceasta este 
poate cea mai importantă lecție pe care ne-o oferă Esop. 


Comitetul pentru Protejarea Naturii 


De cincizeci de ani, Comitetul pentru Protejarea Naturii* 
ajută la protejarea unor zone din toată lumea, valoroase din 
punct de vedere ecologic, prin intermediul celei mai simple 
metode posibile: le cumpără. Cumpără pământ la prețul 
pieței, făcând imposibile utilizări care ar duce la distrugerea 
mediului — ca, de exemplu, exploatarea sau construirea de 
locuințe. Strategia aceasta a devenit cunoscută în cadrul 
TNC ca „dolari și acri“ și a atras donatori și binefăcători care 
vedeau clar rezultatele donațiilor lor. O donaţie mare cum- 
păra o porțiune mare de pământ. O donație mică cumpăra o 
porțiune mică. După cum s-a exprimat unul dintre donatori, 
activitatea celor de la TNC avea „rezultate pe care se putea 
păși“. 

În 2002, Mike Sweeney, managerul responsabil cu 
activităţile zilnice al TNC California s-a confruntat cu o 

provocare importantă. California prezenta o importanță 
deosebită pentru TNC, deoarece deține multe zone esenţiale 
din punct de vedere ecologic. California este una dintre cele 
cinci zone din lume cu climă mediteraneeană (celelalte sunt 
fynbos din Africa de Sud, matorral din Chile, kwongan din 
Australia și, bineînţeles, ținutul Mării Mediteraneene). 
Aceste zone cu climă temperată ocupă doar 2% din totalul 
suprafeței terestre a lumii, dar găzduiesc mai mult de 20% 
din speciile sale de plante. Dacă vrei să cumperi pământ 
valoros din punct de vedere ecologic, cel cu climă medi- 
teraneeană răsplătește din plin banii investiţi. 

În 2002, Sweeney și personalul său au luat o hartă a 
Californiei și au colorat zonele cele mai sensibile din punct 
de vedere ecologic, cele care impuneau să fie protejate. 
Surprinzător, harta s-a colorai în proporție de 40%. Acesta nu 
era un început bun: nu aveau la dispoziţie suficiente resurse 
pentru atât de mulţi acri. 

Totuși 9% din suprafaţa statului fusese declarată „în 
pericol maxim“. Nouă procente din suprafața Californiei 
erau încă departe de a fi achiziționate, totuși aceste regiuni 
erau vitale din punct de vedere ecologic; TNC nu putea să 
renunţe pur și simplu la ele. 

TNC a decis să implementeze noi metode de abordare. 
„Dolari și acri” nu putea da rezultate în cazul unei suprafețe 
atât de întinse de teren. Astfel că în loc să devină proprietarii 
terenului în mod direct, TNC se asigura că zonele în situație 
critică erau protejate împotriva distrugerii. Organizaţia plătea 
proprietarii pentru a nu exploata pământul, cumpărând ceea 
ce se numește „sprijinul în vederea protejării“. Coopera cu 
guvernele locale și de stat, pentru ca acestea să-și schimbe 
politicile și să încurajeze protejarea proprietății private și 
publice. Se concentra asupra suprafețelor maritime impor- 
tante, unde nu exista pământ de cumpărat. 

Aceste strategii noi funcționau pe un principiu logic — 
TNC putea proteja mai multe regiuni decât ar fi fost posibil 
prin metoda „dolari și acri“. Dar strategiile aveau și 
dezavantaje. În primul rând erau mai puțin concrete din 

perspectiva donatorilor. Donatorii „nu pot păși“ pe o 
reglementare favorabilă a guvernului. În al doilea rând, ele 
puteau avea și un efect demoralizator asupra angajaţilor — 
progresul devenea mai puțin tangibil. Când TNC se orienta 
către ținuturi de pământ, Sweeney spunea că „era ușor să 
sărbătorești încheierea unei afaceri, să spui tuturor „John și 
Mary au achiziționat pământul acesta“ și să-i baţi ușor pe 
spate“. Aceste „momente-reper“, atât de importante pentru 
moral, se regăseau mai greu în noul model. Cum putea TNC 
să tacă noile strategii mai concrete? 

Voi ce-ati face în această situație? Există vreo modalitate 
prin care să fie recuperată neprețuita tangibilitate a strategiei 
„dolari și acri“ într-un context inevitabil mai ambiguu? 
Trebuie să protejați 40% (sau măcar 9%) din suprafața statu- 
lui, dar n-o puteți cumpăra. Cum prezentați situația dona- 
torilor și partenerilor? 

Chip a discutat acest caz cu studenţii săi de la Stanford, 
iar unii dintre aceștia, luptându-se să ajungă la concretețe, 
au sugerat divizarea suprafeţei imposibil de mari din cadrul 
mesajului inițial — 40% din California! 9% în situație critică! 
— în „subobiective“ mai tangibile. De exemplu: „Vom pro- 
teja porțiunea echivalentă a 2% din California în fiecare an, 
timp de 20 de ani“. Alţii au încercat să recurgă la o unitate 
de măsură care să poată fi lesne înțeleasă, precum un acru. 
Majoritatea oamenilor poate vizualiza un acru. Dar propor- 
ţia era exagerată: 2 procente din California reprezintă apro- 
ximativ 2 milioane de acri. Nimeni nu-și poate reprezenta 
2 milioane de acri. 

Studenţii au încercat să găsească o modalitate inedită prin 
care să spargă un obiectiv mare, abstract în subobiective mai 
mici, mai concrete. Aceasta este într-adevăr ideea corectă. Dar 
în cazul de față cifrele sunt prea mari. Și modalitatea de a 
gândi „în acri“ nu este neapărat cea mai potrivită. Există 
parcele de pământ care măsoară 1 500 de acri și care sunt mai 
valoroase din punct de vedere ecologic decât porţiuni de 
90 000 de acri. A gândi în „acri pe an“ este ca și cum un custode 

de la muzeu ar gândi în „pânze pe an“, fără să țină cont de 
perioadă, stil sau pictor. 

Iată cum a procedat INC: în loc să vorbească de suprafețe 
de pământ, a decis să vorbească de „peisaje“. Un peisaj este 
o parcelă continuă de pământ, cu caracteristici unice, 
valoroase din punct de vedere ecologic. TNC a stabilit obiec- 
tivul de a proteja cincizeci de peisaje — dintre care douăzeci 
și cinci reprezentau o prioritate imediată — pe o perioadă de 
zece ani. Cinci peisaje pe an sună mai realist decât 2 milioane 
de acri pe an și reprezintă și o noțiune mult mai concretă. 

La est de Silicon Valley se află un grup de dealuri maronii 
care marchează începutul unei sălbăticii de dimensiunea lui 
Yosemite. Dealurile maronii reprezintă un important bazin 
de recepţie pentru Golful San Francisco, dar sunt distruse 
porțiune cu porțiune, într-un ritm rapid din cauza extinderii 
complexului Silicon Valley. Deși zona este importantă din 
punct de vedere ecologic, nu e ca pădurile de sequoia sau ca 
peisajele de coastă, ale căror imagini frumoase stârnesc ima- 
ginația privitorilor. Dealurile sunt acoperite cu iarbă crescută 
printre stejari, iar în cea mai mare parte a anului iarba este 
maronie. Sweeney recunoaște că priveliștea nu e foarte 
interesantă. Nici chiar grupurile locale din Silicon Valley 
interesate de protejarea spaţiilor deschise nu au acordat 
atenție dealurilor maronii. Dar, spune Sweeney, „Interesul 
nostru nu se datorează priveliștii atrăgătoare, ci faptului că 
zona reprezintă o parte importantă a creației din punct de 
vedere ecologic“. 

TNC a găsit un nume pentru savana cu stejari: Mount 
Hamilton Wilderness (după numele celui mai înalt vârf al 
său, locul unde se află un observator local). Identificând 
zona ca un peisaj inteligibil și dându-i un nume au așezat-o 
pe harta de interes pentru grupurile locale și politicile gu- 
vernamentale. Sweeney ne spune că grupurile din Silicon 
Valley aveau și înainte în vedere protejarea zonelor impor- 
tante din apropiere de locuintele lor, dar nu știau de unde să 
înceapă. „Dacă spui «La est de Silicon Valley se află o zonă 

importantă» nu sună stimulator, pentru că nu este tangibil. 
Dar dacă spui Mount Hamilton Wilderness le trezești 
interesul.” 

Fundația Packard, o instituție din Silicon Valley creată de 
unu! dintre fondatorii Companiei Hewlett-Packard a oferit o 
sumă importantă în vederea protejării Mount Hamilton 
Wilderness. Alte grupuri ecologice din Zona Golfului au 
demarat campanii pentru protejarea zonei. Sweeney spune: 
„Acum zâmbim când vedem documentele altora și-i auzim 
vorbind despre Mount Hamilton Wilderness. Le spunem: 
«Ştiţi, noi suntem cei care i-au dat naștere»”. 

Cei care locuiesc în orașe au tendința de a da nume și a 
defini ceea ce se află în vecinătate: Castro, SoHo, Lincoln 
Park și tot așa. Aceste nume definesc o zonă și particulari- 
tățile sale. Zonele din vecinătate au personalitate. Comitetul 
pentru Protecţia Mediului a obținut același efect în cazul 
peisajelor sale. Mount Hamilton Wilderness nu este o sumă 
de acri, ci o celebritate ecologică. 

Aceasta nu este povestea unui ținut, ci este o poveste 
despre noțiunile abstracte. TNC a evitat capcana abstracti- 
zării — salvând 2 milioane de acri pe an — prin convertirea 
unor puncte abstracte de pe hartă în peisaje tangibile. TNC a 
dovedit înțelepciune realizând că, deși contextul devenise tot 
lor nu avea voie să devină mai ambiguu. Concreteţea este o 
componentă indispensabilă a ideilor care prind. 


Înțelegerea noțiunilor abstracte 


Ce determină „concretețea“ unui lucru? Dacă putem 
cerceta ceva cu simţurile, atunci lucrul respectiv e € concret. 
Un motor V8 e concret. „Înalta tehnologie“ e abstractă. În 
majoritatea cazurilor, concretețea se traduce prin anumiți 
oameni care fac anumite lucruri. În capitolul „Imprevizibil” 
am vorbit despre serviciile de talie mondială oferite clienţilor 
la Nordstrom. „Servicii de talie mondială oferite clienților” 


este o noțiune abstractă. Un Nordie care îi calcă unuia dintre 
clienți cămașa este o noțiune concretă. E 

Limbajul concret îi ajută pe oameni, în special pe neini- 
țiați să înțeleagă concepte noi. Termenii abstracți reprezintă 
un lux pe care și-l permit experții. Dacă aveți de expus o idee 
într-o încăpere plină de ascultători și nu știți exact ce cu- 
noștințe au aceștia, concretețea este singurul limbaj cu care 
puteți merge la sigur. 

Pentru a demonstra putem începe prin a studia o lecţie de 
matematică desfășurată în Asia. Ani la rând, știrile ne-au 
informat despre copiii din estul Asiei care îi depășesc pe 
copiii americani pe aproape toate planurile (mai puțin cel al 
consumului de mâncăruri grase). Faptul este cu deosebire 
evident în ceea ce privește matematica. Abilitățile matema- 
tice ale americanilor rămân repede în urma celor ale asia- 
ticilor — decalajul devine vizibil din clasa întâi și se mărește 
pe parcursul tuturor claselor primare. - 

În ce privință procedează diferit școlile asiatice? Stereo- 
tipul nostru este că aceste școli acționează într-o manieră 
aproape robotică: orele sunt lungi, iar disciplina strictă. Ne 
gândim la elevii est-asiatici ca fiind într-un fel mai puţin 
„creativi“; ne place să credem că ei îi depășesc pe ai noștri 
datorită memorării și repetiției mecanice. Adevărul se dove- 
dește a fi exact opus. 

În 1993, un grup de cercetători a studiat zece școli din 
Japonia, zece din Taiwan și douăzeci din Statele Unite. În 
fiecare școală au ales spre examinare doi profesori de mate- 
matică diferiți și au asistat la patru lecţii cu fiecare profesor. 
Cercetătorii au descoperit că toți profesorii recurgeau într-o 
oarecare măsură la memorarea mecanică; aceasta era o 
procedură standard utilizată în cel puţin jumătate dintre 
lecţiile la care au asistat în fiecare țară. Dar existau alte 
tehnici care variau foarte mult de la o ţară la alta. 

Să luăm, de exemplu, această întrebare pusă de un pro- 
fesor japonez: „Aţi avut 100 de yeni, dar cu 70 de yeni aţi 
cumpărat un caiet. Câţi bani mai aveți?” Sau această între- 

bare, pusă de o profesoară din Taiwan: „La început, trei copii 
se joacă cu mingea. Mai târziu vin încă doi, iar după aceea li 
se mai alătură unul. Câţi copii se joacă acum?“ Pe măsură ce 
vorbea schiţa pe tablă desenele copiilor respectivi și scria 
ecuația 3+2+1. 

Observati că acești profesori redau concepte matematice 
abstracte prin intermediul unor lucruri concrete și familiare 
— cumpărarea de rechizite școlare și jocul cu mingea. 
Explicaţiile lor se folosesc de scheme deja existente, o tactică 
pe care am explorat-o în capitolul „Simplu“. Profesorii iau o 
schemă existentă — dinamica jocului cu mingea la care iau 
parte șase copii — și suprapun stratul nou al noțiunii 
abstracte. 

Cercetătorii au denumit acest stil de a pune întrebări 
Socotitul în context. Este în foarte mare măsură contrariul 
„memorării mecanice“. Și, contrar stereotipurilor noastre, ea 
a fost consemnată în Asia de două ori mai des decât în 
Statele Unite (61% dintre lecţii faţă de 31%). 

Într-un alt caz, o profesoară japoneză a așezat pe pupitru 
5 rânduri de cartonașe a câte 10 cartonașe fiecare. Apoi a scos 
3 rânduri a câte 10 cartonașe. A întrebat un elev câte 
cartonașe mai rămăseseră, iar el a dat răspunsul corect: 20. 
Profesoara a întrebat apoi elevii cum și-au dat seama că este 
o problemă de scădere. Ea le-a oferit elevilor o imagine 
vizuală a scăderii. Elevii puteau clădi un concept abstract — 
„scăderea“ — pe un fundament concret: 30 de cartonașe 
extrase din cele 50 inițiale. Cercetătorii au numit întrebările 
de acest tip întrebări ce vizează Cunoașterea conceptuală. 
Tipul acesta de întrebări a fost pus în 37% dintre lecţiile 
desfășurate în Japonia, 20% dintre cele desfășurate în 
Taiwan, dar în numai 2% dintre cele din Statele Unite. 

Utilizarea concreteței ca fundament pentru noțiunile 
abstracte nu este indicată doar în cazul învățării matematicii; 
ea reprezintă principiul de bază al înțelegerii. Neiniţiaţii 
tânjesc după notiuni concrete. Aţi citit vreodată o publicație 
savantă sau un articol tehnic sau chiar un memo și v-aţi 


CONCRET 123 


simţit atât de buimăcit de limbajul abstract-fantezist încât să 
simțiți nevoia imperioasă a ii exemplu? 
Sau poate aţi resimțit frustrarea de a găti după o rețetă 


să arate! După ce gătim felul respectiv de câteva ori, expresia 
„Suficient de consistent“ începe să aibă un sens. Ne-am 
format o imagine senzorială a ceea ce înseamnă expresia. Dar 
prima dată e la fel de lipsită de sens cum îi apare unui copil 
de trei ani ecuația 3+2+1. 

În acest mod ne ajută concretețea să înțelegem — ne ajută 
să construim reprezentări mai elaborate, mai abstracte 
folosind drept fundaţie cunoștințele și percepțiile pe care 
deja le avem. Noţiunea absiractă necesită un fundament 
concret. Să încerci să predai un principiu abstract fără un 
fundament concret este ca și cum ai încerca să demarezi 
construcția unei case de la acoperiș. 


Concret înseamnă memorabil 


Ideile concrete sunt mai ușor de reţinut. Să luăm ca 
exemplu cuvinte separate. Experimentele referitoare la 
memoria omului au arătat că oamenilor le vine mai ușor să 
rețină substantivele concrete, pe care le pot vizualiza fără 
dificultate („bicicletă“ sau „avocado”) decât pe cele abstracte 
(„dreptate” sau „personalitate”). 

Ideile care prind în mod natural sunt pline ochi de cuvinte 
și imagini concrete — să ne gândim la șobolanul fript de la 
Kentucky sau la cada plină cu gheaţă a hotilor de rinichi. 
Legenda hotilor de rinichi ar fi prins mult mai greu dacă 
omul s-ar fi trezit și ar fi descoperit că cineva a fugit cu 
respectul lui de sine. 

Eric Havelock, cercetător la Yale, studiază poveștile care 
s-au transmis din gură în gură, precum Iliada și Odiseea. El 
notează că aceste povești sunt caracterizate de o mulțime de 

acțiuni concrete, noțiunile abstracte fiind puţine. De ce? 
Grecii antici nu aveau cu siguranță probleme cu abstrac- 
țiunile — în fond, vorbim despre societatea care a dat naștere 
lui Platon și lui Aristotel. Havelock crede că poveștile s-au 
dispensat de-a lungul timpului de ceea ce era abstract. 
Trecând de la o generaţie la alta, detaliile concrete cele mai 


memorabile au supraviețuit, iar cele abstracte s-au evaporat. 


Să trecem la lumea modernă și la un alt domeniu al expri- 
mării, frumos și fără vârstă: contabilitatea. Puneţi-vă în pielea 
unui profesor de contabilitate care trebuie să-și familiarizeze 
studenții cu principiile contabilităţii. Contabilitatea poate 
părea năucitor de abstractă unui student nou — declarația de 
venit, bilanţul, graficul în formă de T, contabilitatea clienților, 
acțiuni de tezaur. Niciun om, nimic din sfera senzorialului la 
orizont. 

Dacă ați fi profesor, cum ați proceda pentru a face mai vii 
conceptele din domeniul contabilităţii? Două profesoare de 
la Georgia State University, Carol Springer și Faye Borthick 
au decis să încerce ceva radical diferit. În toamna lui 2000, 
Springer și Borthick au predat contabilitatea axându-se pe 
un studiu de caz desfășurat pe durata unui semestru. Studiul 
de caz urmărea o afacere nouă pornită de doi studenţi ima- 
ginari în anul doi la colegiu, Kris și Sandy de la LeGrande 
State University. 

Kris și Sandy au avut ideea unui produs nou denumit 
Safe Night Out (SNO), un dispozitiv care avea ca public ţintă 
părinții adolescenților ce au împlinit vârsta legală pentru a 
conduce mașina. Instalat în mașina adolescentului, dispozi- 
tivul înregistra ruta și viteza mașinii. Pentru prima dată 
părinții aveau ocazia să verifice dacă mașina lor era condusă 
în mod responsabil. 

În acest punct, tu, ca student la contabilitate primară 
devii parte din scenariu. Kris și Sandy sunt prietenii tăi și au 
aflat că participi la cursurile de contabilitate. Au nevoie de 
ajutorul tău. Te întreabă: e fezabilă ideea noastră de afaceri? 
Câte bucăți ar trebui să vindem ca să plătim taxa de colegiu? 
Primești îndrumare în privința modului în care să stabilești 

costurile materialelor relevante (receptori GPS, hardware 
pentru stocarea datelor) și parteneriatele (cât ar costa să 
vândă produsul pe eBay). 

Serialul lung cât un semestru ce-i are ca protagoniști pe 
Kris și Sandy a evidenţiat rolul contabilităţii în afaceri. Fiecare 
curs de contabilitate definește distincţia dintre costuri fixe și 
costuri variabile, dar în cadrul serialului această distincţie nu 
a fost atât definită, cât descoperită. Kris și Sandy trebuie să 
suporte diverse cheltuieli precum cheltuielile de programare 
în vederea dezvoltării produsului. Acestea sunt costuri fixe. 
Alte costuri apar doar când produsele sunt fabricate sau 
vândute — costurile materialelor sau comisionul celor de la 
eBay, de exemplu. Acestea sunt costuri variabile. Dacă prie- 
tenii tăi își investesc banii de taxă pentru colegiu pentru a 
începe afacerea, aceste distincţii contează. 

Studiul de caz este un exemplu de învățare în context, 
asemănător celui oferit de profesorii de matematică din Asia. 
Dar la o oră de matematică un elev poate întâlni 300 de 
exemple diferite în cursul unui semestru. La cursul de conta- 
bilitate, au avut un exemplu suficient de bogat pentru a 
cuprinde materialul dintr-un întreg semestru. 

Pe măsură ce semestrul înaintează, urmăriţi febril din 
postura de contabil al lui Kris și al lui Sandy modul în care 
evoluează afacerea lor. Un tribunal local li se adresează celor 
doi exprimându-și dorința de a utiliza dispozitivul SNO 
pentru a-i monitoriza pe cei eliberați pentru conduită impe- 
cabilă, dar ar vrea mai degrabă să închirieze dispozitivul 
decât să-l cumpere. Cum ar trebui să răspundă Kris și Sandy? 
După un timp, afacerea începe să se dezvolte rapid, dar Kris 
și Sandy vă sună într-o zi, panicaţi că au eliberat un cec fără 
acoperire în contul lor bancar. Au vândut mai multe dispo- 
zitive ca niciodată, cu toate acestea în bancă nu sunt deloc 
bani lichizi. Cum e posibil acest lucru? (Aceasta este o pro- 
blemă cu care se confruntă mulţi dintre cei care încep o 
afacere și aduce în discuţie diferența dintre profit și circuit 
financiar.) Răspunsul vi se limpezește abia după ce aţi stu- 
diat timp de o lună formulare de plată și chitanțe de la eBay. 


e 

Ei bine, și-au însușit studenţii mai temeinic noțiunile? La 
început era greu de spus. Schimbările aduse cursului au 
făcut dificilă o comparație directă între examenele finale și 
cele din anul anterior. Unii dintre studenţi păreau mai entu- 
ziasmați de noul curs, dar alţii bombăneau că studiul de caz 
cerea mult timp. Cu timpul însă, avantajele studiului de caz 
concret au devenit din ce în ce mai evidente. După expe- 
riența studiului de caz, studenţii cu note mai mari înclinau 
mai mult către o specializare în contabilitate. Concreteţea i-a 
determinat pur și simplu pe cei mai capabil dintre studenţi 
să îşi dorească să devină contabili. 

Dar studiul de caz a avut efecte pozitive și în cazul celor- 
lalți studenţi. La cursul de contabilitate următor — după 
aproximativ doi ani — prima secțiune a cursului s-a construit 
în foarte mare parte pornindu-se de la premisa că elevii de- 
prinseseră anumite concepte în cadrul cursului de conta- 
bilitate primară. Studenţii care lucraseră cu studiul de caz au 
obținut rezultate simţitor mai bune la primul examen. De 
fapt, diferența în ceea ce privește rezultatele a fost izbitoare în 
cazul studenţilor cu performanţe medii. Vorbind la modul 
general, aceștia au obţinut cu douăsprezece puncte mai mult. 
Și rețineți, aceasta se întâmpla la doi ani după ce studiul de 
caz luase sfârșit. Concreteţea prinde. 


Teoria Velcro privind memoria 


De ce face concreteţea ca ideile să prindă? Răspunsul se 
găsește în natura memoriei noastre. Mulţi dintre noi avem 
sentimentul că a memora e într-o oarecare măsură ca și cum 
am pune ceva într-un depozit. Ca să ne amintim o poveste 
răsfoim arhiva din cartoteca noastră cerebrală. Analogia 
aceasta nu e greșită. Dar constatăm cu surprindere că ar 
putea fi vorba despre mai multe cartoteci absolut diferite, 
destinate tipurilor diferite de amintiri. 

Puteţi testa ideea aceasta chiar voi. Setul următor de 
întrebări vă provoacă să vă amintiţi diverse idei. Petreceți 

cinci-zece secunde răspunzând fiecărei întrebări — nu treceţi 
în grabă prin ele. Pe măsură ce treceţi de la o întrebare la alta 
veţi observa că vă veți aminti în mod diferit lucruri diferite. 


e Amintiţi-vă capitala Kansasului. 

e Amintiţi-vă primul vers din cântecul „hey jude“ (sau 
dintr-un alt cântec pe care-l știți bine). 

e Amintiţi-vă de Mona Lisa. 

e Amintiţi-vă casa în care v-aţi petrecut cea mai mare 
parte din copilărie. 

e Amintiţi-vă definiția „adevărului“. 

e Amintiţi-vă definiţia „pepenelui verde“. 


David Rubin, psiholog cognitiv la Duke University, 
utilizează acest exercițiu pentru a ilustra natura memoriei. 
Fiecare provocare pare să declanșeze o activitate mentală 
diferită. Amintirea capitalei Kansasului reprezintă un 
exercițiu abstract, asta dacă nu cumva locuiți în Topeka. 
Dimpotrivă, atunci când vă gândiţi la „Hey Jude” s-ar putea 
să auziți vocea lui Paul McCartney și acompaniamentul la 
pian. (Dacă expresiei „Hey Jude“ i-a urmat un spațiu gol, vă 
rugăm să dați această carte în schimbul unui album Beatles. 
Veţi fi mai mulțumiți.) 

Fără îndoială că amintirea Mona Lisei a evocat o imagine 
vizuală a faimosului zâmbet enigmatic. Amintirea casei din 
copilărie ar putea aduce cu sine un lanț de amintiri — 
mirosuri, sunete, imagini. S-ar putea chiar să vă fi revăzut 
alergând prin casă sau v-aţi amintit poate locul în care se 
așezau părinții. 

E posibil ca definiția „adevărului“ să fi fost un pic mai 
greu de formulat— știți în mod cert ce este „adevărul“, dar 
probabil că nu aveţi o idee gata formulată pe care s-o extra- 
geți din memorie, așa cum s-a întâmplat în cazul Mona Lisei. 
Poate că aţi fost nevoiți să formulati o definiţie din mers, una 
care să corespundă reprezentării pe care o aveţi în privința 
sensului pe care-l are „adevărul“. 

Definiţia „pepenelui verde“ ar putea din nou să implice 
niște căutări mentale. Cuvântul „pepene verde“ a evocat pe 
loc amintiri semnificative — coaja verde dungată, fructul 
roșu, mirosul și gustul dulce, greutatea unui pepene întreg. 
Apoi poate că v-aţi simţit ca și cum aţi schimba vitezele când 
ați încercat să prezentaţi o definiţie succintă a acestor 
amintiri. 

Rezultă că memoria nu se aseamănă unei singure 
cartoteci. Ea este mai degrabă asemenea unei închizători cu 
arici (Velcro). Dacă priviți cele două componente ale texturii 
Velcro, veți vedea că una dintre ele este acoperită cu mii de 
cârlige minuscule, iar cealaltă este acoperită cu mii de bucle 
minuscule. Când cele două părți sunt presate una peste 
cealaltă, un număr uriaș de cârlige pătrund înăuntrul bucle- 
lor și astfel ariciul se închide ca un sigiliu. 

Creierul conține un număr cu adevărat ametitor de bucle. 
Cu cât o idee are mai multe cârlige, cu atât mai bine se vor 
agăța ele de memorie. Casa în care v-aţi petrecut copilăria are 
un număr infinit de cârlige în creierul vostru. Numărul unei 
cărți de credit noi are un singur cârlig — în cel mai fericit caz. 

Marii profesori au o iscusință în multiplicarea cârligelor 
în cazul unei anumite idei. O învăţătoare din lowa pe nume 
Jane Elliott a ticluit cândva un mesaj cu impact atât de 
puternic — care apelează la atât de multe aspecte diferite ale 
planului emoţional și ale memoriei — încât elevii săi îi 
păstrau amintirea vie și după douăzeci de ani. 


Ochi căprui, ochi albaștri 


Martin Luther King Junior a fost asasinat pe 4 aprilie 
1968. În ziua următoare, Jane Elliott, o învăţătoare din Iowa, 
s-a văzut în postura de a explica moartea acestuia elevilor ei 
de clasa a treia. În orașul Riceville, lowa — oraș locuit în 
întregime de albi — elevii auziseră despre King, dar nu 
înțelegeau cine i-ar fi putut dori moartea și din ce cauză. 

Elliott povestește: „Ştiam că era momentul să tratez 
problema într-o manieră concretă, pentru că până atunci 
doar vorbiserăm despre discriminare — încă din prima zi de 
școală. Dar împușcarea lui Martin Luther King, unul dintre 
Eroii lunii cu două luni înainte, nu putea fi explicată 
micutilor de clasa a treia din Riceville, Iowa”. 

În ziua următoare a venit la oră cu un plan în minte: voia 
ca prejudecata să devină tangibilă pentru elevii ei. La 
începutul orei a împărțit elevii în două grupuri: copiii cu 
ochi căprui și copiii cu ochi albaștri. Apoi a făcut un anunț 
socant: copiii cu ochi căprui erau superiori celor cu ochi 
albaștri — „Ei sunt cei buni din această clasă”. Grupurile au 
fost separate: copiii cu ochi albaștri au fost obligați să se 
așeze în spatele clasei. Copiilor cu ochi căprui li s-a spus că 
erau mai inteligenți. Au avut dreptul la o pauză mai lungă. 
Cei cu ochi albaștri au primit gulere speciale pe care să le 
poarte pentru a se ști de la distanţă ce culoare aveau ochii lor. 
Celor două grupuri nu li s-a dat voie să interacţioneze în 
timpul recreaţiei. 

Elliott a fost șocată de viteza cu care s-au transformat 
copiii: „li vedeam cum deveneau niște elevi de clasa a treia 
obraznici, viciați, discriminatori... era înfiorător“, ne spune 
ea. „Prieteniile păreau să se desfacă pe loc, căci cei cu ochi 
căprui îi luau peste picior pe foștii lor prieteni. Unul dintre 
elevii cu ochi căprui a întrebat-o pe Elliott cum putea fi ea 
profesoară dacă „aveţi ochii aceia albaștri”. 

În ziua următoare, Elliott a intrat la prima oră anunțând că 
se înșelase. De fapt copiii cu ochi căprui erau inferiori. Această 
răsturnare de situaţie a fost imediat primită cu brațele des- 
chise. Un strigăt de bucurie a izbucnit din piepturile copiilor 
cu ochi albaștri în timp ce se repezeau să pună gulerele la 
gâtul semenilor lor inferiori — celor cu ochi căprui. 

Referindu-se la ziua în care s-au situat în grupul inferior, 
elevii s-au descris ca fiind răi, proști și meschini. „Când 
eram inferiori“ spune unul dintre băieţi și vocea i se frânge, 
„Simțeam că ni se întâmpla tot ce era mai rău.“ Când se 

aflau în postura privilegiată, elevii se simțeau fericiți, buni 
și deștepți. 

Chiar și rezultatele lor la exerciții au suferit modificări. 
Unul dintre exerciţiile de citire consta într-un pachet de cărți 
fonice pe care copiii trebuia să le parcurgă cît de repede 
puteau. În prima zi, când copiii cu ochi albaștri erau pe 
treapta inferioară, exercițiul le-a luat 5 minute și jumătate. A 
doua zi, când erau privilegiați, le-a luat 2 minute și jumătate. 
„De ce n-ati fost la fel de rapizi și ieri?”, i-a întrebat Elliott. O 
fetiță cu ochi albaștri a răspuns: „Aveam gulerele acelea...“ 
Un alt elev a intervenit și el: „Nu puteam să ne luăm gândul 
de la gulerele acelea”. 

Simularea lui Elliott a făcut din prejudecată o noțiune 
concretă — brutal de concretă. Lecţia a avut un impact pe 
termen lung asupra vieții elevilor. Studii efectuate după 
zece, respectiv douăzeci de ani au arătat că elevii lui Elliott 

|erau cu mult mai lipsiți de prejudecăţi decât ceilalți membri 
|ai generației lor care nu participaseră la experiența aceea. 

Elevii au încă amintirea vie a simulării. Întâlnirea de după 
cincisprezece ani a elevilor lui Elliott, transmisă în cadrul seriei 
IFrontline de pe PBS, a demonstrat cât de profund fuseseră 
impresionați. Amintindu-și cum s-a modificat modul lui de 
înțelegere de la o zi la alta, Ray Hansen spune: „A fost una 
dintre cele mai profunde experiențe de învățare pe care am 
avut-o vreodată”. Sue Ginder Rolland spunea: „Prejudecata 
trebuie înlăturată în prima parte a vieţii, altfel te va însoți 
mereu. Uneori mă surprind [discriminând], mă opresc, mă 
gândesc la ce s-a întâmplat în clasa a treia și-mi amintesc cum 
m-am simţit când eram în postura de inferioritate“. 

Jane Elliott a pus cârlige în ideea de prejudecată. l-ar fi 
fost ușor să trateze ideea de prejudecată în același mod în 
care sunt tratate alte idei la clasă — ca o informație im- 
portantă, dar abstractă, cum a fost cazul capitalei Kansasului 
sau definiția „adevărului“. Ar fi putut trata prejudecata ca 
ceva ce trebuie învăţat, în genul unei lecții despre cel de-al 
Doilea Război Mondial. În loc să procedeze așa, Elliott a 
transformat prejudecata într-o experiență. Gândiţi-vă la 

„cârligele“ pe care le implică situațiile următoare: vederea 
unui prieten care brusc te ia în râs; senzaţia unui guler în 
jurul gâtului; disperarea de a te simți inferior; șocul pe care-l 
resimti când îţi vezi culoarea ochilor în oglindă. Experienta 
aceasta a pus atâtea cârlige în memoria elevilor încât n-au 
putut s-o uite nici după decenii. 


Cărarea către noțiunea abstractă: 
proiectul și aparatura 


Simularea pe care Jane Elliott a organizat-o pentru a pune 
în lumină discriminarea este o dovadă convingătoare a im- 
pactului pe care-l are concreteţea. Dar dacă aceasta are un 
impact atât de puternic, de ce alunecăm atât de ușor în 
abstracţiuni? 

Motivul este simplu: pentru că diferenţa dintre un expert 
și un începător o reprezintă abilitatea de a gândi abstract. 
Juraţii sunt foarte impresionați de personalitățile avocaților, 
de detaliile faptice și de ritualurile curții. În acest timp, jude- 
cătorii cântăresc cazul de faţă conform lecţiilor abstracte ale 
cazurilor din trecut și precedentului legal. La ora de biologie, 
elevii încearcă să-și amintească dacă reptilele fac sau nu ouă. 
Profesorii de biologie gândesc în termenii marelui sistem al 
taxonomiei animale. 

Începătorii percep detaliile concrete ca detalii concrete. 
Experții percep detaliile concrete ca simboluri ale unor tipare 
și analize pe care le-au deprins de-a lungul anilor de prac- 
tică. Şi, deoarece ei sunt capabili să vadă la un nivel mai 
ridicat de analiză, vor în consecinţă să se exprime la un nivel 
mai înalt. Ei vor să discute despre strategii de șah, nu despre 
mutarea pe diagonală a nebunului. 

Aici intervine clasicul răufăcător, anume Blestemul Cu- 
noașterii. O cercetătoare pe nume Beth Bechky a efectuat un 
studiu într-o companie producătoare în care se proiectau și 
construiau mașinării complicate pentru producerea de cipuri 
din silicon. Pentru a construi astfel de mașinării, compania 

avea nevoie de două categorii de aptitudini: ingineri care să 
dea naștere unor proiecte strălucite și muncitori pricepuți 
care să transforme proiectele respective în produsul fizic re- 
prezentat de mașinării complexe. 

Reușita companiei depindea de comunicarea fluentă 
dintre aceste două categorii de angajați. Deloc surprinzător 
însă, aceștia vorbeau limbi diferite. Inginerii aveau tendinta 
de a gândi abstract — își petreceau ziua muncindu-se cu 
schițe și planuri. Echipa de muncitori, pe de altă parte, avea 
tendința de a gândi la nivel fizic — își petreceau ziua con- 
struind mașini. 

Cel mai relevant aspect legat de Blestemul Cunoașterii îl 
reprezintă modul în care s-au desfășurat lucrurile când ceva 
n-a mers la departamentul muncitorilor. Aceștia au venit cu 
problema la ingineri, iar aceștia s-au pus imediat pe treabă. 
Mai exact, au trecut la modificarea desenelor. 

Să zicem că echipa de muncitori a găsit o componentă 
care nu se potrivea în cadrul mașinii. Când echipa a mers s-o 
arate inginerilor, aceștia au vrut să scoată proiectele și să facă 
modificări la desen. Cu alte cuvinte, inginerii voiau în mod 
instinctiv să sară la un nivel abstract mai ridicat. 

Bechky a descoperit că desenele inginerilor deveneau 
„din ce în ce mai elaborate“, în speranța că intensificarea 
lucrului cu desenele ar duce la clarificarea procesului pentru 
muncitori. În timp, desenele au devenit tot mai abstracte, 
ceea ce a sfârșit prin a împovăra comunicarea. 

Inginerii se comportau asemenea turiștilor americani care 
călătoresc în țări străine și încearcă să se facă întelesi vorbind 
engleza mai rar și cu voce mai ridicată. Cu toții aveau de 
suferit din cauza Blestemului Cunoașterii. Își pierduseră 
capacitatea de a-și imagina cum e să privești un desen tehnic 
din perspectiva necunoscătorului. 

Cei de la departamentul de fabricare gândeau: De ce nu 
coborâți pur și simplu cu noi în fabrică, să ne arătați unde ar trebui 
să punem piesa? lar inginerii gândeau: Ce-ar trebui să fac ca să 
îmbunătățesc desenele? 

Neputința comunicării are o caracteristică ce le este fără 
îndoială cunoscută multora dintre cititorii care nu lucrează la 
mașinăria de fabricare a cipurilor din silicon. Și-atunci cum 
se poate remedia? Ar trebui ca cele două părți să manifeste 
mai multă bunăvoință faţă de cel cu care comunică și, în 
principiu, să se întâlnească la mijloc? Ei bine, nu. Solutia este 
ca inginerii să-și schimbe comportamentul. De ce? Așa cum 
observă Bechky, mașina ca produs fizic este domeniul cel 
mai relevant și mai eficient de comunicare. Oricine înțelege în 
mod fluent mașinile. In consecință problemele ar trebui 
rezolvate la nivelul mașinii. 

Este ușor să lăsăm să ne scape conștiința faptului că vorbim 
ca niște cunoscători. Începem să suferim de Blestemul Cu- 
noașterii, asemenea celor care băteau tactul în jocul „cei care 
bat tactul și cei care ascultă“. Ne poate apărea nefiresc să 
vorbim concret despre subiecte pe care le cunoaștem în deta- 
liu de ani de zile. Dar dacă avem bunăvoința să depunem un 
efort, vom constata rezultatele: cei care ne ascultă vor înțe- 
lege ceea ce le transmitem și nu vor uita. 

Morala acestei povestiri nu este să „reducem la formulări 
simpliste.“ Cei de la departamentul de fabricare au întâm- 
pinat probleme complexe și aveau nevoie de răspunsuri 
inteligente. Morala este mai degrabă să găsim un „limbaj 
universal“, unul pe care îl vorbim cu toţii în mod fluent. 
Limbajul acela este inevitabil unul concret. 


Concreteţea permite coordonarea 


Am încheiat ultimul capitol cu două sloganuri neașteptate 
care au avut rolul de a motiva și coordona grupuri mari for- 
mate din oameni iscusiți. Sloganurile reprezentau provocări în 
vederea construirii unui „radio de buzunar“ și „ducerii unui 
om pe Lună în decurs de un deceniu“. Observați că aceste 
sloganuri sunt și caracterizate de o concreteţe care place. E 
greu de crezut că inginerii japonezi ar fi fost paralizați de ne- 
siguranţă în ceea ce privește misiunea care le revenea sau că la 

NASA au urmat discuţii îndelungi pe marginea sensului cu- 
vintelor „om“, „Lună“ sau „deceniu“. 

Concreteţea face ca sarcinile să fie transparente. Chiar și 
experţii au nevoie de transparenţă. Gândiţi-vă la inițierea 
unui program informatic al cărui obiectiv este de a da naștere 
„următorului mare motor de căutare”. Doi programatori care 
iau parte la demararea proiectului au cunoștințe aproape 
identice și își desfășoară activitatea unul lângă celălalt. Pentru 
unul dintre ei, „următorul mare motor de căutare“ înseamnă 
integralitate, de aceea el vrea să se asigure că motorul de cău- 
tare are acces la tot ceea ce este relevant pe internet, la orice 
are o cât de mică legătură cu subiectul căutării. Pentru celălalt 
înseamnă viteză, rapiditatea în furnizarea de rezultate satis- 
făcătoare fiind prioritară pentru el. Eforturile celor doi nu vor 
fi complet aliniate până ce obiectivul nu va fi concret. 

Când Boeing se pregătea să lanseze proiectul avionului 
de pasageri 727, în anii 1960, managerii au stabilit intenționat 
un obiectiv concret: modelul 727 trebuia să aibă 131 de locuri 
pentru pasageri, să efectueze zboruri non-stop între Miami și 
New York și să aterizeze pe Pista 4-22 La Guardia (pista 4-22 
a fost aleasă datorită lungimii sale — mai puţin de o milă, 
ceea ce însemna că era mult prea scurtă pentru oricare dintre 
avioanele de pasageri existente). Cu un astfel de obiectiv 
concret, Boeing a coordonat eficient acțiunile a mii de experți 
în diferite aspecte ale ingineriei și producției. Imaginați-vă 
cât de dificil le-ar fi fost să construiască un 727 al cărui 
obiectiv ar fi fost formulat astfel: „cel mai bun avion de pasa- 
geri din lume”. 


Familia Ferraris merge la Disney World 
în laboratorul R&D 
Stone Yamashita Partners, o mică firmă de consultanţă din 


San Francisco a fost înființată de Robert Stone și Keith 
Yamashita, foşti angajați la departamentul de creație al com- 

paniei Apple. Stone Yamashita este un maestru în utilizarea 
tehnicilor concrete pentru a ajuta organizaţiile să efectueze 
schimbări. „Aproape tot ceea ce facem este visceral și vizual“, 
spune Keith Yamashita. „Produsul“ majorităţii firmelor de 
consultanţă îl reprezintă adesea prezentările în PowerPoint. 
În cazul Stone Yamashita, acesta este mult mai probabil să 
fie transpus într-o simulare, un eveniment sau o instalaţie 
creativă. 

Prin 2002, Stone Yamashita a fost contactată de 
Hewlett-Packard (HP). Cei de la conducerea HP năzuiau să 
obțină un parteneriat cu Disney și au apelat la Stone 
Yamashita pentru a-i ajuta să pregătească o propunere care 
să pună în lumină activitatea de cercetare a companiei HP și 
să demonstreze cum ar putea veni în ajutorul celor de la 
Disney în ceea ce privește modul de administrare a 
parcurilor tematice. 

Ca multe alte firme de tehnologie, HP desfășoară o impor- 
tantă activitate de cercetare în laboratoarele sale, dar aceasta 
nu este totdeauna transpusă în produse fizice tangibile. Cer- 
cetătorii depun eforturi entuziaste în direcția depășirii limi- 
telor tehnologice existente, creării de produse complexe și 
sofisticate, în vreme ce clienţii caută în general produse cu 
grad mic de dificultate și pe care să se poată baza. Dorinţele 
cercetătorilor și cele ale clienţilor nu concordă întotdeauna. 

„Prezentarea“ pe care a pregătit-o Stone Yamashita consta 
într-o expoziție care ocupa un spațiu de 6 000 de picioare”. 
Yamashita vorbește despre ideea centrală a prezentării: „Am 
inventat o familie fictivă căreia i-am pus numele Ferraris și 
care cuprindea trei generații și am construit o expoziție 
referitoare la viața lor și la vizita pe care o efectuează la 
Disney World“. 

Spaţiul expoziției începea cu sufrageria familiei Ferraris, 
în care erau expuse fotografii de familie. Fiecare dintre încă- 
perile următoare îi prezenta pe membrii familiei Ferraris în 


* Aproximativ 2 000 de metri pătrați. (N. tr.) 

diverse secvenţe ale vizitei lor la Disney World. Tehnologia 
HP îi ajuta să cumpere bilete, să scurteze timpul de așteptare 
la intrarea în parc și le programa rezervarea pentru cină. O 
altă mostră de tehnologie le facilita accesul la atracțiile favo- 
rite din incinta parcului, minimizând totodată timpul de 
așteptare. Întorși în camera de hotel la sfârșitul zilei, erau 
întâmpinați de o ultimă surpriză: o fotografie digitală care îi 
înfățișa într-un montagne-russe din Disney World. 

Lucrând cu inginerii HP, Stone Yamashita a transformat 
un mesaj privitor la avantajele colaborării — ceea ce ar fi 
putut constitui obiectul unei prezentări în PowerPoint — 
într-o simulare vie, care respira. Stone Yamashita a pus cârlige 
ideii de asistenţă electronică. Au luat o idee abstractă și au 
transformat-o în concretă, prin intermediul unei experiențe 
intens senzoriale. 

Observaţi că la expoziţie au luat parte două tipuri diferite 
de participanţi. Prima categorie era reprezentată de Disney. 
Directorii de la Disney reprezentau „novicii“ — aveau ne- 
voie să li se arate, în termeni tangibili, ce putea face tehno- 
logia HP pentru ei. Apoi erau angajații HP, mai ales inginerii. 
Aceștia erau departe de a fi novici. Mulţi ingineri fuseseră 
neîncrezători în privinţa valorii pe care o putea avea demon- 
strația făcută de Yamashita. Însă imediat ce a fost deschisă, 
expoziţia stârnit un entuziasm colosal printre angajații HP. 
Iniţial se preconiza că va fi menținută suficient timp pentru 
ca cei de la Disney să înțeleagă mesajul, dar pentru că a avut 
atâta succes s-a prelungit cu încă trei sau patru luni. Un 
observator spunea: „Virusul se împrăștia cu repeziciune, căci 
ceilalți au început să întrebe: «Ai văzut ce minunăţie a 
realizat echipa de la laborator? Știai că putem face așa ceva? 
Ştiai că au realizat totul în doar douăzeci și opt de zile?» 

Concreteţea a ajutat echipa aceasta de experți în activi- 
tatea de coordonare. Un grup format din ingineri obișnuiți 
să acorde atenţie aspectelor tehnologice complicate s-a 
trezit deodată faţă în faţă cu familia Ferrari. Confruntarea 
cu nevoile concrete ale unei familii — biletele, rezervările și 
fotografiile acestora — a reprezentat un lucru remarcabil: 

ideile abstracte au fost scoase din laboratorul de cercetare și 
transformate într-o fotografie de familie făcută în goana 
montagne-russe-ului. 


Concretețea determină punerea în practică 
a cunoștințelor: lucruri de culoare albă 


Luaţi un creion și o coală de hârtie și alegeți o modalitate 
prin care să vă cronometrați (un ceas, un soț /o soţie căru(e)ia 
îi place să numere etc.). Mai jos aveţi un test pe tema concre- 
teţei, pe care va trebui să-l efectuaţi singuri. Veţi efectua două 
exerciții scurte, cărora le veți acorda câte cincisprezece se- 
cunde pentru rezolvare. În momentul în care aveţi pregătite 
materialele, programati cronometrul, apoi urmați instrucțiu- 
nile de mai jos pentru Pasul 1. 


INSTRUCȚIUNI PENTRU PASUL 1: 
Scrieţi denumirile cât mai multor lucruri de culoare 
albă care vă vin în minte. 


STOP. Reprogramați-vă cronometrul. Citiţi instructiu- 
nile pentru Pasul 2. 


INSTRUCȚIUNI PENTRU PASUL 2: 
Scrieţi denumirile cât mai multor lucruri de culoare 
albă din frigiderul vostru care vă vin în minte. 


E remarcabil faptul că majoritatea oamenilor pot înșirui 
în egală măsură denumiri de lucruri albe existente în frigi- 
derul propriu și denumiri de lucruri albe luate în general. 
Faptul este uimitor deoarece frigiderele noastre nu conțin un 
procent semnificativ din lucrurile aflate în univers. Chiar și 
cei care notează mai multe lucruri albe luate în general simt 
adesea că le vine „mai ușor“ să rezolve testul referitor la 
lucrurile din frigider. 

De ce se întâmplă astfel? Deoarece concretețea reprezintă o 
modalitate de mobilizare și focalizare a creierului nostru. Ca 
un alt exemplu al acestui fenomen luați următoarele exerciții: 
1) Gândiţi-vă la cinci lucruri prostești care s-au întâmplat în 
lume în ultimii zece ani. 2) Gândiţi-vă la cinci lucruri prostești 
pe care le-a făcut copilul vostru în ultimii zece ani. 

Sigur, e vorba despre un truc inteligent al minţii. Dar care 
e valoarea sa? Luaţi în considerare cazul unui antreprenor 
care a folosit acest truc inteligent al minţii pentru a obține o 
investiție de 4,5 milioane de dolari din partea unui grup de 
investitori pricepuți și sofisticați. 


Kaplan și Go Computers 


Pentru un antreprenor, șansa de a-și expune ideea unei 
afaceri în fața unor capitaliști locali dispuși să investească în 
proiecte noi ale unor necunoscuți este mare lucru, întocmai 
ca o probă obținută de un actor în devenire în faţa unui 
regizor independent. Dar a avea șansa să-ți expui ideea în 
faţa firmei Kleiner Perkins — cea mai prestigioasă din Silicon 
Valley — este mai degrabă asemenea unei probe susținute 
între patru ochi cu Steven Spielberg. Poţi ieși după întâlnire 
o vedetă sau poți ieși ratând cea mai mare șansă a vieții tale. 

lată de ce tânărul de douăzeci și nouă de ani, Jerry 
Kaplan, avea o stare de agitație în timp ce aștepta în picioare 
în biroul celor de la Kleiner Perkins, la începutul anului 
1987. Prezentarea sa urma să înceapă în aproximativ treizeci 
de minute. Kaplan fusese cercetător la Stanford, de unde ple- 
case pentru a lucra pentru compania Lotus, care era atunci 
la începutul activităţii sale și care avea să devină favorita 
pieţei de valori datorită produsului său Lotus 1-2-3, un 
bestseller care consta dintr-un program informatic pentru 
analizarea informaţiilor cuprinse în tabele. Kaplan era acum 
pregătit pentru următoarea provocare. Avea în minte ima- 
ginea unei generaţii de computere personale mai mici, mai 
ușor de purtat. 

Se învârtea fără astâmpăr la ușa sălii de conferințe, în timp 
ce antreprenorul de dinaintea sa își încheia prezentarea. Pri- 
vindu-l, Kaplan se simţea insuficient pregătit, iar agitația sa 
părea să se transforme în panică. Celălalt antreprenor purta 
un costum închis la culoare, cu dungi subțiri și o cravată roșie. 
Kaplan avea pe el o jachetă sport și o cămașă descheiată. 
Celălalt antreprenor proiecta pe tablă un grafic în culori 
impresionante. Kaplan avea cu el o servietă mare cu un bloc 
de coli albe înăuntru. Toate acestea nu anunțau nimic bun. 

Kaplan crezuse că va avea loc o întâlnire lipsită de forma- 
litate — de tipul „să ne cunoaștem“, dar realiza, cum stătea 
acolo în așteptare, cât de naiv fusese. Nu avea „plan de 
afaceri, slide-uri, grafice, proiecții financiare, prototipuri”. 
Cel mai rău era că ultrapregătitul antreprenor care se afla 
acum în sala de ședințe avea de-a face cu ascultători sceptici 
care îl bombardau cu întrebări dure. 

Când a venit rândui lui Kaplan, unul dintre parteneri l-a 
prezentat celorlalți. Kaplan a tras aer adânc în piept și a 
început: „Cred că un tip nou de computer, asemănător mai 
degrabă unui caiet decât unei mașini de scris și al cărui mod 
de operare se va baza pe ceva asemănător mai degrabă unui 
instrument de scris decât unei tastaturi va răspunde ne- 
voilor profesionistilor ca noi, atunci când aceștia nu sunt la 
birou. Cu ajutorul lor se vor putea lua notițe, trimite și primi 
mesaje prin rețele de telefonie mobilă; se vor căuta adrese, 
numere de telefon, liste de prețuri și inventare; se vor face 
calcule în cadrul tabelelor; se vor completa formulare de 
comandă“. 

Prezentarea a acoperit tehnologia necesară, evidențiind 
cea mai mare necunoscută: utilizatorul se putea bizui pe o 
mașină că îi va recunoaște scrisul de mână și-l va converti în 
comenzi. Kaplan își amintește ce s-a întâmplat mai departe: 


Ascultătorii păreau încordați. Nu-mi puteam da 
seama dacă erau enervaţi de lipsa mea de pregătire sau 
doar concentrați la ceea ce spuneam... Gândindu-mă că 
deja am dat-o în bară și că prin urmare nu prea mai 


| 
| 
| 

aveam nimic de pierdut, m-am hotărât să risc câteva 
gesturi teatrale. 

„Dacă aș avea acum la mine un PC portabil, e al naibii 
de sigur că v-aţi da seama de lucrul acesta. Probabil că 
n-aţi realizat că am chiar aici, în mână, un model al viito- 
rului în domeniul computerelor.“ 

Am azvârlit în aer servieta mea din piele maro. 
Aceasta a zburat până deasupra mesei în centrul căreia a 
aterizat cu un zgomot răsunător. 

„Domnilor, iată modelul pentru noul pas în revoluția 
computerelor.“ 

Pentru o clipă am crezut că acest ultim act al dramei 
m-ar putea scoate afară din încăpere. Stăteau într-o liniște 
împietrită, privind ţintă la mapa mea din piele simplă — 
care zăcea nemișcată pe masă — de parcă așteptau să 
prindă brusc viață. Brook Byers — de mult timp partener 
în companie, deși avea o înfățișare de tânăr — a întins 
încet mâna și a atins servieta de parcă ar fi fost un fel de 
talisman. El a fost cel care a pus prima întrebare. 

„Câtă informaţie ar putea fi stocată în așa ceva?“ 

John Doerr [un alt partener] a răspuns înainte ca eu să 
fi apucat s-o fac. „N-are importanţă. Cipurile de memorie 
sunt de la an la an tot mai mici și mai ieftine, iar capaci- 
tatea probabil se va dubla în schimbul aceluiași preț și 
păstrând dimensiunea, în fiecare an.“ 

Altcineva a intervenit: „Dar nu uita, John, că dacă nu 
traduci în mod eficient scrisul e probabil că va necesita 
mult mai mult spaţiu.” Cel care vorbise era Vinod Khosla, 
CEO fondator al Sun Microsystems, care ajuta partenerii 
să evalueze tranzacțiile tehnologice. 


Kaplan spune că din acel moment n-a mai fost nevoie să 
vorbească aproape deloc, căci partenerii și asociații schim- 
bau întrebări și analize care aveau rolul de a aduce detalii 
lămuritoare privitoare la propunerea sa. Din când în când, 
spune el, cineva întindea mâna și atingea sau cerceta ser- 

vieta. „Se transformase în mod miraculos dintr-un accesoriu 
pentru articole de papetărie într-un simbol al viitorului 
tehnologiei.“ 

Câteva zile mai târziu, Kaplan a primit un telefon de la 
Kleiner Perkins. Partenerii deciseseră să îi susțină ideea. 
Investiţia lor în compania inexistentă a lui Kaplan a fost de 
4,5 milioane de dolari. 

Ce a transformat această întâlnire dintr-un interogatoriu 
necruţător — a cărui țintă era un antreprenor tensionat — 
într-o discuţie în care ideile apăreau cu repeziciune în mintea 
participanţilor? Servieta maro. Servieta a oferit o provocare 
participanţilor din sala de ședințe — o modalitate prin care 
să-și focalizeze gândurile și să își pună în aplicare 
cunoștințele pe care le aveau. Ea le-a schimbat atitudinea din 
reactivă și critică în activă și creativă. 

Prezența servietei a înlesnit avalanșa de idei în cazul 
investitorilor în același mod în care focalizarea pe „lucrurile 
albe din frigiderul nostru“ a înlesnit fluxul nostru de idei. 
Vederea dimensiunii servietei le-a suscitat anumite întrebări: 
câtă memorie putea încăpea în chestia aceea? Care dintre 
componentele PC își vor micșora dimensiunile în următorii 
câţiva ani și care n-o vor face? Ce nouă tehnologie ar trebui 
inventată pentru a face proiectul fezabil? Aceeași desfășurare 
de idei a fost stârnită și în cazul echipei japoneze de ingineri 
de la Sony de către conceptul unui „radio de buzunar“. 

Concreteţea creează un „teritoriu“ comun în cadrul 
căruia oamenii pot colabora. Toţi cei din încăpere au senzația 
reconfortantă că abordează aceeași provocare. Chiar și 
experții — chiar și investitorii de la Kleiner Perkins, starurile 
rock din lumea tehnologiei — au de câștigat dintr-o expri- 
mare concretă, care îi situează pe un teritoriu comun. 


Se. 

CLINICA 


Rehidratarea pe cale orală salvează viețile copiilor! 


SITUAȚIE: În fiecare an, peste un milion de copii din țările 
lumii mor din cauza deshidratării produse de diaree. Pro- 
blema aceasta poate fi împiedicată, cu cheltuieli extrem de 
mici, dacă se administrează copiilor lichidele adecvate. Cum 
îi determinăm pe oameni să acorde interesul cuvenit acestei 
idei? 


MESAJUL |: lată o explicaţie venită din partea celor de la 
PSI, un grup nonprofit ce activează în domeniul problemelor 
de sănătate din ţările în curs de dezvoltare: 

Diareea este una dintre primele cauze de mortalitate a 
copiilor mici din ţările în curs de dezvoltare, provocând anual 
moartea a peste 1,5 milioane de copii. Cauza nu o repre- 
zintă diareea în sine, ci deshidratarea, pierderea lichidului 
corporal. Apa repreziniă aproximativ trei sferturi din corpul 
nostru, iar dacă pierderea de lichid este mai mare de 10% 
din totalul de lichid corporal, organele vitale își încetează 
activitatea, urmarea reprezentând-o moartea. Dacă episodul 
este unul sever, ca în cazul holerei, moartea poate surveni în 
doar opt ore. 

Pentru a împiedica deshidratarea ce pune în pericol viața, 
este necesară creșterea cantității de lichid administrate, aceasta 
trebuind să fie suficientă pentru a înlocui lichidele și electroliți 
pierduţi odată cu diareea. Cel mai bun lichid în acest scop îl 
reprezintă un amestec de electroliți, zahăr și apă, cunoscut sub 
denumirea de săruri pentru rehidratarea orală. Acestea refac 
lichidul corporal și electroliți mai rapid decât orice ah lichid și 
sunt eficiente chiar și atunci când peretele intestinal este afectat 
de maladie. 


COMENTARII LA MESAJUL |: Rapid: Cât de soluțienabilă este 
această problemă? Să presupunem că sunteți funcţionari în 
domeniul sănătăţii într-o ţară în curs de dezvoltare. Ce aţi 
întreprinde mâine pentru a începe să salvați vieţile copiilor? 

Ca să spunem adevărul, mesajul acesta a fost luat de pe 
o pagină de internet care descrie activitățile întreprinse de PSI! 
pentru a rezolva problema respectivă. Textul nu expune 
neapărat modalitatea prin care organizația ar putea aborda 
factorii de decizie pentru a-i convinge să acţioneze. Informa- 
ţia este scrisă într-un limbaj care oferă credibilitate; limbajul 
științific și expunerea la modul științific sunt prezente din plin. 
insă dacă problema pare prea complexă, oamenii ar putea 
șovăi în încercarea de a o soluţiona. 


MesAluL 2: Mesajul acesta îi aparține lui James Grant, 
Director la UNICEF timp de mai mulți ani. Grant călătorea 
având întotdeauna la el un pachet ce conținea o linguriţă de 
sare și opt lingurite de zahăr — ingredientele care, ameste- 
cate cu un litru de apă, reprezentau Terapia de Rehidratare 
Orală (TRO). Când se întâlnea cu prim-miniștrii din ţările în 
curs de dezvoltare, scotea pachetul cu sare și zahăr și spunea: 
„Ştiţi că pachetul acesta costă mai puțin decât o ceaşcă de 
ceai și poate salva sute de mii de vieţi ale copiilor din țara 
dumneavoastră?“ 


COMENTARII LA MESAJUL 2: Rapid: Cît de soluționabilă este 
această problemă? Ce veţi întreprinde mâine pentru a începe 
să salvaţi vieţile acestor copii? Mesajul lui Grant te cheamă 
la acţiune, te ajută să îţi aduci propria contribuție. Poate că 
desfășori discuții la masa rotundă în vederea unor idei legate 
de modalităţi de introducere în școli a pachetelor cu sare și 
zahăr. Poate că te gândești la campanii publicitare prin care 
să înveţi mamele despre proporţia corectă de sare și zahăr. 

E limpede că Grant este un maestru al ideilor cu impact 
asupra celorlalți. El vine cu o formulare concretă și începe 
printr-un contrast neașteptat, menit să capteze atenţia: pache- 
tul acesta costă mai pulin decât o ceașcă de ceai, dar poate 
avea un efect impresionant. Prim-miniștrii își petrec timpul 
gândindu-se la probleme sociale elaborate, complexe — clă- 
direa infrastructurii, construirea de spitale, menținerea unui 
mediu sănătos — și deodată iată un pacheţel cu sare şi zahăr 
ce poate salva sute de mii de copii. 


144 IDEI CU IMPACT GARANTAT 


Mesajul lui Grant a sacrificat statisticile și prezentarea 
științifică ce sporește credibilitatea în cazul mesajului celor de 
la PSI. Dar el avea, în calitate de director al UNICEF. suficientă 
credibilitate pentru ca oamenii să nu pună la îndoială spusele 
sale. Astfel că Grant a lăsat deoparte disputa privitoare la date 
(necontestate) și s-a implicat în lupta pe plan motivational. 
Pachetul său cu sare și zahăr este echivalentul servietei maro. 
a lui Kaplan din prezentarea făcută în fața investitorilor: îi 
ajută pe participanţi să vină cu propria lor expertiză în ches- 
tiunea dezbătută. E imposibil să vezi pachetul sau servieta și 
să nu începi să vii cu idei privitoare la posibilităţile existente. 


PUNCTAJ 
Lista de verificare Mesajul 1 Mesajul 2 
Simplu — x 
Neașteptat — x 
Concret — x 
Credibil x — 
Emotional x x 
Poveste — — 


CONCLUZIE: Clinica aceasta este unul dintre exemplele 
noastre preferate referitoare la înainte-și-după, din cuprinsul 
întregii cărţii, deoarece arată ce impact puternic poate avea 
o idee concretă. Morala o reprezintă găsirea unei modalități 
prin care să aduceți oamenii la masa de discuții, să-i ajutaţi 


să contribuie cu propriile cunoştinţe. În acest caz, o formulare 
bună funcționează mai bine decât o descriere științifică. 


Oferind concreteţe ideilor 


Cum procedăm pentru a aborda idei concrete în mesajele 
noastre? Am putea constata că deciziile noastre sunt mai ușor 
de luat atunci când sunt ghidate de nevoile unei anumite 
categorii de oameni: cititorii, studenții, clienții noștri. 

General Mills este una dintre cele mai mari companii din 
lume de produse destinate consumului. Între mărcile sale 
amintim Pillsbury, Cheerios, Green Giant, Betty Crocker, 
Chex și multi alții. Din perspectiva vânzărilor, una dintre 
cele mai mari mărci din companie este Hamburger Helper. 
Melissa Studzinski din Michigan, în vârstă de douăzeci și 
opt de ani, s-a alăturat firmei General Mills în 2004 ca 
director de marcă la Hamburger Helper. 

Când s-a alăturat echipei, Hamburger Helper înregistra 
de zece ani o scădere a profitului. Nemultumit din cauza 
declinului, președintele a anunţat că obiectivul său numărul 
unu pentru 2005 era restabilirea mărcii Hamburger Helper 
pe piaţă. Studzinski, cea mai nouă persoană din echipă, era 
nerăbdătoare să răspundă provocării. 

Când și-a început munca, i s-au dat trei munţi de dosare 
cu date și statistici: date privitoare la vânzări și volum, re- 
zumate ale strategiei publicitare, informații despre produs și 
studii de piață referitoare la clienţii mărcii. Grămezile de 
dosare erau dificil de ridicat de jos, de asimilarea lor în 
memorie nici atât nu putea fi vorba. Le-a botezat „dosarele 
morții“. 

Câteva luni mai târziu, echipa lui Studzinski a luat 
hotărârea să lase datele deoparte și să încerce ceva nou. Au 
fost elaborate planuri pentru trimiterea membrilor echipei 
Hamburger Helper — de la departamentele de marketing, 
publicitate și R&D — în casele clienților Hamburger Helper. 
Ideea a devenit cunoscută neoficial ca „Vârful degetelor“, 
deoarece angajaţii de la General Mills aveau nevoie de o 
imagine a clienților mărcii la vârfurile degetelor lor. 

A fost lansat un apel către mamele (care reprezentau 
clienții cei mai numeroși ai Hamburger Helper) dispuse să 
lase străinii să le intre în casă și să se uite la ele în timp ce 
găteau. Echipa a vizitat în jur de treizeci de case. Studzinski 
a vizitat trei case, iar experiența a marcat-o. „Citisem și 
puteam recita toate datele despre clienţii noștri“, spune ea. 
„Stiam pe dinafară datele lor demografice. Dar experiența de 
a pătrunde în casa unei cliente a noastre și a cunoaște o parte 

din viaţa ei a fost cu totul altceva. Nu voi uita niciodată o 
femeie ce sprijinea pe șolduri un copilaș în timp ce pregătea 
mâncarea pe plită. Știm că o însușire importantă a produ- 
sului nostru o reprezintă comoditatea, dar e altceva să și vezi 
cu ochii tăi nevoia de produse comode.“ 

Cel mai important pentru Studzinski a fost să afle că ma- 
mele și copiii lor puneau preț pe predictibilitatea produsului. 
Hamburger Helper avea unsprezece forme diferite de aluat, 
dar copiilor nu le păsa de diversitatea formelor. Ceea ce 
conta într-adevăr pentru ei era aroma, iar mamele nu voiau 
decât ca produsul cumpărat să aibă aceeași aromă pe care 
copiii lor să n-o refuze. Dar Hamburger Helper avea mai 
mult de treizeci de arome diferite, iar mamele se străduiau să 
descopere favoritele copiilor în oferta impresionantă din 
magazine. Companiile producătoare de alimente și băuturi 
se silesc în mod constant să introducă noi arome și noi 
modele de ambalaje, dar Studzinski trebuia să reziste acestei 
tendințe. „Mamele percepeau ca riscantă încercarea de noi 
arome“, spune ea. 

Utilizând aceste informații concrete despre mame și copii, 

„echipa a convins diverși angajați ai organizației — din depar- 
tamente începând cu cel al lanțului de distribuție și cel de 
fabricație până la departamentul de finanțe — să simplifice 
linia de producţie. Conform lui Studzinski, economiile făcute 
ia cheltuieli erau „imense“, iar mamele erau mai mulțumite 
pentru că le venea mai ușor să găsească preferatele familiei 
lor pe rafturile magazinelor alimentare. Intuiţia de a 
simplifica linia de producţie — alături de alte intuiţii-cheie 
privind stabilirea prețurilor și publicitatea — a determinat o 
răsturnare de situație pentru marca respectivă. La sfârșitul 
anului fiscal 2005, vânzările Hamburger Helper crescuseră 
cu 11%. 

„Acum, de câte ori trebuie să iau o decizie referitoare la 
marcă mă gândesc la femeile pe care le-am întâlnit,“ spune 
Studzinski. „Îmi pun întrebarea: ce ar face ele dacă ar fi în 
locul meu? Și e uimitor cât de mult mă ajută să pun problema 
în acest mod“. 

Această filozofie e la fel de utilă și în cazul ideilor mai 
apropiate de transcendență. Saddleback Church este o bise- 
rică foarte cunoscută din Irvine, California, având mai mult 
de 50 000 de membri. De-a lungul anilor, capii bisericii au 
elaborat o imagine detaliată a tipului de individ pe care vor 
să-l atragă și pe care l-au numit „Saddleback Sam”. lată ce 
descriere îi face Rick Warren, preotul de la Saddleback 


Church: 


Saddleback Sam este tipul clasic de bărbat din regiunea 
noastră care nu vine niciodată la biserică. Ca vârstă se află 
între sfârșitul deceniului al treilea și începutul deceniului 
al patrulea al vieţii sale, este absolvent de colegiu și poate 
avea și studii superioare... E căsătorit cu Saddleback 
Samantha și au doi copii, Steve și Sally. 

Cercetările arată că lui Sam îi place munca sa, îi place 
unde locuiește și este de părere că viaţa lui e mai 
frumoasă acum decât în urmă cu cinci ani. E mulțumit de 
sine, chiar plin de sine în ceea ce privește locul său în 
viața aceasta. E ori un expert, ori un manager sau un 
antreprenor de succes. 

..O altă caracteristică importantă a lui Sam este că 
manifestă scepticism față de ceea ce el numește religie 
„organizată“. E genul care spune „Cred în Isus. Religia 
organizată pur și simplu nu e pe placul meu”. 


Profilul merge și mai în profunzime: gusturile lui Sam și 
ale Samanthei în materie de cultură pop, preferințele lor 
pentru evenimente sociale și așa mai departe. 

Cu ce îi ajută „Saddleback Sam” pe capii bisericii? Sam îi 
obligă să își privească deciziile printr-o lentilă diferită. Să 
spunem că cineva propune o campanie de promovare prin 
telefon pentru membrii comunităţii locale. Se pare că ar avea 
potențial ridicat de a atrage clienți noi. Dar capii știu în urma 
cercetărilor lor că Sam detestă agenţii de vânzări prin telefon, 
astfel că ideea este eliminată. 


d 

Și luarea în calcul a lui Saddleback Sam și a Samanthei nu 
este limitată doar la capii bisericii. Există sute de mici 
ajutoare ale Saddleback Church: orele de școală, programele 
de Ziua Mamei, o ligă de baschet pentru bărbaţi. Toate sunt 
conduse de membri voluntari care nu primesc indicații zil- 
nice de la personalul plătit al bisericii. Dar aceste programe 
diverse conlucrează pentru că cei din cadrul bisericii știu la 
cine vor să aibă acces. „Majoritatea membrilor noștri nu ar 
întâmpina dificultăți în a-l descrie pe Sam“, spune Warren. 

Făcând din Saddleback Sam și Samantha prezenţe con- 
crete, care trăiesc și respiră în mintea membrilor Saddleback 
Church, biserica a reușit să aibă acces la 50 000 de Sami și 
Samanthe în carne și oase. 

Din cele șase trăsături ale ideilor cu impact pe care le-am 
prezentat în această carte, concretețea este poate cel mai ușor 
de deprins. S-ar putea dovedi și cea mai eficientă dintre 
trăsături. 

A ne exprima simplu — a găsi mesajul esenţial pe care îl 
avem de transmis — este un lucru destul de complicat (cu 
siguranță merită efortul, dar să nu ne păcălim singuri că este 
ușor). A ne meșteșugi ideile într-un mod de prezentare im- 
previzibil necesită un efort considerabil și creativitate pusă 
în practică. Dar a fi concret nu este dificil și nu necesită un 
mare efort. Bariera o reprezintă doar uitarea — uităm că 
alunecăm în exprimare abstractă. Uităm că ceilalți nu știu ce 
știm noi. Suntem inginerii care se întorc mereu la desenele 
lor, fără să observe că asamblorii nu vor decât să fie urmati 
jos, în fabrică. 


4 


Credibil 


Una din zece persoane se îmbolnăvește de ulcer pe par- 
cursul unei vieți. Ulcerul duodenal, care reprezintă tipul cel 
mai des întâlnit nu este aproape niciodată fatal, dar este 
extrem de dureros. Cauza ulcerului a rămas mult timp un 
mister. Înţelepciunea tradițională susținea că ulcerul apare 
când surplusul de acid se acumulează în stomac, ducând la 
corodarea peretelui acestuia. Se credea că surplusul acesta 
de acid ar fi putut avea drept cauze stresul, mâncărurile 
condimentate și cantitățile mari de alcool. Din moment ce 
nu exista o cale de a „vindeca“ ulcerul, tratamentele tradi- 
tionale ale ulcerului puneau accentul pe alinarea durerilor 
simptomatice. 

La începutul anilor 1980, doi cercetători în domeniul 
medical din Perth, Australia au făcut o descoperire uluitoare: 
ulcerul este cauzat de o bacterie. Cercetătorii Barry Marshall 
și Robin Warren au identificat o bacterie micuță, în formă de 


spirală, ca fiind vinovatul (ulterior avea să fie denumită, 


Helicobacter pylori sau H. pylori). Importanţa descoperirii era 
uriașă: dacă ulcerul este cauzat de o bacterie, atunci el putea 
fi vindecat. De fapt, vindecarea era chestiune de zile, prin 
intermediul unui simplu tratament cu antibiotice. 

Lumea medicală însă n-a sărit în sus de bucurie. Marshall 
și Warren, care aproape fără niciun alt ajutor au îmbunătățit 
perspectivele câtorva sute de milioane de ființe umane, n-au 

primit ovaţii. Motivul lipsei aplauzelor era simplu: nu-i 
credea nimeni. 

Povestea cu bacteria avea câteva cusururi. Primul era de 
ordin logic. Acidul din stomac este puternic — poate, 
evident, să corodeze un perete gros — și este suficient de 
puternic (deși faptul e mai putin evident) încât să dizolve un 
cui. Era ridicol să crezi că bacteria ar putea supravieţui 
într-un astfel de mediu. Ar fi fost ca și cum în Sahara te-ai 
împiedica de un iglu. 

Al doilea cusur îl reprezenta sursa. La vremea descope- 
ririi, Robin Warren era patolog la un spital din Perth; Barry 
Marshall avea treizeci de ani și era internist stagiar, nici 
măcar nu era încă doctor. Comuniiatea medicală se așteaptă 
ca descoperirile importante să vină din partea celor cu doc- 
torat în cadrul universităților de cercetare sau profesorilor 
din centre medicale mari, de talie mondială. Interniștii nu 
vindecă boli care afectează 10% din populaţia întregii lumi. 

Ultimul cusur îl reprezenta locaţia. Un cercetător medical 
din Perth este precum un fizician din Mississippi. Știința e 
știință, dar mulțumită snobismului elementar ce caracte- 
rizează oamenii, tindem să credem că ea va apărea din anu- 
mite locuri și nu din altele. 

Marshall și Warren nu au reușit nici măcar să obțină ac- 
ceptarea articolului lor privind cercetarea de către un jurnal 
medical. Când Marshall a prezentat rezultatele cercetărilor 
lor la o conferinţă între specialiști, oamenii de știință au chi- 
cotit. Unul dintre cercetătorii care asistase la una dintre pre- 
zentările sale a comentat că „Pur și simplu nu avea conduita 
unui om de știință“. 

Ca să fim corecţi față de cei care au dat dovadă de scep- 
ticism trebuie să spunem că aveau un argument rezonabil: 
probele lui Marshall și Warren se bazau pe corelație, nu pe 
cauzalitate. Aproape toţi pacienții cu ulcer păreau să aibă H. 
pylori. Din păcate, existau și oameni care aveau H. pylori, dar 
nu și ulcer. lar cercetătorii nu puteau, doar pentru a de- 
monstra cauzalitatea, să administreze bacteria unor oameni 
nevinovați, ca să vadă dacă le provoacă ulcer. 

În 1984 răbdarea lui Marshall a ajuns la capăt. Într-o dimi- 
neaţă a sărit peste micul dejun și le-a cerut colegilor săi să 
vină în laborator. Sub privirile îngrozite ale acestora, a dat pe 
gât un pahar plin cu vreun miliard de H. pylori. „Aveau gust 
de apă de baltă“, a spus el. 

După câteva zile Marshall s-a confruntat cu dureri, greață 
și vomă — simptomele clasice ale gastritei, prima fază a 
ulcerului. Cu ajutorul unui endoscop, colegii săi au constatat 
că peretele stomacului său, care înainte fusese roz și sănătos, 
era acum roșu și inflamat. Ca un magician, Marshall s-a 
vindecat apoi cu antibiotice și bismut (ingredientul activ al 
Pepto-Bismolului). 

Nici după această experiență dramatică lupta nu a luat 
sfârșit. Alţi oameni de știință găseau cusururi neînsemnate 
demonstraţiei. Marshail se vindecase înainte să sufere de un 
ulcer complet dezvoltat, susțineau ei, așa că era posibil ca el 
să-și fi provocat mai degrabă simptome de ulcer decât ulcer 
adevărat. Dar demonstraţia lui Marshall a dat un nou avânt 
susținătorilor teoriei bacieriei, iar cercetările ulterioare au 
adunat tot mai multe dovezi în favoarea acesteia. 

Zece ani mai târziu, în 1994, Institutul Naţional pentru 
Sănătate a aprobat în sfârșit ideea că antibioticele reprezen- 
tau tratamentul cel mai bun pentru ulcer. Cercetările lui 
Marshall și Warren și-au adus contribuţia în privința unei 
teme importante din medicina modernă: bacteriile și virușii 
provoacă mai multe boli decât am crede. Acum se știe că 
virusul uman contagios papilloma este o cauză a cancerului 
cervical. Anumite tipuri de boli cardiace au fost puse pe 
seama cytomegalovirusului, un virus obișnuit ce infectează 
cam două treimi din populaţie. 

În toamna lui 2005, munca lui Marshall și a lui Warren a 
fost răsplătită cu premiul Nobel pentru medicină. Acești doi 
oameni au avut o intuiție sclipitoare, demnă de un Nobel, o 
intuiție care a schimbat lumea. Așadar de ce a fost nevoie ca 
Marshall să se infecteze singur pentru ca oamenii să îl creadă? 


i 


K 

Găsirea credibilității 


Să punem întrebarea la modul cel mai general posibil: ce 
îi face pe oameni să creadă într-o idee? Iată o întrebare cu 
adevărat ambițioasă. Să începem cu răspunsurile evidente. 
Credem pentru că părinții sau prietenii noștri cred și ei. 
Credem pentru că am avut experiențe care ne conduc la 
credințele noastre. Credem ca urmare a credinței noastre 
religioase. Credem pentru că avem încredere în autorități. 

Aceștia reprezintă factori puternici — familia, experiența 
personală, credința religioasă. Și, din fericire, nu avem control 
asupra modului în care aceste forte influențează oamenii. Nu 
ne putem transmite mesajul către oameni prin intermediul 
mamelor acestora, pentru a-i adăuga credibilitate. Nu putem 
construi o prezentare în PowerPoint care să anuleze credin- 
tele elementare ale oamenilor. 

Dacă încercăm să convingem un public sceptic să creadă 
în veridicitatea unui mesaj nou, realitatea e că vom duce o 
luptă anevoioasă împotriva cunoștințelor și relaţiilor sociale 
pe care individul și le-a format de-a lungul unei vieți întregi. 
Va părea că nu prea e nimic de făcut pentru a influența cre- 
dințele oamenilor. Dar dacă suntem neîncrezători în abili- 
tatea noastră de a influența credințe, nu trebuie decât să 
aruncăm o privire către ideile care prind în mod natural, căci 
unele dintre ele ne determină să credem lucruri destul de 
greu de crezut. 

Prin 1999, un mesaj transmis prin e-mail se răspândea cu 
repeziciune pe internet, trimis mai departe de fiecare cititor. 
Mesajul susținea că transporturi de banane din Costa Rica 
erau infectate cu necrotizing fasciitis, cunoscută sub denumi- 
rea de bacteria consumatoare de carne. Oamenii erau averti- 
zați să nu cumpere banane în următoarele trei săptămâni și 
îndemnau SĂ FIE CONSULTAT MEDICUL!!! în caz că apărea 
o erupție în urma consumului de banane. E-mailul mai aver- 
tiza: „Infecția cutanată cauzată de necrotizing fasciitis este 
foarte dureroasă și consumă doi-trei centimetri de carne pe 

oră. Cel mai adesea se ajunge la amputare, dar este posibilă și 
moartea.“ E-mailul susținea că FDA (Food and Drug Ad- 
ministration, în traducere Administraţia pentru Alimente și 
Medicamente) nu dorea să lanseze un avertisment general 
deoarece se temea să nu stârnească panică pe tot cuprinsul 
țării (oricine însă s-ar putea gândi că centimetrii de carne care 
dispar ar fi suficienţi ca să provoace panică, chiar și în absența 
unei reacții din partea FDA). Mesajul acesta surprinzător era 
atribuit Manheim Research Institute (Institutului de Cerce- 
tare Manheim). 

Bizarul zvon s-a răspândit cel puţin într-o anumită măsură 
din cauză că avea un aer de autoritate. Fusese lansat de 
Manheim Research Institute! lar Food and Drug Administration 
știa despre această problemă! Manheim Research Institute și 
FDA sunt invocate pentru a spori credibilitatea. Autoritatea 
lor ne face să reflectăm de două ori la ceva ce altfel ar repre- 
zenta niște afirmaţii greu de crezut. Necrotizing fasciitis 
consumă trei centimetri de carne pe oră? Dacă lucrul acesta 
este adevărat, de ce nu se vorbește despre acest lucru la știrile 
de seară? 

E limpede că cineva a sesizat loc pentru îmbunătățiri în 
cazul acestui zvon. Versiunile ulterioare aveau adăugiri: „Me- 
sajul acesta a fost verificat de Centers for Disease Control” 
(Centrul pentru Controlul Bolilor). Dacă zvonul ar fi circulat 
suficient de mult timp, fără îndoială că într-un final ar fi fost 
„confirmat de Dalai Lama” și „aprobat fără rezerve de Con- 
siliul Securității”. 


Așa cum indică povestea bananelor contaminate, autori- 
tăţile constituie o sursă de credibilitate în cazul ideilor noastre. 
Când ne gândim la autorităţi care pot adăuga credibilitate, 
tindem să avem în vedere două categorii de oameni. Prima 
este reprezentată de experți — genul de persoane al căror 
perete este acoperit cu atestate înrămate: Oliver Sachs în do- 
meniul neuroștiinţei, Alan Greenspan în domeniul economiei 
sau Stephen Hawking în domeniul fizicii. 

Celebritățile și alte personalități care constituie ţinta aspi- 
rațiilor noastre reprezintă a doua categorie de „autorități“. 
De ce contează pentru noi că lui Michael Jordan îi plac 
produsele McDonald's? Cu siguranţă nu este un nutritionist 
confirmat sau un expert gastronomic de talie mondială. 
Contează pentru că vrem să fim ca Mike, iar dacă lui Mike îi 
plac produsele McDonald's, atunci și nouă ne plac. Dacă lui 
Oprah îi place o carte, atunci devenim mai interesați de 
cartea respectivă. Avem încredere în recomandările celor 
asemenea cărora dorim să fim. 

Dacă aveți acces la confirmări venite din partea lui Stephen 
Hawking sau a lui Michael Jordan — experți renumiți sau 
celebrități — săriți peste această parte a capitolului. Dar noi, 
ceilalți, la cine să apelăm? Putem noi găsi surse externe_de. 
credibilitate care nu implică celebrități sau experți? 

Surprinzător, răspunsul este afirmativ. Putem recurge la 
credibilitatea oferită de antiautorităţi. O astfel de antiauto- 
ritate a fost Pam Laffin. 


Pam Laffin, antiautoritatea 


Pam Laffin a tost vedeta unei serii de reclame împotriva 
fumatului transmise la televizor pe la mijlocul anilor 1990. 
Laffin nu este o celebritate și nici expert în probleme de 
sănătate. Este fumătoare. 

La acea dată, Laffin avea douăzeci și nouă de ani și era 
mamă a doi copii. Începuse să fumeze la vârsta de zece ani, 
iar la douăzeci și patru suferea deja de emfizem pulmonar. 
Operația de transplant de plămân pe care o făcuse fusese 


un eșec. 


Greg Connolly, directorul secțiunii de control al fumatu- 
lui din cadrul MDPH (Massachusetts Department of Public 
Health, în traducere, Departamentul pentru Sănătate Publică 
Massachusetts) era însărcinat cu inițierea unei campanii 
publice împotriva fumatului. Aflând despre Pam Laffin, a 

întrebat-o dacă ar vrea să-și facă povestea cunoscută publi- 
cului. Pam Laffin a fost de acord. 

„În urma campaniilor anterioare“, spune Connolly, „în- 
vățaserăm că cel mai convingător mod de abordare îl consti- 
tuia prezentarea unor cazuri reale.“ MDPH a filmat o serie 
de spoturi de treizeci de secunde, care au fost transmise în 
timpul unor seriale precum Ally McBeal și Dawnson's Creek. 
Imaginile erau brutale. Laffin era filmată zbătându-se să 
rămână în viață, în timp ce se sufoca încet din cauza plă- 
mânilor afectați. Spectatorii o urmăreau cum era supusă 
unei bronhoscopii invazive — o procedură care presupune 
introducerea pe gură a unui tub cu o cameră de filmat în 
capătul lui, apoi acesta este împins către plămâni. Erau 
prezentate și imagini cu cicatricile dezgustătoare de pe 
spatele ei. 

Într-un alt spot în care erau prezentate fotografii cu Laffin 
copii și adult, ea vorbește despre emfizemul din cauza căruia 
are acum. „fața grasă“ și „o cocoașă pe gât“. „Am început să 
fumez ca să arăt mai în vârstă și regret să afirm că așa s-a 
întâmplat“. 

Imaginile prezentate de spoturi erau greu de suportat și 
contrastau cutremurător cu seriale precum Dawson's Creek. 
„Nu avem nicio remușcare pentru că-i șocăm pe fumători ca 
să se trezească,“ spunea Connolly. 

Laffin a devenit eroina mișcării antifumat. MTV a realizat 
un documentar care o avea protagonistă. Centers for Disease 
Control prezintă povestea ei în cadrul unei campanii anti- 
fumat difuzate pe internet și al unei înregistrări de douăzeci 
de minute, cu rol educaţional și intitulată Nu pot să respir. 

Pam Laffin a murit în noiembrie 2000 la vârsta de treizeci 
și unu de ani, cu trei săptămâni înainte de a doua operație 
pentru transplant de plămân. 


După ce aţi aflat povestea lui Laffin nu sunteţi, probabil, 
surprinși că vorbele ei au avut un așa mare impact. Fără 
îndoială că știa din proprie experienţă despre ce vorbește. 
Avea de spus o poveste impresionantă. 

Un alt exemplu de credibilitate oferită de antiautorități îl 
oferă Doe Fund din New York City, o organizaţie care se 
ocupă de transformarea celor fără adăpost — cei cunoscuți 
ca John Doe în societatea americană — în cetățeni integrați, 
prin consiliere, reabilitare în urma consumului de droguri și, 
cel mai important, prin calificarea într-o profesie. Repre- 
zentanţi ai unei organizații ce furniza un important sprijin 
financiar — au mers în urmă cu câţiva ani să viziteze 
birourile celor de la Doe Fund. Aceștia au trimis un șofer, 
Dennis, să-i aducă la sediu. 

Dennis fusese unul dintre cei fără adăpost înainte să se 
îndrepte către Doe Fund pentru ajutor. Pe parcursul drumu- 
lui cu mașina — care a durat patruzeci și cinci de minute — 
Dennis le-a împărtășit reprezentanţilor organizației povestea 
sa. După cum avea să spună unul dintre aceștia, „Nu era 
genul de situație în care stai și asculți un grup de directori 
vorbind despre eficiența serviciilor lor; Dennis era cel mai 
bun ambasador pe care îl putea oferi Doe Fund — el era o 
dovadă vie.“ Doe Fund utilizează acest principiu pe plan 
intern. Fiecare nou-venit dintre cei fără adăpost este predat 
unui mentor care fusese, cu doi ani înainte, în aceeași 
situație cu el. 

Merită să ne amintim că nu fusese evident dintru început 
că Laffin sau Dennis vor fi autorităţi influente. Cu treizeci de 
ani în urmă, o campanie antifumat precum cea care a avut-o 
protagonistă pe Laffin probabil că n-ar fi avut loc. Ci în locul 
acesteia, Surgeon General ne-ar fi ținut o predică severă 
referitoare la pericolele fumatului. Sau Burt Reynolds ar fi 
ridicat în slăvi virtuțile vieţii de nefumător. 

Cetăţeanul lumii moderne, asaltat constant de mesaje, se 
deprinde să adopte o atitudine sceptică privitoare la sursele 
acestor mesaje. Cine se află în spatele acestor mesaje? Ar 
trebui să le acord credit? Ce au ei de câștigat dacă le acord 
credit? 

Reclama ce pretinde că un șampon nou vă face părul mai 
elastic vă avea mai puţină credibilitate decât prietena voastră 
care e înnebunită după un șampon nou care i-a făcut părul 

mai elastic. Firește. Compania respectivă vrea să vă vândă 
șamponul. Prietena voastră însă nu asta vrea, așadar primeste 
mai multe puncte de credibilitate. Ceea ce rezultă de aici este 
că onestitatea și veridicitatea surselor noastre, nu statutul lor le 
conferă potenţialul de autoritate. Uneori, antiautoritățile 
sunt chiar mai bune decât autoritățile. 


Puterea detaliilor 


Nu dispunem întotdeauna de o autoritate externă care să 
ofere garanție mesajului nostru; de cele mai multe ori, mesa- 
jele noastre trebuie să reprezinte propria garanţie. Trebuie să 
beneficieze de „credibilitate internă“. Desigur, credibilitatea 
internă depinde adesea de subiectul în discuţie. O dovadă 
matematică credibilă este diferită de o recenzie credibilă 
făcută unui film. Cu toate acestea există, în mod surprin- 
zător, câteva principii generale de stabilire a credibilității 
interne. Pentru a vedea cum lucrează aceste principii ne vom 
întoarce din nou la legendele urbane. 

Una dintre legendele urbane celebre este Moartea iubi- 
tului, care începe prezentând un cuplu aflat în mașina 
condusă de băiat. Pe o stradă pustie, mașina rămâne fără 
benzină tocmai când trecea pe sub un copac. Fata îl bănuie 
pe iubitul ei că o păcălește pentru a face dragoste cu ea, dar 
își dă curând seama că într-adevăr nu mai pot pleca de-acolo. 
Băiatul se hotărăște să meargă să ceară ajutor la cea mai 
apropiată casă, iar fata rămâne pe loc. Trece timp îndelungat 
— ore, parcă — de la plecarea sa, iar fata este speriată de un 
hârșâit înfiorător ce se aude dinspre capota mașinii, poate 
atingerea unei ramuri de copac care atârnă în jos. După 
câteva ore de așteptare încordată, fata iese din mașină și 
descoperă că iubitul ei asasinat atârna de copacul de deasu- 
pra mașinii. Legănându-se în vânt, picioarele lui atingeau 
capota. 

Când trec legenda din gură în gură, oamenii adaugă 
totdeauna detalii caracteristice. Acţiunea se desfășoară într-o 


` 

locație anume, ce variază în funcţie de colțurile de ţară în 
care legenda este povestită: „S-a întâmplat chiar dincolo de 
Farm Road 121“; „S-a întâmplat chiar pe malul acela abrupt 
de deasupra lacului Travis.“ Un expert în legende populare, 
Jan Brunvand spune că legendele „își câștigă mare parte din 
credibilitate și influență datorită detaliilor despre locaţie“. 

Cunoașterea detaliilor reprezintă adesea mandatul 
pentru expertiză. Gândiţi-vă cum un pasionat de istorie își 
poate câștiga rapid credibilitatea spunând o anecăotă intere- 
santă legată de Războiul Civil. Dar detaliile concrete nu 
conferă credibilitate doar autorității care le furnizează; ele 
conferă credibilitate ideii înseși. Anecdota despre Războiul 
Civil, spusă cu o mulțime de detalii interesante, este cre- 
dibilă povestită de oricine. Detaliile ajută o afirmaţie tangibilă 
și concretă să pară mai reală, mai credibilă. 


Juraţii și periuţa de dinţi Darth Vader 


În 1986, Jonathan Shedler și Melvin Manis, cercetători la 
Universitatea Michigan au creat un experiment prin simu- 
larea unui proces. Participanţilor li s-a cerut să joace rolul de 
jurati, dându-li-se să citească transcrierea unui proces (fictiv). 
Juraţilor li s-a cerut să evalueze comportamentul unei mame, 
Mrs. Johnson, și să decidă dacă fiul în vârstă de șapte ani al 
acesteia urma să rămână sau nu în grija ei. 

Transcrierea era astfel elaborată încât să fie destul de 
echilibrată: ea conţinea opt argumente împotriva doamnei 
Johnson și opt în favoarea ei. Toţi juraţii au ascultat aceleași 
argumente. Singura diferenţă era gradul de detaliere al argu- 
mentelor respective. Unuia dintre grupurile experimentale 
i-au fost prezentate argumentele în sprijinul doamnei 
Johnson cu detalii vii, iar cele împotriva sa erau lipsite de 
detalii suplimentare, apărând fade prin comparaţie. Celuilalt 
grup i-au fost aduse la cunoștință argumentele în combinația 
opusă celei din cazul primului grup. 

De exemplu, unul dintre argumentele în favoarea doam- 
nei Johnson suna așa: „doamna Johnson are grijă ca fiul ei să 
se spele pe dinți înainte de culcare“. În forma de exprimare 
vie, argumentul adăuga un detaliu: „Copilul folosește o pe- 


riuță care întruchipează personajul Darth Vader din Războiul + 


stelelor”. 

Un argument împotriva doamnei Johnson era acesta: 
„Copilul a mers la școală cu o zgârietură urâtă pe braţ, pe 
care doamna Johnson nu i-o curățase sau pansase. Asistenta 
medicală de la școală a trebuit să-i curețe zgârietura.“ În 
forma cu detalii vii se adăuga că, în timp ce-i curăța rana, 
asistenta a vărsat pe ea Mercurocrom, pătându-și cu roșu 
uniforma. 

Cercetătorii au avut mare grijă ca argumentele detaliate și 
cele în varianta lipsită de detalii să aibă aceeași importanţă 
— detaliile erau astfel adăugate încât să fie irelevante în ju- 
decarea calității de mamă a doamnei Johnson. Conta că 
doamna Johnson nu se ocupase de brațul zgâriat, nu conta că 
uniforma asistentei se murdărise în timpul tratării ranei. 

Dar deși detaliile n-ar fi trebuit să conteze, au contat. 
Juraţii care au ascultat argumentele favorabile exprimate cu 
detalii vii au considerat-o pe doamna Johnson un părinte 
mai potrivit (5,8 din 10) decât au făcut-o juraţii care au ascul- 
tat argumentele împotrivă însoţite de detalii vii (4,3 din 10). 
Detaliile au avut un impact puternic. 

Ne putem consola cu ideea că oscilația nu a fost prea 
dramatică (dacă rezultatele evaluării calității de mamă ar fi 
scăzut de la opt la doi, ne-am fi putut face oarecare griji în 
privința sistemului nostru de justiţie). Totuși juraţii au făcut 
judecăţi diferite pe baza unor detalii vii nerelevante. Prin 
urmare, de ce au contat detaliile? Ele au mărit credibilitatea 
argumentului. Dacă vizualizez mental periuța de dinți Darth 
Vader, îmi vine mai ușor să mi-l închipui pe băiat spălându-se 
sârguincios pe dinţi în baie, iar acest lucru întărește, la rândul 
său, ideea că doamna Johnson este o mamă bună. 

Ceea ce ar trebui să învăţăm din legendele urbane și din 
procesul doamnei Johnson este că detaliile vii sporesc 
credibilitatea. Dar ar trebui să mai adăugăm că este necesar 
să utilizăm detalii adevărate, esențiale. Trebuie să identi- 
ficăm detaliile care sunt la fel de convingătoare și de umane 
precum „periuța de dinți Darth Vader“, dar mai pline de 
semnificație — detalii care simbolizează și susțin ideea-nucleu 
pe care o promovăm. 

In 2004, doi profesori de la Stanford Business School au 
organizat un atelier cu instituții de artă din Washington, D.C. 
Unul dintre exerciţii le cerea conducătorilor organizațiilor să 
se concentreze pe principiile durabile ale organizațiilor lor, 
principii pe care nu le-ar încălca sub nicio formă. Una dintre 
organizațiile participante la atelier a fost Liz Lerman Dance 
Exchange (LLDE), „o companie artistică de dans care cre- 
ează, activează, predă și implică oamenii în actul artistic“. La 
atelier, conducătorii LLDE au afirmat că una dintre valorile 
lor esenţiale o constituia „diversitatea“. 

„Să fim serioşi”, l-a luat peste picior unul dintre profesori, 
suspectând o exagerare la mijloc. „Toată lumea pretinde că 
apreciază diversitatea, dar voi sunteți o companie de dans. 
Probabil că în cadrul companiei abundă dansatorii de 
douăzeci și cinci de ani, toți înalți și slabi. Poate că unii dintre 
ei sunt de culoare, dar se poate numi aceasta diversitate?“ 
Atitudinea sceptică a fost încuviinţată și de alte persoane din 
public care nu știau prea multe despre LLDE. 

Peter DiMuro, directorul artistic al LLDE a răspuns 
printr-un exemplu. „De fapt“, a spus el, „cel mai vechi mem- 
bru al companiei noastre se numește Thomas Dwyer și are 
șaptezeci și trei de ani. A venit la LLDE în 1998, după ce și-a 
încheiat cariera profesională în cadrul guvernului Statelor 
Unite și nu avea niciun fel de experienţă în dansul modern. 
În prezent se află la LLDE de șaptesprezece ani.“ 

Acest detaliu — Thomas Dwyer cel în vârstă de șaptezeci 
și trei de ani — a anulat orice urmă de scepticism din partea 
ascultătorilor. A fost unul dintre rarele momente în care 
profesorii au rămas fără grai. 

Motivul pentru care DiMuro a putut veni atât de repede 
cu un exemplu viu a fost unul bine întemeiat: diversitatea 
este cu adevărat o valoare esențială la LLDE. Face parte din 
ADN-ul organizational al companiei LLDE. 

In 2002, Liz Lerman a câștigat premiul „Genius grant“ 
oferit de Fundaţia MacArthur pentru munca sa de implicare 
a comunităților de pe tot cuprinsul Statelor Unite în dansul 
modern. Într-un proiect pe care l-a denumit Aleluia/USA, 
Lerman a vizitat comunități din ţară și i-a întrebat pe lo- 
calnici ce îi făcea să se simtă recunoscători. După care a 
realizat coregrafia unor dansuri în jurul acestor teme de 
proslăvire. Reprezentaţiile finale erau susținute de membri 
ai comunității locale: în Minneapolis, adolescente Hmong 
dansatoare, în Virginia proprietarii de Border Collie, iar în 
Vermont, Burlington, un grup de șase femei jucătoare de 
cărți care în patruzeci de ani rataseră doar două dintre 
jocurile de cărți săptămânale. 

Acum, o mică digresiune pentru cititorii reticenți, cărora 
o reprezentație de dans modern le pare la fel de atrăgătoare 
ca îngropatul de viu: indiferent dacă vreți sau nu să vă petre- 
ceți weekendurile privind dansul proprietarilor de Border 
Collie, trebuie să recunoașteti că LLDE include diversitatea. 
O diversitate autentică, nu doar cu numele. 

Exemplul lui Thomas Dwyer — fostul angajat la guvern, 
în vârstă de șaptezeci și trei de ani — este un simbol viu, 
concret al valorii-nucleu care stă la baza funcționării unei 
organizații. Este atât un simbol pentru susținători, cât și unul 
pentru dansatorii înșiși. Nimeni nu-și dorește să participe la 
un „proiect de dans“ în care să fie singurul tip de vârstă 
mijlocie, cu început de chelie, pe o scenă plină de dansatoare 
subțiri și delicate. Afirmația celor de la LLDE că diversitatea 
reprezintă pentru ei o valoare esenţială a câștigat credibilitate 
datorită exemplului cu Dwyer și nu dintr-o sursă externă. 

Beyond war 


Utilizarea detaliilor vii reprezintă o modalitate de a da 
naștere credibilității interne — de a țese în chiar interiorul 
ideii surse de credibilitate. O altă modalitate o reprezintă 
utilizarea statisticilor. Încă din anii de școală suntem învățați 
să ne susţinem argumentele cu date statistice. Dar statisticile 
au tendinţa de a fi năucitoare. Cum putern să le folosim și 
totuși să reușim să-i determinăm pe ascultători să participe? 

Geoff Ainscow și alți conducători ai mișcării Beyond War 
din anii 1980 erau hotărâți să găsească o modalitate prin 
care să abordeze următorul paradox: atunci când vedem un 
copil alergând cu un foarfece în mână, sărim ca arși. Strigăm 
la el să înceteze. Dar când citim în ziare articole despre 
armele nucleare —— care au capacitatea să distrugă milioane 
de copii — nu resimțim, în cel mai bun caz, decât un mo- 
ment de panică. 

Organizația Beyond War a fost iniţiată de un grup de 
cetățeni alarmați de competiția armelor dintre Statele Unite 
și Uniunea Sovietică. La acea dată, arsenalurile nucleare ale 
sovieticilor și ale americanilor luate împreună erau suficiente 
pentru a distruge lumea de câteva ori la rând. Participanţii la 
Beyond War au mers din ușă în ușă în vecinătate în speranța 
că vor stârni un protest public zgomotos împotriva compe- 
tiției armelor. S-au confruntat cu problema referitoare la 
modalitatea prin care puteau face credibilă convingerea lor 
că respectiva competiție a armelor scăpase de sub control. 
Cum poți să prezinți limpede oamenilor cutremurătoarea 
capacitate distructivă a stocului nuclear? Este atât de 
intangibil, atât de invizibil. Să spui povești, să oferi detalii nu 
pare potrivit în cazul ăsta: pentru a lupta împotriva armelor 
nucleare trebuie să luptăm cu dimensiunea problemei aces- 
tora. lar dimensiunea se sprijină pe numere. 

Beyond War a decis să organizeze „reuniuni“, anume o 
familie gazdă invita acasă un grup de prieteni și de vecini 
împreună cu un reprezentant din partea Beyond War care să 
le vorbească. Ainscow își amintește o demonstrație simplă pe 

care o utiliza el și fiecare membru al grupului în cadrul 
acestor prezentări. La întâlniri purta întotdeauna cu el o 
găleată din metal. In timpul prezentării, la momentul potrivit 
scotea din buzunar o bilă metalică și-o lăsa să cadă în găleata 
goală. Bila isca un zăngănit puternic cu ricoșeul său, până 
când se așeza. În momentul acela Ainscow spunea: „Aceasta 
este bomba de la Hiroshima”. Apoi, timp de câteva minute, 
descria devastarea pe care a lăsat-o în urmă bomba aruncată 
la Hiroshima — kilometri de clădiri prăbușite, zecile de mii 
de oameni morți pe loc, numărul și mai mare de victime cu 
arsuri sau alte probleme de sănătate pe termen lung. 

După care arunca zece bile în găleată. Zgomotul era mai 
puternic și haotic. „Aceasta este puterea de foc a rachetelor 
de pe un singur submarin nuclear american sau sovietic“, 
spunea el. 

La final le cerea celor de față să închidă ochii și le spunea: 
„Acesta este arsenalul de arme nucleare existent în lume la 
ora actuală“. Și răsturna 5 000 de bile în găleată (câte una 
pentru fiecare focos existent lume). Zgomotul era înfiorător, 
chiar terifiant. „Bubuitul proiectilelor nu se mai oprea“, spune 
Ainscow. „După aceea urma o liniște mormântală.“ 

Abordarea aceasta reprezintă o modalitate ingenioasă de a 
comunica o statistică. Să o luăm pas cu pas. s. La început, 
Beyond War a avuto convingere-nucleu: „Oamenii trebuie să 
se trezească și să întreprindă ceva în privința competitiei 
armelor”. In al doilea rând, membrii grupului au determinat 
aspectul surprinzător al acestui mesaj: toată lumea știa că 
arsenalul nuclear mondial a crescut după al Doilea Război 
Mondial, dar nimeni nu realiza proportia acestei creșteri. În al 
treilea rând, ei dețineau o statistică prin care să își facă 
credibilă convingerea — anume că în lume existau 5 000 de 
focoase, câtă vreme unul singur era suficient pentru a decima 
un oraș. Dar problema era că numărul 5 000 le spune foarte 
puţine oamenilor. Secretul era să reușească să dea o semni- 
ficaţie acesui număr mare. 

Ultima mutare a fost demonstraţia — găleata și bilele, 
care au adăugat o dimensiune senzorială unui concept altfel 

abstract. Mai mult, demonstraţia a fost aleasă atent — bilele 
reprezintă arme, iar zgomotul ameninţător pe care îl iscau 
atunci când loveau găleata era sugestiv. 

Observati ceva ce ar putea părea contrar lipsit de logică: 
statistica n-a avut efect. N-ar fi putut avea. Nimeni dintre cei 
care au asistat la demonstrație nu și-ar fi amintit, o săptă- 
mână mai târziu, că în lume există 5 000 de focoase nucleare. 

Ceea ce a avut impact a fost conștientizarea bruscă, vis- 
cerală a unui pericol imens — saltul impresionant de la 
armamentul atomic limitat din timpul celui de-al Doilea 
Război Mondial până la arsenalul existent în prezent în 
lume. Că erau 4 135 sau 9437 de focoase nucleare n-avea 
nicio relevanţă. Ideea era ca oamenii să fie loviți în plin de 
conștientizarea faptului că aceasta era o problemă care scăpase de 
sub control. 

Acesta este lucrul cel mai important de menționat atunci 
când vorbim despre utilizarea în mod eficient a statisticilor. 
Statisticile sunt rareori semnificative în și prin ele însele. 
Aproape întotdeauna, statisticile vor fi — și ar trebui să fie — 
folosite pentru a pune în lumină o relație. Este mai important 
ca oamenii să-și amintească relația respectivă decât sâ_ 
memoreze numărul. 


Principiul scării umane 


O altă modalitate de a revitaliza statisticile este de a le 
exprima în termeni mai umani, în limbajul de fiecare zi. Ca 
exemplu științific comparaţi următoarele două afirmații: 


1. Oamenii de știință au calculat recent o limită fizică 
importantă cu o acuratețe extraordinară. Pentru a vă 
face o idee despre această acuratețe imaginați-vă că 
aruncați o piatră de pe Soare pe Pământ și că atingeți o 
țintă cu raza de o treime dintr-o milă“. 


* Aproximativ 500 m. 1 milă = 1 609 m. (N.r.) 

2. Oamenii de știință au calculat o limită fizică importantă 
cu o acuratețe extraordinară. Pentru a vă face o idee 
despre această acuratețe imaginaţi-vă că aruncaţi o 
piatră din New York în Los Angeles și atingeți o țintă 
cu raza de două treimi dintr-un inch*. 


Care dintre afirmații pare mai precisă? 

După cum poate ați ghicit, nivelul de acuratețe al am- 
belor întrebări este exact același, dar când grupuri diferite 
au evaluat cele două afirmaţii, 58% dintre participanți au 
catalogat statistica despre distanța dintre Soare și Pământ ca 
fiind „foarte impresionantă“. Procentul a sărit la 83% când a 
venit rândul statisticii despre distanţa de la New York până 
la Los Angeles. Nu avem experiență umană, nu avem in- 
tuiţie referitoare la distanța dintre Soare și Pământ. Distanţa 
de la New York la Los Angeles este mult mai tangibilă. 
(Deși, la drept vorbind, este tot departe de a fi tangibilă. Pro- 
blema este că dacă faci distanța mai tangibilă — raportând-o 
la un teren de fotbal — atunci acuratețea devine intangibilă. 
„Să arunci o piatră la o distanţă echivalentă cu un teren de 
fotbal și să atingi ținta cu o acuratețe de 3,4 microni“ nu e de 
niciun ajutor). 

Stephen Covey descrie în cartea sa, The 8th Habit, un 
sondaj efectuat pe 23 000 de angajati ai mai multor companii 
și întreprinderi și face cunoscute rezultatele sondajului: 


e Doar 37% dintre cei chestionați au spus că le este lim- 
pede ce încearcă să realizeze firma pentru care lucrează 
Şi în ce scop; 

e Doar unul din cinci punea entuziasm în atingerea 
obiectivelor echipei și firmei lor; 

e Doar unul din cinci a afirmat că „vede limpede“ legătura 
dintre sarcinile lui și obiectivele echipei și ale instituției 
în cadrul căreia lucra; 


* Aproximativ 1,6 cm. 1 inch = 2,54 cm. (N.r.) 

e Doar 15% simțeau că instituția îi permite pe deplin să 
ducă la îndeplinire obiective-cheie; 

s Doar 20% aveau încredere totală în organizația pentru 
care lucrau. 


O situație destul de serioasă. Și destul de abstractă. 
Probabil că după aceste statistici rămâneți cu părerea că „în 
majoritatea companiilor există un număr mare de angajați 
nemulțumiți și confuzi.“ 

Apoi Convey suprapune o metaforă foarte umană peste 
statisticile de mai sus. El afirmă următoarele: „Dacă — să 
spunem — o echipă de fotbal ar fi în aceeași situație, doar 4 
din cei 11 jucători prezenţi pe teren ar ști care e poarta lor. 
Doar 2 din cei 11 ar manifesta interes. Doar 2 din cei 11 ar ști 
în ce poziție joacă și ar ști exact ce au de făcut. Și toți cu 
excepția a doi jucători ar juca oarecum împotriva propriei 
echipe și nu împotriva rivalei”. 

Analogia cu fotbalul încadrează statisticile într-un 
contexi uman și dă naștere unui anumit dramatism, impri- 
mând și dinamism. Nu putem să nu ne imaginăm acțiunile 
celor doi jucători care încearcă să marcheze un gol și cărora 
li se împotrivesc la fiecare pas ceilalți membri ai propriei 
echipe. 

De ce funcționează analogia? Ea se bazează pe schema 
noastră despre echipele de fotbal și pe faptul că această 
schemă este întrucâtva mai limpede, mai bine definită decât 
schemele noastre despre instituții. Când te gândești la lipsa 
de cooperare în cadrul unei echipe de fotbal — unde munca 
de echipă este supremă — ai o imagine mai vie decât atunci 
când vizualizezi situaţia în cadrul unei corporaţii. Și exact 
acest lucru îl spune Convey: corporațiile ar trebui să acţio- 
neze asemenea echipelor, dar n-o fac. Umanizarea statisticilor 
oferă argumentului un impact mai puternic. 

Pentru a oferi un alt exemplu de principiu raportat la scară 
umană să luăm o situație de rând: evaluarea oportunității 
investiţiei într-o schimbare în plan tehnologic. Un exemplu îl 
oferă situaţia creată la Cisco atunci când trebuia luată hotă- 

rârea dacă să fie introdusă rețeaua wireless pentru angajații 
săi. Costul întreţinerii unei rețele wireless era estimat la 500 
dolari anual per angajat. Suma pare substanțială — cu ea s-ar 
putea plăti asigurare dentară sau oftalmologică pentru toți 
angajații. Dar nu este vorba de un profit, ci de o investiție. 
Și-atunci cum poți estima valoarea unei investiții? Trebuie să 
decizi dacă vei obține 501 dolari suplimentari din partea 
fiecărui angajat anual după introducerea rețelei. 

Unul dintre angajaţii Cisco a găsit o modalitate mai bună 
de a gândi cu privire la investiție: „Crescând productivitatea 
unui angajat cu unul-două minute pe zi, compensati costul 
rețelei wireless“. Investiţia e mult mai ușor de evaluat la 
această scară. La acestă scară functionează intuiţia noastră. Ne 
vine ușor să imaginăm scenarii în care angajații pot 
economisi câteva minute datorită conexiunii wireless — de 
exemplu atunci când se solicită cuiva un document uitat în 
timpul unei ședințe importante. 

Statisticile nu ajută în mod inerent, ceea ce le face să fie de 
ajutor este scara și contextul lor. Nu mulţi pot intui dacă 
rețeaua wireless poate aduce 500 de dolari anual per angajat. 
Scara corectă schimbă totul. Am văzut cum concretețea le 
permite oamenilor să își pună cunoștințele în aplicare — vă 
amintiți simularea celor de la HP care prezenta o familie în 
vizită la Disney World? Similar, principiul scării umane ne 
permite să ne punem în aplicare intuiţia în evaluarea 
credibilității conţinutului unui mesaj. 

Statisticile reprezintă o sursă bună de credibilitate internă 
atunci când sunt utilizate pentru a ilustra conexiuni. Am 
discutat în introducerea la această carte exemplul campaniei 
celor de la CSPI împotriva popcornului plin de grăsimi 
saturate. Statistica relevantă informa că o pungă medie de 
popcorn conţinea 37 de grame de grăsimi saturate. Și ce-i cu 
asta? E de bine sau de rău? 

Art Silverman de la CSPI a plasat în mod inteligent con- 
ținutul de grăsimi saturate al popcornului într-un context 
relevant în vederea realizării unei comparații. El a anunţat 
că o pungă de popcorn echivala cu mâncarea nesănătoasă ce 

se consumă pe parcursul unei zile întregi. Silverman a știut 
că majoritatea oamenilor vor fi îngroziți de descoperirea sa. 

Ce s-ar fi întâmplat dacă Silverman ar fi fost neinspirat? 
Ar fi putut alege un produs cunoscut ca nesănătos, dar cu un 
conținut de grăsimi saturate relativ scăzut — acadelele, de 
exemplu. „O pungă de popcorn echivalează în grăsimi cu 
712 000 de acadele!“ (sau un număr infinit de acadele, din 
moment ce nu conțin grăsimi). Statistica aceasta este 
nereușită pentru că forța ei derivă din dibăcia cu care au fost 
implicate mai multe aspecte ale hranei nesănătoase. Pentru a 
se întoarce situația, un director de cinematograf necinstit ar 
fi putut schimba datele comparaţiei de la grăsimile saturate 
la o însușire pozitivă a popcornului: „O pungă de popcorn 
are tot atâta vitamina J ca și 30 de kilograme de broccoli!” 
(aceasta este o invenţie a noastră). 

Existenţa acestor posibilități reprezintă motivul pentru 
care n-am scris despre statistici cu mare tragere de inimă. 
Recurgerea la statistici — mai ales în domeniul politicii — 
oferă ocazia celor interesați să susțină o anumită poziţie, să 
manipuleze datele în favoarea lor. Persoane lipsite de 
onestitate, dar dotate din plin cu spirit analitic pot crea — cu 
suficiente distorsiuni — orice situație pornind de la un set de 
statistici date. 

Să ne amintim, totuși, că e mai ușor să minţi în lipsa 
statisticilor decât atunci când acestea sunt prezente. Datele 
impun anumite limitări. Dacă oamenii nu sunt atât de lipsiţi 
de simţ etic încât să prezinte date false, realitatea acestora îi 
constrânge. Acesta este un lucru bun, dar tot lasă mult loc 
de întors. 

Cum rămâne însă cu noi, ceilalţi, care nu suntem parti- 
zanii vreunei cauze politice? Noi cum procedăm? Și noi vom 
fi tentaţi să interpretăm statisticile cât mai mult în favoarea 
noastră. Cu toții o facem. „Am înscris de șaisprezece ori 
pentru echipa de baschet a bisericii în seara asta!“ (nu men- 
ționez că am ratat douăzeci și două de încercări și am pierdut 
jocul). „Am 1,67 metri înălțime” (nu mentionez cei zece cen- 

timetri pe care-i măsoară tocurile). „Veniturile au crescut cu 
10% anul acesta, deci cred că merit o primă” (nu menţționez 
că profitul a scăzut). 

Când vine vorba despre statistici, cel mai bun sfat pe care 
vi-l putem da este să le utilizați ca punct de plecare, nu ca 
destinație. Utilizaţi-le ca să vă faceţi o idee despre o anumită 
chestiune, nu că să sustineti o idee preconcepută — aceasta 
aduce numai necazuri. Dar dacă utilizaţi statisticile pentru a 
vă ajuta să vă consolidați cunoștințele într-o anumită pri- 
vință vă veţi situa în postura de a împărtăși celorlalți cifrele 
esenţiale, în maniera lui Geoff Ainscow și a susținătorilor 
organizației Beyond War. 


CLINICA 


isteria provocată de atacurile rechinilor 


Situația: La fiecare câțiva ani mass-media face valuri cu pri- 
vire la atacurile rechinilor. Acestea însă rămân extrem de rare și 
nu se înregistrează creșteri ale frecventei lor de la un an la altul. 
Atunci de ce se îndreaptă atât de mult atenția mass-mediei și a 
publicului către ele ? Răspunsul este că atacurile rechinilor sunt 
la originea unor povești înspăimânitătoare, dătătoare de cos- 
maruri, precum cea de mai jos, prezentată în cadrul emisiunii 
Oprah Winfrey Show: 


OPRAH: Lui Bethany Hamilton îi plăcea la nebunie să 
alunece pe valuri. Practicând surful de la vârsta de 8 ani, 
Bethany era un fenomen, oamenii spunând despre ea că îi 
curge apă sărată prin vine. La doar 13 ani, Bethany era un 
star în devenire în circuitul de surfing și devenise o celebritate 
locală, însă ceea ce s-a întâmplat după aceea avea să aducă 
numele său în titlurile ziarelor din lumea întreagă. 

Era dimineata devreme. Bethany era în larg, odihnindu-se 
pe planşeta sa, cu braţul legănându-se în apă. Deodată, un 
rechin înfricoșător de vreo 5 metri a apucat-o de braț și i l-a 
smucit până când i l-a smuls din trupul ei micut. Câteva clipe 

mai târziu, rechinul dispăruse împreună cu braţul ei întreg, iar 
Bethany a rămas singură pe planșetă, înconjurată de apa în- 
sângerată. 


imaginaţi-vă că sunteţi obligați să combateți aceste po- 
vestiri prezentate cu detalii vii. Poate că sunteţi directorul de 
publicitate la Fundaţia Salvaţi Rechinii sau poate că încercaţi 
să vă convingeti fiica liceană că n-o paşte niciun pericol dacă 
merge pe plajă. Cum procedaţi? Adevărul e de partea 
voastră — atacurile apar foarte rar — dar acest lucru nu 
garantează că veţi fi crezuți. Și-atunci ce sursă de credibilitate 
veţi exploata pentru a vă face mesajul credibil? 


MeEsauL 1: Mesajul următor a fost construit pornind de la 
statisticile publicate de Florida Museum of Natural History: 

Probabilitatea de a vă îneca într-o zonă protejată de 
salvamari este mai mare decât aceea de a fi atacați de un 
rechin, cu atât mai puțin de a fi omorâţi de el. În anul 2000, 
în Statele Unite au murit doisprezece oameni în zone pro- 
tejate de salvamari, în schimb nu s-a înregistrat nicio neno- 
rocire din cauza rechinilor (de regulă într-un an au loc doar 
0,4 astfel de accidente). 


COMENTARII LA MESAJUL |: Mesajul este bun, dar nu grozav. 
El utilizează credibilitatea internă — credibilitatea oferită de o 
bază statistică solidă. Avem de făcut două comentarii: în 
primul rând, înecul nu ne apare comparaţia cea mai indicată 
deoarece mulți oameni se pot gândi că înecul reprezintă o 
cauză obişnuită de deces. „Inecul este mai frecvent decât 
atacurile rechinilor” nu pare deosebit de surprinzător (și poate 
că suntem noi prea neîncrezători, dar prezenţa studentului la 
colegiu în chip de salvamar nu ne-a impresionat niciodată ca 
o garanţie solidă a siguranţei). În al doilea rând, comparaţia 
statistică — 12 morti faţă de 0,4 — este bună, dar nu este vie 
sau semnificativă în mod particular la scară umană. Este puţin 
probabil că-și va mai aminti cineva aceste cifre o săptămână 
mai târziu. 


MESAJUL 2: Mesajul următor se bazează și el pe statistici 
publicate de Florida Museum of Natural History: 

ji 


Care dintre aceste animale 
are mai multe șanse să vă omoare? 


UN RECHIN UN CERB 


RăsPUNS: Cerbul are mai multe șanse să vă omoare. De 
fapt, are de 300 de ori mai multe șanse s-o facă (printr-o 
coliziune cu mașina voastră). 


COMENTARII LA MESAJUL 2: Ne place ideea surprinzăioare că 
Bambi este mai periculos decât rechinul cel rău, urmată de 
statistica și mai surprinzătoare conform căreia Bambi este în 
mod copleșitor mai periculos (de 300 de ori mai fatal!). Este 
absurd până le hilariani, iar umorul este un antidot plăcut 
împotriva fricii generate de povestirile despre atacuri ale 
rechinilor. Într-un fel combatem asocierile emoționale prin 
intermediul asocierilor emoționale (vezi capitolul următor). 

Mesajul acesta fructifică credibilitatea internă oferită de 
statistică, dar exploatează ca sursă de credibilitate și senti- 
mentele celor care receptează mesajul. Aceștia știu cât de 
mult se tem de cerbi atunci când conduc mașina — adică nu 
se tem prea mult. Puţini dintre noi se tem să iasă seara din 
cauza cerbilor ce le pot apărea în cale. Ştim că nu ne temem 
de cerbi, atunci de ce ne-am teme de rechini? (Această 
abordare e mult mai eficientă decât comparatia dintre atacu- 
rile rechinilor și înec — în fond, cei mai mulţi dintre noi resimt 
o oarecare teamă de înec.) 


PUNCTAJ 
Lista de verificare Mesajul ! Mesajul 2 
Simplu x x 
Neașteptat — x 
Concret x x 
Credibil x xX 
Emoțional — x 


Poveste — =x 


Pl de >. 


-a sanie ca i aa A = a = l 

ConcLUZIE: Atunci când folosim statistici, cu cât ne bazăm 
mai puțin pe cifrele oferite, cu atât mai bine. Cifrele ne oferă 
informații despre relaţiile din substrat, dar există modalităţi 
mai bune pentru a ilustra relațiile din substrat decât cifrele în 
sine. Alăturarea cerbului și rechinului este similară modalităţii 
la care a recurs Ainscow, aceea de a arunca bilele metalice 
în găleată. 


Testul Sinatra și Safexpress 


Am văzut că putem spori credibilitatea ideilor noastre 
valorificând tot ce au de oferit ideile respective, folosind 
detalii convingătoare sau statistici. O a treia modalitate de a 
oferi credibilitate internă o reprezintă utilizarea unui anumit 
tip de exemplu, un exemplu care trece ceea ce noi am numit 
Testul Sinatra. 

În cunoscutul șlagăr „New York, New York“ al lui Frank 
Sinatra, solistul cântă despre începerea unei noi vieți în New 
York City, iar corul spune: „Dacă reușesc aici, voi reuși 
oriunde“. Un argument va trece Testul Sinatra atunci când 
un singur exemplu este suficient pentru a oferi credibilitate 
într-un anumit domeniu. De exemplu, dacă aţi obținut 
contractul de securitate cu Fort Knox, aveți de acum toate 
șansele să obtineti orice contract de securitate (chiar dacă nu 
aveți și alţi clienți). Dacă ai oferit servicii de catering pentru 
un eveniment organizat la Casa Albă, puteți concura pentru 
orice contract de catering. Testul Sinatra: dacă reușești acolo, 
poti reuși oriunde. 

Safexpress, o afacere de familie cu sediul în India, a folosit 
Testul Sinatra în favoarea sa. Safexpress concurează pe piața 
firmelor de livrare, unde competiţia e acerbă. lar dacă această 
competiție a condus la scăderea prețurilor, concomitent a 
apărut o problemă: majoritatea firmelor de livrări nu garan- 
tau siguranța și promptitudinea transportului. În cazul unora 

dintre companii nu puteai avea garanţia că livrarea va fi până 
la urmă dusă la bun sfârșit. 

Pentru a se distinge de celelalte firme în cadrul acestei 
competiții, Safexpress a garantat clienţilor siguranța și 
promptitudinea livrărilor. Companiile internaționale care 
desfășoară activități în India — obișnuite cu fiabilitatea 
firmei FedEx — au apelat pe loc la serviciile Safexpress. Dar 
Safexpress se străduia să lucreze cu firme indiene care nu 
erau obișnuite să plătească tarife mai ridicate. Rubal Jain, 
membru al familiei fondatoare a Safexpress-ului era hotărât 
să ia cu asalt companii indiene. 

În acest scop, Jain și-a stabilit drept țintă un important 
studio de la Bollywood. Când Jain a venit cu propunerea ca 
Safexpress să distribuie filmele studioului, reacția a fost una 
de genul: „Glumești?” 

Atitudinea sceptică era previzibilă și plauzibilă: pirateria 
este motiv de mare îngrijorare în India, așa cum este de altfel 
în orice altă țară, astfel că distribuția este de o importanță 
crucială. Dacă filmul sfârșește „rătăcit“ pe drum, versiunile 
vândute la negru apar în câteva săptămâni la colțurile stră- 
zilor. Studioul de film nu-și putea permite un astfel de risc. 

Din fericire, Jain avea pregătit un argument puternic. 
Safexpress livrase cel de-al cincilea volum al cărții Harry 
Potter — fiecare exemplar din Potter din fiecare librărie fusese 
livrat de Satexpress, și toată treaba fusese una extrem de 
complicată: era necesar ca toate cărțile să ajungă în librării 
înainte de ora 8 dimineața. Nu prea devreme, căci librarii ar 
fi putut încerca să le vândă dinainte și atunci secretul ar fi fost 
deconspirat, dar nici prea târziu, căci librarii ar fi fost mâniați 
de vânzările ratate. lar cărțile Potter aveau nevoie de aceeași 
protecție împotriva pirateriei ca și filmele de studio — scă- 
pările nu erau permise. 

Iar Jain avea și o a doua poveste pregătită. Ştia dintr-o 
conversație anterioară că directorul studioului bollywoodian 
avea un frate care de curând susținuse examenele de pro- 
movare la liceu. După ce a istorisit povestea cu Harry Potter, 
Jain a menţionat: „Apropo, tot noi am livrat în deplină sigu- 

ranţă și foile cu întrebările pentru examenul susținut de fratele 
dumneavoastră, ca și lucrările elevilor în vederea notării”. 
Safexpress se ocupă cu distribuţia tuturor chestionarelor 
pentru examenele de admitere la liceu și la universitate. 

Două luni mai târziu, înțelegerea era încheiată. 

Ambele istorisiri ale lui Jain au trecut Testul Sinatra. Jain 
ar fi putut utiliza statistici în loc de povestiri — „98,84% din 
livrările noastre sosesc la timp“. Sau ar fi putut apela la o 
sursă externă de credibilitate, precum o recomandare din 
partea unui președinte al unei companii multinaționale: 
„Am apelat la Safexpress pentru toate livrările noastre în 
India și am constatat că este un furnizor de servicii excelent”. 
Ambele surse dau rezultate în amplificarea credibilității. Dar 
a fi compania care transportă foile pentru examene și ultima 
carte din seria Harry Potter comportă un element extraordinar. 
Forţa acestor argumente vine din concretețea lor și nu din 
cifre sau autoritate. Aceste povestiri te fac să gândești: „Dacă 
Safexpress poate reuși acolo, atunci poate reuși oriunde”. 


Materiale comestibile 


Bill McDonough constituie un exemplu care reunește toate 
cele trei surse de „credibilitate internă“ — detalii, statistici și 
Testul Sinatra. Bill McDonough este un ecolog cunoscut pentru 
ajutorul oferit companiilor în vederea îmbunătățirii mediului 
și în egală măsură a profitului net. 

Majoritatea directorilor au tendința de a manifesta scep- 
ticism și suspiciune atunci când sunt abordaţi de un ecolog, 
chiar și de unul „deschis afacerilor“ precum McDonough. 

Pentru a învinge această neîncredere — pentru a dovedi 
că poate exista o conlucrare care favorizează atât obiectivele 
afacerilor cât și obiectivele mediului — McDonough spune o 
poveste care trece Testul Sinatra. 

Povestea se desfăşoară după cum urmează. În 1993, 
McDonough și un chimist, Michael Braungart, au fost anga- 

jati de compania elveţiană producătoare de textile Rohner 
Textil, care produce materialele pentru scaunele Steelcase. 
Sarcina lor era una pe care majoritatea celor care lucrează în 
industria textilă o considerau imposibilă: aceea de a da naș- 
tere unui procedeu de fabricare în care să nu se utilizeze 
substanţe toxice. 

Industria textilă lucrează în mod curent cu substanțe chi- 
mice primejdioase. Majoritatea vopselurilor pentru colorat 
conţin elemente toxice. De fapt, deseurile de la fabrica Rohner 
Textil — bucăţile de material pentru scaune rămase neutili- 
zate — conțineau atâtea substanțe chimice dubioase încât 
guvernul elveţian le-a clasificat ca reziduuri periculoase. Mai 
mult, deșeurile nu puteau fi îngropate sau arse în Elveţia; 
pentru a acționa în conformitate cu reglementările guverna- 
mentale trebuia să fie exportate — transportate într-o ţară cu 
reglementări mai permisive, așa cum e cazul Spaniei 
(observați detaliul viu, concret). McDonough afirma: „Dacă 
deșeurile voastre au fost declarate periculoase, iar voi vindeți 
produse fabricate cu materiile prime din care provin aceste 
deșeuri, nu trebuie să fii inginer aerospațial ca să îti dai seama 
că vinzi deșeuri periculoase“. 

Pentru a veni de hac acestei probleme — eliminarea sub- 
stanțelor chimice toxice din. procesul de fabricare a mobilei 
— McDonough trebuia să găsească un partener disponibil în 
industria chimică. Trebuia să ofere companiei Rohner Textil 
o sursă de aprovizionare cu substanţe chimice curate, care să 
corespundă nevoilor de producţie ale companiei. Astfel că el 
și Braungart au trecut la abordarea directorilor din industria 
chimică. „Am vrea ca toate produsele din viitor să fie la fel 
de sigure ca produsele farmaceutice pentru copii“, spuneau 
ei. „Am vrea ca pruncii noștri să le poată duce la gură și să 
rămână sănătoși, nu să se îmbolnăvească.“ 

Le-au cerut fabricilor din industria chimică să-și deschidă 
cărțile și să discute despre modul în care erau fabricate sub- 
stanțele chimice. McDonough se adresa astfel companiilor: 
„Nu ne spuneți că este «patentat și legal». Dacă nu știm ce 

substanţă este, n-o vom folosi.” Au fost refuzați de șaizeci de 
companii din industria chimică. Într-un final, președintele 
uneia dintre firme, Ciba-Geigy a fost de acord. 

McDonough și Braungart au studiat 8 000 de substanţe 
chimice folosite de obicei în industria textilă. Au evaluat 
fiecare substanță conform unui set de criterii de siguranță. 
Dintre toate substanțele testate, 7 962 n-au trecut testul. Le 
rămăseseră 38 de substanţe chimice — dar acele 38 erau „sufi- 
cient de sigure pentru a fi mâncate“, după cum s-a exprimat 
McDonough (observați detaliul concret — „suficient de 
sigure pentru a fi mâncate“ — plus o statistică ce stabilește o 
relație — un număr micut de substanţe chimice bune dintr-un 
număr mai mare de substanţe chimice toxice). 

In mod uimitor, utilizând doar cele 38 de substanțe au 
reușii să dea naștere unei linii complete de textile în toate 
culorile, cu excepţia negrului. Materialul pe care l-au ales era 
din fibre naturale — obţinute din lână sau dintr-o plantă de- 
numită ramie. Când procesul de producţie a fost pornit, 
inspectorii de la guvernul elveţian au venit să verifice apa 
care se scurgea din instalaţie, pentru a se asigura că emisiile 
chimice se încadrau în limitele legale. „La început, inspec- 
torii au crezut că li s-a stricat aparatul“, spune McDonough. 
Instrumentele nu detectau nimic în apă. Apoi inspectorii au 
testat apa care intra în fabrică și care era apă potabilă 
elvețiană, și au constatat că aparatul funcționa corect. „În 
timpul procesului de producție, materialele nu făceau decât 
să filtreze mai departe apa“, spune McDonough. 

Noul proces al lui McDonough nu era doar mai sigur, ci 
și mai ieftin. Costurile de fabricare au scăzut cu 20%. Econo- 
miile proveneau în parte din diminuarea ciondănelilor și a 
cheltuielilor cauzate de lucrul cu substanţe chimice toxice. 
Muncitorii nu mai erau nevoiţi să poarte îmbrăcăminte cu rol 
protector. lar deșeurile — în loc să fie transportate în Spania 
pentru a fi îngropate — erau transformate în pâslă pe care o 
vindeau fermierilor și grădinarilor elvețieni pentru izolarea 
recoltei. 

Această poveste este remarcabilă. Gândiţi-vă la toate ele- 
mentele memorabile: misiunea imposibilă; eliminarea tuturor 
celor 8 000 de substanţe chimice, cu excepția a 38 dintre ele; 
apa ieșea atât de curată din fabrică încât inspectorii au crezut 
că li s-au stricat instrumentele; deșeurile au fost transformate 
din deșeuri periculoase în izolatoare pentru recoltă; ideea că 
materialul acesta era suficient de sigur ca să poată fi mâncat; 
rezultatul fericit al afacerii — un mediu mai sigur pentru 
muncitori și costuri cu 20% mai scăzute. 

Dacă McDonough abordează orice companie, din orice 
industrie cu o sugestie privind o procedură mai ecologică, 
povestea aceasta îi va asigura o credibilitate imensă, conform 
Testului Sinatra. 

Până acum am vorbit despre furnizarea credibilităţii prin 
recurgerea la surse externe — autorități și antiautorități. Și 
am vorbit despre furnizarea credibilității prin recurgerea la 
surse din interiorul mesajului însuși — folosind detalii, 
statistici și exemple care trec Testul Sinatra. Dar a mai rămas 
o sursă de credibilitate despre care n-am discutat. Și ar putea 
fi cea mai puternică dintre toate. 


Unde e carnea? 


Una dintre cele mai strălucite campanii publicitare de tele- 
viziune din toate timpurile a fost lansată de Wendy's în 1984. 
Prima reclamă începe cu trei femei în vârstă care stau îm- 
preună la o tejghea. Pe tejghea e o farfurie cu un hamburger, 
iar ele se uită prostește la el — pentru că hamburgerul e uriaș, 
are cam 30 de cm în diametru. 

„Asta chiar că e o chiflă mare”, spune femeia din stânga. 

„O chiflă foarte mare“, îi răspunde ca un ecou cea din mijloc. 

„O chiflă mare, pufoasă“, spune prima. 

„O chiflă foarte mare și pufoasă...“ 

Câteva clipe se lasă liniștea, iar femeia din mijloc ridică 
jumătatea de deasupra a chiflei și dă la iveală o turtită din 

carne de vită sfrijită și cam arsă, cu o singură felie de castra- 
vecior murat. Carnea pare și mai mică în comparaţie cu chifla. 

Pentru prima dată o auzim vorbind pe femeia din dreapta, 
interpretată de Clara Peller, în vârstă de optzeci și patru de 
ani. Aceasta privește pieziș prin ochelari și întreabă artă- 
goasă: „Unde e carnea?“ 

Vocea de pe fundal spune: „Unele fasi-fooduri vă oferă 
mult mai puţină carne într-o chiflă pufoasă...“ 

Peller: „Unde e carnea? 

„ Vocea din fundal; „Wendy's Single are mai multă carne 
decât Whopper sau Big Mac. La Wendy's primești mai multă 
carne și mai puțină chiflă.“ 

Peller: „Hei! Unde e carnea?“ Se uită peste tejghea. „Nu 
cred că e cineva acolo.“ 

Multe lucruri plac la aceste reclame. Sunt amuzante și 
bine realizate. Clara Peller a devenit o celebritate minoră. 
Demn de reținut este faptul că reclamele scoteau în evidenţă 
un avantaj real al hamburgerilor de la Wendy's: aceștia chiar 
aveau mai multă carne. Reclamele reprezentau o îndepărtare 
binevenită de rețeta publicitară standard, cu care se încearcă 
să se zugrăvească emoţii puternice, dar lipsite de relevanţă 
cu privire la bunurile de consum — de exemplu, asocierea 
iubirii unei mame pentru copiii ei cu o marcă anume de 
balsam pentru rufe. Wendy's a reușit ceva mai demn de ad- 
miraţie: a scos în evidenţă un avantaj real al produsului său 
și l-a prezentat într-un mod atrăgător. 

Reclamele au avut un impact puternic. Conform son- 
dajelor efectuate de Wendy's, numărul cumpărătorilor care 
erau de părere că Wendy's Single era mai mare decât 
Whopper sau Big Mac a crescut cu 47% în cele două luni de 
după difuzarea reclamei. Pe parcursul unui an întreg de la 
transmiterea reclamelor, veniturile companiei Wendy's au 
crescut cu 31%. 

Cei de la Wendy's au venit cu afirmaţia că burgerii lor 
aveau mai multă carne. Aceasta este o informatie căreia pro- 
babil că nu mulți îi acordaseră importanţă înainte. Cu sigu- 

ranţă nu era conformă cu șabloanele în domeniu la acea dată. 
Și-atunci cum a reușit Wendy's să câștige credibilitate pentru 
afirmatia sa? 

Observati că aici este vorba despre ceva diferit. Mesajul 
acesta nu face apel la credibilitate externă — Wendy's nu l-a 
invitat pe Larry Bird să cântărească burgerii (și nici nu a 
apelat la o antiautoritate de genul unui uriaș obez consu- 
mator de burgeri). Nu recurge nici la credibilitate internă, nu 
vine cu o statistică de genul „cu 11% mai multă carne!“ În 
schimb, reclamele au dat naștere unei surse de credibilitate 
nou-nouţă: publicul. Wendy's și-a obţinut credibilitatea 
apelând la cumpărători. 

Reclamele îi provocau implicit pe cumpărători să verifice 
afirmaţia celor de la Wendy's: Convinge-te singur — compară 
burgerii noștri cu cei de la McDonald's. Vei observa diferenta 
proporțiilor! Ca să ne exprimăm în limbaj științific, Wendy's a 
lansat o afirmaţie verificabilă. Orice cumpărător putea 
verifica cu o riglă valoarea de adevăr a afirmației (deși 
avantajul celor de la Wendy's era atât de substanțial încât era 
suficientă doar o estimare din priviri a diferenței). 

Provocarea aceasta — invitaţia lansată cumpărătorilor de 
a testa ei înșiși adevărul afirmației — reprezintă un „argu- 
ment verijicabil”. 


Argumente verificabile 


Argumentele verificabile au o istorie colorată în lumea 
legendelor urbane. În anii '90, Snapple se străduia să anihileze 
zvonurile conform cărora compania sprijinea organizația Ku 
Klux Klan. Cei care împrăștiau zvonurile s-au gândit că 
aveau de partea lor câteva „dovezi“: „Uitaţi-vă pe orice sticlă 
de Snapple și veţi vedea o imagine cu un vapor de sclavi!“ 
Cei care încă păstrau îndoieli erau invitați să caute simbolul 
ciudat reprezentat de litera K în interiorul unui cerc — care ar 
fi reprezentat, chipurile, o dovadă a implicării Klan-ului. 

Intr-adevăr, marca Snapple chiar avea o imagine cu un 
vapor și un K în interiorul unui cerc. Doar că nu aveau nimic 
de-a face cu Klan-ul. Vaporul reprezenta un detaliu dintr-o 
gravură care înfățișa o serată cu ceai în Boston. Litera K 
încercuită este un simbol pentru „kosher” (coșer). Dar unii, 
mai naivi, au văzut simbolurile respective și au dat crezare 
zvonurilor. 

Observaţi că zvonul privitor la Snapple oferă un fel de 
versiune frauduloasă a tacticii reprezentate de întrebarea 
„Unde e carnea?“ Wendy's spune: „Verificaţi voi înșivă — 
burgerii noștri au mai multă carne“. Cei care răspândesc 
zvonuri spun: „Verificaţi voi înșivă — este un K încercuit; 
rezultă că Snapple sprijină organizaţia Ku Klux Klan.“ 
Temeinicia îndemnului de a verifica noi înșine face ca unii 
dintre noi să sară direct, fără să utilizeze filtrul logicii, la 
concluzia celor care împânzesc zvonurile. lată cum argu- 
mentele verificabile pot avea rezultate neprevăzute — pasul 
„verifică tu însuţi“ poate să fie valabil, în timp ce concluzia 
care rezultă să fie în întregime lipsită de valabilitate. 

Argumentele verificabile sunt utile în multe domenii. Să 
luăm ca exemplu celebra întrebare „Vă e cu mult mai bine 
acum decât în urmă cu patru ani?“ pe care a pus-o Ronald 
Reagan publicului în timpul confruntării prezidenţiale cu 
Jimmy Carter. Reagan s-ar fi putut focaliza pe statistici — rata 
de inflație ridicată, nivelul de șomaj, dobânzile în creștere. 
Dar în loc să își susțină cazul, el l-a încredinţat publicului. 

Un alt exemplu de argument verificabil vine din partea 
lui Jim Thompson, fondatorul Positive Coaching Alliance 
(PCA) — Alianţa pentru Antrenorat Pozitiv. Misiunea PCA 
este de a scoate în evidenţă faptul că în sporturile practicate 
de tineri scopul nu este de a câștiga cu orice preț, ci de a 
învăţa lecţii de viață. 

PCA desfășoară seminarii de antrenorat pozitiv pentru 
antrenorii din cadrul sporturilor pentru tineri. La seminarii, 
organizatorii utilizează analogia „rezervorului emoțional“ 
pentru a-i determina pe antrenori să se gândească la rapor- 

tul corect dintre laudă, sprijin și critică adresate sportivilor. 
„Rezervorui emoțional este ca rezervorul de combustibil al 
unui automobil. Dacă rezervorul mașinii tale e gol nu poți 
merge foarte departe. Dacă rezervorul tău emoțional e gol 
nu vei fi capabil să dai randamentul maxim“. 

După ce este prezentată această analogie, organizatorii 
inițiază un exercițiu. Mai întâi le cer antrenorilor să-și ima- 
gineze că persoana de lângă ei tocmai a încheiat un meci în 
care a jucat dezastruos într-un post-cheie. Antrenorii sunt 
provocaţi să spună ceva persoanei pentru a-i goli rezervorul 
emoțional. Din moment ce remarcile negative ticluite cu inge- 
niozitate sunt materia primă a multor interacțiuni sportive, 
exercițiul este primit cu un remarcabil entuziasm. „Încăperea 
se umple de râsete pe măsură ce antrenorul intră în rol, dând 
uneori dovadă de o mare creativitate“, spune Thompson. 

Apoi antrenorilor li se cere să își imagineze că altcineva a 
făcut aceeași greșeală, dar acum le revine sarcina de a încărca 
rezervorul emoțional al persoanei respective, nu de a-l goli. 
Răspunsul este de data aceasta mult mai slab. „În încăpere se 
lasă adesea liniștea, iar la sfârșit auzi abia rostit: «Frumoasă 
încercare». 

Observându-și propriul comportament, antrenorii învață 
lecţia — le-a venit mai ușor să critice decât să ofere sprijin, să 
se gândească la zece insulte inteligente decât la o singură 
consolare. Thompson a găsit o modalitate prin care să-și 
transforme mesajul într-un argument verificabil, ceva ce 
antrenorii puteau experimenta ei înșiși. 


— 

CLINICA 


intuiţia noastră nu e infailibilă, 
dar cine vrea să creadă acest lucru? 


SITUAȚIE: Oamenii au adesea încredere în intuitia lor, dar 
intuiţia noastră are puncte slabe cauzate de predispoziții iden- 
Hificabile. Cu toate acestea, majoritatea oamenilor au o părere 
destul de bună despre intuiţia lor și este greu să-i convingi de 
contrariul. Aceasta este lupta dificilă cu care se confruntă psi- 
hologii care studiază actul decizional. Imaginaţi-vă că sunteţi 
editorul unui manual didactic ce conţine noțiuni introductive de 
psihologie și că evaluaţi în paralel două modalități de expli- 
care a conceptului de „euristica proximității”. 


MESAJUL |: Pregătiţi-vă să faceti câteva predicții. Care dintre 
următoarele evenimente face mai multe victime: omuciderea 
sau sinuciderea? Inundatiile sau tuberculoza? Tornadele sau 
astmul? Gândiţi-vă o secundă înainte să daţi răspunsurile. 

S-ar putea să fiţi de părere că omuciderea, inundaţiile și 

tornadele sunt cauze mai frecvente de moarte. Majoritatea 
oamenilor sunt de această părere. Dar în Statele Unite se 
înregistrează cu 50% mai multe morţi din cauza sinuciderilor 
decât a omuciderilor, de nouă ori mai multe morți din cauza 
tuberculozei decât a inundaţiilor și de opizeci de ori mai 
multe morti provocate de astm decât de tornade. 
„” Atunci de ce fac oamenii predicții greşite? Din cauza euris- 
ticii proximităţii. Euristica proximităţii este o tendinţă naturală 
care ne determină să judecăm, atunci când estimăm pro- 
babilitatea unui anumit eveniment, în functie de proximitatea 
lui în memoria noastră. Intuitiv gândim că e mai probabil ca 
anumite evenimente să aibă loc dacă ele ne vin mai Ușor în 
minte. Dar adesea lucrurile pe care ni le amintim noi nu 
reflectă cu exactitate situația lumii. 

Poate că ne amintim mai bine anumite lucruri decât altele 
pentru că ele au o mai mare încărcătură emoţională, nu 
pentru că sunt mai frecvente. Poate că ne aminiim anumite 

lucruri mai bine pentru că mijloacele de comunicare în masă 
le-au acordat mai multă atenție (poate pentru că oferă 
imagini mai vii), nu pentru că se întâmplă mai des. Euristica 
proximității ne-ar putea induce în eroare intuitio, împingân- 
du-ne să considerăm lucruri neobișnuite ca fiind comune şi 
lucruri puțin probabile ca fiind tocmai invers. 


COMENTARII LA MESAJUL |: Pasajul acesta utilizează un argu- 
ment verificabil simplu, dar eficient: care dintre probleme 
crezi tu că face mai multe victime? Oricât de norocos ar fi, 
cititorul va da greş măcar la una dintre predicții, ilustrându-și 
astfel lui însuși realitatea euristicii proximităţii. 


MESAJUL 2: lată un pasaj alternativ care ilustrează evristica 
proximităţii şi care este mai tipic pentru manualele cu notiuni 
introductive: 

Euristica proximităţii este o tendinţă naturală care ne de- 
termină să judecâm, atunci când estimăm probabilitatea unui 
anumit eveniment, în funcţie de proximitatea lui în memoria 
noastră. Intuitiv credem că evenimentele sunt mai probabile 
atunci când ne vin mai uşor în memorie. Dar adesea lucrurile 
pe care ni le amintim nu refleciă cu exactitate situația lumii. 
De exemplu, în cadrul unui studiu efectuat de psihologii în 
domeniul decizional de la University of Oregon, participanții 
au fost de părere că victimele omuciderilor sunt cu 20% mai 
multe decât sinuciderile, în vreme ce în realitate există cu 50% 
mai multe morţi din cauza sinuciderilor. Participanţii credeau 
că din cauza inundațiilor mor mai mulți oameni decât din 
cauza tuberculozei, dar tuberculoza omoară de nouă ori mai 
mulți oameni. Participanţii mai credeau și că din cauza torna- 
delor mor aproximativ tot atât de mulţi oameni cât din cauza 
astmului, însă astmul face în realitate de opizeci de ori mai 
multe victime. 

Oamenii își amintesc mai bine anumite lucruri deoarece 
acestea au o mai mare încărcătură emoțională, nu pentru că 
sunt mai frecvente. Poate că ne amintim anumite lucruri mai 
bine pentru că mijloacele de comunicare în masă le-au acor- 
dat mai multă atenţie (poate pentru că oferă imagini mai vii), 

nu pentru că se întâmplă mai des. Euristica proximităţii ne-ar 
putea induce în eroare intuiţia, împingându-ne să consi- 
derăm lucruri neobișnuite ca fiind comune și lucruri puțin 
probabile ca fiind tocmai invers. 


COMENTARII LA MESAJUL 2: Acest mesaj are un grad mai mic 
de implicare a cititorului. V-aţi putea imagina un student citind 
al doilea paragraf — care revelă adevărul că astmul omoară 
de opizeci de ori mai mulţi oameni decât o fac tornadele — și 
gândind: Măi să fie, participanții la acest studiu erau niste 
prostănaci. Impactul este mult mai puternic atunci când eşti tu 
însuți subiectul experimentului. 


PUNCTAJ 
Lista de verificare Mesajul! 1 Mesajul 2 
Simplu x x 
Neașteptat x -— 
Concret x x 
Credibil XX x 
i Emotional = e 
Poveste — — 
f ConctuziE: Utilizarea de argumente verificabile permite 


oamenilor să încerce ei înșiși valabilitatea unei idei. 


Ședinţa de orientare 
a jucătorilor nou-veniţi 


Să trecem la un alt domeniu alt sportului: Asociaţia Na- 
țională de Baschet. Imaginaţi-vă că vă revine sarcina de a 
educa jucători nou-veniţi în NBA cu privire la pericolul pe 
care îl reprezintă SIDA. Jucătorii din NBA sunt tineri — 

nou-veniții au adesea mai puțin de douăzeci și unu de ani. 
Și devin dintr-odată celebri și ţinta atenţiei tuturor. Au auzit 
toată viața de SIDA, astfel că riscul nu îl reprezintă faptul că 
n-ar fi conștienți de pericol, ci că noile circumstanțe din 
viața lor i-ar putea împinge să-și piardă vigilenţa o singură 
noapte. 

Cum procedați ca să faceți amenințarea bolii credibilă și 
imediată? Gândiţi-vă la sursele de credibilitate posibile. Aţi 
putea apela la credibilitate externă — o celebritate ca Magic 
Johnson sau o antiautoritate, de pildă un sportiv în faza 
terminală a bolii. Aţi putea folosi statistici la scară umană 
(poate șansele de a fi contaminaţi cu SIDA în cadrul unei 
singure întâlniri în intimitate cu o persoană necunoscută). 
Aţi putea folosi detalii vii — un sportiv ar putea povesti în 
amănunt modul în care vigilența sa obișnuită privitoare la 
siguranţa sexului a fost anihilată de o noapte de distracție 
nebună. Oricare dintre acestea ar putea avea efect. Dar dacă 
ați vrea să mutați sursa credibilităţii în interior, în mintea 
jucătorilor? NBA a venit cu o modalitate ingenioasă de a face 
acest lucru. 


Cu câteva săptămâni înainte ca sezonul NBA să înceapă, 
jucătorii nou-veniți sunt convocați în Tarrytown, New York, 
pentru o ședință de orientare obligatorie. Timp de șase zile 
sunt practic închiși într-un hotel: fără pagere, fără telefoane 
mobile. Li se vorbește despre cum se desfășoară viața în 
ligile mari — de la cum să se comporte cu media până la cum 
să facă investiţii substanţiale cu noua lor avere. 

Intr-un an, în ciuda locației secrete în care se desfășura 
ședința de orientare, un grup de admiratoare s-au aventurat 
în interiorul hotelului. In prima noapte a ședinței erau pre- 
zente în barul hotelului și în restaurant, îmbrăcate astfel încât 
să fie observate. Jucătorii erau bucuroși de atenţia care li se 
oferea. S-a flirtat mult, iar jucătorii au plănuit să se întâl- 
nească într-una din zilele următoare cu câteva dintre fete. 

In dimineața următoare, jucătorii s-au prezentat silitori la 
ședință. În fața încăperii le-au găsit cu surprindere pe admi- 
ratoare. Acestea s-au prezentat pe rând: „Bună, sunt Sheila și 
sunt HIV pozitivă“. „Bună, sunt Donna și sunt HIV pozitivă.” 

Dintr-odată, tot ce li se spusese despre SIDA a devenit lim- 
pede pentru proaspeții jucători. Au văzut cum viaţa le putea 
scăpa de sub control, cum o singură noapte putea da naștere 
unei vieți de regrete. 

Comparați abordarea celor din NBA cu a celor de la NEL. 
La ședința de orientare a celor de la NFL desfășurată într-un 
an, angajații ligii au cerut fiecărui jucător să pună un pre- 
zervativ pe o banană. Fără îndoială că cei mai mulți dintre ei 
își dădeau ochii peste cap. Mai târziu, două femei — foste 
amante de fotbaliști — au vorbit despre cum încercau ele să 
seducă jucătorii, în speranța că vor rămâne însărcinate. 
Cuvântarea femeilor a avut un impact puternic — a fost un 
mesaj bine elaborat. Dar ce are mai multe șanse să prindă: să 
auzi despre cineva care păcălea pe altcineva sau să fii păcălit 
tu însuţi? 


Cum îi facem pe ceilalți să creadă în ideile noastre? 
Trebuie să găsim o sursă de credibilitate la care să recurgem. 
Uneori izvoarele sunt secate, așa cum a descoperit Barry 
Marshall în căutarea unei căi de vindecare a ulcerului. Re- 
curgerea la credibilitate externă n-a dat rezultate — se pare 
că validarea oferită de cei care i-au supravegheat demersul și 
de instituția din Perth n-a fost suficientă. Recurgerea la 
credibilitate internă n-a dat nici ea rezultate — prezentarea 
sa minuțioasă tot nu i-a fost de ajutor. În final a recurs la 
credibilitatea publicului — practic a „modelat“ un argument 
verificabil dând pe gât un pahar cu bacterii. Provocarea im- 
plicită era: vedeți cu ochii voştri — dacă bei chestia asta, faci 
ulcer așa cum am făcut eu. 

Nu întotdeauna e evident la ce izvor de credibilitate ar 
trebui să apelăm. Marshall a ilustrat într-un mod strălucit 
perseverența — să știi când e timpul să apelezi la o altă 

sursă. În acest capitol am văzut că cele mai evidente surse 
de credibilitate — validarea externă și statisticile — nu sunt 
întotdeauna și cele mai bune. Câteva detalii vii s-ar putea 
dovedi mai convingătoare decât o sumedenie de statistici. O 
antiautoritate ar putea avea efect mai mare decât o auto- 
ritate. O singură poveste care trece Testul Sinatra ar putea 
înfrânge un munte de scepticism. Să știi că un geniu în me- 
dicină ca Marshall a trebuit să treacă peste aceleași obstacole 
în numele ideii sale ca și noi pentru ideile noastre și să vezi 
că în final a triumfat, în avantajul nostru al tuturor — ne 
impresionează și ne inspiră pe toți. 


. suis 


5 


Emotional 


Cândva, Maica Tereza spunea: „Dacă privesc mulțimile, 
nu voi întreprinde nimic niciodată. Dacă privesc individul, 
voi acționa.” În 2004, câţiva cercetători de la Universitatea 
Carnegie Mellon au vrut să afle dacă cei mai mulți oameni 
gândesc ca Maica Tereza. 

Cercetătorii și-au propus să analizeze reacția oamenilor 
într-un context în care li s-ar oferi ocazia să facă o donație 
caritabilă în sprijinul unei cauze abstracte și reacția lor 
atunci când contribuţia caritabilă este destinată unei singure 
persoane. Ei au oferit participanţilor cinci dolari ca să com- 
pleteze un chestionar despre o serie de produse tehnologice 
pe care aceștia le folosesc. (Ancheta în sine nu avea nicio 
relevanţă; ideea era ca participanţii să aibă asupra lor bani 
pe care i-ar putea dona în scopuri caritabile.) 

După ce au finalizat chestionarul, participanții au fost 
plătiți cu cinci dolari în bancnote de câte un dolar. În plus, au 
mai primit drept surpriză un plic și o scrisoare de donație 
prin care aveau ocazia să ofere bani pentru Salvaţi Copiii, o 
organizație caritabilă care urmărește bunăstarea copiilor la 
nivel mondial. 

Cercetătorii au studiat două versiuni de scrisoare. Prima 
versiune includea statisticile privind anvergura problemelor 
cu care se confruntă copiii din Africa, precum cele de mai jos: 

e Lipsa alimentelor în Malawi afectează peste trei 
milioane de copii. 

e În Zambia, seceta prelungită a dus la o scădere cu 42% 
a producţiei de porumb din 2000 încoace. Ca urmare, 
trei milioane de locuitori suferă de foamete. 

e Patru milioane de locuitori ai Angolei — o treime din 
populaţie — au fost obligați să-și părăsească locuinţele. 

e Peste 11 milioane de locuitori ai Etiopiei au nevoie de 
asistenţă alimentară de urgenţă. 


Cealaltă versiune a scrisorii prezenta doar situația unei 
tinere fete: 


e Toți banii pe care îi donați vor ajunge la Rokia, o fată de 
7 ani din Mali, Africa. Din cauza sărăciei extreme, Rokia 
riscă să sufere sau chiar să moară de inaniţie. Viaţa ei 
poate fi schimbată în bine cu ajutorul financiar pe care 
i-l acordati. Cu sprijinul dumneavoastră și al altor spon- 
sori, Salvaţi Copiii va lucra cu familia Rokiei și cu alți 
membri ai comunității pentru a o ajuta să aibă parte de 
o alimentaţie și educaţie adecvate și va furniza servicii 
medicale de bază și educaţie sanitară. 


Cercetătorii au distribuit participanţilor una dintre cele 
două scrisori diferite și le-au lăsat libertatea de a le folosi sau 
ignora. Participanţii au hotărât singuri suma de bani donată 
— dacă a fost cazul — au introdus banii înapoi în plic, au 
lipit plicul și l-au înmânat unuia dintre cercetători. 

În medie, cei care au citit varianta cu statistici au con- 
tribuit cu 1,14 dolari. Cei care au citit scrisoarea despre Rokia 
au contribuit cu 2,38 dolari, mai mult decât dublu faţă de 
ceilalți. Se pare că cei mai mulți oameni au câte ceva în comun 
cu Maica Tereza. Când vine vorba de a ne atinge inima, o 
singură persoană are mai multe șanse decât masele. 

Cercetătorii cred că sumele mai mici donate ca răspuns la 
scrisoarea ce conţinea statistici ar putea fi determinate de ceea 
ce ei numesc „efectul picăturii în găleată“. Când oamenii se 

simt copleșiți de anvergura problemei, donațiile mici li se par 
nesemnificative. Dar acesta este punctul în care lucrurile 
devin și mai interesante. Cercetătorii au hotărât să ofere unui 
al treilea grup ambele variante — scrisoarea cu statistici și cea 
cu povestea Rokiei. Cercetătorii s-au întrebat dacă oamenii 
care primesc toate informaţiile vor oferi sume a căror medie 
depășește media de 2,38 dolari oferită de grupul Rokiei. Com- 
binația dintre statistici și povestire, adică impactul provocat 
de nevoia individuală combinat cu descrierea anvergurii sta- 
tistice a problemei, ar putea determina un nivel de donaţie cu 
totul nou. 

Nici vorbă. Cei care au primit ambele scrisori au oferit 
1,43 dolari, aproape cu un dolar mai puțin decât cei care au 
primit doar povestea Rokiei. Dintr-un motiv neștiut, 
statisticile — dovada suferinței oamenilor din Africa — i-a 
determinat pe oameni să fie mai puţin caritabili. Oare de ce? 

Cercetătorii au fost de părere că, gândindu-se la statistici, 
oamenii au trecut la un stil de gândire analitic. De regulă, 
gândirea analitică eclipsează gândirea emoțională, iar cerce- 
tătorii cred că suferința Rokiei a produs o reacție emoţională 
care s-a concretizat prin acțiune. 

Pentru a-și argumenta teoria, cercetătorii au realizat încă 
un studiu. De data aceasta, au cerut participanților să gân- 
dească analitic punându-și întrebări de genul: „Dacă un 
obiect se deplasează cu un metru jumătate pe minut, ce 
distanță în metri va parcurge obiectul în 360 de secunde?“ 
Altora li s-a cerut să se gândească în termeni emoţionali: „Vă 
rugăm să scrieți un cuvânt care descrie ceea ce simțiți când 
vă gândiţi la cuvântul «bebeluș»“. 

Ulterior, ambele grupuri au primit scrisoarea despre Rokia. 
Teoria cercetătorilor a fost confirmată prin faptul că cei care 
au gândit analitic au oferit mai puţini bani. Cei cărora li s-a 
cerut să simtă înainte de a afla situaţia Rokiei au donat 
2,34 dolari, aproape la fel ca în celălalt studiu. Participanții 
cărora li s-a cerut să calculeze înainte de a afla situaţia Rokiei 
au donat 1,26. 

Rezultatele sunt uluitoare. Actul de a calcula a redus ati- 
tudinea caritabilă. De îndată ce ne-am pus pe cap „șapca” 
analitică, reacția pe care o avem faţă de stimulii emoţionali 
este diferită. Blocăm propria capacitate de simțire. 


În ultimul capitol am discutat despre modalitățile prin 
care putem convinge oamenii că ideile noastre sunt credibile 
și de încredere. Faptul că oamenii cred este foarte important, 
dar insuficient. Pentru ca oamenii să treacă la acţiune, 
trebuie să le și pese. 

Toată lumea crede că există foarte multă suferință în 
Africa și nimeni nu contestă datele despre această situaţie. 
Cu toate acestea, convingerea nu-i face pe oameni să și treacă 
la fapte. Toată lumea este convinsă că o alimentație bogată în 
grăsimi periclitează sănătatea; nimeni nu contestă datele care 
susțin acest lucru, însă doar convingerea în sine nu îi 
stimulează pe oameni să facă ceva în acest sens. 

Societăţile de caritate au înțeles de mult timp efectul enun- 
tat de Maica Tereza — știu că donatorii au o reacție mai bună 
faţă de persoane decât față de cauze abstracte. Nu donăm bani 
din cauza „sărăciei din Africa“, ci vrem să ajutăm un anumit 
copil (de fapt, ideea de sponsorizare a copiilor ca stimul pentru 
caritate a fost folosită încă din 1950, când un tânăr ministru 
creștin i-a încurajat pe americani să sponsorizeze orfanii 
coreeni.) Același concept se aplică și în cazul animalelor. La 
Farm Sanctuary, o organizaţie nonprofit care luptă împotriva 
cruzimii față de animalele de fermă, donatorii pot „adopta un 
pui“ (cu 10 dolari pe lună), o capră (25 de dolari) sau o vacă 
(50 de dolari). 

Nimeni nu vrea să doneze bani Fondului General de^ 
Administrare al unei societăți de caritate. Motivele pentru 
care sunt necesare fondurile generale sunt lesne de înțeles la 
nivel intelectual — cineva trebuie să cumpere și capse — dar 
va fi greu să te simţi emoționat de consumabilele de birou. 

Societăţile de caritate au învățat cum să stârnească sim- 
patia și compasiunea donatorilor — și slavă Domnului că se 
pricep la așa ceva, pentru că folosind aceste abilităţi reușesc 

să ușureze suferința. Însă nu doar societățile de caritate 
trebuie să-i facă pe oameni „să le pese“. Managerii trebuie să__ 
sensibilizeze suficient subalternii pentru ca aceștia să 
îndeplinească sarcini complexe și dificile. Profesorii trebuie 
să îi atragă pe elevi spre literatură. Activiștii trebuie să im- 
plice oamenii în iniţiative locale. 

Acest capitol analizează componenta emoțională a ideilor 
cu impact, dar nu se referă la atingerea coardelor emoționale 
ale oamenilor în stilul filmelor siropoase. Dimpotrivă, scopul 
formulării unor mesaje „emoționale“ este acela de a sen- 
sibiliza oamenii. Sentimentele îi inspiră pe oameni să treacă 
la fapte. 

De exemplu, cei mai mulți adolescenți cred că fumatul 
este periculos. Acest mesaj nu întâmpină dificultăți din 
punctul de vedere al credibilității. Totuși, adolescenţii con- 
tinuă să se apuce de fumat. În această situație, cum le trans- 
formăm convingerea în acțiune? Trebuie să îi ajutăm să le 
pese. Într-un final, în 1998, cineva a reușit să rezolve această 
problemă. 


Adevărul 


Clipul începe cu un cadru de pe o stradă din New York. 
Stilul de filmare este înregistrare video, nu film, adică ima- 
gine întunecată, o senzaţie ușoară de amatorism. Trimite cu 
gândul către documentar, nu către o reclamă. În partea de jos 
a ecranului apare un text: „în afara sediului unei mari com- 
panii de tutun.“ 

În fața clădirii parchează un camion imens din care iese un 
grup de tineri. Tinerii încep să descarce niște saci albi, mari, 
inscripționați cu textul „sac pentru cadavre” și să-i depozi- 
teze unul peste altul undeva lângă clădire. Grămada de saci 
devine din ce în ce mai mare odată cu derularea clipului. Până 
la sfârșitul acestuia, grămada ajunge să numere sute de saci. 
Unul dintre tineri strigă în direcția clădirii printr-un megafon: 
„Știti câți oameni mor în fiecare zi din cauza fumatului?“ 

Zilnic se înregistrează 1 800 de victime ale fumatului — nu- 
mărul sacilor adunați de tineri în fața clădirii companiei 
producătoare de țigări. 

Clipul face parte dintr-o serie denumită Campania Adevă- 
rului. Campania a fost lansată de Fundaţia American Legacy, 
înființată în noiembrie 1998 după ce procurori generali din 46 
de state au dat în judecată mai multe mari companii de tutun 
americane. 

Nu poți urmări clipurile fără să nu te înfurii pe compa- 
niile de tutun. După ce clipurile au început să fie transmise, 
Philip Morris a invocat o clauză „antidefăimare”“ pentru a | 
opri difuzarea clipurilor. Companiile de tutun s-au folosit de | 
această clauză în cazul mai multor procese antitutun; clauza 
le-a acordat drept de veto cu privire la modul în care banii 
oferiţi drept compensație pot fi folosiţi în campaniile publice 
antifumat. „Am simţit că [clipurile Adevărului] nu reflectă 
obiectivele și misiunea Fundaţiei American Legacy“, a spus 
Carolyn Levy, vicepreședintele Philip Morris pentru preve- 
nirea fumatului în rândul tinerilor, cu privire la eforturile de 
cenzură a clipurilor. 

Reacţia companiilor poate fi înțeleasă în felul următor: 
campania a avut efect. Între timp a fost lansată încă o serie de 
clipuri antifumat. În urma procesului tutunului, Philip Morris 
a fost de acord să promoveze propriile clipuri antifumat. 
Mottoul Philip Morris a fost „Gândeşte. Nu fuma.“ 

Așadar, aproape simultan au fost lansate două campanii 
care foloseau strategii diferite. Această suprapunere a dus la 
o cursă incitantă și acerbă pe piaţa ideilor. De altfel, un ar- 
ticol din iunie 2002, apărut în American Journal of Public 
Health făcea referire la un studiu la care au participat 
10 692 de tineri; acestora li s-a cerut să compare Campania 
Adevărului cu „Gândeşte. Nu fuma.” A reieșit că unele idei 
sunt mai productive decât altele. Când adolescenților li s-a 
cerut să-și amintească orice campanie antifumat pe care au 
vizionat-o, 22% dintre ei și-au amintit imediat de campania 
Adevărului; doar 3% și-au amintit de campania Gândeşte. Și 
mai interesant în legătură cu datele statistice este că 70% 

dintre adolescenţii cărora li s-au furnizat informaţii despre 
cele două campanii și-au amintit de ambele. Cu alte cuvinte, 
tinerii au văzut ambele clipuri la televizor, dar unul le-a 
rămas în minte mai mult decât celălalt. Ceva anume din 
campania Adevărului a rămas în mod spontan în memorie 

Memoria este importantă dar nu reprezintă decât un 
prim pas. Cum stă situația din perspectiva acțiunii? Când 
adolescenţii au fost întrebaţi în cadrul anchetei dacă ar fuma 
o ţigară în anul următor, cei care au vizionat campania Ade- 
vărul indicau o probabilitate de a fuma cu 66% mai mică. Cei 
care au vizionat clipul „Gândeşte. Nu fuma“ indicau o pro- 
babilitate cu 36% mai mare de a fuma! Ne imaginăm cum 
trebuie să fi primit veștile directorii companiilor de tutun. 

Nu doar în cadrul anchetelor s-a remarcat această dife- 
rență. Un studiu a evaluat fenomenul fumatului în rândul 
tinerilor din Florida, unde a fost pentru prima oară difuzată 
campania Adevărul, raportat la restul ţării. 

La doi ani după campanie, fumatul a scăzut cu 18% în 
rândul elevilor de liceu și cu 40% în rândul elevilor de 
gimnaziu. (Aproximativ jumătate din această scădere a fost 
asociată cu creșterea taxelor pe tutun în timpul perioadei în 
care a fost efectuat studiul.) 

Ce s-a întâmplat? Este vorba de același exemplu ca în 
cazul Fundaţiei Salvaţi Copiii. Ce reprezintă campania 
„Gândeşte. Nu fuma“? Ei bine, gândirea. Mai exact, șapca 
analitică. Amintiţi-vă ce s-a întâmplat cu donațiile pentru 
Rokia când donatorii au fost stimulaţi să gândească analitic 
înainte de donație. 

Ce reprezintă campania Adevărul? Această campanie 
stârnește resentimentele fată de autoritate, genul clasic de 
emoție întâlnită la adolescenți. Înainte, fumatul era un act de 
rebeliune din partea tinerilor. Graţie cadrului ingenios al 
Campaniei Adevărului, care prezintă o imagine duplicitară a 
marilor companii de tutun, tinerii văd acum antifumatul ca 
un act de răzvrătire. 

Campania Adevărul are legătură nu cu luarea deciziilor 
la nivel raţional, ci cu rebeliunea. Și i-a făcut pe tineri să le 

pese într-o asemenea măsură încât au trecut la fapte. În acest 
caz, să facă ceva a însemnat să nu mai facă nimic. 


Abuzul semantic 
și puterea asocierilor 


Până acum am vorbit despre ceea ce corespunde așteptă- 
rilor pe care le-aţi putea avea de la un capitol despre emoţii — 
emoții complexe și fundamentale precum empatia (Rokia) și 
furia (Adevărul). Totuși, întrebarea fundamentală a acestui 
capitol este chiar mai simplă: cum îi putem determina pe 
oameni să le pese de mesajele noastre? Vestea bună este că nu 
trebuie să creăm emoţii acolo unde acestea lipsesc cu desă- 
vârșire, pentru a-i face pe ceilalţi sensibili la ideile noastre. De 
fapt, multe idei apelează la un soi de strategie de asociere cu 
emoții preexistente. 

Analizați următoarea propoziție dintr-un comentariu de 
film: „Rashomon poate fi interpretat ca o prelungire cinema- 
tografică a teoriei relativităţii a lui Einstein.“ Rashomon este 
un film clasic din 1950, realizat de regizorul japonez Akira 
Kurosawa. 

În film, patru personaje diferite descriu același eveni- 
ment — o crimă și un viol — din punctul de vedere propriu. 
Filmul se desfășoară într-o serie de secvente din trecut, pe 
măsură ce fiecare dintre personaje relatează propria versi- 
une a evenimentelor. Numai că povestirile personajelor sunt 
subiective și contradictorii. În plus, la sfârșitul filmului, 
spectatorul rămâne pierdut în incertitudine cu privire la 
cursul real al evenimentelor. Filmul ridică întrebări despre 
existența adevărului absolut sau, cel puțin, despre capaci- 
tatea noastră de a-l descoperi. 

În citatul de mai sus, comentatorul filmului compară 
„adevărul relativ“ din Rashomon cu teoria relativității a lui 
Einstein. Totuși, teoria relativităţii a lui Einstein nu are sensul 
de „totul este relativ“. De fapt, sensul teoriei este total opus. 
Teoria urmărește să explice legile fizicii, care sunt aceleași 

indiferent de context. Din punctul de vedere al lui Einstein, 
lucrurile nu par impredictibile, ci surprinzător de ordonate. 

De ce criticul a stabilit o relaţie între Rashomon și relativi- 
tate? Referirea criticului nu pare să apeleze la autoritatea lui 
Einstein, ci doar stabilește că Rashomon este „echivalentul“ 
cinematografic al teoriei lui Einstein. Analogia urmărește 
să creeze un sentiment de înfiorare: vizionarea filmului 
Rashomon — sugerează analogia — ne va revela un adevăr 
profund. 

Teoria relativităţii a fost împrumutată cu scop asociativ 
pentru că adaugă filmului o aură de rezonanță emoțională — 
profunzime și uimire. Comentariul de mai sus al filmului 
este doar un exemplu din miile posibile. „Relativitatea“ 
devine, dintr-un anumit punct de vedere, o pată de culoare 
dintr-o paletă întreagă de idei. Dacă doriți să stârniţi uimire, 
nu trebuie decât să aplicaţi puţină „relativitate“ pe pensulă. 
Aceeași paletă de culori cuprinde și alţi termeni științifici 
precum „principiul incertitudinii“, „teoria haosului“ sau 
„saltul cuantic“ în mecanica cuantică. 

În 1929, Einstein a protestat că „filozofii se joacă cu acest 
cuvânt asemenea copiilor cu păpușile... Nu înseamnă că 
totul în această viață este relativ.” Spre mâhnirea lui Einstein, 
numărul celor care s-au aruncat în speculaţii referitoare la 
rezonanţa „relativităţii“ a început să depășească numărul 
celor care au încercat să înțeleagă relativitatea. 


Când anumiţi termeni fac obiectul unor asocieri repetate — 
uneori cu precizie, alteori cu prea mare ușurință — efectul se 
remarcă prin erodarea sensului termenilor și a conceptelor. 
Dacă toată lumea ar picta cu verde deschis, nici nu am mai re- 
marca această culoare. Cercetările realizate la Stanford și Yale 
arată că procesul de exploatare a termenilor și conceptelor în 
scopul asocierilor emoționale este o trăsătură obișnuită a co- 
municării. Oamenii tind să exploateze în mod exagerat orice 
idee sau concept care are un caracter emoțional. Cercetarea a 
denumit această exploatare în exces „abuz semantic”. 

Să analizăm un exemplu neștiinţific: cuvântul „unic“. 
„Unic“ avea sensul de „deosebit“. „Unic“ însemna „special“. 

Cercetătorii au utilizat o bază de date pentru a examina 
fiecare articol din cele mai vândute 50 de ziare din Statele 
Unite, pe o perioadă de 20 de ani. În acest răstimp, procentul 
articolelor în care un anumit lucru era descris ca fiind „unic“ 
a crescut cu 73%. Concluzia este că fie au apărut mai multe 
lucruri unice în lumea de astăzi, fie „standardele unicităţii” 
s-au perimat. 

Poate că unii sceptici, reflectând la aspiratoarele sofisti- 
cate de acum sau la Paris Hilton vor protesta spunând că 
„chiar există foarte multe lucruri unice în lumea de astăzi“, 
Interesant este că pe măsură ce cuvântul „unic“ câștiga teren, 
cuvântul „neobișnuit“ pierdea din popularitate. În 1985, în- 
tâlneai de două ori mai des cuvântul „neobișnuit“ decât 
cuvântul „unic“. Până în 2005, cele două cuvinte au ajuns să 
fie folosite în proporţii egale. Lucrurile unice ar trebui să fie 
o subcategorie a lucrurilor neobișnuite — un lucru unic 
(adică fără asemănare) are un caracter neobișnuit în cel mai 
înalt grad. Deducem că, dacă ar exista mai multe lucruri 
unice în prezent, ar trebui să vedem în egală măsură mai 
multe lucruri „neobișnuite“. Faptul că lucrurile neobișnuite 
devin din ce în ce mai obișnuite ne face să credem că numă- 
rul din ce în ce mai mare al lucrurilor unice nu reprezintă 
altceva decât un caz de abuz semantic. Am extins sensul lui 
„neobișnuit“ la cuvântul „unic“. 

Unde e deci locul emotiilor în conceptul „relativității“ și 
al „unicităţii“? Răspunsul este următorul: cel mai simplu 
mod de a sensibiliza oamenii este stabilirea unei relaţii de 
asociere între un lucru de care nu le pasă încă și unul de care 
le pasă deja. Cu toții punem în practică în mod natural 
tactica asocierii. Însă „relativitatea“ și „unicitatea“ ne învață 
că recurgând la asocieri putem abuza de culori. În timp, aso- 
cierile sunt utilizate în exces și își pierd din valoare; oamenii 
ajung să spună: „Acesta este într-adevăr ceva unic“. 

Superlativele unei generații (bestial, marfă, mișto) își pierd 
din putere cu timpul, pentru că au fost asociate cu prea multe 

lucruri. Când îți auzi tatăl spunând că ceva este „mișto“, ca- 
racterul de „mișto“ devine brusc neatractiv. Când profesorul 
de economie începe să folosească termenul „frate“, devine 
clar că trebuie să renunti la acest cuvânt din vocabularul tău. 


| Folosirea asocierilor poate fi asemuită cu o competiţie a 
1 armelor. Dacă inamicul construiește o rachetă, tu va trebui 


“să construieşti două. Dacă este „unic“, tu trebuie să devii 
„Superunic“. 

Această competiție a asocierilor emoționale creează pro- 
blerne celor care încearcă să sensibilizeze alți oameni. De 
fapt, după cu vom vedea, competiţia armelor pur și simplu a 
falimentat cuvântul „sportivitate“. 


Lupta cu abuzul semantic: 
cazul „sportivităţii“ 


În ultimul capitol am discutat despre seminarele de antre- 
norat susținute de Jim Thompson, fondatorul organizației 
Positive Coaching, Alliance (PCA) — Alianţa pentru Antre- 
norat Pozitiv. Din 1988, când a fondat PCA, Thompson a 
făcut eforturi imense ca să rezolve o problemă spinoasă. Cum 
poți combate comportamentul negativ asociat adesea cu 
sporturile tinerilor? În lupta cu această dilemă, Thompson a 
fost nevoit să ia în calcul și abuzul semantic. 

Jucătorul de tenis John McEnroe este exemplul ideal al 
lipsei de sportivitate, cunoscut pentru faptul că arunca ra- 
chetele și trântea injurii la adresa oficialilor, Astăzi, în cazul 
multor sporturi pentru tineri, comportamentul lui McEnroe 
n-ar mai ridica nici măcar o sprânceană de uimire. Compor- 
tamentul agresiv a devenit acum o aiitudine obișnuită printre 
sportivi, dar și printre părinți și alți spectatori. Conform 
Alianţei Naţionale pentru Sporturile Tinerilor, aproape 15% 
dintre jocurile sportive pentru tineri s-au soldat cu încăierări 
între părinţi sau antrenori și oficiali, față de doar 5% aseme- 
nea cazuri cu câţiva ani în urmă. 

Cândva, sportivitatea era percepută ca un concept pu- 
ternic în lumea sportului, dar Thompson crede că autoritatea 
de care se bucura s-a deteriorat. „Irofeele pentru sportivitate 
sunt văzute acum ca un premiu de consolare pentru 
perdanţi“, spune el. O femeie i-a spus lui Thompson că an- 
trenorul de baschet de la liceul ei afirmase că, dacă echipa lui 
ar câștiga un trofeu pentru sportivitate, i-ar pedepsi cerân- 
du-le să alerge mai multe ture de teren. Thompson adaugă că 
„există percepția că sportivitatea este premiată mai degrabă 
pentru că nu faci nimic rău: «nu te răstești la oficiali sau nu 
încalci regulile». Însă sportivitatea nu înseamnă doar simplul 
refuz de a avea un comportament impropriu. Trebuie să 
avem așteptări mai ridicate față de participanții la sporturile 
pentru tineri. Din păcate, «să fii un bun sportiv» nu este 
sloganul de care avem nevoie pentru a transforma sporturile 
pentru tineret.” 

Toată lumea se bucură când aude exemple reale de spor: 
tivitate. Thompson folosește exemplul lui Lance Armstrong, 
care a reacționat neașteptat când unul dintre concurenții săi 
principali, Jan Ullrich, a căzut în turul Frantei. În loc să profite 
de noroc pentru a mări distanța de adversar, Armstrong a 
încetinit și a așteptat ca Ullrich să urce din nou pe bicicletă. 
Mai târziu, el a spus că propriul său randament a fost mai 
bun, având ca adversar un mare atlet precum Ullrich. Aceasta 
înseamnă sportivitate. 

Thompson știa că oamenii încă admiră idealurile spor- 
tivității. Părinții doreau ca propriii copii să învețe respectul și 
comportamentul adecvat în lumea sporturilor. Antrenorii 
voiau să fie mentori, nu doar îndrumători victorioși. Copiii 
voiau ca echipele lor să fie respectate de ceilalți. Toate cele trei 
grupuri au avut uneori scăpări și s-au comportat inadecvat. 
Dar Thompson a observat că nevoia și dorința de sportivitate 
au supraviețuit, chiar dacă termenul de „sportivitate“ și-a 
pierdut capacitatea motivaţională de a genera comporta- 
mente pozitive. 

Sensul „sportivităţii“ a fost dus mult prea departe. Ca și 
„relativitatea“, a migrat dincolo de semnificația sa inițială. 

Termenul se referea mai demult la tipul de comportament pe 
care Lance Armstrong l-a avut faţă de Jan Ulrich. Dar, cu 
timpul, termenul a fost forțat pentru a cuprinde comporta- 
mente neimpresionante, necavalerești precum a pierde fără 
vociferări sau a face un meci fără atacuri la adresa arbitrului. 

Thompson și PCA aveau nevoie de un mod diferit de a 
încuraja oamenii, nu doar ca aceștia să evite comportamen- 
tele negative, ci ca să adopte comportamente pozitive. 


Ei au denumit inițiativa Respect pentru joc. Oamenii sunt 
sensibili la sporturi și le pasă de felul în care decurge jocul în 
sine. Este o modalitate de a transmite mesajul că Jocul și in- 
tegritatea sa sunt mai importante decât participanţii la joc. 
„Respectul pentru joc“ este un fel de patriotism față de spor- 
turi. Asta înseamnă că sportivul este dator să-și respecte 
propriul sport. Armstrong nu a fost un „sportiv onorabil“, ci a 
manifestat respect pentru joc. Respectul pentru joc poate 
funcționa și în cazul altor persoane decât cele participante la 
jocuri sportive, reamintind tuturor că sportul este o instituție 
civică. Este rușinos, ba chiar dezonorant să arunci cii noroi 
într-o instituţie. j 

Există vreo dovadă că respectul pentru joc are efectul 
scontat? Analizați datele adunate de liga de baschet din 
Dallas, Texas: „În sezonul de baschet din 2002, media faultu- 
rilor tehnice a fost de unul la 15 meciuri. De atunci, am orga- 
nizat șase seminare de antrenorat cu dublu obiectiv. În 
sezonul de baschet din 2004, media a ajuns la un fault tehnic 
la 52 de meciuri“. Liga de baseball din California de Nord a 
constatat că în urma cursului de antrenorat pozitiv, numărul 
celor care au fost scoși din joc din cauza comportamentului 
neadecvat a fost redus semnificativ (cu 90%)!). Aspectul moral 
al echipei s-a îmbunătățit atât de mult încât numărul ju- 
cătorilor care s-au înscris în ligă a crescut cu 20 de procente. 
Singura nemulțumire rămasă a fost că terenurile de joc au 
devenit insuficiente. 

Thompson vrea să schimbe nu doar cultura sportului în 
rândul tinerilor, ci cultura tuturor sporturilor: „Am un vis în 

care urmăresc Campionatul Mondial și un antrenor se 
năpustește pe teren pentru a mustra un arbitru cu a cărui de- 
cizie nu este de acord. La postul naţional de televiziune, Bob 
Costas spune: «Este extrem de regretabil că antrenorul a 
dovedit atâta lipsă de respect faţă de jocul de baseball».“ (Ca 
un amănunt secundar, merită remarcat faptul că această vi- 
ziune este extrem de concretă.) 

Sporturile pentru tineret încă nu au fost purificate de ati- 
tudinile nepoliticoase, dar Thompson a adus schimbări 
oriunde și-a făcut simțită prezenţa și, prin respectul pentru 
joc, a reușit să evite abuzul semantic și să imprime oamenilor 
o idee care să-i determine să le pese. 

Lecţia pentru noi este că, dacă vrem să sensibilizărn oame- 
nii, trebuie să facem referire la lucruri față de care manifestă 
interes. Însă, când toată lumea face referire la același lucru, 
cursa înarmărilor ia startul. Pentru a o evita, trebuie să ne 
mutăm pe un alt teren, așă cum a făcut Thompson, sau să 
găsim asocieri care dau un caracter distinct ideilor noastre. 


Captivarea interesului personal 


Căutăm modalităţi prin care putem determina oamenii să 
fie interesaţi de ideile noastre — să-i facem sensibili la situația 
fetiţei africane Rokia, la fumat, la caritate sau sportivitate. 
Câștigăm sensibilitatea oamenilor apelând la lucruri care sunt 
importante pentru ei. 

Ce-i interesează pe oameni? Până acum am vorbit despre 
asocieri, dar există un răspuns mai direct decât atât. De fapt, 
ar putea fi cel mai clar răspuns dintre toate. Ce-i interesează 
pe oameni? Ei înșiși. N-ar trebui să fie deloc o surpriză faptul 
că unul din modurile în care îi putem sensibiliza pe oameni 
este prin a le stârni interesul față de propria persoană. 

În 1925, John Caples a primit sarcina de a inventa un titlu 
pentru o reclamă care promova cursul de muzică oferit de 
Scoala Americană de Muzică. Caples nu avea nicio experiență 
în publicitate, dar era un original. S-a așezat la mașina de 

scris și tastat cel mai cunoscut titlu din istoria publicității 
tipărite: „Au râs când m-am așezat la pian... până când am 
început să cânt!“ 

Aceasta este o poveste clasică spusă în treisprezece cu- 
vinte. Oamenii râdeau de el! Iar el le-a închis gura cântând! 
(Titlul este suficient de captivant ca să ne facă să uităm de 
reacțiile de bun-simț precum „Hm, de ce ar râde lumea de 
cineva care se așază la pian? Când ați râs ultima oară de 
cineva care s-a așezat la pian?) 

Titlul a avut un succes așa de mare la vânzarea cursurilor 
prin corespondenţă încât continuă să fie imitat de autorii de 
reclame zeci de ani mai târziu. După 60 de ani, titlul următor 
a crescut vânzările cu 26 procente faţă de anul anterior: 
„Soțul meu a râs când am comandat covorul prin poștă, dar 
când am economisit 50%...“ (Editorul nostru a respins 
următorul subtitlu al acestei cărți: „Au râs când am scris 
cartea, dar când s-au trezit într-o cadă plină cu gheaţă...”) 

Caples a ajutat la dezvoltarea publicităţii la comenzile prin 
poștă și a fost precursorul comerțului informatic modern. În 
publicitatea la comenzile prin poștă, spre deosebire de alte 
forme de publicitate, autorii de reclame știu exact cât de efi- 
cientă este o reclamă. Să zicem că avem o reclamă pentru 
„ghid de analiză fundamentală“ într-un ziar sau o revistă. 
Dacă vreți să comandati un ghid de analiză fundamentală, 
veţi trimite un cec la adresa specificată în reclamă. Dar fiecare 
versiune a unei reclame are o adresă ușor diferită, astfel că 
atunci când comanda dumneavoastră ajunge la adresa 
respectivă, vânzătorul va ști exact care dintre reclame a avut 
efect. Să comparăm reclamele prin poștă cu un produs clasic 
de consum precum Crest. De ce ar cumpăra cineva un flacon 
de Crest?* Pentru că a vizionat reclama la televizor? Sau 
pentru că a fost un preț promoțional? Sau a atras noul ambalaj 
deosebit? Sau pentru că mama a cumpărat întotdeauna Crest? 


* Crest este denumirea unei paste de dinţi, produsă de Procter & 
Gamble. (N.r.) 

Sau pentru că era singura marcă disponibilă în acea zi? Vân- 
zătorilor le este surprinzător de greu să-și dea seama de ade- 
văratele motive. 

Publicitatea prin poștă este ca un laborator de evaluare a 
stimulilor motivaționali, datorită faptului că este foarte trans- 
parentă. Ce îi determină pe oameni să fie interesaţi? Întrebati 
un autor de reclame prin poștă. John Caples este adesea 
considerat cel mai mare autor de reclame din toate timpurile. 
El spune: „În primul și în primul rând, încercaţi să atingeți 
corzile interesului fată de propria persoană în fiecare titlu pe 
care îl compuneți. Titlul trebue să sugereze cititorilor că este 
vorba despre ceva ce își doresc. Această regulă este funda- 
mentală. Și totuși, este încălcată în fiecare zi de mulţi autori 
derecdlame”. 

Reclamele lui Caples rezervă un loc interesului fiecăruia 
față de binele propriu, promițând beneficii uriașe la costuri 
infime: 


e Puteţi râde în nas dificultăţilor financiare dacă urmati 
acest plan simplu 

e Doar 5 zile ca să vă construiesc o personalitate mag- 
netică... Lăsaţi-mă să vă dovedesc — Gratis 

e Secretul de a fi mai înalt 

e Cum vă puteţi îmbunătăți memoria într-o singură seară 

+ Pensionaţi-vă la 55 de ani 


Caples spune că firmele pun accentul mai mult pe carac- 
teristici decât pe beneficii. „Cel mai frecvent motiv pentru 
care reclamele nu au succes îl reprezintă creatorii de reclame 
care sunt atât de plini de realizările lor (Cea mai bună să- 
mânţă din lume!) că uită să ne spună de ce ar trebui să 
cumpărăm noi produsul respectiv (Cel mai bun gazon din 
lume!)“. O maximă veche din lumea publicității spune că 
trebuie să scoţi în evidență beneficiul beneficiului. Cu alte cu- 
vinte, oamenii nu cumpără burghie de 14 țoli, ci găuri de 1⁄4 
țoli ca să-și atârne fotografiile cu copiii lor. 

Senzaţia pe care o avem când aruncăm o privire către 
creația lui Caples nu este prea confortabilă: multe dintre 
reclamele lui sunt dubioase. Amăgitoare. Producătorii Trusei 
pentru personalitate magnetică pot trăi fără probleme de 
conștiință, însă cei mai mulți dintre noi aspiră la o relaţie 
funcțională cu adevărul. 

Prin urmare, ce elemente care nu sunt caracteristice publi- 
cităţii și de o calitate bună putem prelua din tehnicile lui 
Caples? O primă lecţie ne îndeamnă să nu trecem cu vederea 
interesul oamenilor față de propria persoană. Jerry Weissman, 
fost producător de televiziune și scenarist care acum ţine 
cursuri pentru cei cu funcție de conducere despre modul în 
care să-și țină discursurile, susține că nu trebuie să dansăm în 
jurul apelului la interesul față de propria persoană. El spune 
că WIIFY — „what's in it for you“ (ce ai de câștigat personal), 
pronunțat whiff-y — ar trebui să fie aspectul central al oricărui 
discurs. 

Weissman a constatat că unele persoane nu primesc cu 
dragă inimă ideea prezentării explicite a beneficiilor perso- 
nale ale ascultătorilor. 

„Dar publicul meu nu este prost“, redă el afirmațiile celor 
care sunt împotriva ideii de prezentare explicită. „S-ar putea 
să se simtă chiar jignit dacă le prezint eu însumi beneficiile 
direct!“ Totuși, în cazul unui public neatent, transmiterea ex- 
plicită a mesajului ascuns poate avea efect: „Chiar dacă le ia 
doar câteva secunde să stabilească relația dintre trăsăturile 
pe care le descrii și beneticiul implicit pentru ei, până când să 
prindă ideea tu vei fi trecut deja la expunerea următoare, iar 
ei probabil nu vor mai avea suficient timp ca să înțeleagă 
complet beneficiile... sau expunerea următoare.“ 

Profesorii sunt deja obișnuiți cu refrenul elevilor: „Cum 
vom putea folosi vreodată acest lucru?“ Cu alte cuvinte, ce 
am de câștigat? Dacă WIIFY ar fi că algebra îi ajută pe elevi 
să joace mai bine jocurile video, oare ar ezita vreun profesor 
să le spună acest lucru? Se îndoiește vreun profesor că elevii 
ar fi mai atenţi? 

Dacă aveţi de partea voastră interesul auditoriului pentru 
binele personal, nu-l îngropaţi. Nu vorbiţi pe lângă subiect. 
Chiar și micile șiretlicuri pot schimba lucrurile. Este impor- 
tant, spune Caples, să vizați permanent interesul personal al 
celor de față: „Nu spuneţi «Oamenii se bucură de un 
sentiment de siguranță când folosesc anvelopele Goodyear», 
spuneți «Vă veți bucura de un sentiment de siguranță când 
veți folosi anvelopele Goodyear.»” 

Bineînţeles că există moduri mai puţin neplăcute și fățișe 
de a stârni interesul pentru binele propriu decât cele promo- 
vate prin reclamele la produse comandate prin poștă. Pentru 
a le examina, vom începe cu un studiu puţin bizar, realizat în 
orașul lempe, Arizona. 


Televiziunea prin cablu din Tempe 


În 1982, un grup de psihologi a realizat un studiu despre 
persuasiune cu un grup de localnici ai orașului Tempe, Ari- 
zona. Localnicii au fost vizitaţi de studenţi voluntari care 
le-au cerut să completeze niște chestionare pentru un proiect 
educațional. 

Pe atunci, televiziunea prin cablu de-abia începuse să 
apară și cei mai mulți oameni încă nu se familiarizaseră cu 
ea. Studiul își propunea să compare reușita a două strategii 
diferite de instruire a localnicilor în legătură cu beneficiile 
televiziunii prin cablu. 

Unui grup i s-au prezentat câteva motive pentru care me- 
rita să aibă televiziune prin cablu: 


CATV va oferi abonaților mai multe servicii de infor- 
mare și petrecere a timpului liber. Folosite corect, aceste 
servicii permit planificarea din timp a evenimentelor 
oferite. În locul cheltuirii banilor pentru babysitter și 
benzină și a enervării ce însoțește ieșirea în oraș, se poate 
petrece mai mult timp acasă, cu familia, singuri sau cu 
prietenii. 

Al doilea grup a trebuit să se imagineze într-un scenariu 
detaliat: 


Imaginați-vă câteva clipe modul în care vă va oferi 
CATV o serie servicii de informare și petrecere a timpului 
liber. Dacă le veți folosi într-un mod adecvat, aceste 
servicii vă vor permite să vă planificaţi din timp eveni- 
mentele pe care doriți să le vizionati. Gândiţi-vă cum, în 
loc să dați bani pe babysitter și benzină și să vă enervați 
ieșind în oraș, veți putea petrece timpul liber acasă, cu 
familia, singuri sau cu prietenii. 


Unii dintre cititori au spus că, la o primă lectură, nu au 
constatat nicio diferenţă între cele două texte. Diferenţa este 
subtilă, Recitiţi textele și numărați de câte ori se fac referiri 
la persoana a doua în fiecare dintre texte. Într-un fel, stadiul 
a fost o versiune mai elaborată a recomandării lui Caples 
de a evita să vorbim despre beneficii abstracte („Oamenii se 
bucură de un sentiment de siguranţă când folosesc anvelo- 
pele Goodyear“) și de a ne concentra pe beneficiile perso- 
nale (Voi vă veți bucura de un sentiment de siguranță când 
veți folosi anvelopele Goodyear”). În studiul din Arizona 
s-a făcut încă un pas înainte. Localnicilor li s-a cerut să vi- 
zualizeze sentimentul de siguranță de care s-ar bucura 
folosind anvelopele Goodyear. 

Participanții au completat un chestionar distribuit de stu- 
denți și le-au spus la revedere. Credeau că proiectul de cer- 
cetare se terminase, dar cercetătorii mai aveau încă o etapă 
de finalizat. La o lună după realizarea anchetei, televiziunea 
prin cablu și-a făcut apariția în Tempe. Compania de cablu 
locală a contactat localnicii pentru abonamente. Cercetătorii 
de la universitate au reușit să obțină datele despre abonați de 
la această companie și au analizat care dintre participanți s-a 
abonat și care nu. 

Participanții care au primit informaţii despre televiziunea 
prin cablu s-au abonat în proporţie de 20%, aproximativ la 
fel ca restul cartierului. Cei care s-au imaginat ca abonaţi s-au 

abonat în proporție de 47%. La publicare, raportul de cerce- 
tare se intitula „Imaginaţia naște realitatea?“ Răspunsul este 
afirmativ. 


În comparaţie cu reclamele tipice prin poștă, textul „ima- 
ginează-ți cum este să ai televiziune prin cablu“ reprezintă o 
tehnică mult mai subtilă de a stârni interesul personal. Merită 
remarcat faptul că beneficiile oferite nu sunt fantastice în stil 
caplescian. Mesajul-cheie este că poți evita neplăcerile ieşi- 
tului din casă (!) abonându-te la televiziunea prin cablu. 
Într-adevăr, simpla aflare a beneficiilor, la modul abstract, nu 
este suficientă pentru a convinge mai multe persoane să se 
aboneze. Însă atunci când oamenii s-au perceput ca fiind 
protagoniștii scenariului — Parcă mă văd vizionând un film bun 
acasă, alături de soțior; în plus, pot să mă ridic și să verific ce fac 
copiii în camera lor oricând vreau... și dacă mă gândesc la toți banii 
pentru babysitter pe care î-aș economisi!— interesul faţă de pro- 
dus a crescut simțitor. 

Această constatare poate indica faptul că oamenii sunt 
sensibilizați mai degrabă de gradul înalt de tangibilitate a 
beneficiilor decât de mărimea lor. Nu este nevoie să promi- 
teți dobândirea de bogății, senzualitate și personalitate ca- 
rismatică. S-ar putea dovedi suficient să promiteți beneficii 
rezonabile pe care oamenii și le pot imagina ușor. 

Imaginaţi-vă că Salvaţi Copiii ar încorpora această idee în 
mesajele sale în vederea obținerii de sponsorizări. În prezent, 
mesajul este următorul: „O puteți sponsoriza pe Rokia, o 
fetiță din Mali, cu 30 de dolari pe lună“ — un mesaj care deja 
a avut succes. Dar dacă mesajul ar fi îmbunătățit? „Imagina- 
ți-vă ca sponsor al Rokiei, o fetiță din Mali. Aveti o fotografie 
cu ea pe biroul de la serviciu, alături de fotografiile copiilor 
dumneavoastră. În ultimul an, ați corespondat de trei ori și 
știți din scrisorile ei că îi place să citească și că fratele mai mic 
o sâcâie de multe ori. Este entuziasmată că anul viitor se va 
înscrie în echipa de fotbal.“ Acest mesaj este într-adevăr 
puternic (și nu este stupid). 

Maslow 


Interesul personal nu este singura fațetă a strategiei, în 
special dacă definim „interesul personal“ cu îngustime, cum 
facem adesea, în termeni de bunăstare și siguranță. Dacă în 
interesul personal ar consta totul, nimeni nu ar mai fi acum 
în armată. Există lucruri de care oamenilor le pasă și care nu _ 
ar apărea niciodată în reclamele lui Caples. 


In 1954, psihologul Abraham Maslow a etectuat o cerce- 
tare de natură psihologică pentru a afla ce anume îi mo- 
tivează pe oameni. A redus volume întregi de cercetări 
existente la o listă scurtă de nevoi și dorințe pe care oamenii 
încearcă să le împlinească: 


e Transcendenţa: a-i ajuta pe alții să-și atingă potenţialul 

e Autorealizarea: realizarea propriului potenţial; realiza- 
rea de sine, experienţele elevate 

e Estetica: simetrie, ordine, frumusețe, echilibru 

e Învăţarea: cunoașterea, înțelegerea, relațiile mentale 

e Respectul: realizarea, competenţa, recunoașterea, inde- 
pendența, statutul 

e Apartenența: iubire, familie, prieteni, afecțiune 

e Siguranţa: protecția, securitatea, stabilitatea 

e Necesităţi fizice: foame, sete, confort fizic 


Probabil vă amintiţi de lista sub formă de piramidă a lui 
Maslow, cunoscută și sub denumirea de ierarhia nevoilor 
după Maslow. Lista de nevoi a lui Maslow este rezultatul _ 
unei analize extrem de profunde, dar Maslow a greșit când a 
descris-o ca fiind o „ierarhie“. E] a perceput ierarhia ca fiind 
o scară pe care trebuie să o urci pas cu pas, de la bază spre 
vârf. Nu am putea simți că ne bucurăm de respect până când 
nu ne-am satisface nevoia de siguranţă. Nu am putea în- 
deplini nevoile estetice fără să fi ținut cont de cele fizice. (În 
lumea lui Maslow nu există artiști muritori de foame.) 

Cercetări ulterioare sugerează că natura ierarhică a teoriei 
lui Maslow este falsă, pentru că oamenii urmăresc toate aceste 
nevoi oarecum simultan. Este indiscutabil că cei mai mulţi 
oameni care suferă de foame ar prefera mâncarea transcenden- 
tei, dar toate cele situate între nevoile fizice și transcendere se 
suprapun într-o măsură considerabilă. 

Când se referă la „interes personal“, oamenii invocă de 
obicei straturile nevoilor fizice, de siguranţă și respect. Une- 
ori, apartenenţa este recunoscută dacă vorbitorul este foarte 
sensibil. Puţini comercianţi sau directori se aventurează 
dincolo de aceste categorii. Chiar și mesaje care par să se 
încadreze în categoria estetică se referă de fapt, de multe ori 
sub formă deghizată, la respect (de exemplu, o reclamă la o 
mașină de lux). 

Ar putea exista un motiv foarte bun pentru care oamenii 
se concentrează asupra acestor categorii. Poate acestea sunt 
într-adevăr cele care contează. Restul — autorealizare, trans- 
cendenţă și altele — par puțin academice. Cercetări recente 
au investigat acest aspect și au ajutat la identificarea acelor 
categorii enunțate de Maslow care sensibilizează oamenii. 


Imaginaţi-vă că o companie oferă angajaţilor o primă de 
1000 de dolari dacă ating anumite performanțe. Există trei 
moduri diferite de a prezenta angajaţilor o primă: 


1. Gândiţi-vă ce înseamnă 1 000 de dolari: un avans pentru 
o mașină nouă sau redecorarea casei la care visați de 
mult timp încoace. 

2. Gândiţi-vă la siguranța mai mare pe care o oferă 1 000 
de dolari în plus în contul bancar pentru zilele negre. 
3. Gândiţi-vă ce înseamnă 1 000 de dolari: compania vă 
recunoaște meritele în cadrul performanței generale. 

Compania nu oferă bani degeaba. 


Cei rugați să aleagă textul care li se potrivește cel mai 
mult au ales în mare majoritate textul nr. 3. S-au simţit bine 
pentru respectul care le-a fost acordat; cât despre textele nr. 1 

și 2, nu este evident oricum că 1 000 de dolari pot fi cheltuiţi 
sau economisiți? Cei mai mulți dintre noi nu întâmpină 
probleme în a-și imagina pe ce ar cheltui 1 000 de dolari. 
(Este mai puţin obișnuit să întâlneşti oameni cărora le-ar 
plăcea să se imagineze economisind bani.) 

Am avut totuși parte de o surpriză: când li s-a cerut să 
aleagă textul cel mai potrivit pentru alte persoane (nu pentru 
ei înșiși), subiecţii au ales textul nr. 1 (cel mai potrivit), urmat 
de textul nr. 2. Mai exact, noi suntem motivaţi de respect, dar 
alții sunt motivaţi de achitarea unui avans sau a unor rate. 
Acest fapt spune aproape totul despre modul de structurare 
a stimulentelor oferite de majoritatea organizaţiilor mari. 

Mai puteți analiza o altă versiune a aceleiași sarcini. Să 
presupunem că încercați să convingeti pe cineva să se mute 
pe un alt post, într-un departament care este crucial pentru 
succesul companiei. lată trei posibile tipuri de argumente 
pentru noul post: 


1. Gândește-te la câtă siguranţă îţi va aduce noul post. 
Este atât de important și compania va avea întotdeauna 
nevoie de cineva în această poziţie. 

2. Gândește-te la vizibilitatea pe care ţi-o oferă acest post. 
Fiind o funcție importantă, foarte mulți oameni îți vor 
vedea performanţele. 

3. Gândește-te la cât de apreciat te vei simți lucrând într-o 
poziție atât de importantă. Postul acesta îţi oferă o 
șansă unică de a învăța cum funcționează cu adevărat 
compania. 


Prăpastia dintre noi și ceilalți se adâncește din nou. Cei mai 
mulți subiecți au considerat că cel mai mult i-ar motiva textul 
nr. 3. Aceiași subiecți au apreciat că ceilalți s-ar simți foarte 
motivaţi în cazul textelor nr. 1 (siguranţă) și nr. 2 (respect). 

Altfel spus, mulţi dintre noi cred că ceilalți trăiesc undeva 
la baza piramidei lui Maslow; poate că noi avem un aparta- 
ment la ultimul etaj, dar ceilalți locuiesc la etajele inferioare. 
Dacă petrecem prea mult timp la nivelurile inferioare ale 

ierarhiei lui Maslow, riscăm să pierdem ocazii de a-i motiva 
pe ceilalți. Asta nu înseamnă că „nivelurile de la bază“ — sau 
nevoile fizice, mai tangibile, pentru a evita metafora ierarhiei 
— nu pot motiva; bineînțeles că sunt motivante. Tuturor ne 
place să primim prime, să știm că locul nostru de muncă este 
sigur și că ni se potrivește. Însă dacă ne concentrăm exclusiv 
pe aceste necesități, vom uita de șansa de a exploata moti- 
vații mai profunde. 

Un exemplu excelent de aducere în prim-plan a moti- 
vațiilor mai profunde este cel al unui fost militar din armata 
americană — nu un comandant, ci un simplu șef de sală la o 
cantină militară. 


Un prânz bun în Irak 


Mâncarea în armată este exact cum vă așteptați: neintere- 
santă, răsfiartă și preparată în cantități industriale. Garniturile 
nu sunt presărate cu frunzulițe de pătrunjel. Cantinele militare 
sunt fabrici de calorii, alimentând trupele cu combustibilul de 
care au nevoie pentru a-și îndeplini misiunile. Există un vechi 
proverb în armată care spune: „Armata nu poate lupta cu sto- 
macul gol“. 

Popota militară Pegasus, situată la ieșirea din aeroportul 
din Bagdad, și-a construit o reputaţie neobișnuită. La Pegasus, 
mușchiul de vacă este preparat fără cusur. Platoul cu fructe 
este un asortiment frumos de pepene galben, kiwi și struguri. 
Se spune chiar că soldaţii vin cu mașina din Zona verde (o 
zonă americanizată binecunoscută și protejată din Bagdad) 
pe șoseaua cea mai periculoasă din Irak numai ca să ia o 
gustare. 

Floyd Lee, bărbatul care se ocupă de Pegasus, s-a pen- 
sionat după o carieră de bucătar în marină și armată, când a 
început războiul din Irak și a venit de la pensie ca să ocupe 
acest post. „Bunul Dumnezeu mi-a oferit o a doua șansă să 
hrănesc soldaţii“, a spus el. „Am așteptat o viaţă întreagă 
acest loc de muncă și iată-mă în Bagdad“. 

Lee știe prea bine că viața de soldat e destul de dificilă. De 
multe ori, soldaţii muncesc 18 ore pe zi, șapte zile pe săptă- 
mână. În Bagdad ești oricând în pericol. Lee vrea ca Pegasus 
să fie o oază de liniște în această lume tensionată. Știe foarte 
bine ce misiune are: „După cum cred eu, nu sunt responsabil 
doar de mâncare; răspund și de moral.“ 

Gândiţi-vă la această afirmaţie: Răspund de moral. Pe scara 
ierarhică a lui Maslow, Lee se află la nivelul transcendenţei. 

Această viziune se manifestă în sute de acțiuni mici înde- 
plinite de personalul lui Lee în fiecare zi. La Pegasus, pereții 
albi ai cantinei tipice au fost acoperiţi cu postere din lumea 
sportului. Au fost aplicate ornamente aurii pe ferestre, iar 
fețele de masă au fost împodobite cu ciucuri. Luminile fluo- 
rescente cu nuanţe dure au fost înlocuite cu ventilatoare de 
tavan cu becuri plăcute. Chelnerii poartă șepci albe. 

Un lucru remarcabil legat de reputaţia cantinei Pegasus 
pentru mâncare excelentă este că aici se folosesc exact ace- 
leași alimente prime pe care le au la dispoziţie și ceilalți. 

Pegasus servește același meniu de armată, pentru 21 de 
zile, ca și celelalte cantine. Alimentele provin de la aceiași 
furnizori, dar atitudinea schimbă totul. Bucătarul-șef sor- 
tează fructele, îndepărtează strugurii stricați, alege cele mai 
bune părți din pepenele galben și kiwi, pentru a pregăti o 
salată de fructe perfectă. La cină, desertul cuprinde cinci 
feluri de plăcintă și trei feluri de prăjitură. Friptura de vacă 
de duminică este marinată timp de două zile întregi. Condi- 
mentele pentru aromatizarea gustărilor sunt comandate de 
către un bucătar din New Orleans, care le primește prin 
poștă în Irak. Un maestru cofetar folosește termeni precum 
„incitant și senzual“ pentru a descrie prăjitura cu căpșuni, 
două adjective care nu au mai fost folosite în alimentația din 
armată. 

Lee a realizat că a servi mâncare este o meserie, dar că 
îmbunătăţirea moralului este o misiune. Pentru a îmbunătăţi 
moralul, este nevoie de creativitate, experienţă și autoritate, 
pe când pentru a servi mâncare nu este nevoie decât de un 
polonic. 


EMOTIONAL 219 


Unul dintre soldații care fac naveta la Pegasus pentru cina 
de duminică afirmă: „Imediat cum intri aici, uiţi că te afli în 
Irak”. Lee s-a orientat către categoriile uitate ale lui Maslow: 
nevoile estetice, de învăţare și de transcendenţă. Redefinind 
misiunea cantinei militare, el și-a inspirat colegii să creeze o 
oază într-un deșert. 


Mașina de popcorn și științele politice 


Până și John Caples, autorul de reclame prin poștă, re- 
cunoaște că există motivații care depășesc aria limitată a 
interesului personal. El a relatat o poveste a unui comerciant 
care promova un nou film cu rol de instruire privind sigu- 
ranța în caz de incendiu, care fusese creat pentru a ușura 
munca pompierilor. Comerciantul învățase că orice consu- 
mator are trei puncte slabe: sexul, lăcomia și frica. 

Instinctul i-a dictat comerciantului că lăcomia ar fi cea 
mai potrivită în această situaţie. El a venit cu două idei de 
cadouri promoţionale care i-ar putea convinge pe pompieri 
să vadă filmul. A început să sune la unităţile locale pentru a 
afla care ar fi cel mai atrăgător cadou. Când suna, descria pe 
scurt noul film și întreba: „Doriţi să vizionaţi un film pentru 
programele dumneavoastră educaționale, pe care să-l cum- 
părați ulterior?“ A primit de la toți același răspuns plin de 
entuziasm: „Da!“ 


A doua întrebare testa două strategii care ținteau lăcomia: 
„Pompierii din unitatea dumneavoastră ar prefera o ma- 
șină electrică de făcut popcorn sau un set de cuțite de bucătă- 
rie în semn de mulțumire pentru că aţi vizionat filmul?“ 
Primele două apeluri au oferit răspunsuri definitive la 
această întrebare: „Credeţi cumva că am folosi programul de 
siguranță în caz de incendiu numai ca să primim o neno- 
rocită de mașină de făcut floricele de porumb?!“ 
Comerciantul a încetat să mai întrebe de cadouri. 


c 


n i 

Astfel, în unele situații interesul personal îi sensibilizează 
pe oameni, în altele le provoacă o atitudine de respingere. Ce 
ne facem acum? 

Misterul devine și mai de nepătruns în lumea politică. 
După înţelepciunea tradițională, votantii sunt întruchiparea 
interesului pentru binele personal. Dacă pe masă se aruncă o 
propunere de creștere a impozitelor pe veniturile cele mai 
mari, ne putem aștepta ca bogatii să voteze împotrivă și restul 
pentru. De fapt, această înțelepciune tradițională s-a dovedit 
a fi falsă. Nu există prea multe dovezi că opinia publică poate 
fi anticipată luându-se în calcul doar ponderea interesului 
personal. În 1998, Donald Kinder, un profesor de științe poli- 
tice de la Universitatea din Michigan, a scris un studiu cu 
mare impact, care a analizat toate cercetările din acest dome- 
niu. El a considerat că efectele interesului personal asupra 
opiniei politice sunt nesemnificative. Nesemnificative! 
Kinder scrie: 


Când sunt puși în fața unor acțiuni pozitive, ameri- 
canii albi și negri își formează opiniile fără să calculeze 
dezavantajele sau beneficiile pentru propria persoană. 
Șomerii nu aderă cu toţii la politicile care urmăresc ate- 
nuarea neajunsurilor economice. Cei fără asigurare 
medicală nu susțin mai mult asigurările de sănătate ofe- 
rite de guvern decât cei care au deja asigurare completă. 
Părinții copiilor din școlile publice nu tind să susțină mai 

nult sprijinul guvernului pentru învățământ decât ceilalți 
cetățeni. Americanii care sunt eligibili pentru recrutare nu 
tind să se opună mai mult intervențiilor militare sau 
intensificării conflictelor actuale. Femeile angajate nu au 
opinii diferite de cele casnice în privinţa susținerii politi- 
cilor destinate femeilor la locul de muncă. În chestiuni 
diverse precum achiziționarea de autobuze pentru dese- 
gregarea rasială din școli, ordonanțele îndreptate împo- 
triva consumului de alcool, examenele obligatorii la liceu, 
învățământul bilingv, politica locuințelor, respectarea legii, 

rezolvarea litigiilor, controlul armelor și altele, interesul 
personal a părut să fie destul de neimportant. 


Aceste descoperiri produc o confuzie generală. Dacă oa- 
menii nu-și susțin propriile interese, atunci pe ale cui le 
promovează? 

Răspunsul are multe fațete. În primul rând, interesul 
personal pare într-adevăr să conteze întrucâtva atunci când 
efectele politicilor publice sunt semnificative, tangibile și 
imediate. De exemplu, în California în 1978, o inițiativă poli- 
tică denumită Propunerea 13 susținea o reducere drastică a 
impozitelor pe proprietate alături de reducerea la fel de 
drastică a cheltuielilor pentru servicii publice precum școli, 
biblioteci, poliție și pompieri. Proprietarii de case, epuizați 
de creşterile imense ale taxelor odată cu scumpirea proprie- 
tăților, au votat în favoarea Propunerii 13. Bibliotecarii și 
pompierii, alături de alte grupuri, au votat împotriva pro- 
punerii. În al doilea rând, interesul personal stabilește direc- 
tia în care ne concentrăm atenţia, chiar dacă nu ne dictează 
punctul de vedere. De exemplu, în privința Propunerii 13, 
proprietarii de case și funcționarii publici aveau mai multe 
șanse să-și formeze o opinie întemeiată despre inițiativă, 
chiar dacă părerile lor nu reflectau interesele personale. 

Totuși, interesul personal nu este totul. Principii precum 
egalitatea, individualismul, idealurile privind guvernul, 
drepturile omului și altele similare pot avea întâietate în 
ochii noștri chiar și atunci când sunt în contradicție cu inte- 
resul personal imediat. Poate nu ne place să auzim opiniile 
unui grup politic extremist, dar suntem de acord cu dreptul 
acestuia de a-și exprima punctul de vedere pentru că credem 
în libertatea de expresie. 

Poate cel mai important lucru din toată povestea îl repre- 
zintă faptul că „interesul de grup“ este de multe ori un meca- 
nism mai bun de predicție a opiniei politice decât interesul 
personal. Kinder spune că, atunci când își formează o opinie, 
oamenii nu par să întrebe „Ce câștig eu personal?“ ci „Ce 
câștigă grupul din care fac parte?“ Apartenența la grup se 

face pe bază de rasă, clasă, religie, sex, partid politic, dome- 
niu de muncă sau alte nenumărate elemente diferite. 

O teorie similară este promovată de James March, pro- 
fesor la Universitatea Stanford, care propune utilizarea a 
două modele de bază pentru luarea deciziilor. Primul 
model se referă la calcularea consecinţelor. Cântărim alter- 
nativele, evaluăm valoarea fiecărei alternative și o alegem 
pe cea care se dovedește cea mai valoroasă pentru noi. 
Acesta este modelul standard de luare a deciziilor în lumea 
economică: oamenii sunt raționali și îndreptați spre intere- 
sul personal. Agentul rațional va întreba: care dintre cana- 
pele e cea mai confortabilă și mai frumoasă pentru preţul 
cerut? Care candidat politic îmi va servi cel mai bine in- 
teresele economice și sociale? Al doilea model este puţin 
diferit și indică faptul că oamenii iau decizii în funcţie de 
identitate. În această privinţă, oamenii își pun trei întrebări: 
cine sunt? Ce fel de situaţie este aceasta? Ce fac oamenii ca 
mine în această situație? 

Merită remarcat faptul că în al doilea model, oamenii nu 
analizează consecințele sau efectele asupra propriei per- 
soane. Calculele nu există. Există doar norme și principii. Ce 
canapea ar fi mai tentată să cumpere o persoană ca mine — 
un contabil din sud-est? Ce candidat politic ar susține un 
budist de la Hollywood? Este aproape ca și cum oamenii 
și-ar consulta imaginea proprie ideală: Ce ar face cineva asemă- 
nător mie? 

Acest al doilea model de luare a deciziilor lămurește cau- 
zele atitudinii furioase a pompierilor față de mașina de făcut 
floricele de porumb. Nu uitaţi că mașina de făcut floricele de 
porumb nu a fost o mită. Dacă comerciantul ar fi spus: „Co- 
mandaţi acest film pentru unitatea dumneavoastră de 
pompieri și veţi primi o mașină de făcut floricele de porumb 
pentru familia dumneavoastră“, atunci cu siguranţă că cei 
mai mulţi ar fi respins oferta din rațiuni etice. Dimpotrivă, 
oferta a fost inofensivă: Vă vom oferi o mașină de făcut floricele 
de porumb pentru a vă mulțumi pentru efortul pe care l-ați făcut 
vizionând și analizând acest film. Veţi primi aparatul indiferent de 

decizia pe care o luați în privința cumpărării filmului. Nu este 
nimic lipsit de etică în acceptarea acestei oferte. 

Putem merge chiar mai departe: din punctul de vedere al 
interesului personal și al valorii adăugate, ar fi stupid să 
refuzi oferta. Dacă iei decizia A, vei primi un aparat de făcut 
floricele de porumb. Dacă iei decizia B, vei primi un aparat 
de făcut floricele de porumb. Orice decizie are același re- 
zultat. Putem trage concluzia că ar fi mai înțelept să alegi 
decizia A din moment ce aparatul nu ameninţă nicio valoare 
din lumea ta. 

insă din perspectiva modelului identitar al luării deci- 
ziilor, refuzarea aparatului are sens. Procesul de gândire ar 
fi următorul: „Sunt pompier. Îmi oferi un aparat de făcut 
floricele de porumb ca să mă atragi să văd un film despre 
siguranţă în caz de incendiu. Dar pompierii nu sunt genul 
de oameni care să aibă nevoie de mici atenţii care să-i moti- 
veze să înveţe despre siguranţă. Ne riscăm viețile intrând în 
clădiri în flăcări ca să salvăm oameni. Să vă fie rușine că ați 
putut presupune că avem nevoie de o mașină de făcut flo- 
ricele pentru asta!“ 

Există tehnici prin care putem uni aceste două modele 
decizionale. Dacă agentul comercial s-ar fi oferit să doneze 
50 de dolari pentru a se rula un program de siguranţă în caz 
de incendiu într-o școală, în schimbul vizionării filmului de 
către pompieri? Nu mai este atât de clar că o asemenea ofertă 
ar fi încălcat sentimentul de identitate al pompierilor. 

Interesul personal este important. Este de netăgăduit 
faptul că putem sensibiliza oamenii apelând la acesta, dar 
este bine să știm că posibilităţile vor fi limitate. A ne struc- 
tura tot timpul ideile în jurul interesului personal este ca și 
cum am picta un tablou într-o singură culoare. Ar fi obositor 
pentru noi și plictisitor pentru alții. 

Floyd Lee, șeful cantinei Pegasus, are dreptate. Ar fi putut 
motiva oamenii apelând exclusiv la interesul personal: even- 
tual lăsându-i pe angajaţi să plece acasă cu zece minute mai 
devreme în fiecare seară sau să-și aleagă cele mai bune frip- 
turi dacă munceau cum trebuie. Însă el a ajutat la crearea unei 

identități Pegasus: Lin bucătar la Pegasus se ocupă de moral, nu 
de mâncare. Vă puteţi imagina sutele de decizii pe care le-au 
luat angajaţii întrebându-se: Ce ar face o persoană Pegasus în 
situatia asta? 


CLINICA 


Nevoia de algebră și piramida lui Maslow 


Situația: Dintotdeauna, orice profesor de matematică care 
a predat algebră a trebuit să răspundă la două întrebări din 
partea elevilor: „De ce trebuie să știu asta ? Când o voi folosi?” 
Această clinică abordează trei încercări de răspuns la aceste 
întrebări. 


MESAJUL 1: Intr-o conferință din 1993, „Algebra pentru toţi”, 
s-au formulat următoarele răspunsuri la întrebarea „De ce să 
studiem algebra?“ 


e Algebra oferă metode de trecere de la specific la ge- 
neral și implică descoperirea tiparelor dintr-un set de 
elemente dat și dezvoltarea limbajului comun necesar 
pentru a le analiza și comunica celorlalți. 

e Algebra furnizează proceduri de manipulare a simbo- 
lurilor pentru a ne permite să înțelegem lumea din jur. 

* Algebra reprezintă un mijloc de înțelegere, prin inter- 
mediul modelelor matematice, a lumii în care trăim. 

e Algebra este știința variabilelor. Ea ne permite să lucrăm 
cu volume mari de date prin identificarea variabilelor 
(cantităţi a căror valoare se schimbă) și prin impunerea 
sau găsirea unor structuri ale acestor date. 

e Algebra este un set de idei și tehnici de bază pentru de- 
scrierea și înțelegerea relaţiilor dintre cantităţi variabile. 

COMENTARII LA MESAJUL 1: Acest mesaj ilustrează problemele 
pe care le ridică Blestemul Cunoaşterii. Cel mai probabil, 
această conferință a fost ticsită de experţi în algebră care au 
venit cu un răspuns ce a părut plauzibil altor experți. Dar să 
analizăm lucrurile în mod real: oare se va alătura un elev în- 
dărătnic susținătorilor algebrei după ce i se va spune că „alge- 
bra furnizează proceduri de manipulare a simbolurilor pentru 
a ne permite să înţelegem lumea din jur”? Ca definiție a 
algebrei, argumentele de mai sus par destul de logice, dar ca 
motive pentru studiul algebrei nu au efectul dorit. Avem nevoie 
de un mesaj care să atragă elevii spre algebră. 


MESAJUL 2: Următorul răspuns l-am formulat noi. Acesta 
ne-a fost inspirat de mai multe exemple care circulau pe 
internet. 

lată ce le spun elevilor mei când le argumeniez de ce este 
bine să înveţe algebro: 


e Aveţi nevoie de ea ca să luaţi bacalaureatul. 

e Orice viitoare lecţie de matematică și științe va necesita 
cunoştinţe de algebră. 

e Ca să intraţi la o facultate bună, veţi avea nevoie de o 
notă bună la matematică. 

e Și chiar dacă nu intenţionaţi să dați vreodată la facul- 
tate, abilităţile de raționare pe care le învățați înțelegând 
algebra vă vor ajuta să cumpăraţi o casă, să faceţi un 
buget eic. 


Fratele meu este reprezentant de vânzări la o companie de 
tehnologie. A avut întotdeauna probleme cu matematica la 
școală, dar acum și-a dat seama că efortul pe care l-a făcut 
să o înţeleagă i-a îmbunătățit de fapt abilităţile analitice și așa 
a putu! să prezinte clienților produsele cu mai mult succes. 


COMENTARII LA MESAJUL 2: Acest profesor evită Blestemul 
Cunoasterii vorbind practic, dar rămâne aproape de baza 

piramidei lui Maslow. De ce să studiem algebra? Primul motiv: 
trebuie pentru că trebuie. Al doilea: trebuie, ca să obţii mai 
multe de pe urma ei. Răspunsul țintește în primul rând spre 
respect — dorinţa de a fi competent, de a fi recunoscut și a 
obține un statut. Cel mai eficient mesaj este cel care se referă 
la fratele autorului, care a înţeles mai târziu că eforturile pe 
care le-a făcut la matematică au fost răsplătite. Povestea fra- 
telui vizează respectul și este construită aproape ca într-o 
poveste de succes caplesciană. („Au râs când mă chinuiam cu 
ecuația, dar când am câștigat postul de contabil...”) 


MESAJUL 3: Aceste este răspunsul unui profesor de algebră 
la liceu, Dean Sherman, la o discuție pe internet între mai 
mulţi profesori de liceu: 

Elevii mei din clasa a IX-a au dificultăţi în a aprecia utilita- 
tea formei standard a ecuației liniare și mă întreabă: 

„Când o să avem noi nevoie de asta?“ 

Această întrebare m-a deranjat foarte mult, dar m-a de- 


“terminat să caut o justificare pentru tot ceea ce predau. Acum 


„i 


le spun: „Niciodată. N-o veți folosi niciodată. 

Apoi le-am reamintit că oamenii nu ridică greutăţi ca să 
fie pregătiţi în eventualitatea în care, într-o zi, vor fi atacați pe 
stradă și imobilizaţi cu o bară de greutăți aruncată spre piep- 
tul lor. Ridicaţi greutăţi ca să fiți mai bun decât adversarul la 
fotbal, ca să căraţi zarzavaturile sau ca să-i ridicaţi pe nepoți 
fără să vă temeți că nu vă veți mai îndrepta spatele a doua 
zi. Faceţi exerciţii de matematică ca să vă îmbunătăţiţi capa- 
citatea de a gândi logic, ca să fiți un mai bun avocat, doctor, 
arhitect, administrator de închisoare sau părinte. 


MATEMATICA ÎNSEAMNĂ ANTRENAMENTUL CU GREU- 
TĂŢI AL MINȚII. Nu reprezintă un scop în sine, ci este un 
mijloc de a atinge un scop (pentru cei mai mulţi oameni). 


COMENTARII LA MESAJUL 3: Acesta este un răspuns extraor- 
dinar. Remarcaţi elementele pe care le-aţi mai întâlnit în 
această carte: începutul surprinzător care are rolul de a capta 

atenția („Niciodată. N-o veţi folosi niciodată”). Analogia, de 
asemenea, este strălucită — face referire la schema noastră 
despre ridicarea greutăților ca să ne schimbe modelul pentru 
„învățarea algebrei” (adică nu o înveţi pentru că în viitor vei 
avea zilnic nevoie să afli gradul de înclinare a unei linii, ci 
pentru că dezvolți „mușchii“ creierului). 

Răspunsul urcă mai sus în ierarhia lui Maslow și atinge 
niveluri superioare precum învățarea și autorealizarea. Ideea 
este că învățarea algebrei te ajută să-ţi atingi potențialul. 


PUNCTAJ 
Lista de verificare Mesajul 1 Mesajul 2 Mesajul 3 
Simplu — — x 
Neașteptat — — x 
Concret — X x 
Credibil = == = 
Emotional — X xx 
Poveste = x — 


CONCLUZIE: „Matematica înseamnă antrenarea cu greu- 
tăți a minții” ne amintește că până și în cele mai banale situatii 
vom găsi oportunităţi de a urca în piramida lui Maslow și a 
atinge niveluri de motivaţie superioare. 


Nu vă puneţi cu Texasul 


Dan Syrek este cel mai bun cercetător din țară în 
domeniul deșeurilor și a lucrat cu 16 state, de la New York la 
Alaska, în cadrul unor inițiative de reducere a cantităţii de 
deșeuri. De multe ori, Dan își începe proiectele alegând 
aleatoriu câteva porțiuni de șosea, de la șosele interstatale 
până la șosele de fermă, pe care le parcurge chiar el pe jos, 
numărând gunoaiele cu un aparat special. 

În 1980, Syrek și organizaţia lui din Sacramento, Institutul 
pentru Cercetări Aplicate, au primit o comandă din partea 
statului Texas. Texas avea o mare problemă cu gunoaiele. 
Statul cheltuia 25 de milioane de dolari anual pe salubrizare 
și costurile urcau cu 15 procente în fiecare an. Încercările 
statului de a promova comportamente adecvate — însemne 
de genul „Vă rugăm nu aruncați gunoaie“, prezența pe mar- 
ginea străzilor a coșurilor de gunoi inscripționate cu 
îndemnul „Aruncaţi aici!“ — nu au dat rezultate. Autori- 
tățile Texasului l-au angajat pe Syrek să pună la cale o nouă 
strategie. 

“ Mesajul standard în favoarea curățeniei este emoțional, dar 
vizează un număr limitat de emoții. Unele mesaje nasc senti- 
mente de vinovăţie și rușine, ca într-un spot care arată un 
amerindian căruia îi curge o lacrimă pe o grămadă de gunoi. 
Alte mesaje caută să sensibilizeze prin intermediul faunei 
sălbatice, un exemplu fiind o campanie cu desene animate, în 
care o bufniță animată spune: „Fii atent și nu polua”. 

Syrek știa că acest tip de mesaje nu va rezolva problema _ 
din Texas. În opinia lui, aceste tipuri de campanii se adre- 
sează doar unor mulțimi nedefinite. Texas trebuia să-i sensi- 
bilizeze tocmai pe cei care nu au tendinţa să verse o lacrimă 
pentru gunoaiele adunate la marginea șoseleior. Profilul tipic 
al celui care aruncă gunoi în Texas era bărbatul cu vârsta 
între 18 și 35 de ani, șofer de camionetă, înnebunit după 
sport și muzica country. Acești bărbaţi urăsc autoritatea și nu 
sunt deloc sensibili la asocieri emoţionale cu bufnite 
drăgălașe. Un membru al Direcţiei de Transport din Texas a 
afirmat odată că: „Să spui te rog unui tip ca acesta este ca și 
cum ai vorbi cu pereții.“ 

„Am constatat că cei care aruncau gunoaie erau niște 
nătângi“, spune Syrek, „Trebuia să le explici că ceea ce făceau 
ei se chema gunoi“. Syrek purta tot timpul cu el o fotografie 
cu un bărbat macho într-o camionetă. „Acesta reprezintă 
grupul nostru țintă“, spunea el. „I-am pus numele Bubba.” 

O campanie antigunoaie bazată pe stârnirea interesului 
personal nu avea prea multe șanse de reușită cu acest grup. 

Printre altele, ce ar avea de câștigat Bubba nemaiaruncând 
gunoaie? Este nevoie de un oarecare efort pentru a arunca 
gunoaiele în locurile special amenajate și nici nu primești 
nimic concret în schimb. Situaţia aceasta nu poate fi rezol- 
vată apelând la lăcomie sau sex în stilul lui Caples. S-ar 
putea formula o strategie bazată pe frică, cu accent pus pe 
amenzi sau alte penalizări dure, dar atitudinea antiautoritate 
a grupului Bubba ar face inițiativa inutilă (sau ar putea chiar 
să ațâțe acest comportament). 

Syrek a știut că cel mai bun mod de a schimba compor- 
tamentul unui Bubba este prin a-l convinge că cei ca el nu fac 
mizerie în spaţiul public. Pe baza cercetărilor efectuate de el, 
Direcţia de Transport din Texas a aprobat o campanie con- 
struită în jurul sloganului „Nu vă puneţi cu Texasul!“ 

Unul dintre primele clipuri publicitare de la televizor pre- 
zenta doi jucători ai echipei Dallas Cowboy, faimoși în Texas: 
fundașul Ed Jones „Prea-înaltul“ și apărătorul Randy White. 
În clip, cei doi adună gunoiul de la marginea autostrăzii: 


Jones Prea-înaltul se apropie de cameră și spune: 
„Dacă îl vezi pe tipul care a aruncat asta pe geam... 
spune-i că am să-i transmit un mesaj.“ 
Randy White se apropie cu o cutie de bere în mână și 
spune: „Și eu am un mesaj să-i transmit...“ 
O voce din spatele camerei strigă: „Care-ar fi mesajul?“ 
White zdrobește cutia de bere în pumn și spune ame- 
nințător: 
„Păi ar cam trebui să-l întâlnesc ca să pot să i-l 
transmit.“ 
Jones Prea-înaltul adaugă: „Nu te pune cu Texasul”. ; 
Acest clip este un mesaj mult diferit de bufnițele drăgă- 
lașe și amerindienii cu lacrimi în ochi. 

Un alt clip îl are protagonist pe Mike Scott, aruncătorul 
echipei de baseball Houston Astros, faimos pentru arun- 
cătura lui fulger. Scott spune că aruncatul este „o chestie cât 

za 


se poate de texană“. El își demonstrează puterea azvârlind o 
„minge de gunoi“ în stilul lui caracteristic direct într-o cutie 
aflată pe marginea drumului și care explodează într-un 
munte de flăcări. Un mesaj subtil. 

Campania a cooptat sportivi și muzicieni, cei mai mulți 
dintre ei cunoscuți doar la nivel local, dar care erau văzuți ca 
fiind adevărați texani: atacantul Warren Moon de la Houston 
Oiler, boxerul George Foreman, chitaristul de blues Stevie 
Ray Vaughan și cântărețul de country Jerry Jeff Walker. Willie 
Nelson a contribuit la un clip cu mesajul „Mame, spuneți 
copiilor voştri: «Nu te pune cu Texasul».” Dar nu este vorba 
aici doar despre genul clasic de validare oferită de celebri- 
tăți? Nu, este mai subtil decât atât. Cu siguranţă că spoturile 
nu sunt centrate exclusiv pe ideea de celebritate — Barbra 
Streisand nu va da vreo lovitură în cazul Bubba. Și nici 
celebrităţile macho nu ar fi obținut prea multe rezultate. 
Schwarzenegger este macho dar nu are nimic de texan în el. 
Dacă în campanie ar fi apărut aceleași celebrități, dar în 
cadrul ei s-ar fi adoptat o abordare mai convenţională, de 
tipul anunţurilor? „Sunt boxerul George Foreman și sunt în 
favoarea curățeniei. Nu e deloc mișto să arunci gunoi”. Nici 
această abordare nu ar da rezultate. Foreman ar intra în 
rolul autorității pe care Bubba o urăște atât de mult. 

Mesajul campaniei a fost Texanii nu fac mizerie. Merită 
remarcat faptul că celebrităţile sunt valoroase numai în mă- 
sura în care pot da rapid naștere schemei despre „Texas“ sau, 
mai exact, a „texanului masculin ideal“. Chiar și cei cărora 
nu le place muzica lui Willie Nelson vor recunoaște că acesta 
este un adevărat texan. 

Campania a avut un succes imediat. La câteva luni de la 
lansare, un procent uimitor de 73% din texanii intervievaţi își 
aminteau mesajul și l-au recunoscut ca îndemn de a nu mai 
arunca gunoaie în locuri publice. În curs de un an, cei care 
aruncau gunoiul pe jos erau cu 29% mai puţini. 

În planul iniţial, Direcţia de Transport intenționa să deru- 
leze, pe lângă „Nu vă puneţi cu Texasul“, încă un program 
separat, în valoare de 1 milion de dolari, de aplicare în forță 

a legislației antigunoi. Era o tactică ce se baza pe frică: 
de-acum riști mult mai mult să fii prins și judecat dacă faci 
mizerie. Însă efectul campaniei „Nu te pune cu Texasul“ a 
fost atât de puternic și rapid încât programul de susținere 
ulterioară a fost abandonat. Oferind tipologiei Bubba un 
mesaj irezistibil despre identitate, campania a făcut inutil 
apelul la frică. 

În primii cinci ani de campanie, gunoaiele ce puteau fi 
observate la marginea șoselelor din Texas s-au împuținat cu 
72%, iar numărul de cutii goale a scăzut cu 81%. În 1988, 
Syrek a observat că gunoaiele de șoselele din Texas erau de 
două ori mai puține decât în alte state care derulaseră pro- 
grame antigunoaie similare în aceeași perioadă. 

„Nu te pune cu Texasul“ este un slogan excelent. Dar nu 
trebuie să confundăm sloganul cu ideea. Ideea era că Syrek îi 
putea face pe cei de tipul Bubba să le pese de mizeria din jur, 
arătându-le că un adevărat texan nu aruncă gunoaie la întâm- 
plare. Mai explicit, se estimase că acești Bubba vor reacționa 
mai bine la un stimul identitar decât la unul care viza în mod 
rațional interesul personal. Chiar dacă ar fi fost angajat un alt 
autor iar sloganul ar fi fost „Nu fiți lipsiți de respect față de 
Texas“, campania tot și-ar fi produs efectul dorit: mai puține 
cutii pe autostrăzile Texasului. 


Muzica Piano Duo 


Până acum am examinat trei strategii de sensibilizare a 
oamenilor: folosind asocieri (sau evitând anumite asocieri, 
după caz), apelând la interesul personal sau la sentimentul 
de identitate. Toate cele trei strategii pot fi eficiente, dar 
trebuie să ne concentrăm atenția asupra vechiului inamic, 
Blestemul Cunoasterii, care se poate pune în calea implemen- 
tării lor. În 2002, Chip a ajutat un grup de profesori să susțină 
un seminar pentru șefi de organizații nonprofit de artă din 
Miami și Ft. Lauderdale, Florida. Unul dintre exerciții ur- 
mărea să ajute liderii să formuleze și perfecteze misiunea 

organizației. Participanții au avut parte de o serie de între- 
bări grele: de ce există organizaţia dumneavoastră? Pot alte 
organizații să facă ceea ce faceți dumneavoastră — dacă da, 
ce este unic în ceea ce oferiti dumneavoastră? 

Una dintre întrebări cerea participanţilor să definească 
scopul organizaţiei în așa fel încât să-i motiveze pe ceilalți să 
devină interesați. Voluntarii trebuie să fie suficient de moti- 
vați ca să renunţe la o parte din timpul lor, donatorii trebuie 
să fie suficient de sensibilizaţi pentru a oferi bani, iar anga- 
jații suficient de motivaţi ca să rămână în organizație (chiar 
dacă li s-ar oferi locuri de muncă din partea unor organizații 
orientate spre profit). Una dintre organizațiile participante la 
seminar a fost Fundaţia Murray Dranoff Duo Piano. Când i-a 
venit rândul, Chip a cerut reprezentanților organizației să 
citească scopul cu substrat emoțional, așa cum îl formu- 
laseră: 


GRUPUL PIANO DUO: Existăm ca să protejăm, păstrăm și 
promovăm genul de muzică duo piano. 

Cup: De ce este important să protejaţi genul de muzică 
piano duo? 

GRUPUL DUO PIANO: Pentru că nu se mai prea cântă 
acest gen de muzică. Vrem să împiedicăm dispa- 
riția lui. 


Un participant a recunoscut mai târziu că prima oară 
când a auzit de termenul „piano duo“ s-a gândit imediat la 
„duel la pian“, un gen de muzică cunoscut în barurile pentru 
turiști, unde oameni beți fredonează alături de interpreți. 
Unii participanţi din sală au susţinut că dispariția genului de 
muzică „piano duo“ n-ar trebui să fie prevenită, ci dimpo- 
trivă, ar trebui grăbită. 

Deși conversaţia a fost aprinsă și a durat câteva minute, 
nu s-a ajuns la niciun rezultat pozitiv, participanţii nefiind în 
continuare de acord cu muzica „piano duo“ ca formă de artă. 
În cele din urmă, unul dintre participanți a întrerupt disputa: 

Nu vreau să fiu nepoliticos, dar de ce ar fi lumea mai săracă 
dacă muzica „piano duo“ ar dispărea de tot? 


GRUPUL PIANO DUO: (în defensivă evidentă) Wow... 

Pianul este un instrument magnific și a fost creat să 
permită unui singur interpret să redea toate gamele și 
tonalitățile pe care le poate reda o orchestră întreagă. 
Niciun alt instrument nu are posibilități de expresie 
muzicală atât de vaste. 

lar când se alătură două instrumente atât de mag- 
nifice în aceeași încăpere și interpreţii dialoghează și se 
inspiră unul de la altul, este ca și cum ai avea parte de 
muzica unei orchestre în intimitatea muzicii de cameră. 


În acel moment, sprâncenele au fost ridicate în semn de 
uimire în întreaga sală și un zumzet de aprobare s-a auzit de 
pretutindeni. Fraza „muzica unei orchestre în intimitatea 
muzicii de cameră“ a fost extrem de profundă și evocatoare. 
Într-o clipită, oamenii din sală au înțeles pentru prima oară de 
ce echipa Murray Dranoff avea toate motivele să fie dedicată 
acestui gen de muzică. 

De ce i-a luat zece minute grupului Murray Dranoff ca să 
formuleze mesajul care le-a schimbat celorlalți complet 
opinia? Am fi tentaţi să credem că un grup devotat genului 
„piano duo“ este cel mai în măsură în lumea asta să ne 
explice valoarea acestui gen de muzică. 

Realitatea este că ei chiar șhau mai bine decât oricine 
altcineva pe acest pământ de ce genul „piano duo“ merită 
păstrat. Doar că Blestemul Cunoașterii i-a împiedicat să se 
exprime corespunzător. Misiunea „să păstrăm muzica duo 
piano“ era eficientă și clară în interiorul organizației Murray 
Dranoft, dar de neînțeles în afară. Mai mulți participanți au 
comentat mai târziu că avuseseră și ei în gând întrebarea „de 
ce lumea ar fi mai săracă dacă muzica „piano duo” ar dis- 
părea de tot?“ Ce este așa deosebit la această muzică? Pe cine 
interesează? 

/ Mergând zilnic la serviciu timp de ani întregi, concentrat 
la problema genului „piano duo“, este ușor să uiţi că multă 
lume nu a auzit niciodată despre această muzică. Este ușor să 
uiţi că tu ești interpretul și lumea reprezintă ascultătorii. 
Grupul piano duo s-a salvat din capcana Blestemului Cu- 
noașterii datorită unei mâini de oameni dintr-o î încăpere, 
care au întrebat obsesiv: „De ce?“. Fiind întrebat „de ce?” de 
trei ori, grupul a trecut de la a vorbi despre ce face la de ce 
face ceea ce face. A trecut de la un set de asocieri care nu 
aveau efect (decât asupra cuiva care știa deja ce este muzica 
piano duo) la un set de asocieri mai profunde și concrete care 
au ridicat un pod emoțional spre necunoscători. 

Tactica celor „trei de ce“ poate fi folosită pentru a evita 
Plester Cunoașterii (Toyota aplică un proces cu „cinci de 
ce“ ca să ajungă la primele cauze ale problemelor legate de 
producție. Puteți utiliza câte „de ce“-uri doriţi). Când ne în- 
trebăm „de ce“, ne reamintim valorile și principiile funda- 
mentale care ne susţin ideile. 

Cu câţiva ani în urmă, un grup de directori de spital a 
cerut companiei de design IDEO să-i ajute să îmbunătățească 
activitatea spitalului. Echipa de la IDEO și-a dat seama de la 
început că era posibil ca recomandările pe care le va face să 
întâmpine rezistență din partea personalului medical. Primul 
pas pe care l-a făcut echipa ca să motiveze personalul a fost să 
îi ajute pe membrii acestuia să realizeze că exista o problemă 
și să îi determine să devină interesati de rezolvarea ei. 

IDEO a făcut un film din perspectiva unui pacient care 
ajunge la urgenţe cu o fractură la picior. În film vedem ceea 
ce vede pacientul. Noi suntem pacientul și intrăm pe ușa de- 
partamentului de urgențe; căutăm pe cineva să ne ajute cu 
internarea, interacționăm cu cei de la internări, care vorbesc 
un limbaj medical complet străin nouă. În cele din urmă, 
stăm așezați pe o targă cu rotile și suntem plimbaţi prin 
spital. Vedem dungile lungi de pe tavanul spitalului. Auzim 
voci depersonalizate pentru că nu-i vedem pe cei care ni se 
adresează. Din când în când, cineva își mai bagă capul în 

raza noastră vizuală. De multe ori avem parte de pauze lungi 
în care doar stăm nemișcaţi și privim tavanul, fără să știm 
nimic despre ce urmează să se întâmple 

Jane Fulton Suri, psiholog la IDEO, a spus că a putut 
observa un impact imediat asupra personalului medical în 
timpul vizionării filmului. „Prima reacție a fost similară la cei 
mai mulți: „Ah, n-am realizat niciodată.. “ Suri declară că îi 
place foarte mult formularea „ am realizat“. Înainte să vadă 
filmul, personalul medical nu percepea realitatea problemei. 
După film, a spus ea, „am observat că erau motivaţi să re- 
zolve imediat problema. Acum aceasta nu mai era doar o 
activitate de pe o listă de activități.” 

IDEO a mai conceput și exerciții cu joc de rol, punând 
angajații spitalului în pielea pacienţilor. Exerciţiile au cu- 
prins și o serie de sarcini precum: „Imaginați-vă că sunteţi un 
francez care nu știe engleză și încercați să aflați unde anume 
în spital este tatăl dumneavoastră“. IDEO a devenit cunoscut 
pentru acest tip de simulări care dezvoltă empatia angaja- 
ților față de clienți. În anumite contexte, timpul erodează em- 
patia; simulările gândite de IDEO au reușit să restabilească 
empatia naturală pe care o simţim față de ceilalți. „Lumea 
afacerilor tinde să pună accentul pe general în defavoarea 
particularului“, a spus Suri. „Natura intelectuală a genera- 
lizării anihilează sensibilitatea.“ 

Descoperirea că empatia se naște mai mult din particular 
decât din general ne retrimite la spusele Maicii Tereza de la 
începutul capitolului: „Dacă privesc mulțimile, nu voi între- 
prinde nimic niciodată. Dacă privesc individul, voi acționa“ 

Cum îi putem face pe oameni sensibili Ia ideile aR 
Ajutându-i să scape de „șapca' “ analitică. Îi determinăm să 
fie empatici cu indivizii luaţi separat. Le arătăm cum ideile 
noastre sunt asociate cu lucruri de care oamenilor le pasă 
deja. Apelăm la interesul personal, dar și la identitatea lor — 
nu ne vom adresa doar celor care sunt ei în prezent, ci și celor 
în pielea cărora le-ar plăcea să fie. 

Și, în timp ce păstrăm mereu în minte întrebarea referi- 
toare la „ce are de câștigat“ auditoriul, ne vom reaminti să 
ocolim nivelurile de la baza piramidei lui Maslow. 

Ascultătorii ar putea tinde să considere motivaţia estetică 
sau dorința de transcendenţă ca fiind un câștig mai im- 
portant decât o primă de 250 de dolari. Floyd Lee spunea: 
„Așa cum văd eu lucrurile, nu sunt responsabil doar de 
mâncare; răspund și de moral”. Cine nu și-ar dori un lider ca 


Floyd Lee? 


Povestiri 


Asistenta lucra în cadrul unității de terapie intensivă 
neonatală, unde se tratează și se supraveghează nou-născuţii 
cu probleme grave de sănătate. De câteva ore supraveghea 
un bebeluș și nu-i prea plăcea ce vedea. Culoarea acestuia, 
indicator-cheie pentru o eventuală problemă, se schimba 
destul de des — oscilând între un roz sănătos și o nuanță mai 
ternă, neplăcută. 

Brusc, în câteva secunde, bebelușul s-a învinețit, iar 
asistenta a simţit un gol în stomac. Ceilalți din unitatea de 
terapie intensivă au chemat un tehnician de raze X și un 
doctor. 

Echipa medicală acţiona pornind de la presupunerea că 
unul din plămânii bebelușului tocmai cedase, o problemă 
comună la bebelușii care respiră cu ajutorul ventilatoarelor. 
Echipa s-a pregătit pentru o intervenție tipică în caz de plămân 
blocat, ceea ce presupune o incizie pe piept și introducerea 
unui tub pentru a aspira aerul din jurul plămânului blocat și 
pentru a facilita astfel reluarea respirației. 

Dar asistenta era de părere că problema era la nivelul 
inimii. De îndată ce a văzut culoarea bebelușului — acel 
vineţiu îngrozitor— ea a bănuit ca poate fi vorba de un 
pneumopericard: sacul din jurul inimii se umple cu aer și 
începe să preseze inima, împiedicând bătăile ritmice. Asis- 
tenta era îngrozită, deoarece ultima dată când văzuse un caz 

de pneumopericard bebelușul murise înainte ca adevărata 
problemă să poată fi diagnosticată. 


Asistenta încerca să oprească pregătirile frenetice pentru 
tratarea plămânului. „Este inima”, striga ea. Drept răspuns, 
celelalte cadre medicale au indicat ecranul cardiografului 
care arăta că inima bebelușului funcționa normal; ritmul car- 
diac era normal și constant: 130 de bătăi pe minut, frecvența 
obișnuită pentru nou-născuţi. Dar asistenta insista și, 
dându-le mâinile la o parte, a cerut să se facă liniște în timp 
ce cobora stetoscopul pentru a verifica bătăile inimii. 

Nu se auzea niciun sunet — bătăile inimii se opriseră. 

Asistenta a început să-i facă masaj cardiac bebelușului. 
Șeful neonatologist a intrat în sală, iar asistenta i-a pus o se- 
ringă în mână. „Este pneumopericard“, a zis ea. „Inţeapă-l în 
inimă“. 

Tehnicianul pentru raze X, care primise, în cele din urmă, 
rezultatele scanării complete, a confirmat diagnosticul asis- 
tentei. Neonatologistul a introdus seringa în inimă și a 
eliberat cu grijă aerul care sufoca inima bebelușului. Viaţa 
copilului era salvată și culoarea acestuia revenea la normal. 

Mai târziu, medicii au înțeles motivul pentru care au fost 
derutaţi de către cardiograf. Acest aparat a fost proiectat să 
măsoare activitatea electrică în general, nu să monitorizeze 
bătăile inimii. Terminaţiile nervoase ale inimii bebelușului 
funcționau la maximum — transmițând inimii comenzile 
potrivite pentru a asigura o bătaie ritmică — dar aerul din 
sacul care înconjura inima o împiedica să pulseze normal. 
Numai când asistenta a folosit stetoscopul pentru a putea 
detecta dacă inima pompa sânge în mod normal a devenit 
evident faptul că aceasta se oprise deja. 


Această poveste a fost culeasă de către Gary Klein, un psi- 
holog care studiază procesul decizional în condiţii ridicate de 
stres și în situații limită. El petrece foarte mult timp în com- 
pania pompierilor, a controlorilor de trafic aerian, a operato- 
rilor de la stațiile electrice de înaltă tensiune și a personalului 

de terapie intensivă. Povestea bebelușului apare în cartea lui 
Klein, Sursele puterii la capitolul Puterea poveștilor. 


Klein susţine faptul că, în mediile pe care le studiază, se 
spun și se repetă o mulțime de povești, deoarece ele consti- 
tuie o sursă veritabilă de înțelepciune. Poveștile sunt instru- 
mente eficiente de educare. 

Ele arată cum un anumit context poate deruta oamenii și 
îi poate determina să ia decizii greșite. Poveștile ilustrează 
relații cauzale de care oamenii nu erau conștienți înainte și 
evidențiază metode inedite și ingenioase pe care oamenii 
le-au folosit pentru a-și rezolva problemele. 

Din punct de vedere medical, povestea relatată ne dă o 
lecţie importantă: ea învaţă cadrele medicale să identifice și 
să trateze situațiile speciale de pneumocard. În linii mari, 
avertizează personalul medical asupra încrederii oarbe în 
aparatura medicală. 

Electrocardiograful funcționa impecabil, dar nu putea 
substitui intuiţia unei persoane umane de a folosi un simplu 
stetoscop. 

Aceste întâmplări medicale nu prezintă un interes deo- 
sebit pentru persoanele care nu lucrează în domeniu, dar 
povestea în sine trezește interesul tuturor. Este povestea unei 
femei care își menține punctul de vedere în pofida presiunii 
implicite de a se conforma opiniei de grup. 

Este povestea unei persoane situate în poziţie de inferio- 
ritate pe scara ierarhică: asistenta a fost cea care i-a dat șefului 
neonatologist diagnosticul corect. O viață de om a depins de 
puterea ei de a-și depăși atribuţiile „condiţiei ei obișnuite“. 

Puterea acestei povești are un dublu sens: simulare (exis- 
tența cunoștințelor necesare pentru a acționa) și inspiraţie 
(motivaţia necesară acțiunii). Observati că ambele aspecte, 
simularea și inspiraţia, generează acţiune. În ultimele capitole 
am observat că o idee credibilă insuilă încredere oamenilor. O 
idee emoțională îi determină să se implice. În acest capitol 
vom vedea cum povestea potrivită îi determină pe oameni să 
acționeze. 

Discuţii despre serviciu 
în sala de mese de la Xerox 


Copiatoarele sunt probabil cele mai complexe mașini pe 
care majoritatea dintre noi le vom folosi vreodată. Ce alte 
mașini uzuale combină tehnici de optică, mecanică, chimie și 
electricitate în același timp? Este o minune faptul că aceste 
mașini funcționează. Totuși, de multe ori n-o fac. Atunci când 
apare o problemă — și nu este una pe care un funcționar de 
birou o poate rezolva prin închiderea și deschiderea repetată 
a tăviței pentru hârtie — este nevoie de un depanator cu 
experienţă pentru a rezolva situaţia. 


Cercetătorul Julian Orr a petrecut mult timp printre me- 
canicii de copiatoare Xerox și a observat că aceștia petreceau 
mult timp făcând schimb de povești. Luaţi drept exemplu 
povestea de mai jos care a fost relatată de un agent de 
vânzări pentru copiatoare Xerox la un joc de cărți, în timpul 
pauzei de masă (am inclus câteva note explicative în paran- 
teze). Agentul de vânzări începe cu o referire la o modificare 
mecanică recentă făcută de proiectanţii copiatorului, în încer- 
carea de a evita arderea mai multor componente în timpul 
unui scurtcircuit banal: 


Noua configuraţie a plăcii de tip XER previne arderea 
plăcii produsă de dicorotronii cu arc electric. În schimb, 
acum, în caz de scurtcircuit, se declanșează un dispozitiv 
de blocare de 24 de volti, ceea ce duce la prăbușirea între- 
gului sistem. Când sistemul își revine afișează o eroare 
de tip E053. (Acesta este un cod de eroare fals, deoarece 
se referă la o unitate a mașinii care nu are legătură cu 
problema apărută). 

Exact cu asta mă confruntam eu acolo, la capătul sălii, 
împreună cu Weber; ne-am luptat timp de 4 ore să găsim 
o solutie. Toată problema era de fapt un dicorotron stricat. 
În cele din urmă am făcut-o să meargă, ne-a afișat o eroare 

E053 cu F066 și în momentul în care am verificat dicoro- 
tronii am constatat că unul dintre ei era complet mort... 

(Orr povestește că au avut o pauză lungă pentru jocul 
de cărți.) Da, asta chiar a fost una bună. 


Jucătorii de cărţi din sala de mese povestesc întâmplări de 
la serviciu, așa cum facem cu toţii. Poate că o eroare falsă de 
tip E053 nu constituie o dramă în lumea noastră, dar trecem 
cu toții prin situații similare. 

De ce discută oamenii despre serviciu? Unul din motive 
ar fi cel ilustrat în comedia Humanity 101 — vrem să dis- 
cutăm cu alte persoane despre lucrurile pe care le avem în 
comun. Depanatorii Xerox lucrează cu copiatoare, prin 
urmare discută despre ele. Însă nu acesta este singurul factor 
de interes aici. De exemplu, povestitorul de mai sus ar fi 
putut să vorbească în linii mari, fără a mai intra în detalii: 
„Am avut o problema foarte dificilă azi — mi-a luat patru 
ore să o rezolv. Mă bucur ca într-un final am rezolvat-o.” Sau 
ar fi putut să treacă direct la punctul culminant: „După 
câteva ore bune de muncă, am depistat că problema era un 
dicorotron nenorocit care se arsese. Voi cum v-aţi petrecut 
dimineaţa?“ 

În schimb, el spune o poveste care prezintă mai mult 
interes pentru colegii lui de masă. Această poveste include o 
mică dramă — un cod eronat aruncă doi oameni într-o goană 
după cai verzi pe pereţi până când aceștia descoperă, după 
multă analiză și muncă, că problema era mult mai simplă 
decât crezuseră inițial. De ce este acest format de poveste 
mult mai interesant? Pentru că oferă ocazia colegilor lui de 
masă să se implice în derularea poveștii. EI le oferă suficiente 
informaţii pentru ca ei să-și poată imagina cum s-ar fi 
descurcat în aceeași situație. Persoanele din sală care nu știau 
despre codul de eroare fals E053 aveau acum „schema £053” 
deja învățată. Înainte exista o singură modalitate de reparare 
a unei erori de tip E053. Acum, depanatorii au învățat scena- 
riul cu „codul fals E053”. 

Cu alte cuvinte, această poveste este atât distractivă cât și 
instructivă. Discuţiile de serviciu conţin indicii importante 
despre cum să ne descurcăm în anumite situații. Învață asis- 
tentele medicale să nu aibă încredere oarbă în electrocar- 
diograf. Învață depanatorii de copiatoare să fie atenţi la 
alarma falsă a codului de eroare E053. 

Cu toate acestea, poveștile de mai sus nu au doar rolul de 
a transmite informații prețioase. Povestea de la Xerox nu este 
echivalentă din punct de vedere al eficienței cu un email 
trimis la toată compania în care se subliniază paragraful 
„Atentie la codurile false E053; disimulează un dicorotron 
ars“. Ceea ce se întâmplă aici este mult mai profund. Va 
trebui să despicăm puțin firul în patru pentru a descoperi 
valoarea reală a acestor povestiri. 


Audienta activă 


De cele mai multe ori, poveștile sunt asociate cu ideea de 
divertisment — filme, cărți, emisiuni TV și reviste. Când un 
copil ne roagă „Spune-mi o poveste,“ el vrea să se amuze, nu 
să înveţe ceva. 

A face parte din „audiența“ unei povești pare a însemna 
asumarea unui rol pasiv — celor care repetă poveștile văzute la 
televizor, de exemplu, li se mai spune şi „cartofi de canapea“. 

Cu toate acestea termenul „pasiv“ poate părea exagerat. 
Când citim o carte, avem senzaţia că suntem atrași în lumea 
autorului. Când un prieten ne spune o poveste, aceasta pro- 
voacă empatia tuturor. Când ne uităm la un film, ne identi- 
ficăm cu personajele principale. 

Dar dacă poveștile ne-ar implica într-un mod mai puțin 
intuitiv și mai mult activ? O echipă de cercetători a adunat o 
serie de probe interesante care sugerau faptul că linia dintre 
„audienta“ și „protagonistul“ unei povești poate fi destul de 
subțire, până la estompare. 

Trei psihologi, care voiau să afle cum ajung, oamenii să 
înțeleagă o poveste, au scris câteva istorioare pe care partici- 
panții la studiul respectiv urmau să le citească pe calculator. 
Participanţii au fost împărţiţi în două grupe. Prima grupă 
citea o poveste în care obiectul era asociat cu personajul prin- 
cipal — de exemplu „ John și-a pus bluza de sport înainte de 
a pleca la jogging“. A doua grupă citea o poveste în care ace- 
lași obiect era separat de personajul principal: „John și-a scos 
bluza sport înainte de a pleca la jogging”. 

Două fraze mai jos, când povestea făcea din nou referire 
la bluza de sport, calculatorul a monitorizat timpul necesar 
participanţilor pentru a citi fraza respectivă. S-a petrecut un 
lucru destul de ciudat: cei care credeau că John își scosese 
bluza de sport înainte să plece la jogging au avut nevoie de mai 
mult timp pentru a citi fraza decât cei care credeau că John 
avea bluza pe el. Un rezultat destul de subiil, dar în același 
timp uimitor. Ne sugerează faptul că, atunci când auzim o 
poveste, încercăm să o reproducem mental. Una este să spu- 
nem „când citesc o poveste, creierul meu deja o reproduce în 
imagini.“ Această afirmaţie este intuitivă, se subînțelege. În 
schimb, alta e să spui că atunci când John și-a lăsat la o parte 
bluza de sport, el a lăsat-o undeva în casa aflată într-un loc 
mai îndepărtat în mintea noastră. Pentru ca această afirmaţie 
să fie adevărată, nu este suficient să vizualizăm povestea pe 
un ecran mental; va trebui să o simulăm, să completăm cu 
ceva similar (dar nu neapărat identic) cu relaţiile spaţiale 
descrise în povestea respectivă. Aceste studii demonstrează 
faptul că nu există audiență pasivă. Atunci când auzim o 
poveste, mintea noastră se află în mișcare continuă. Când 
auzim o poveste, o simulăm automat. Dar la ce folosește 
simularea? 

Unui grup de studenţi UCLA li s-a cerut să se gândească 
la o problemă curentă din viaţa lor, una care „le dădea bătaie 
de cap“, dar care putea fi rezolvată pe viitor, de exemplu o 
problemă legată de școală sau de relaţiile personale. 

Studenţii au fost informaţi că scopul experimentului era 
să-i ajute să-și rezolve problemele în mod eficient; li s-a 
făcut și o scurtă instruire pe această temă: „Este important 
să reflectați asupra problemei, să revizuiți toate aspectele, să 
vă gândiţi cum ați putea să o rezolvați și să faceți primii pași 
pentru găsirea unei soluții... Rezolvarea unei probleme re- 
duce factorii de stres, vă induce un sentiment de autosatis- 
factie datorită modului în care aţi reușit să o rezolvati și vă 
ajută să învăţaţi din propria experiență.“ După ce au primit 
instrucțiunile, „grupul de control“ a fost trimis acasă și i s-a 
comunicat să trimită rezultatele la laborator peste o 
săptămână. 

Al doilea grup de studenţi, grupul de „simulare a eveni- 
mentelor“, a rămas în laborator. I s-a cerut să simuleze mental 
desfășurarea evenimentelor care au dus la apariţia problemei: 


Vă rugăm să vizualizați cum a apărut această pro- 
blemă. Vizualizaţi cum s-a declanșat, analizaţi primele 
întâmplări în detaliu... revedeți toate evenimentele, pas 
cu pas, în ordinea în care au apărut. Vizualizaţi cum aţi 
acționat la momentul respectiv. Amintiţi-vă ce ați spus, 
ce ați făcut. Vizualizaţi împrejurimile, cine era cu dum- 
neavoastră, unde anume vă aflaţi. 


Participanții la simularea evenimentelor au trebuit să re- 
construiască pas cu pas evenimentele care au dus la declan- 
șarea problemei lor. Presupunerea a fost că reexaminarea 
lanțului cauzal îi va ajuta pe studenţi să se gândească la o 
modalitate de rezolvare, asemeni unor programatorii anga- 
jați într-o serie de depanări sistematice. 


Celui de-al treilea grup, de „simulare a rezultatelor“, i s-a 
cerut să simuleze mental o soluționare pozitivă a problemei: 


Imaginați-vă că această problemă începe să se re- 
zolve, că ieşiţi din starea de stres... Imaginaţi-vă ușurarea 
pe care o simtiți în acel moment. Vizualizaţi satisfacția pe 

care o veți simţi, odată problema rezolvată. Imaginaţi-vă 
încrederea în propriile forțe, știind că ați rezolvat pro- 
blema cu succes. 


Participanţii la simularea rezultatelor s-au concentrat 
asupra rezultatului dorit: cum va fi după ce voi fi rezolvat 
această problemă? 

După acest prim exercițiu, ambele grupuri au fost trimise 
acasă. Li s-a cerut ca timp de cinci minute pe zi să-și repete 
simulările, iar la sfârșitul săptămânii să se prezinte la labo- 
rator pentru discutarea rezultatelor. Vă propun o mică temă 
pentru acasă: încercați să preziceți rapid care grup de stu- 
denti s-a descurcat cel mai bine în încercarea de a-și rezolva 
problemele. (Sugestie: nu a fost grupul de control.) 

Răspunsul este: grupul de simulare a evenimentelor — 
persoanele care au simulat desfășurarea evenimentelor — 
s-au descurcat cel mai bine aproape în toate aspectele. Simu- 
larea unor evenimente trecute este mult mai eficace decât 
simularea unor reușite viitoare. De fapt, diferențele între 
grupuri au început să apară imediat după prima sesiune 
ținută în laborator. Încă din prima noapte, simulatorii de 
evenirhente aveau moralul mult mai ridicat decât celelalte 
două grupuri. 

După o săptămână, când grupurile s-au întors, progresul 
simulatorilor de evenimente a devenit evident. Ei au fost cei 
mai înclinați să facă ceva pentru a-și rezolva problemele, să 
caute un sfat sau sprijin la ceilalți și să constate că au învăţat 
ceva din propria experiență. 

Aceste concluzii pot părea lipsite de logică, deoarece lite- 
ratura psihologică tradiţională este suprasaturată cu maeștri 
care vă învaţă să vizualizaţi succesul. Se pare că o atitudine 
pozitivă nu este suficientă pentru a duce o treabă la bun 
sfârșit. Poate ar fi mai bine ca gurul financiar să nu ne înveţe 
să ne imaginăm că suntem putred de bogați, ci ar trebui să ne 
arate cum să înțelegem, pas cu pas, toate incidentele care 
ne-au condus la sărăcie. 

De ce funcționează simularea mentală? Funcţionează de- 
oarece nu ne putem imagina un eveniment sau o succesiune 
de evenimente fără a folosi aceleași segmente ale creierului 
nostru pe care le folosim și în cazul unei activităţi fizice 
reale. O tomografie cranio-cerebrală ne arată că atunci când 
ne imaginăm o lumină strălucitoare, activăm acea zonă din 
creier corespunzătoare văzului; dacă ne imaginăm că cineva 
ne lovește ușor peste mână activăm zonele corespunzătoare 
simțului tactil. Însă forţa unei simulări mentale nu se limi- 
tează doar la activitatea creierului uman. Persoanele care-și 
imaginează un cuvânt care începe cu b sau cu p nu-și pot 
stăpâni o mișcare ușoară a buzelor, iar cei care-și imaginează 
că se uită la turnul Eiffel se vor uita involuntar în sus. 
Simularea mentală poate stârni reacții chiar și la nivel fizic: 
dacă bem apă, dar ne imaginăm că este suc de lămâie, pro- 
ducem mai multă salivă; mai uimitor de atât, dacă bem suc 
de lămâie, dar ne imaginăm că este apă, cantitatea de salivă 
produsă este mai mică. Simularea mentală ne ajută să ne 
controlăm emoțiile. Există un tratament sţandard pentru 
toate tipurile de fobii — păianjeni, discursul public, zborul 
cu avionul și altele. Pacienţii sunt aduși într-o stare de 
relaxare care inhibă orice formă de anxietate, după care sunt 
rugați să-și imagineze contactul cu obiectul fobiei lor. Primele 
vizualizări încep undeva la periferia fobiei. De exemplu, o 
persoană căreia îi e frică de zbor poate începe prin a-și 
imagina drumul cu mașina până la aeroport. Terapeutul 
conduce pacientul printr-o serie de vizualizări care se 
apropie din ce în ce mai mult de obiectul fricii („În acest mo- 
ment, motoarele avionului accelerează pe pistă cu un 
zgomot din ce în ce mai puternic...“). De fiecare dată când o 
vizualizare creează o stare de anxietate, se face o scurtă 
pauză și se aplică o tehnică de relaxare pentru ca pacientul 
să-și poată redobândi echilibrul. 

Observati că aceste vizualizări se concentrează mai 
degrabă pe evenimente în sine — procesul în ansamblu — 
decât pe rezultate. Nimeni nu a fost vreodată vindecat de o 
fobie imaginându-și cât de fericit este că a scăpat de ea. 

Simularea mentală facilitează rezolvarea problemelor. 
Chiar și în planificarea activităților de zi cu zi, simularea 
unei acțiuni ne ajută să ne gândim la anumite aspecte pe 
care în mod normal le-am fi neglijat. Dacă ne gândim la 
cumpărăturile pe care urmează să le facem la băcănie, ne 
aducem aminte că am putea lăsa și hainele murdare la cură- 
țătoria din același magazin. Simularea mentală ne ajută să 
anticipăm soluţii potrivite pentru probleme viitoare. Dacă 
ne imaginăm o eventuală discuţie în contradictoriu cu șeful 
nostru și ne imaginăm ce va spune, am putea găsi într-o 
oarecare măsură răspunsurile potrivite la momentul potrivit 
(și am putea evita să spunem ceea ce nu trebuie). Cercetările 
în domeniu sugerează că repetiţia mentală îi poate ajuta pe 
oameni să nu mai cadă victimă vechilor obiceiuri ca fuma- 
tul, băutura sau mâncarea în exces. Un bărbat care încearcă 
să se lase de băut va reuși mult mai ușor dacă își va imagina 
constant cum își va petrece duminica urmărind Super Bowl 
Sunday: cum va reacționa el dacă i se sugerează o ieșire la o 
bere în duminica respectivă? 

Poate cel mai uimitor lucru este faptul că simularea men- 
tală poate ajuta la dezvoltarea anumitor abilități. În urma 
unei analize pe 35 de studii cu 3 214 participanți, s-a de- 
monstrat că exercițiul mental — când participanţii rămân 
tăcuți, fără să se miște și își imaginează că duc la îndeplinire 
o sarcină cu succes, de la început până la sfârșit— este 
suficient pentru a îmbunătăți semnificativ performanțele lor 
din momentul respectiv. S-au obținut aceleași rezultate într-o 
serie de sarcini diferite: simularea mentală i-a ajutat pe 
oameni să sudeze mai bine sau să-și mărească scorul la darts. 
Tromboniștii și-au îmbunătățit tehnica, iar patinatorii de per- 
formanţă și-au îmbogățit stilul. Deloc surprinzător, simu- 
larea mentală funcţionează cel mai bine când avem o sarcină 
predominant intelectuală (de ex. suflatul la trombon) decât 
fizică (de ex. menţinerea echilibrului), dar efectele acestei 
practici sunt la fel de mari în toate domeniile: pe ansamblu, 
simularea mentală a contribuit la atingerea a două treimi din 
rezultatul care trebuia obtinut prin efort fizic. 

Metoda este relativ simplă: simularea mentală nu echiva- 
lează cu acţiunea în sine, dar este cea mai bună alternativă. 
Însă, pentru a nu ieși din universul ideilor cu priză la public, 
ceea ce dorim să sugerăm este că povestea potrivită este de 
fapt o simulare. Poveștile sunt ca simulatoarele de zbor 
ipentru creierul uman. Atunci când ascultăm pățania asis- 
tentei cu electrocardiograful nu este ca și cum am fi la fața 


{ locului, dar este cea mai bună alternativă. 


Sau gândiţi-vă la povestea codului de eroare E053 de la 
Xerox. De ce povestea în sine este mai bună decât un simplu 
avertisment despre „indicatorii falși de eroare E053” din 
timpul cursurilor de formare profesională? Este mai bună 
din același motiv pentru care simulatoarele de zbor sunt mai 
instrucțiuni. Cu cât un curs de formare simulează mai mult 
sarcinile din viața reală, cu atât mai eficient se va dovedi pe 
viitor. 

Puterea unei povești vine din contextul pe care îl creează 
şi care lipsește din conceptele abstracte. Ne întoarcem la 
teoria memoriei de tip Velcro conform căreia, cu cât ideile 
noastre cuprind mai multe cârlige, cu atât mai mult vor 
prinde la public. Povestea codului E053 stârnește emoții — 
frustrare provenită din eșecul rezolvării problemei și din 
confuzia stârnită de codul fals de eroare. De asemenea, ea 
dezvoltă un context — pe baza supoziției că noua eroare se 
datorează unei recente modificări în „configuraţia plăcii de , 
bază XER”. Nu în ultimul rând, morala acestei povestiri ține 
de alt nivel: nu trebuie să aveţi încredere totală într-un cod 
de eroare. Acest „scepticism al codurilor“ a creat un prece- 
dent pe care depanatorul îl aplică cu fiecare sarcină nouă pe 
care o primește. 

Este ușor pentru un doctor să trateze apendicita după ce 
diagnosticul a fost deja pus, dar adevărata problemă constă 
în a învăţa care este diferența dintre un apendice inflamat și 
o indigestie, o intoxicație alimentară sau un caz de ulcer. Sau 
gândiţi-vă la elevii care studiază algebra și care pot rezolva 
ecuații complexe, dar se blochează la o problemă simplă 

formulată în cuvinte, care se rezolvă prin aceleași metode 
matematice. Problema X nu este identificată tot timpul ca 
fiind problema X. 

Acesta este rolul pe care-l au poveștile — de a transmite 
informații într-un context mult mai real, mai apropiat de viața 
noastră de toate zilele; ca un simulator de zbor. În concluzie, 
a face parte din audiența unei povestiri nu înseamnă a fi 
pasiv; undeva, în interiorul nostru, suntem gata de acțiune. 


CLINICA 


Abordarea elevilor-problemă 


SITUAȚIE: Din când în când profesorii se confruntă cu situații 
dificile în timpul orelor — un elev agresiv, furios sau com- 
petitiv. Majoritatea profesorilor sunt luaţi prin surprindere și 
nu știu cum să rezolve situația. În cadrul acestui studiu clinic 
vom compara două mesaje diferite destinate comunicării unor 
strategii de abordare a studenţilor cu probleme. 


MESAJUL |: Primul mesaj a fost conceput de Indiana University 
peniru a sprijini profesorii în munca lor. 


e Păstraţi-vă calmul. Reglaţi-vă respirația. Nu adoptați o 
atitudine defensivă. 

e Nu-i ignoraţi. Încercaţi să le dispersaţi furia. Stabiliti o 
întâlnire în timpul pauzelor sau după ore. Pe parcursul 
întâlnirii fiţi receptiv la emoțiile elevului şi ascultați-l cu 
atenţie. Adresați-vă într-o manieră profesională și poli- 
ticoasă. 


COMENTARII LA MESAJUL |: Observaţi că acesta nu este un mesaj 
ieșit din comun — nimic care să iasă din sfera obișnuitului. 

(Dacă abordarea elevilor cu probleme ar fi un caz obișnuit, 
atunci de ce am mai avea nevoie să publicăm sugestii de com- 
portament în aceste situații?) Majoritatea sfaturilor — „Păstra- 
ți-vă calmul “; „Nu adoptați o atitudine defensivă”; „Încercaţi 
să le dispersaţi furia” — sunt prea abstracte și prea evidente ca 
să prindă. (Niciun profesor nu crede că ar fi bine să intre în | 
panică în fața unui elev dificil.) 


MESAJUL 2: Al doilea mesaj a fost publicat într-o revistă 
editată de un grup de profesori de către profesoara Alyson 
Buckman, care a vrut să împărtășească din experiențele ei: 

Am avut un elev... care vorbea tare și des în spatele clasei, 
de obicei în timp ce vorbeam și eu. Puteam să-i aud din faţa 
clasei comentariile, ca toţi ceilalți de altfel. Dezaproba tot ce 
spuneam, indiferent despre ce era vorba. Ceilalţi studenți au 
început să se plângă din ce în ce mai des de comportamentul 
lui și au propus soluții, în general umilitoare, pentru reme- 
dierea situației. 

Am încercat tot felul de metode încă de la început, dar în 
final l-am chemat pe el și pe colegul lui în fața clasei și am fixat 
câte o şedinţă privată cu fiecare în parte la mine în birou. 
M-am asigurat că am martori la întâlniri — unul din avantajele 
muncii într-un birou comun. Colegul, cred eu, a fost atras în 
acest rol fără voia lui — celălalt elev folosindu-l doar ca pe un 
mijloc de subminare. 

Când m-am întâlnit cu elevul obraznic, acesta a intrat cu 
ochelarii de soare pe nas și cu o atitudine total sfidătoare. 
Am început prin a-l întreba: „Ce-ar fi să-mi spui ce se întâm- 
plă în spatele clasei...“ și el a răspuns: „Nu sunt de acord cu 
ceea ce spui“. Am încercat să vorbesc despre asta dar n-a 
mai scos o vorbă. 

Până nu i-am spus că ceilalți studenţi se plângeau de el 
și veneau cu soluții de remediere a situației, nu m-a ascultat. 
Limbajul corpului i s-a schimbat total și atitudinea la fel. De 

atunci n-am mai avut probleme cu el. Am înţeles din această 
mică lecţie faptul că studenții care își tratează profesorii cu 
dispret pot ajunge să fie luaţi la rost chiar de către colegii lor. 
De fapt el credea că se poate da mare în fața lor cu asta, ca 


să-şi dea seama în fina! că de fapt nu impresiona pe nimeni. 


COMENTARII LA MESAJUL 2: Această poveste ne ajută să simu- 
lăm comportamentul potrivit faţă de un elev cu probleme. 
Urmăm pas cu pas, odată cu Buckman, calea care duce la 
rezolvarea problemei. 

Observaţi că majoritatea ideilor enunțate cu liniuță din 
primul mesaj sunt mai degrabă demonstrate pe parcursul 
povestirii, decât exprimate. Profesoara încearcă să „împrăştie” 
furia elevului. Ea fixează „o întâlnire privată cu elevul”. Ea 
reușește să-și păstreze calmul pe tot parcursul întâlnirii. 

Soluția finală — folosirea presiunii colegilor pentru a-l 
controla pe elevul-problemă — se dovedește a fi nu numai 
practică — dar și neașteptată. Nu face parte din repertoriul 
obișnuit. Ne-am fi așteptat ca unui elev rebel să nu-i pese ce 
gândesc colegii lui despre el. Ne imaginăm în locul lui 
Buckman, iar aceasta ne trezește interesul asupra rezultatului 
final. Este mai ușor să ne pese de o persoană decât de o listă 
de instrucţiuni bine definite. 


PUNCTAJ 
Lista de verificare Mesajul 1 Mesajul 2 
Simplu — — 
Neaşteptat x 
Concret x x 
Credibil 
Emoțional x 


Poveste x 

Concluzie: Povestirile de genul celei relatate de profe- 
soara Buckman — metode verificate pentru a ţine în frâu 
studenții cu probleme — ar fi mult mai interesante şi eficiente 
pentru instruirea profesorilor decât lista de concepte-cheie 
prezentată la Mesajul 1. Această soluție nu este intuitivă; 
novă din zece departamente de formare ar formula Mesajul 
1. Trebuie să rezistăm tentaţiei de a sări peste poveste și a 
trece direct la „sugestiile-cheie”. 


Povestirile ca sursă de inspiraţie: 
Povestea lui Jared 


La sfârșitul anilor 1990, uriașul lanţ de magazine fast-food, 
Subway, a lansat o campanie de promovare a calității unei noi 
linii de sendvișuri. Campania se baza pe o statistică: șapte 
dintre sendvișurile lor conţineau mai puţin de șase grame de 
grăsime. Din punct de vedere statistic, suna foarte bine — 
puțină aliteraţie ajută la reținerea datelor medicale. Pe de altă 
parte, „7 mai puţin de 6“ nu a avut același succes ca ur- 
mătoarea campanie publicitară Subway, care s-a bazat pe 
povestea remarcabilă a unui student pe nume Jared Fogle. 

Jared avea o problemă serioasă de greutate. Până-n ulti- 
mul an de colegiu se îngrășase mult, ajungând la 193 de 
kilograme. Purta cămăși mărimea XXXXXXL, cea mai mare 
mărime disponibilă în magazinele de profil. Pantalonii lui 
aveau o circumferință în talie de 152 de centimetri. 

Tatăl lui Jared, medic generalist în Indianapolis, își aver- 
tizase fiul timp de ani de zile în legătură cu greutatea lui, dar 
fără niciun succes. Apoi, într-o zi de decembrie, colegul de 
cameră al lui Jared, student la medicină în anul terminal, a 
observat că gleznele lui Jared erau umflate. Diagnosticul lui, 
corect de altfel, a fost edem — stare în care corpul reţine flui- 
dele pentru că sângele nu poate transporta suficient lichid 
pentru buna funcţionare a corpului; de cele mai multe ori 

edemul poate degenera în diabet, probleme cu inima și chiar 
preinfarct. Tatăl i-a explicat lui Jared că, având în vedere 
greutatea lui și starea generală de sănătate, s-ar putea să nu 
trăiască până la 35 de ani. 

De la vizita la spital din decembrie și până în vacanța de 
primăvară, Jared a luat decizia să slăbească. Motivat de 
campania „7 mai puțin de 6“, și-a cumpărat primul sendviș 
cu curcan. l-a plăcut sendvișul și și-a stabilit propria dietă 
Subway: un sendviș vegetarian de 30 cm lungime pentru 
masa de prânz și un sendviș cu curcan de 15 cm pentru masa 
de seară. 

După trei luni de „dietă Subway“, cum îi plăcea s-o nu- 
mească, s-a urcat pe cântar. Acesta indica 149 de kilograme. 
Slăbise aproape 45 de kilograme în trei luni mâncând doar la 
Subway. El a continuat aceeași dietă timp de mai multe luni 
și uneori slăbea aproape 500 de grame pe zi. Îndată ce starea 
fizică i-a permis, a început să facă plimbări zilnice, atât cât îl 
tineau puterile — nu mai lua autobuzul ca să vină la școală 
și, când se ducea la cumpărături, urca scările în loc să 
folosească liftul. 

Povestea transiormării experienței lui Jared într-un 
fenomen național a început cu un articol care a apărut în 
revista Indiana Daily Student în aprilie 1999. Articolul a fost 
scris de către Ryan Coleman, un fost coleg de cameră al lui 
Jared. Coleman l-a întâlnit pe Jared după ce acesta slăbise și 
aproape că nu l-a mai recunoscut. El a scris un articol 
emoționant despre ce însemna pentru Jared să fie obez: 


Când Fogle se înscria la un curs, el nu-l alegea în 
funcţie de profesor sau de orar ca majoritatea studenților. 
El alegea cursurile unde se găseau bănci suficient de 
încăpătoare ca să poată sta jos. 

In timp ce majoritatea studenților se luptau să-și 
găsească un loc de parcare cât mai aproape de campus, 
Fogle se chinuia să găsească un loc de parcare gol, fără 
alte mașini parcate în jur — deoarece avea nevoie de 

spațiu să poată deschide portiera suficient de mult încât 
să poată ieși din mașină. 


Articolul se termina cu un citat din Jared: „Subway m-a 
ajutat să încep o viață nouă și pentru asta am să le rămân 
veșnic recunoscător.“ Probabil că aceasta a fost prima dată 
când unui lanţ fast-food i s-a recunoscut meritul de a fi 
transformat profund viața unui om în sens pozitiv. 

Mai târziu, un reporter al revistei Men's Health care scria 
un articol numit „Diete neobișnuite care funcționează”, a 
văzut din întâmplare articolul despre Jared din Indiana Daily 
și a scris o scurtă prezentare despre „o dietă cu sendvișuri 
Subway.“ Articolul nu menționa numele lui Jared și nici 
magazinul de unde-și cumpăra sendvișurile; făcea o referire 
cu caracter general la „sendvișurile Subway“. 

Elementul-cheie în această poveste a fost Bob Ocwieja, 
proprietarul unei francize Subway, care a găsit articolul și s-a 
gândit că ar putea avea potenţial. El și-a luat câteva zile liber 
și s-a întâlnit cu directorul de imagine al Subway de la agen- 
ţia de publicitate din Chicago, un bărbat pe nume Richard 
Coad; i-a sugerat acestuia să arunce o privire pe articolul 
respectiv. Coad spune: „La început m-a amuzat ideea, dar 
am sfârșit prin a o pune în practică.“ 

Jared este eroul unei diete de slăbire de succes, dar Ocwieja 
și Coad sunt eroii unei povești despre o idee: Ocwieja pentru 
faptul că a văzut potenţialul acestei povești și Coad pentru că 
a folosit resursele necesare pentru a o pune în practică. 

Coad și Barry Krause, directorul agenţiei de publicitate 
Hal Riney, au trimis un student practicant la Bloomington, 
Indiana, cu câteva instrucțiuni sumare, pentru a găsi miste- 
riosul personaj care ținuse dieta cu sendvișuri — și de ase- 
menea peniru a găsi magazinul de unde-și cumpărase acesta 
sendvișurile. Poate că Jared nici nu mânca la Subway, ci la 
Flo's Sub Shop. 

Studentul nu era foarte sigur ce anume trebuia să facă. 
Planul lui era să se ducă până-n Bloomington, să caute în 

Pagini Aurii și să treacă pe la toate magazinele Subway din 
oraș. Din fericire pentru el, căutarea s-a dovedit a fi mult mai 
simplă. Primul magazin Subway la care s-a dus studentul a 
fost o franciză aflată aproape de campus. Pe când se lansa în 
descrierea consumatorului misterios, după primele cuvinte, 
angajatul de la ghișeu a spus: „Oh, trebuie să fie Jared. Vine 
aici în fiecare zi.“ 

Studentul s-a întors victorios. Jared era real și slăbise o 
mulțime de kilograme mâncând la Subway. Cei de la agenţie 
s-au gândit, avem o poveste extraordinară aici. 

În acel moment povestea despre Jared s-a lovit de un nou 
obstacol. Directorul agenției de publicitate, Krause, l-a sunat 
pe directorul de marketing de la Subway pentru a-i povesti 
istoria lui Jared, dar acesta nu a fost prea impresionat. Se 
angajase de curând la Subway, după ce lucrase pentru alt 
lanţ fast-food. „Am mai trecut prin asta“, a replicat el. „Mân- 
carea fast-food nu este sănătoasă.“ Directorul de marketing a 
preferat să lanseze o campanie de publicitate bazată pe 
gustul sendvișurilor Subway. 

Totuși, pentru a-i da satisfacție lui Krause, directorul a 
înaintat ideea campaniei publicitare cu Jared către avocații 
firmei Subway. Așa cum era de așteptat, avocații au spus că 
această campanie nu putea fi făcută. Ar fi sugerat revendi- 
carea unui drept medical, ceea ce ar fi dus la asumarea unei 
responsabilităţi, bla, bla, bla. Singura modalitate de evitare a 
unei astfel de responsabilităţi ar fi fost adăugarea unor fraze 
de negare ca de exemplu „Această dietă nu este recomandată 
decât cu sfatul medicului dumneavoastră.“ 

Ideea părea îngropată deja. Dar Krause și Coad nu erau 
pregătiți să renunțe. Subway, ca și majoritatea firmelor care 
funcţionează pe bază de franciză, lansează campanii de 
publicitate pe două nivele: național și regional. În timp ce 
reprezentanța națională de publicitate a Subway a respins 
ideea poveștii lui Jared, câteva din francizele Subway la nivel 
regional și-au exprimat interesul pentru povestea respectivă 
și au fost dispuse să acopere costul campaniei publicitare din 
fondurile proprii. 

Atunci a mai apărut o problemă: de obicei, francizele nu 
plăteau producerea unei reclame, ci doar lansarea ei în 
zonele lor de acoperire. Producerea unei reclame se făcea pe 
banii proveniţi de la sediul național al firmei. Deci cine urma 
să plătească pentru producerea clipului cu Jared? 

Krause s-a hotărât să facă spoturile gratis. El spunea, 
„pentru prima și singura dată în cariera mea, am autorizat 
producerea unei reclame pentru care nu primeam niciun ban.” 

Reclama a fost lansată pe 1 ianuarie 2000 — în același 
timp cu epidemia rezoluțiilor de slăbire cu ocazia noului an. 
Îi arăta pe Jared în faţa casei lui: „Acesta este Jared“, spunea 
reclama. „Cântărea 194 de kilograme“— vedem o fotografie 
de-a lui Jared în pantalonii lui vechi cu talia de 153 de 
centimetri — „dar astăzi el cântărește doar 82 de kilograme 
datorită dietei Subway, cum îi spune el.“ Reclama descrie în 
continuare planul alimentar al lui Jared, după care conchide: 
„Această dietă, combinată cu mersul pe jos, a funcționat 
pentru Jared. Prin asta nu vrem să spunem că se potrivește 
oricui. Ar trebui să consultați doctorul înainte de a începe o 
dietă. Totuși, a funcționat pentru Jared.” 

Krause povestește că, începând cu ziua următoare, tele- 
foanele au început să sune de dimineață și nu se mai opreau. 
Au sunat cei de la USA Today, ABC și Fox News. A treia zi a 
sunat și Oprah. „ De-a lungul anilor am vorbit cu foarte 
mulţi oameni de marketing care vroiau să atragă atenția 
presei” spunea Krause. „N-a ajuns nimeni nicăieri cu tele- 
foane interminabile către Oprah. Singura dată în întreaga 
mea carieră când am avut o izbândă cu Oprah a fost la 
lansarea reclamei cu Jared și atunci Oprah a fost cea care ne-a 
sunat pe noi.“ Câteva zile mai târziu cei de la sediul național 
al Subway l-au sunat pe Krause și l-au întrebat dacă puteau 
să lanseze spotul la nivel național. În 1999, vânzările Subway 
nu progresau deloc. În 2000, vânzările au crescut cu 18 pro- 
cente, iar în 2001 au mai crescut cu încă 16 procente. În 
același timp, alte lanţuri de sendvișuri (mult mai mici) ca 
Schlotzsky și Quiznos înregistrau creșteri în vânzări de până 
la 7 procente pe an. 

Povestea lui Jared are o anumită valoare de simulare. 
Ne putem imagina relativ ușor cum ar fi să urmăm dieta 
Subway — masa de prânz, masa de seară, plimbarea dintre 
mese. Dar această poveste este mai degrabă un îndemn, o 
încurajare, decât o simulare a unei întâmplări reale. Acest 
uriaș a slăbit 112 kilograme urmând o dietă inventată de el 
însuși! Wow! Povestea poate stimula pe oricine a încercat să 
dea jos ultimele 4,5 kilograme. 

Ca și povestea asistentei cu care am deschis actualul capi- 
tol, această poveste are, la rândul ei, o oarecare rezonanță 
emoţională. Chiar și persoanele slabe, care nu au interesul să 
mai slăbească, vor fi impresionate de povestea lui Jared. El a 
avut multe obstacole de trecut și și-a urmat drumul cu 
perseverență. Acesta este cel de-al doilea beneficiu major pe 
care-l oferă povestea: inspirația. Inspirația generează acți- 
une, ca și simularea. 

De asemenea, observați că această campanie are mai mult 
succes decât „7 mai puţin de 6“. Ambele campanii explorează 
același teren — amândouă pun accentul pe disponibilitatea 
unor sendvișuri sărace în grăsimi și bogate în substanțe 
nutritive. Ambele promit o scădere în greutate. Numai că una 
dintre ele s-a bucurat de un succes relativ modest, în timp ce 
cealaltă a stârnit o adevărată senzație. 

Ceea ce am încercat să argumentăm în această carte — și 
sperăm că v-am convins până acum — este faptul că ati fi 
putut ghici dinainte că cea care va avea cel mai mult succes va fi 
campania cu Jared. 


Observaţi unde se situează povestea lui Jared pe lista 
SUCCES-ului: 


e Este simplă: Mâncaţi sendvișuri de la Subway și veți 
slăbi. (Sincer, afirmatia poate că este simplificată în mod 
exagerat, deoarece sendvișul cu o maioneză alături nu 
vă va ajuta să slăbiți.) 

e Este neașteptată: Un bărbat a dat jos o mulţime de kilo- 
grame mâncând fast-food! Această poveste contravine 
imaginii noastre despre fast-food, o imagine care se 

potriveşte mai degrabă cu un Jared gras decât cu un 
Jared slab. 

e Este concretă: Gândiţi-vă la pantalonii supradimen- 

sionați, la scăderea masivă de centimetri în talie, la dieta 

compusă dintr-un anumit tip de sendvișuri. Sună mai 
mult ca o fabulă de Esop decât ca o noţiune abstractă. 

Este credibilă: Are același tip de credibilitate oferită de 

o antiautoritate pe care am întâlnit-o și în campania 

împotriva fumatului a lui Pam Laffin. Tipul care purta 

pantaloni cu circumferinta de 153 de centimetri ne dă nouă 
sfaturi despre diete! 

e Este emoţionantă: Ne interesează mai mult soarta unui 
individ, Jared, decât a colectivităţii. De asemenea face o 
referire la aspectele esenţiale ale ierarhiei lui Maslow — 
este vorba de un bărbat care-și atinge potenţialul cu 
ajutorul unui magazin de sendvișuri. 

e Este o poveste: Protagonistul trece peste obstacole și 
învinge. Ne inspiră și pe noi să facem la fel. 


Prin comparație, haideţi să evaluăm „7 mai puțin de 6“ cu 
ajutorul listei de verificare. Este simplă, dar observați că 
mesajul de bază nu este la fel de atrăgător. Mesajul este 
„Oferim o varietate de sendvișuri sărace în grăsimi“ faţă de 
mesajul lui Jared „Mâncaţi la Subway, slăbiți, schimbaţi-vă 
viața.“ Primul mesaj vinde burghie; al doilea îţi spune cum 
să-ți agăți poza copiilor tăi. 

„7 mai putin de 6“ este mult mai previzibilă. Povestea lui 
Jared dă lovitura deoarece atacă mentalitatea generală 
conform căreia mâncarea fast-food e plină de grăsimi. Deși 
„7 mai puţin de 6“ atacă aceeași mentalitate, o face într-un 
mod mult mai indirect. 

„7 mai puţin de 6“ nu este o campanie concretă. Nume- 
rele nu sunt relevante. Este credibilă doar pentru că nu a 
ridicat pragul prea sus — majoritatea dintre noi nu vom fi 
luaţi prin surprindere de ideea că un sendviș are mai puţin 
de 6 grame de grăsimi, prin urmare nu vom avea nevoie de 
prea multă muncă de convingere. Nu ne emoționează și nu 

ne spune nimic. Orice cititor al acestei cărți ar fi putut analiza 
cele două campanii publicitare naționale, ambele cu un 
buget de milioane de dolari, și ar fi ales-o pe cea mai fezabilă 
după o simplă comparaţie efectuată pe lista de verificare a 
SUCCES-ului. (Observaţi că, totuși, cei care nu sunt familia- 
rizaţi cu ideile acestei cărți ar putea să nu sesizeze diferenţa 
dintre cele două campanii. Directorul biroului naţional de 
publicitate, care avea o experiență de o viaţă încercând să 
comercializeze idei de succes, nu a acceptat povestea lui 
Jared.) Un aspect esenţial al poveștii lui Jared este munca 
susținută a mai multor persoane pentru a face ca această idee 
să devină realitate. Observati câte întâmplări neașteptate au 
trebuit să intervină pentru ca povestea lui Jared să ajungă la 
televizor: managerul unui magazin Subway a trebuit să fie 
suficient de activ pentru a aduce articolul respectiv în atenția 
directorului de publicitate. (Angajaţii voștri ar face la fel?) 
Directorul departamentului de creație a trebuit să fie sufi- 
cient de sigur pe propriile forțe pentru a investi resursele 
companiei într-o idee care s-ar fi putut dovedi o misiune fără 
succes. (Oare această acțiune și-a acoperit și depășit 
investițiile?) Președintele agenţiei de publicitate a trebuit să 
facă spotul publicitar pe gratis deoarece știa că povestea va 
avea un impact uriaș. (Pe gratis!) Echipa națională de marke- 
ting a Subway a trebuit să-și calce pe mândrie și să-și 
recunoască greșeala de a nu fi adoptat povestea lui Jared încă 
de la început. 

Acestea nu sunt acțiuni obișnuite. Acest tip de compor- 
tament nu este de rutină. Oare câte idei originale au dispărut 
pentru că o persoană de legătură — între sursa ideii respec- 
tive și eventualul rezultat — a renunţat la luptă? În lumea 
reală, proprietarul unei francize ar fi fost cel mult amuzat de 
povestea lui Jared. Ar fi înrămat-o și ar fi afișat-o pe panoul 
de știri al localului, pe peretele care duce spre toaletă, pentru 
simpla distracție a angajaţilor și acesta ar fi fost apogeul 
poveștii lui Jared. 

Jared ne amintește că nu este necesar să creăm tot timpul 
idei de succes. De cele mai multe ori este mult mai ușor și 

mai util să descoperim o idee. Ce s-ar întâmpla dacă profesorii 
de istorie ar fi dispuși să împărtășească acele metode de pre- 
dare care au avut cel mai mare impact asupra studenţilor? 
Ce-ar fi dacă am putea să ne bazăm pe faptul că voluntarii 
sau organizațiile nonprofit caută acele evenimente sau întâl- 
niri simbolice care să inspire și alte persoane din organizația 
respectivă? Ce-ar fi dacă am putea să contăm pe faptul că 
șefii noștri ar fi dispuși să riște pentru idei cu adevărat 
importante? Nu e nevoie să apreciem sendvișurile Subway 
pentru a aprecia procesul prin care o idee măreaţă se poate 
transforma în realitate. 


Arta descoperirii ideilor de succes 


Cum să ne asigurăm că nu lăsăm o idee importantă, un 
potențial Jared, să ne zboare de sub nas? Descoperirea ideilor 
de succes nu este un lucru greu, dar nici instinctiv, natural. 
Ideile nu se semnalizează singure pentru a ne atrage atenția. 
Trebuie să căutăm în mod conștient ideea potrivită. 

Prin urmare, ce anume ar trebui să căutăm? 

În introducerea cărții am discutat despre un studiu de caz 
care demonstra că un grup format din oameni obișnuiți, dar 
care participaseră la un curs de formare profesională unde 
învățaseră cum să folosească modele clasice de reclame, pot 
să creeze spoturi publicitare net superioare grupurilor care 
nu au beneficiat de acest curs în prealabil. Așa cum există 
modele publicitare care s-au dovedit eficiente, la fel există și 
tipuri de povești care s-au bucurat de succes. Odată cu învă- 
tarea modelelor crește semnificativ şi capacitatea noastră de 
a descoperi ideile de succes de care avem nevoie. 

Lui Warren Buffett îi place să spună povestea despre Rose 
Blumkin, o femeie care conduce una din afacerile în care a 
investit el. Blumkin este rusoaică și la vârsta de 23 de ani a 
reușit să păcălească autorităţile de la graniță pentru a intra în 
America. Ea nu vorbea engleza și nu primise niciun fel de 
educație formală. 

Blumkin a început o afacere cu mobilă în 1937, cu doar 
500 de dolari din economiile proprii. Aproape 50 de ani mai 
târziu, magazinul ei de mobilă avea un venit anual de peste 
100 de milioane de dolari. La vârsta de o sută de ani, ea încă 
mai venea la serviciu. De fapt, chiar și-a amânat aniversarea 
celor o sută de ani pentru ziua când magazinul avea pro- 
gram scurt de funcționare și era închis seara. La un moment 
dat competitorii au dat-o în judecată pe motiv că încălca 
principiul concurenței echitabile, deoarece prețurile practi- 
cate de ea erau mult sub nivelul pieţei. Ei considerau că ea 
prefera să vândă în pierdere pentru a elimina concurența. 
Buffett spunea: „Ea a demonstrat tribunalului că putea să 
vândă covoare cu o reducere considerabilă fără să iasă în 
pierdere și chiar i-a vândut judecătorului covoare în valoare 
de 1 400 de dolari.“ 

Povestea lui Rose Blumkin nu face parte din întâmplările 
publicate în ciclul Chicken Soup for the Soul, dar ar putea intra 
în aceeași categorie. Seria de nuvele Chicken Soup a fost un 
adevărat fenomen editorial, cu mai mult de 4,3 milioane de 
cărți vândute și încă 37 de titluri Chicken Soup în curs de 
tipărire, printre care Chicken Soup for the Father's Soul, Chicken 
Soup for the Nurse's Soul, și Chicken Soup for the NASCAR Soul. 

Volumele Chicken Soup abundă în povești inspiraţionale — 
povești care ridică moralul, motivează, dau energie. Din 
punctul ăsta de vedere, aceste povești sunt opusul legen- 
delor urbane care au tendința să impună o imagine cinică, 
pesimistă sau paranoică a lumii în care trăim. (Niște ne- 
cunoscuţi îți vor fura rinichii! Snapple susține KKK! La 
McDonald's au viermi în mâncare!) 

Ceea ce este interesant la aceste povestiri este faptul că nu 
autorul le-a scris — el pur și simplu le-a descoperit și le-a 
adunat pe toate la un loc. Am vrut să înțelegem de ce aceste 
povești pline de inspirație au avut succes. Am comparat mai 
multe povești de acest gen — sute de povești, atât din seria 
Chicken Soup cât și din alte surse — și am căutat elementele 
comune. 


m 0 

Aristotel credea că există patru tipuri principale de in- 
trigă: tragică simplă, comică simplă, tragică complexă și co- 
mică complexă. Robert McKee, gurul scenariștilor, enumera 
25 de tipuri de povești în cartea sa: epicul modern, intriga 
deziluziei și așa mai departe. După ce am terminat de sortat 
o grămadă de povești inspiraționale — un domeniu mult 
mai restrâns — am ajuns la concluzia că există trei tipuri 
fundamentale de intrigă: intriga provocării, intriga relațiilor 
și intriga creativității. Aceste trei tipuri fundamentale de 
intrigă pot fi folosite pentru a clasifica mai mult de 80% din 
povestirile care apar în Chicken Soup, colectia originală. Pro- 
babil că, în mod și mai surprinzător, ele pot fi folosite și la 
clasificarea a mai mult de 60% din subiectele publicate în 
revista People, subiecte despre oameni obișnuiți, nu neapărat 
celebrităţi. Dacă o persoană obișnuită reuşeşte să fie publi- 
cată în People, de obicei acest lucru se datorează faptului că 
ea sau el are o poveste care se dovedește o sursă de inspirație 
pentru noi toti. Dacă scopul nostru este să insuflăm energie 
pozitivă și să inspirăm alți oameni, atunci cele trei categorii 
de intrigi pot constitui cel mai potrivit punct de plecare (iar 
dacă sunteți genul de persoană cinică și considerați că seria 
de povestiri Chicken Soup este mai degrabă siropoasă decât 
interesantă, tot veți recunoaște valoarea celor trei modele de 
intrigă.) 


Intriga provocării 


Povestea despre David și Goliat este un exemplu clasic de 
provocare. Personajul principal se confruntă cu un obstacol 
greu de trecut și învinge. David învinge un uriaș cu praștia 
pe care și-o confecționase singur. Există câteva variații pe 
tema provocării pe care le putem recunoaște ușor: tema in- 
feriorităţii, tema sărăciei versus bogăție, triumful voinţei 
umane asupra oricărui obstacol. 

Elementul-cheie al provocării constă în faptul că obsta- 
colele par de netrecut pentru personajul principal. Faptul că 

Jared a slăbit 82 de kilograme reprezintă o intrigă a provo- 
cării. Dacă vecinul lui Jared, care cântărește 95 de kilograme, 
ar da jos câțiva centimetrii din talie, aceasta nu s-ar putea 
numi o provocare. Cu toții creăm numeroase scenarii a căror 
intrigă este provocarea. Echipa americană de hochei care i-a 
învins pe ruși la Jocurile olimpice din 1980, deși rușii erau 
favoriți. Alamo. Poveștile lui Horatio Alger. Revoluția ame- 
ricană. Seabiscuit*. Seria Star Wars. Lance Armstrong. Rosa 
Parks. 

O intrigă a provocării poate fi o sursă de inspiraţie chiar 
și atunci când este mai puţin dramatică sau celebră decât 
exemplele prezentate mai sus. Povestea lui Rose Blumkin nu 
este despre un personaj celebru. Acest tip de intrigi pot fi o 
sursă de inspirație la modul concret. Ele ne inspiră prin 
faptul că apelează la perseverenţa și curajul nostru. Ele ne 
determină să muncim mai mult, să acceptăm noi provocări, 
să ținem piept obstacolelor. După ce aţi auzit povestea lui 
Rose Blumkin care și-a amânat aniversarea de o sută de ani 
până în seara când se închidea magazinul de mobilă, poate 
vă va veni mai ușor să vă faceţi curat în garaj. O intrigă a 
provocării ne determină să acționăm. 


Intriga relaţionării 


In zilele noastre, fraza „bunul samaritean“ se referă la o 
persoană care își ajută semenii în momente critice, de 
bunăvoie și fără a cere nimic în schimb. Povestea originală 
din Biblie, bunul samaritean, este cu siguranță compatibilă 
cu această imagine, dar cu implicaţii mult mai profunde. 

Povestea începe cu un avocat care l-a întrebat pe Isus ce 
să facă pentru a ajunge în rai. Avocatul vroia mai mult să-l 
pună la încercare pe Isus decât să învețe ceva de la el. Când 
isus l-a întrebat pe avocat care anume credea el că ar fi 
răspunsul la această întrebare, acesta a menţionat, printre 


Cursă celebră de cai, în SUA, în anii '30-'40. (N.r.) 

altele, şi fraza: „Să-ţi iubești aproapele așa cum te iubeşti pe 
tine însuţi”. Isus a încuviințat. Atunci, avocatul (care voia 
probabil să reducă cât mai mult posibil numărul celor pe care 
ar fi fost nevoit să-i iubească) a întrebat: „Şi cine este aproa- 
pele meu?“ 

Drept răspuns, Isus i-a spus o poveste: 


„Un om cobora de la Ierusalim spre Ierihon când a 
fost atacat de hoți. Aceștia i-au luat hainele, l-au bătut și 
au plecat, lăsându-l pe jumătate mort. 

Din întâmplare un preot cobora pe același drum și, 
văzându-l, a trecut pe partea cealaltă. De asemenea și un 
levit, trecând prin același loc și văzându-l, l-a depășit și a 
trecut de cealaltă parte a drumului. 

Însă un samaritean, mergând pe cale, a ajuns la el și 
văzându-l i s-a făcut milă; apropiindu-se, i-a pansat rănile 
turnând pe ele untdelemn și vin și, după ce l-a pus pe 
măgarul lui, l-a dus la o casă de oaspeți și a avut grijă de 
el. A doua zi, scoțând doi dinari, i-a dat gazdei și i-a zis „ai 
grijă de el și când mă întorc îţi voi da banii pentru tot ce 
vei mai cheltui“. 

„Care dintre acești trei bărbaţi ți se pare că a fost 
aproapele celui jefuit de hoți?“ 

Avocatul răspunse, „Cel care a avut milă de el.“ 

Isus i-a zis, „Mergi și fă și tu asemenea.“ 


Ceea ce lipsește din această poveste, în ceea ce-l privește 
pe cititorul modern, este contextul. Samariteanul din poveste 
nu a fost doar un om de omenie. El a trecut peste o uriaşă 
barieră socială ajutându-l pe cel rănit. În acea perioadă, 
ostilitățile dintre samariteni și evrei (toate celelalte personaje 
din povestire) erau în plină desfășurare. O analogie modernă 
a statutului de proscris al samariteanului ar fi probabil un 
ateu, membru al unei bande de motocicliști. Morala acestei 
povești este clară: oamenii de omenie vor da mereu dovadă 
de milă și compasiune pentru semeni, chiar dacă aceștia nu 
fac parte din comunitatea lor. 

Acesta constituie principalul aspect al intrigii relaționării. 
Este povestea unor oameni care stabilesc o relație în ciuda 
diferențelor dintre ei — de rasă, clasă socială, origine, religie, 
de ordin demografic și altele similare. Intriga relaționării nu 
trebuie să pornească tot timpul de la situaţii de viaţă și de 
moarte ca în cazul bunului samaritean. Relaţia poate fi la fel 
de banală ca o sticlă de Cola, așa cum s-a întâmplat în reclama 
Mean Joe Greene. Un fan de culoare albă se întâlnește cu un 
faimos atlet de culoare datorită unei sticle de Cola. Nu este ca 
în povestea bunului samaritean, dar, în mod evident, este 
vorba despre o intrigă a relaționării. 

Intrigile relaționale constituie un subiect fabulos pentru 
poveștile romantice — gândiţi-vă la Romeo și Julieta (sau la 
cel mai captivant film al tuturor timpurilor, Titanic). Orice 
subiect legat de relaţii ne inspiră pe plan social. Ne 
determină să-i ajutăm pe alţii, să fim mai toleranți, să lucrăm 
în echipă, să ne iubim aproapele. Intriga relaționării este 
subiectul cel mai frecvent din seria Chicken Soup. 

In timp ce intriga provocării implică obstacole copleși- 
toare, intriga relaționării se referă la noi în relație cu ceilalți. 
Dacă trebuie să spuneți o poveste la petrecerea de Crăciun a 
firmei în care lucraţi, ar fi cel mai bine să spuneți una în care 
subiectul principal să fie relațiile. Dacă spuneţi o poveste la o 
petrecere de sărbătorire a unui nou proiect, aceasta trebuie să 
conţină o provocare. 


Intriga creativităţii 


Al treilea tip principal de poveste inspirațională este 
reprezentat de intriga creativității. Prototipul poate fi po- 
vestea cu mărul care cade în capul lui Newton, inspirându-i 
astfel teoria gravitației. Intriga creativităţii se bazează pe o 
revelație care ajută la rezolvarea unei probleme mai vechi 
sau pe o abordare inedită în rezolvarea problemelor. Este 
intriga din serialul MacGyver. 

Ingersoll-Rand este o companie gigant care produce mașini 
de șlefuit industriale folosite în atelierele auto pentru finisarea 
caroseriilor auto. De-a lungul timpului, Ingersoll-Rand a in- 
trodus într-un ritm lent produse noi pe piaţă. Unul dintre 
angajaţi, frustrat de ciclul de patru ani pentru lansarea unui 
nou produs, spunea: „Lansarea unui nou produs durează la 
noi mai mult decât a durat cel de-al Doilea Război Mondial.“ 

Ingersoll-Rand s-a hotărât să facă ceva în privința rit- 
mului lent de dezvoltare al companiei. Astfel s-a înființat o 
echipă de proiect al cărei scop era să producă un nou tip de 
șlefuitor în numai un an — un sfert din timpul obișnuit de 
producţie. Teoriile standard de organizare ar fi prevăzut slabe 
șanse de succes. Cu toate acestea, echipa responsabilă cu 
mașina de șlefuit a luat o serie de măsuri eficiente, inclusiv 
folosirea unor scenarii cu scop motivaţional pentru a pro- 
mova noua atitudine și viziune a grupului. 

Unul dintre aceste scenarii implica o decizie critică cu 
privire la alegerea materialului de construcție pentru carcasa 
șlefuitorului: plastic sau metal. Plasticul ar fi fost mult mai 
confortabil pentru client, dar ar fi rezistat la fel de bine ca și 
metalul? 

Metoda tradițională de rezolvare a acestei probleme în 
compania Ingersoll-Rand ar fi fost derularea unor studii în- 
delungate asupra proprietăţilor de întindere și comprimare 
ale celor două materiale. Dar aici era vorba de noua echipă şi 
ei trebuiau să acționeze rapid. Câţiva membri ai echipei au 
pus la punct o procedură de testare mai puțin obișnuită. În 
timpul unei vizite la un client, membrii echipei au legat câte 
o bucată din fiecare material de bara de protecție a mașinii pe 
care o închiriaseră, după care au început să dea tururi cu 
mașina în jurul parcării, târând materialele după ei. Au con- 
tinuat așa până a venit poliţia și au fost nevoiţi să plece. 
Verdictul a fost că materialul din plastic compozit rezistă la 
fel de bine ca și tradiționalul metal. Decizia a fost luată. 

În istoria echipei șlefuitorului, această poveste a rămas 
cunoscută sub numele de testul de tracţiune. Testul de trac- 
țiune are drept intrigă creativitatea, ceea ce a consolidat noua 

viziune a echipei. Acest test sugera faptul că „avem în conti- 
nuare nevoie de datele corecte pentru a lua decizia potrivită. 
Doar că trebuie să ne mișcăm mult mai repede.“ 

Faimosul explorator Ernest Shackleton a înfruntat atâtea 
greutăţi în expedițiile sale (evident, aici avem o intrigă a 
provocării), încât solidaritatea oamenilor lui era o condiție 
esențială pentru supraviețuire. O eventuală revoltă ar fi în- 
semnat moarte sigură. Shackleton a venit cu o soluție inge- 
nioasă de abordare a celor mai plângăreţi sau cârcotași. l-a 
pus să doarmă cu el în cort. Când oamenii se separau în 
grupuri pentru treburile zilnice, el îi punea pe cârcotași în 
același grup cu el. Prin prezenţa lui constantă reușea să 
minimizeze influența lor negativă. Poveștile creative ne sti- 
mulează să facem ceva diferit, să fim creativi, să experimen- 
tăm metode noi. 


Scopul trecerii în revistă a acestor tipuri de intrigă nu a 
fost ca să ne ajute să inventăm povești. În cazul în care nu 
scrieți romane sau texte pentru reclame, ele nu vă vor ajuta 
foarte mult. Scopul final este să învăţăm cum să descoperim 
ideile care au un real potenţial de succes. 

Dacă articolul despre Jared ajunge pe biroul nostru, încer- 
căm să descoperim imediat aspectele esențiale. Guy se 
confruntă cu obstacole uriașe și le învinge este o intrigă a 
provocării. Ideea unei provocări îi inspiră pe oameni să treacă 
peste obstacole și să muncească mai mult. Dacă simțiți că 
această metodă se potrivește cu scopul pe care-l urmăriți, 
treceţi la acțiune; nu o transformați într-o altă notă de pe lista 
de noutăți. 

În cazul în care coordonati o echipă de genul celei respon- 
sabile cu șlefuitorul și încercați să reconstruiți politica com- 
paniei, atunci trebuie să fiți atenţi la intrigi creative. Când 
auziti că unii dintre oamenii voștri au târât o bucată de metal 
de-a lungul și de-a latul unei parcări, înseamnă că aţi găsit 
ceea ce căutați. 

Trebuie să știți ce căutați. Nu este neapărată nevoie să 
inventaţi, să exagerați sau să deveniți melodramatic ca în 

poveștile din seria Chicken Soup. (Testul tracţiunii nu este 
melodramatic.) Pur și simplu trebuie să fiți atenţi când viața 
vă dă o mână de ajutor. 


Povestiri de la Banca Mondială 


În 1996, Stephen Denning lucra la Banca Mondială, o 
instituţie internațională care împrumută bani ţărilor în curs 
de dezvoltare pentru proiecte pe infrastructură cum ar fi 
construirea de școli, drumuri și instalaţii de tratare a apei. Pe 
atunci el gestiona investițiile băncii în Africa — al treilea 
domeniu de activitate ca mărime în bancă — și părea că va 
înainta rapid în funcţie către una din poziţiile de vârf din 
cadrul băncii. 

În acea perioadă unul dintre cei doi mentori ai săi s-a 
retras, iar celălalt a plecat. La scurt timp după aceea i s-a 
cerut să renunțe la proiectul cu Africa și „să se ocupe de 
aspecte de informare.“ Superiorii lui i-au cerut să studieze 
domeniul gestionării informațiilor. „Până la urmă era vorba 
de o bancă interesată de fluctuația pieţei monetare, nu de 
informații. Noua poziție echivala cu încercarea de a pune 
bazele unei corporații în Siberia“, spune Denning. 

Această sarcină nu era doar plictisitoare, ci și descurajantă. 
Banca mondială deținea o mulțime de informații despre cum 
se pot obține rezultate bune într-o țară în curs de dezvoltare, 
dar aceste informații erau dispersate prin toată organizația. 

Banca Mondială avea proiecte în derulare în zeci de tări 
din întreaga lume — și deși exista un sediu central de pro- 
cesare a informațiilor, majoritatea datelor operaţionale se 
găseau la nivel local. Fiecare proiect avea, într-un anumit 
sens, propriul său univers. Un manager din Zambia res- 
ponsabil cu tratarea apei ar fi putut găsi o soluţie pentru 
gestionarea negocierilor politice la nivel local, dar nu ar fi 
avut prea multe șanse să transmită această metodă și unui 
manager din Bangladesh, responsabil cu construirea unei 
autostrăzi. Niciunul dintre cei doi n-ar fi știut de existența 

celuilalt decât dacă ar fi făcut parte din același cerc de prie- 
teni sau dacă ar fi lucrat cândva împreună. 

La o lună după ce a acceptat postul, Denning a luat masa 
cu un coleg care tocmai se întorsese din Zambia. Acesta lucra 
la un proiect de îmbunătăţire a serviciilor medicale, în 
special pentru femei și copii. Când era în Zambia întâlnise 
un asistent medical în Kamana — un orășel la 360 de mile 
distanţă de capitala Zambiei — care se lupta cu malaria din 
comunitatea locală şi încerca să adune cât mai multe 
informații pentru combaterea bolii. Asistentul a găsit o mo- 
dalitate de a se conecta la internet și a localizat răspunsurile 
de care avea nevoie pe pagina Centrului de Combatere a 
Bolilor (CDC) din Atlanta. (Tineţi cont de faptul că aceasta se 
întâmpla în anul 1996, când internetul nu era soluția cea mai 
la îndemână pentru a căuta o informație, mai ales în Africa.) 

Denning povestește că nu a dat prea mare importanță 
întâmplării la momentul respectiv; era doar o anecdotă in- 
teresantă despre ingeniozitatea unui coleg de muncă. Mai 
târziu, și-a dat seama că povestea cu Zambia era un exemplu 
perfect pentru a ilustra puterea gestionării informației. O 
persoană responsabilă cu executarea unei operaţiuni vitale 
avea nevoie de informații. Prin urmare le-a căutat, le-a găsit 
și, drept consecinţă, a dus treaba la bun sfârșit într-un timp 
mult mai scurt. Aceasta reprezenta viziunea gestionării in- 
formației — cu excepția faptului că asistentul medical nu ar 
fi trebuit să fie nevoit să facă o căutare de tipul „încer- 
care-eroare” ca să ajungă pe pagina CDC pentru a găsi in- 
formatia corectă. Fl ar fi trebuit să găsească informațiile de 
care avea nevoie la Banca Mondială. 

Denning, a început să repete povestea în conversațiile 
uzuale cu colegii, subliniind faptul că Banca Mondială ar 
trebui să trateze cu prioritate procesul de gestionare a in- 
formațiilor. 


Câteva săptămâni mai târziu, el a avut ocazia să-și 
prezinte punctul de vedere în faţa comitetului de conducere 
al băncii; avea la dispoziţie doar 10-12 minute pentru a-și 

prezenta cazul. În cele zece minute ar fi trebuit să prezinte o 
nouă strategie de organizare și să obțină aprobarea comite- 
tului. O sarcină destul de grea. 

În primul rând, Denning a prezentat problema pe scurt: 
dificultățile pe care le-a întâmpinat Banca Mondială în coma- 
sarea informațiilor și starea generală proastă a mijloacelor de 
informare din cadrul băncii. După care, în loc să procedeze 
cum ar fi procedat majoritatea oamenilor în locul lui — adică 
să recapituleze teoria gestionării informațiilor și să citeze din 
lucrările autorităților în domeniu despre importanța gestio- 
nării informatiilor în secolul XXI— Denning a ales o metodă 
diferită. El a povestit întâmplarea din Zambia. 

Imediat după prezentare, doi directori l-au abordat pe 
Denning și au început să-l bombardeze cu instrucțiuni pentru 
implementarea programului respectiv. Denning, se gândea, 
„Conversaţia este cel puţin ciudată. Până acum zece minute 
acești oameni nici măcar nu erau dispuși să-mi acorde câteva 
minute și acum li se pare că nu fac suficient pentru imple- 
mentarea ideii lor. Este oribil! Mi-au furat ideea!“ După care 
un gând pozitiv i-a trecut prin minte: „Ce bine! Mi-au preluat 
ideea. A devenit ideea lor acum!“ 

Câţiva ani mai târziu, după ce a plecat de la Banca Mon- 
dială, Denning s-a dedicat transmiterii lecţiilor pe care le 
învățase despre arta povestirii. În 2001, a scris o carte cu 
caracter educativ, The Springboard*. Denning definește po- 
vestea-trambulină ca fiind o poveste care îi ajută pe oameni 
să vadă cum pot schimba o problemă cu care se confruntă în 
acel moment. Poveștile-trambulină vorbesc oamenilor despre 
posibilităţile pe care le au la dispoziție. 

Un avantaj major al poveștilor-trambulină este acela că ele 
combat scepticismul și conferă încredere. Denning spunea că, 
la început, simpla idee de a spune povești i se păruse total 
nepotrivită. El a crezut tot timpul că e cel mai bine să fii direct 
și se temea că o poveste ar putea fi prea ambiguă, prea 


Trambulina, în traducere. (N. tr.) 


POVESTIRI 265 


superficială, ar putea să sune mai mult ca o glumă. „De ce să 
nu transmitem mesajul direct? De ce să ne chinuim încercând 
să atragem atenţia ascultătorului în mod indirect, când ar fi 
mult mai ușor dacă să enunțăm o teorie la obiect? De ce să nu 
le trântim celorlalți adevărul în față?“ 

Problema este că atunci când le trântim oamenilor ade- 
vărul în față, aceștia reacționează negativ. Modul în care 
transmiteți un mesaj conține indicaţia clară a reacției pe care 
o veţi stârni. Dacă lansați o controversă, le cereţi implicit să 
evalueze punctul dumneavoastră de vedere — să-l judece, să 
dezbată, să-l critice — și să vină cu un contraargument, cel 
putin în mintea lor. Dar o poveste, argumentează Denning, 
captivează audiența — practic le cereți oamenilor să parti- 
cipe, să se implice în desfășurarea evenimentelor. 

Denning, vorbește despre antrenarea „vocii interioare“, 
acea voce care în mod normal aduce argumente împotriva 
ideilor oratorului. „Metoda convențională de comunicare este 
de a ignora vocea interioară, sperând că va rămâne tăcută, și 
că astfel mesajul va ajunge unde trebuie“, spunea Denning. 
Dar el dorește să ne facă o altă recomandare: 

„Nu ignorati vocea interioară... Dimpotrivă, lucraţi în 
armonie cu ea. Activaţi vocea interioară, dați-i ceva de făcut. 
Povestiţi o întâmplare în așa fel încât să-și dezvolte propria 
istorie pe marginea acesteia.“ 

În afară de puterea de atracție, povestea-trambulină de- 
termină oamenii să acționeze, să se concentreze pentru a găsi 
soluţiile potrivite. Relatarea unor întâmplări cu obiective și 
obstacole specifice stimulează audiența să caute soluții. 
Evident, numărul „problemelor“ pe care încercăm să le re- 
zolvăm diferă de la o poveste la alta. Nu ne uităm la Titanic 
și începem să ne gândim la soluții de îmbunătăţire a siste- 
melor actuale de detectare a unui iceberg. Cu toate astea, 
simpatizăm cu personajele principale și începem să le dăm 
indicații de fiecare dată când dau de o problemă: „Atenţie în 
spate!“ „Spune-i să tacă!“ „Nu deschide ușa!“ 

Poveștile-trambulină nu ne ajută doar să rezolvăm pro- 
blemele personajului principal; ne pot ajuta să ne rezolvăm 

propriile noastre probleme. O poveste-trambulină este un 
exercițiu de personalizare în masă — fiecare persoană pre- 
zentă folosește povestea drept trambulină pentru destinații 
relativ diferite. 

După ce Denning a povestit întâmplarea din Zambia, unul 
din managerii care participaseră la ședință a preluat ideea 
gestionării informațiilor și a prezentat-o președintelui Băncii 
Mondiale, argumentând că era important pentru viitorul 
organizației. Denning a fost invitat să-și prezinte ideea în fața 
comitetului executiv al băncii, inclusiv a președintelui. Până 
la sfârșitul anului, președintele a anunţat că procesul de ges- 
tionare al informațiilor reprezenta una din prioritățile băncii. 


Cartea cu povești de la conferinţă 


Am început acest capitol cu povestea asistentei medicale, 
pe care am preluat-o de la cercetătorul Gary Klein. Klein mai 
povestește o întâm,lare care ne poate furniza un rezumat 
destul de bun al domeniului pe care l-am prezentat. 

Organizatoarea unei conferinţe a solicitat odată serviciile 
lui Klein pentru redactarea unui sumar al rezultatelor unei 
conferințe. Ea avea nevoie de un rezumat eficient — mai 
compact decât o transcriere ad litteram a rezultatelor și mai 
coerent decât o afișare a punctelor principale din prezen- 
tările PowerPoint ale participanților. 

Firma lui Klein a desemnat câte o persoană pentru a mo- 
nitoriza toate cele cinci discursuri paralele din cadrul confe- 
rinţei. Monitorii au urmărit fiecare dezbatere și, de fiecare 
dată când cineva povestea o întâmplare, au înregistrat-o. La 
sfârșitul conferinței monitorii și-au comparat notițele și au 
descoperit că, după cum povestește Klein mai târziu, 
dispuneau de o compilaţie de povestiri care erau în același 
timp „comice, tragice și captivante.“ Grupul a structurat și 
organizat povestirile adunate, după care le-au expediat la 
pachet persoanei responsabile cu organizarea conferinţei. 

Aceasta a fost extaziată de-a dreptul. A considerat că pa- 
chetul trimis a fost mult mai folositor și mai interesant decât 
fișele de monitorizare tipice: un set de noțiuni abstracte pline 
de termeni de specialitate. Într-un final a cerut organizației 
din care făcea parte să sponsorizeze publicarea unei cărți cu 
ideile primite. Între timp, ca un gest de amabilitate, ea a 
trimis rezumatul tuturor prezentatorilor care participaseră la 
conferință. 

Aceștia s-au enervat cumplit. Se simțeau insultați pentru 
că din toată prezentarea lor fuseseră extrase doar povestirile 
— nu voiau să fie ținuți minte ca unii care au spus povești și 
anecdote la o conferință. Simțeau că au investit nenumărate 
ceasuri în efortul de a-și distila numeroasele experienţe într-o 
serie de recomandări. Într-adevăr, conceptele lor abstracte — 
care fuseseră trimise în prealabil organizatorilor conferinței 
— erau pline de sfaturi înțelepte, ca de exemplu „Păstraţi 
deschise liniile de comunicare“ și „Nu lăsați să treacă timpul 
când problemele încep să se acumuleze“. 

Klein spunea, „Vrem să le explicăm cât de lipsite de sens 
par aceste sloganuri în comparație cu poveștile, cum ar fi cea 
care a demonstrat cum au reușit să menţină liniile de comu- 
nicare deschise în timpul unui incident grav care a condus la 
închiderea unei fabrici.“ Însă prezentatorii au fost de ne- 
clintit și în cele din urmă proiectul a fost abandonat. 

Această poveste este preferata noastră deoarece are o 
dinamică atât de clară. Nu încercăm să caracterizăm prezen- 
tatorii ca fiind niște persoane rele care resping orice idee 
nouă. Puneţi-vă în locul lor. Aţi reușit să puneţi cap la cap 
această prezentare incredibilă care însumează experienţa 
voastră îndelungată în domeniu, cu scopul de a-i ajuta pe 
ceilalți să stăpânească o structură complexă pe care aţi con- 
struit-o de-a lungul anilor. Aţi ridicat un edificiu intelectual 
uimitor! Apoi vine echipa lui Klein care se apropie de edi- 
ficiu, scoate câteva cărămizi din zid și încearcă să le prezinte 
ca fiind suma tuturor eforturilor voastre. Ce tupeu! 

Bineînţeles, cheia problemei rezidă în faptul că este im- 
posibil să înglobaţi un întreg edificiu într-o prezentare de 

90 de minute. Cel mai bun lucru pe care îl puteți face este să 
prezentați blocurile principale de construcție. Dar nu puteți 
lua blocuri de constructie de pe acoperiș, adică exact ceea ce 
încercați să faceți venind cu o recomandare de genul „Păstrați 
deschise liniile de comunicare”. 

Să presupunem că participaţi la o conferință în calitate de 
manager la Nordstrom. Ultimul cadru al prezentării voastre 
poate conține o frază de genul „Morala Nordstrom: în co- 
merțul cu amănuntul, calitatea relațiilor cu clienţii determină 
succesul companiei.” În timp ce prezentaţi cel de-al patrulea 
cadru menționați, ca o notă umoristică, întâmplarea cu 
agentul de vânzări Nordie care împacheta un cadou cum- 
părat de la Macy's. Mucaliţii aceștia de la firma lui Klein vor 
să păstreze povestea cu împachetarea cadoului, dar să 
renunţe la concluzie. Și au perfectă dreptate. 


În capitolele „Simplu“ și „Imprevizibil“, am afirmat că un 
mesaj bun trebuie să evolueze de la conformism la noncon- 
formism. Prin contrast, nu vedem altceva decât conformism 
în recomandări de genul „Lăsaţi loc de bună-ziua“ și „Nu 
lăsaţi pe mâine ce puteţi face azi.” (Klein sugerează că acest 
tip de recomandări se potrivesc mai degrabă celor care 
închid toate canalele de comunicare și nu știu să acționeze 
când sunt confruntaţi cu o problemă gravă.) 

Încă o dată Blestemul Cunoașterii i-a prins în mrejele ei și 
pe prezentatorii noștri. Când vorbesc celorlalți despre lecţiile 
pe care le-au învăţat — „Păstrați deschise liniile de comu- 
nicare“ — este ca și cum ei aud o muzică, plină de pasiune și 
emoție, care vine de undeva din interior. Își aduc aminte de 
experienţele prin care au trecut și care i-au învăţat tot ce știu 
acum — toată lupta, conflictele politice, greșelile, efortul. 
Încep să bată ușor tactul din degete, dar uită că audiența nu 
poate auzi aceeași muzică pe care o aud ei. 

Poveștile pot înfrânge Blestemul Cunoașterii dintr-o sin- 
gură lovitură. De fapt, ele reprezintă, în mod natural, în mare 
parte, expresia, coordonatelor listei SUCCES. Poveștile sunt 

aproape întotdeauna concrete. Majoritatea conțin elemente 
emoționale și imprevizibile. Partea cea mai grea în folosirea 
eficientă a unei povești apare când trebuie să ne asigurăm că 
rămâne simplă — că reflectă esenţialul. Nu este suficient să 
spunem o poveste extraordinară; aceasta trebuie să reflecte 
mesajul. Pentru a spune o poveste a cărei intrigă o constituie 
relațiile interumane nu e cazul să apelați la imaginea unui 
general care își aliniază trupele înainte de bătălie. 


Poveștile au puterea uimitoare de a simula și de a inspira 
în același timp. De cele mai multe ori nu avem nevoie de o 
doză prea mare de creativitate pentru a exploata această 
putere — pur și simplu trebuie să fim pregătiți să descoperim 
ideile potrivite pe care viaţa ni le furnizează în fiecare zi. 


EPILOG 


Care sunt ideile 
cu priză la public 


Uneori ideile prind în ciuda eforturilor noastre de a în- 
făptui contrariul. 

Leo Durocher era în 1946 antrenorul echipei Dodgers. 
Clubul său se situa în fruntea Ligii naționale, în vreme ce The 
New York Giants, principalul său rival de-a lungul anilor 
lâncezea în poziţia inferioară a clasamentului. 

În timpul unui joc dintre Dodgers și Giants, Durocher a 
luat în râs clubul Giants în prezența unor jurnaliști. Unul 
dintre aceștia l-a tachinat pe Durocher: „De ce nu încerci o 
atitudine diferită, de ce nu încerci să fii un tip de treabă?“ 
Durocher a arătat spre banca de rezerve a celor de la Giants 
și a răspuns: „Tipi de treabă! Uitaţi-vă într-acolo. Cunoașteți 
un tip mai de treabă decât antrenorul echipei Giants, Mel 
Ott? Sau decât oricare dintre cei de la Giants? Sunt tipii cei 
mai de treabă din lume! Și unde se află? Pe locul șapte!“ 

După cum relatează Ralph Keyes în cartea sa despre 
citate eronate, Nice Guys Finish Seventh, metamorfoza citatu- 
lui lui Durocher a început un an mai târziu. Baseball Digest 
l-a citat pe Durocher în felul următor: „Tipii de treabă în- 
cheie pe ultimul loc din divizia secundă“. Nu după mult 
timp, pe măsură ce remarca sa sarcastică trecea de la unul la 
altul, ea a căpătat un caracter mai simplu și mai universal 
până când a rezultat un comentariu cinic la adresa vieții: 

„Lipii de treabă termină ultimii.” Nicio referinţă la Giants, 
nicio referință la locul șapte — de fapt, nicio referință la 
baseball. Tipii de treabă termină ultimii. 

Citatul acesta, șlefuit de piața ideilor, l-a enervat pe 
Durocher. Ani de zile a negat că ar fi autorul acestei for- 
mulări (și avea dreptate, desigur), dar în final a renunţat. 
Autobiografia sa a fost intitulată Tipii de treabă termină ultimii. 


Unul dintre citatele eronate cele mai faimoase din toate 
timpurile îi este atribuit detectivului fictiv Sherlock Holmes. 
Holmes n-a spus niciodată „Elementar, dragul meu Watson”. 
Pare greu de crezut — citatul este perfect încadrat în schema 
noastră despre Holmes. De fapt, dacă cereți cuiva să amin- 
tească un citat al lui Sherlock Holmes îl va spune pe-acesta. 
Cele mai faimoase cuvinte ale sale sunt unele pe care nu le-a 
spus niciodată. 

De ce a prins acest citat inexistent? Nu e greu de imaginat 
cum trebuie să se fi desfășurat lucrurile. Holmes spunea 
adesea „Dragul meu Watson“ și spunea adesea „Elementar”. 
Pentru cineva care are tendinţa să folosească foarte des citate 
din Holmes, combinarea celor două reprezintă o greșeală 
firească. În plus, ca o mutație biologică adaptivă, noua com- 
binaţie s-a dovedit atât de bună încât răspândirea ei nu a 
putut fi împiedicată. Până la urmă, acest citat de patru cu- 
vinte reprezintă trăsătura de bază a lui Holmes: detectivul 
genial, niciodată prea ocupat când venea vorba de a-l trata 
cu condescendenţă pe loialul său tovarăș. 


În capitolul „Simplu“ am spus povestea campaniei electo- 
rale a lui Clinton din 1992 și am comentat faimoasa frază a lui 
Carville, „Economia, prostule.“ Am specificat că acest proverb 
a reprezentat una dintre frazele pe care Carville le-a așternut 
pe o tablă de scris. Urmează întrebarea obișnuită: care au fost 
celelalte două? 

Celelalte două fraze erau „Schimbare versus continuita- 
tea situației existente” și „Nu uita de sănătate.“ Aceste două 
fraze nu au prins. 


EPILOG 273 


Oare Carville ar fi trebuit să se declare mulțumit cu 
succesul frazei sale „economia, prostule“ ca idee în sine? Pe 
de o parte, această frază a avut un impact atât de mare încât 
a devenit o unealtă puternică în modelarea campaniei electo- 
rale. Pe de altă parte, numai o treime din mesajul său a fost 
înțeles! 

Supunem atenţiei aceste exemple deoarece audiența are 
întotdeauna un cuvânt de spus când este vorba de o idee care 
să prindă. Audienţa poate să dea alt sens ideii voastre, așa 
cum s-a întâmplat în cazul lui Durocher. Audienta poate să 
aducă îmbunătăţiri ideii dumneavoastră, așa cum s-a în- 
tâmplat cu Sherlock Holmes. Audienţa poate, de asemenea, 
să rețină anumite idei și să le ignore pe celelalte, ca în cazul 
lui Carville. 

Cu toții avem „mândria propriilor idei.“ Am vrea ca me- 
sajul nostru să rămână în forma în care a fost conceput inițial. 
Reacţia lui Durocher la modelarea ideii lui iniţiale a fost să 
nege, să nege și iar să nege... până când, în cele din urmă, a 
acceptat. 

Întrebarea pe care ar trebui să ne-o punem în orice si- 
tuaţie este următoarea: interpretarea pe care o dă audiența 
mesajului meu mai reflectă ideea de bază? În capitolul 1 
(„Simplu“), am spus că este important să ne concentrăm pe 
ideea de bază a unui mesaj — să insistăm asupra acelor 
adevăruri esenţiale pe care dorim să le comunicăm. Dacă 
ceilalți preiau ideile noastre și le schimbă — sau acceptă 
unele idei și resping altele — tot ceea ce trebuie să facem 
este să decidem care dintre versiunile finale mai transmite 
încă esenţialul. Dacă rezultatul este același cu cel al frazei 
„economia, prostule“, atunci ar trebui să acceptăm cu umi- 
lință evaluarea audienței. În cele din urmă, proba de rezis- 
tenţă a succesului nostru în calitate de creatori ai unor idei 
nu constă în repetarea mesajului nostru cuvânt cu cuvânt, 
ci în atingerea obiectivelor pe care ni le-am propus. 

Puterea descoperirii ideilor 
de succes 


Carville, Durocher și Arthur Conan Doyle au fost cu toţii 
creatori de idei. Ei au scos idei din piatră seacă. Să nu uităm 
însă că a descoperi o idee de succes este la fel de eficient cu a 
crea o idee de succes. 

Gândiţi-vă la Nordstrom. Nu puteți crea din nimic o serie 
de povești despre agenți de vânzări care împachetează 
fericiți cadouri de la Macy's. Însă când descoperiți o poveste 
de acest gen, trebuie să fiți atenți la potențialul ideii în sine, 
ceea ce nu este așa de ușor precum sună. Obstacolul prin- 
cipal în recunoașterea ideilor de succes este tendinţa noastră 
de a trata anecdotele și noțiunile abstracte într-un mod 
diferit. Dacă unui director de la Nordstrom i se prezintă o 
idee abstractă de genul „În acest trimestru trebuie să creșteți 
nivelul de satisfacţie al clienților cu zece procente“, aceasta 
va stimula mentalitatea managerială: cum să ajungem acolo 
pornind de aici? În schimb, o poveste despre schimbarea 
lanțurilor antiderapante și încălzirea mașinii pe timp de 
iarnă induce un alt tip de abordare. Probabil că genul acesta 
de informaţie va fi stocată în același loc cu celelalte noutăți 
personale pe care le primim de-a lungul unei zile — 
interesant, dar până la urmă banal, ca de exemplu vestea că 
John Robison s-a ras în cap sau că James Schlueter a întârziat 
șapte zile la rând. Într-un anume sens, mintea noastră separă 
ideile mărunte — poveștile de exemplu — de cele care con- 
tează cu adevărat, printr-un zid destul de gros. Arta des- 
coperirii ideilor de succes ne cere să dărâmăm acest zid. 

Cum să dărâmăm zidul? Ca o scurtă analogie, gândiți-vă 
la cadourile pe care le cumpărăm prietenilor noștri. Când se 
apropie Crăciunul sau o zi de naștere, începem să ne agităm 
și ne aducem aminte că „tata e pasionat de tehnologie, ră- 
mâne de văzut de unde cumpărăm niște aparate ingenioase.“ 
Este un proces mai mult inconștient, dar dacă se întâmplă să 
vedem un laser rotativ retractabil pe 8 decembrie, avem cele 


EPILOG 275 


mai multe șanse să-l reținem ca fiind un cadou perfect 
pentru tata. 

Analogia cu lumea ideilor constă în a ne imprima în me- 
morie mesajul de bază pe care vrem să-l transmitem celorlalți. 
Tot așa cum ne punem „ochelarii“ pentru cadoul tatălui — 
care ne ajută să evaluăm marfa din perspectiva lui — putem 
să încercăm și o pereche de ochelari pentru idei de succes care 
să ne ajute să filtrăm toate ideile numai din acel unghi. Dacă 
sunteți director la Nordstrom, obsedat de îmbunătăţirea cali- 
tății atitudinii față de clienţi, acest filtru vă va ajuta să vedeți 
episodul cu încălzirea mașinilor drept un simbol al perfec- 
țiunii și nu doar o glumă interesantă. 

În introducere am detronat părerea generală că pentru a 
veni cu o idee extraordinară este nevoie de un talent creativ 
înnăscut. Nu aveți nevoie de asta. Cu toate astea, este de o 
importanță crucială să înțelegeţi că doar creația în sine nu 
este suficientă. 

Gândiţi-vă la ideile din această carte care au fost mai 
degrabă descoperite din întâmplare decât create: Nordies, 
Jared, misterul inelelor lui Saturn, Pam Laffin, o autoritate 
în campania împotriva fumatului; asistenta care a ignorat 
cardiograful și a folosit stetoscopul salvând viaţa bebelu- 
șului. Dacă aveţi un detector interior de idei destul de bun, 
veți avea întotdeauna un avantaj față de un mare creator. 
De ce? Deoarece lumea va produce tot timpul mai multe idei 
de succes decât un singur individ, fie el și cel mai creativ 
dintre toți. 


Oratorii și cei care transmit idei 
cu impact 


În a doua parte a seminarului lui Chip, „Garantarea 
succesului pentru ideile tale“, ținut la Stanford în fiecare an, 
studenţii participă la un exerciţiu, un fel de test de credibi- 
litate pentru a evidenția care mesaje au priză la public și care 
nu. Studenţii primesc câteva informații din baza de date a 

guvernului despre tipologia crimelor în Statele Unite. Ju- 
mătate dintre ei trebuie să țină un discurs de un minut în 
care să-și convingă colegii de gravitatea crimelor mai puţin 
violente în țara lor. Cealaltă jumătate trebuie să argumenteze 
faptul că acest tip de crime nu sunt chiar atât de grave 
precum par. 

Studenţii de la Stanford sunt, așa cum probabil vă aștep- 
taţi, destul de inteligenţi. Ei se remarcă de asemenea printr-o 
gândire rapidă și foarte bune abilități de comunicare. Nu 
există riscul ca vreun student în această sală să țină un 
discurs slab. 

Studenţii se împart în grupuri mici și fiecare ţine un 
discurs de un minut în fața celorlalți. După fiecare discurs, 
audiența evaluează oratorul: a făcut impresie asupra audien- 
tei? Dacă da, în ce măsură? Cât de convingător a fost dis- 
cursul? Invariabil, discursul cel mai rafinat câștigă cele mai 
multe puncte. Studenţii care afișează o ținută impecabilă, 
flexibilă și au discurs carismatic obțin cel mai mare punctaj 
dintre toți. Nu vă surprinde, nu-i așa? Un orator bun se va 
remarca tot timpul într-o competiţie verbală. 

Adevărata surpriză urmează după aceea. Exerciţiul pare 
să se fi terminat; dar la sfârșit Chip pune adesea un fragment 
din serialul comic Monty Python pentru a lăsa să treacă puţin 
timpul și ca să distragă atenţia studenţilor. După care, brusc, 
le cere să scoată o foaie de hârtie și să noteze toate ideile pe 
care le-au reținut de la fiecare vorbitor în parte. 

Studenţii rămân stupefiaţi când realizează cât de puţin au 
reținut din ceea ce s-a discutat. Amintiţi-vă că au trecut doar 
zece minute de la ultimul discurs. Nici măcar nu a fost vorba 
de un volum uriaș de informaţii — ei au trebuit să asculte cel 
mult opt discursuri a câte un minut fiecare. Cu toate astea 
studenții se consideră norocoși dacă au reținut una sau două 
idei din fiecare prezentare. Majoritatea au lăsat necompletat 
spațiul din dreptul anumitor discursuri — incapabili fiind 
să-și aducă aminte măcar o singură idee. 

În discursul standard de un minut, studentul obișnuit 
folosește aproximativ 2,5 statistici. Doar un student din zece 

spune o poveste. Acelea sunt statisticile discursurilor. Pe de 
altă parte, statisticile privitoare la „memorare“ funcţionează 
aproape ca o oglindă: când li se cere studenților să-și aducă 
aminte ce s-a discutat, 63% își aduc aminte poveștile. Numai 
5% retin și statisticile individuale folosite. 

În plus, nu pare a fi nicio legătură între „talentul oratoric“ 
și abilitatea de a face ideile să prindă la public. În general, 
persoanele care captivează audiența nu sunt mai buni la 
prezentarea ideilor decât alţii. Studenţii străini — a căror 
engleză abruptă îi plasează undeva la coada evaluărilor pe 
abilități de comunicare — ajung, dintr-odată la același nivel 
cu vorbitorii nativi din acest punct de vedere. Vedetele 
ideilor cu priză la public sunt studenţi care au făcut apel la 
diverse povestiri pentru a-și prezenta cazul, care au insistat 
pe latura emoțională sau care au dezvoltat o singură idee în 
loc de zece. Fără îndoială că un student care ar lua parte la 
acest exercițiu după ce a citit această carte — ar avea un 
succes zdrobitor asupra celorlalți studenţi. Un student de la 
o facultate oarecare, cu engleza ca obiect secundar de studiu, 
ar putea să învingă cu ușurință orice student mai puțin ager 
la minte care a terminat la Stanford. 

De ce oare niște oratori inteligenți și talentaţi ca aceștia nu 
reușesc să aibă priză la public? Aici pot interveni câteva 
dintre greșelile discutate în această carte. Prima greșeală ar fi 
tendința naturală de a pierde firul prezentării — de a ne rătăci 
într-o mare de informații. Unul dintre cele mai mari dezavan- 
taje ale accesului la un volum mare de informații sau al unui 
bagaj semnificativ de cunoștințe este tendința de a le împăr- 
tăși celorlalți tot ce știm. Profesorii de liceu vă pot spune că 
atunci când elevii trebuie să scrie o teză de cercetare, ei simt 
nevoia să includă fiecare detaliu, de parcă valoarea tezei ar 
rezida mai degrabă în cantitatea datelor acumulate decât în 
acuratețe sau scopul final. Selectarea informaţiei cu scopul 
evidențierii ideii centrale nu se face din instinct. 

A doua greșeală este tendința de a ne concentra mai 
degrabă pe prezentarea în sine decât pe mesajul transmis. De 
obicei, cei care vorbesc în public vor să pară siguri pe sine, 

carismatici și motivaţi. Cu siguranță, carisma poate spori 
șansele unei idei bine structurate să prindă la public. Cu 
toate acestea, toată carisma din lume nu va salva un discurs 
stufos și dezlânat, așa cum au aflat unii studenţi de la Stanford 
în urma unor experienţe nu tocmai plăcute. 


Alte greșeli 


Am prezentat în cartea noastră alte două greșeli vitale cu 
care studenţii de la Stanford nu au de-a face. Prima este 
incapacitatea de a lua o decizie — anxietatea și iraționalul 
care pot decurge dintr-o serie de situaţii ambigue sau din 
posibilitatea de a alege mai multe variante. Gândiţi-vă la 
studenții care au pierdut și prelegerea extraordinară a unui 
profesor și filmul care-i interesa, deoarece nu s-au putut 
hotărî care ar fi fost cea mai bună alegere, sau gândiţi-vă cât 
de greu a fost pentru Jeff Hawkins, liderul grupului de 
dezvoltare Palm Pilot, să-și învețe echipa să se concentreze 
pe rezolvarea câtorva probleme mai importante și nu pe 
soluționarea tuturor problemelor în același timp. 

Pentru a învinge incapacitatea de decizie, cei care fac o 
comunicare trebuie să depună mari eforturi pentru a găsi 
esenţa mesajului. În pledoaria finală, avocaţii trebuie să pună 
accentul pe maximum unul sau două argumente, nu pe zece. 
Planul de lectie al unei profesoare poate conține 50 de con- 
cepte noi pe care ar vrea să le transmită elevilor ei, dar pentru 
a fi eficientă, trebuie să facă tot posibilul pentru ca elevii ei să 
le rețină măcar pe cele mai importante. Managerii trebuie să 
apeleze la proverbe — „Nume, nume și iar nume” sau „Com- 
pania aeriană CEA IEFTINĂ — pentru a-și ajuta angajații să 
vină cu decizia potrivită atunci când se confruntă cu situaţii 
neclare. i 

Cel mai mare inconvenient la ideilor cu priză la public 
este, după cum ați ghicit deja, Blestemul Cunoasterii. Pentru 
studenții de la Stanford acesta nu a reprezentat o problemă 

deoarece informaţiile generale despre crime erau noi pentru 
ei — seamănă mai mult cu reporterii care încearcă să nu 
îngroape leadul unei știri decât cu experții care au uitat cum 
este să nu știi ceva. 

Blestemul Cunoasterii este un adversar redutabil deoa- 
rece, într-un anume sens, este inevitabil. Transmiterea unui 
mesaj presupune două etape: răspunsul și transmiterea 
acestuia. În etapa răspunsului, vă folosiţi expertiza pentru a 
ajunge la ideea pe care vreţi să o transmiteți. Doctorii stu- 
diază timp de un deceniu pentru a fi capabili să furnizeze un 
răspuns. Oamenii de afaceri pot delibera luni de zile înainte 
de a ajunge la un răspuns. 

Problema este următoarea: aceiași factori care v-au ajutat 
în etapa răspunsului vor constitui obstacolul principal în 
etapa transmiterii lui. Pentru a găsi răspunsul potrivit aveți 
nevoie de o expertiză, dar nu puteţi separa expertiza de 
Blestemul Cunoașterii. Ştiţi lucruri pe care alții nu le știu și 
nu vă puteţi aduce aminte cum era atunci când nu le știați. 
Prin urmare, când doriți să faceți cunoscut răspunsul găsit 
de voi, veți avea tendința să-l comunicaţi ca și cum audiența 
ați fi tot voi. 

Veţi pune accentul pe mulțimea de statistici care v-au 
condus la răspunsul dorit — și, ca și studenții de la Stanford, 
veți descoperi că la sfârșit nimeni nu și le mai aduce aminte. 
Veţi transmite concluzia — acel răspuns atotcuprinzător care 
a izvorât din luni de studiu și analize — și, ca și în cazul direc- 
torului general care pune accentul pe „optimizarea valorii 
acţionarilor“ în faţa celor mai buni angajați ai săi, nimeni nu 
va avea nici cea mai vagă idee cum se poate transpune 
mesajul vostru în activitățile lor zilnice. 

Există o diferenţă curioasă între timpul pe care îl alocăm 
pentru a învăța oamenii cum să găsească un răspuns și 
timpul alocat pentru a-i învăţa cum să îl transmită eficient 
celorlați. Este ușor să absolviţi o școală medicală sau un 
MBA fără a urma un singur curs de comunicare. Profesorii 
de liceu urmează o serie de cursuri în aria lor de expertiză, 
dar niciun curs despre arta predării. Majoritatea inginerilor 

nu ar lua în serios un curs de formare despre metodele de 
transmitere a informației. 

Managerii au impresia că o prezentare în PowerPoint, 
cadru cu cadru, cu sublinierea concluziilor finale înseamnă o 
comunicare de succes a ideilor pe care au vrut să le expună. 
Ei nu au făcut altceva decât să transmită o informaţie. Dacă 
sunt buni oratori, probabil că au făcut o oarecare impresie în 
fața subalternilor și a colegilor: că sunt „hotărâți“ sau „au 
stofă de lider“ sau sunt „motivanți.“ Dar, ca și studenţii de la 
Stanford, surpriza va apărea în momentul în care își vor da 
seama că nimic din ce au spus ei nu a avut impactul scontat. 

Au transmis informaţiile, dar nu au reușit să creeze un 
mesaj util și durabil. Nimic nu a avut priză la public. 


Garantarea succesului pentru ideile tale: 
Model de comunicare 


Pentru ca o idee să prindă, să fie utilă și durabilă, trebuie 
să determine publicul: 


să acorde atenţie 

„să înțeleagă și să țină minte 
să fie de acord / să creadă 
„să se implice 

„să acționeze 


gae wNe 


Am fi putut organiza toată cartea în jurul acestor cinci pași, 
dar există un motiv pentru care i-am păstrat pentru concluzia 
finală. Blestemul Cunoașterii poate altera cu totul modelul 
nostru de comunicare. Când un expert se întreabă, „Oare cei- 
lalţi vor înțelege ce vreau să spun?“, răspunsul va fi da, pentru 
că el înțelege. („Bineînțeles că oamenii mei vor înțelege ideea 
de «optimizare a valorii acționarilor!»”) Când un expert se 
întreabă, „Ii va păsa cuiva de ideea mea?“, răspunsul va fi da, 
pentru că lui îi pasă. Gândiţi-vă la Murray Dranoff Piano Duo, 

care au spus, „Trăim pentru a proteja, conserva și promova 
muzica Piano Duo.“ Au fost de-a dreptul uimiţi când au 
constatat că această afirmaţie nu a stârnit în public aceeași 
pasiune pentru muzică pe care o simțeau ei. 

Lista SUCCES-ului este un substitut pentru modelul de 
mai sus, dar avantajul ei constă în faptul că este mult mai 
tangibilă și mai puţin influențată de Blestemul Cunoașterii. 
De fapt, dacă vă aduceți aminte ce am discutat în capitolele 
trecute, veți observa că modelul comunicării se potrivește 
destul de bine cu această listă: 


1. Să acorde atenție: IMPREVIZIBIL 
2. Să înțeleagă și să țină minte: CONCRET 

3. Să fie de acord / Să creadă: CREDIBIL 

4. Să se implice: EMOȚIONAL 
5. Să acţioneze: POVESTE 


În concluzie, în loc să încercăm să ghicim dacă ceilalţi vor 
înțelege sau nu ideile noastre, ar trebui să ne întrebăm, „Sunt 
concrete?“ Decât să speculăm dacă oamenilor le pasă sau nu 
de ideile noastre, ar trebui să ne întrebăm, „Sunt 
emoționante? Pot depăși baza piramidei lui Maslow? Îi 
forțează pe ceilalți să-și pună șapca gândirii analitice sau lasă 
loc pentru empatie?“ (A propos, „Simplu“ nu se găsește în 
lista de mai sus deoarece este corelat mai degrabă cu etapa 
găsirii răspunsului — șlefuirea aspectelor esențiale ale 
mesajului vostru și transformarea lor pentru ca rezultatul să 
fie cît mai compact posibil. Însă mesajele simple ne ajută pe 
tot parcursul procesului, mai ales pentru a-i determina pe 
ceilalți să înțeleagă și să acţioneze.) 

În concluzie, lista SUCCES-ului este un instrument ideal 
de abordare a problemelor de comunicare. Să aruncăm acum 
o privire asupra câtorva dintre simptomele problemelor de 
comunicare și să vedem cum le-am putea rezolva. 

SIMPTOME ȘI SOLUȚII 


Probleme întâmpinate în captarea atenţiei oamenilor 
asupra unui mesaj 


SIMPTOM: „Nimeni nu mă ascultă” sau „Par plictisiti — aud 
mereu aceleași și aceleași lucruri.“ 

SOLUȚIE: Luaţi-i prin surprindere, spargeţi tiparele lor 
obișnuite de gândire — spuneţi-le ceva neobișnuit. (Leadul 
este: Joia viitoare nu se fac ore! Agenţii de vânzare de la 
Nordies împachetează cadouri cumpărate la Macy 's!) 

SIMPTOM: „l-am pierdut pe la jumătaiea drumului” sau 
„Spre sfârșit nimeni nu mai era atent.” 

Solupe: Creați lacune care să stârnească ascultătorilor 
curiozitate — spuneţi-le oamenilor atât cât au nevoie pentru 
a-și da seama că mai au ceva de învățat. (Amintiţi-vă intro- 
ducerile lui Roone Arledge de la meciurile de fotbal dintre 
colegii, care redau contextul rivalităţilor.) Introduceţi enigme 
care să fie rezolvate pe parcursul comunicării. (Asemenea 
profesorului care-și începea fiecare oră cu o enigmă, de 
exemplu cea despre inelele lui Saturn.) 


Probleme în a-i face pe oameni 
să înțeleagă și să reţină 


SIMPTOM: „lot timpul dau din cap în semn de aprobare 
când le explic ceva, dar se pare că nu fac niciodată nimic.” 

SoLuȚIE: Redaţi mesajul într-un mod mai simplu și folosiţi 
pentru a vă prezenta intențiile mult mai clar, ca în cazul ana- 
logiei generative (vedeți metafora lui Disney privind „membrii 
distribuţiei“). Sau folosiţi exemple concrete din viaţa reală. Nu 
vorbiţi despre „gestionarea informaţiei“; spuneţi o poveste 
despre un asistent medical din Zambia care caută pe internet 
informaţii pentru combaterea malariei. 

SIMPTOM: „Avem ședințe unde toți par să vorbească unii 
peste alții“ sau „Nivelul de pregătire este atât de diferit de la 
o persoană la alta încât e imposibil să-i învăţăm ceva.“ 

Soufi: Creați o situaţie concretă pe marginea căreia oa- 
menii să-și poată aplica cunoștințele. (Gândiţi-vă la ședința în 
vederea obținerii unei investiţii pentru realizarea unui computer 
portabil, când antreprenorul și-a aruncat pe masă geanta, 
dând naștere acelei furtuni de discuţii.) Conduceţi o dezbatere 
pe cazuri sau exemple concrete, nu pe concepte abstracte. 


Probleme în a-i face pe ceilalți 
să creadă sau să aprobe 


SIMPTOM: „Nu cred în ceea ce le spun.” 

SOLUŢIE: Găsiţi cea mai bună formă de exprimare pentru 
mesajul vostru — de exemplu ceva similar cu bătrânul dansa- 
tor de 73 de ani sau cu fabrica de textile, atât de preocupată 
de protecția mediului încât purifică apa pe care o folosește. 
Mai multă inovaţie și mai puțin conformism. 

SIMPTOM: „Comentează la tot ce le spun” sau „Ne petre- 
cem tot timpul discutând în contradictoriu.” 

Soji: Reduceţi scepticismul ascultătorilor cu ajutorul po- 
veștilor-trambulină, stimulându-le astfel capacitatea creativă. 
Evitaţi statisticile şi faptele și puneţi accentul pe exemple rele- 
vante. Folosiţi o anecdotă care trece testul Sinatra, suficientă 
pentru a da credibilitate ideilor pe care le prezentați. 


Probleme în a-i face pe oameni 
să se implice 


SIMPTOM: „Sunt atât de apatici” sau „Nimeni nu pare inte- 
resat de ceea ce spun.” 

SOLUȚIE: Amintiţi-vă de efectul enunțat de Maica Tereza — 
oamenilor le pasă mai mult de alți oameni decât de o serie 
de concepte absiracie. Povestiţi-le o întâmplare despre un 

obstacol care a fost depășit sau despre succesul unei idei 
ingenioase. Faceţi ape! la simţul propriei identități, ca în recla- 


” 


mele „Nu vă puneţi cu Texasul”, care sugerau că o atitudine 
texană era să nu arunci gunoaiele pe stradă. 

SIMPTOM: „Informații altădată de larg interes nu mai au 
niciun efect acum.“ 

Soruție: Depășiţi baza piramidei lui Maslow și încercaţi să 
faceți apel la aspecte mult mai profunde ale personalității 
ascultătorilor. 


Probleme în a-i face pe oameni 
să acţioneze 


SIMPTOM: „lot timpul dau din cap în semn de aprobare, 
dar se pare că nu fac niciodată nimic.“ 

Soupe: Povestiţi o întâmplare care să-i inspire, bazată pe 
intriga provocării (Jared, David și Goliath) sau o poveste-tram- 
bulină care să-i determine sa se implice (cea cu Banca Mon- 
dială). Asiguraţi-vă că mesajul pe care îl transmiteti este simplu 
și suficient de concret pentru a putea fi util — rezumaţi- într-un 
proverb („Nume, nume și iar nume”). 


John F. Kennedy versus Floyd Lee 


„Sunt de părere că înainte de încheierea deceniului actual, 
această naţiune ar trebui să se dedice realizării obiectivului 
de a debarca un om pe Lună și de a-l aduce înapoi pe Pământ 


xu 


în siguranță.” Acestea au fost cuvintele lui John F. Kennedy 
în discursul din mai 1961. Un mesaj motivant pentru o misi- 
une ambițioasă. O singură idee a mobilizat o națiune întreagă 
să se dedice unui deceniu de muncă susținută — și în final 
unui succes istoric, de neuitat. 


Dar iată unde este problema: Nu sunteti JFK. 

Nici noi nu suntem. Nu avem nici măcar un gram din 
farmecul sau puterea lui. Nu ne interesează să ajungem pe 
Lună, ci mai degrabă să nu ne uităm portofelul acasă 
dimineaţa, când plecăm la lucru. Prin urmare, dacă pentru a 
face ca o idee să aibă priză la public trebuie să fii JFK, atunci 
această carte s-ar dovedi destul de deprimantă. 

JFK nu poate fi un punct de referință. De fapt, el re- 
prezintă o deviere de la standard. Reţineţi că același capitol 
în care am menţionat discursul „Omul de pe Lună“ face o 
scurtă referire și la șobolanul prăjit de la Kentucky. Nu 
suntem chiar cu capul în nori. 

Ideile cu priză la public au foarte multe lucruri în comun; 
în această carte le-am disecat pe toate. Am analizat idei exa- 
gerate: hoţii de rinichi și cada plină de gheaţă. Am analizat 
idei geniale: bacteriile pot declanșa ulcerul. Am văzut cum o 
idee banală poate deveni interesantă: știrile despre siguranța 
zborurilor. Am văzut cum idei interesante pot deveni banale: 
săruri pentru rehidratare orală care ar putea salva viața a mii 
de copii. Am analizat idei legate de jurnalism, contabilitate, 
război nuclear, evanghelism, centuri de siguranţă, praf, dans, 
gunoaie, fotbal, SIDA, transport și hamburgeri. 

Am observat că toate aceste idei — profunde sau super- 
ficiale, serioase sau stupide — au mai multe elemente 
comune. Noi sperăm că, odată ce ați înțeles care sunt aceste 
elemente, le veți putea aplica în cazul propriilor voastre idei. 
Au râs atunci când în loc de a prezenta o statistică le-aţi spus o 
poveste. Însă când ideea a prins... 

Lista SUCCES-ului a fost concepută ca un instrument 
practic de evaluare. Faptul că este vorba de o listă și nu de o 
ecuaţie nu este o întâmplare. Nu este dificilă și nici nu soli- 
cită cunoștințe de specialitate, dar nu este nici naturală sau 
instinctivă. Necesită sârguinţă și luciditate. 

Această carte este despre oameni obișnuiți care se con- 
fruntă cu probleme obișnuite și care au reușit lucruri uimi- 
toare prin aplicarea acestor principii simple (chiar dacă nu 
erau conștienți că făceau acest lucru). Acești oameni sunt atât 

de obișnuiți încât probabil nici nu vă veți mai aminti numele 
lor dacă se întâmplă să le mai auziti. Numele lor nu sunt 
memorabile, dar poveştile lor da. 

Unul dintre ei a fost Art Silverman. El a fost cel care a 
oprit o națiune întreagă de la consumul nociv de popcorn în 
sălile de cinema. A afișat întreaga cantitate de grăsimi con- 
sumată într-o zi lângă o pungă de popcorn și a spus, „Priviţi 
câte grăsimi saturate conține acest produs.” O persoană 
obișnuită cu o ocupaţie obișnuită care a reușit să aducă o 
schimbare. 

Altul a fost profesorul de jurnalistică al Norei Ephron. 
Bietul de el, nici măcar nu i-am menţionat numele. El le-a 
spus elevilor: „Leadul este «Joia viitoare nu se fac ore»”. Cu 
o singură frază a redefinit imaginea despre jurnalism a ele- 
vilor lui. A stimulat-o pe Ephron — și fără îndoială pe mulţi 
alții — să devină jurnaliști. O persoană obișnuită cu o ocu- 
pație obișnuită care a reușit să aducă o schimbare. 

Dar ce ziceţi de Bob Ocwieja? Mai mult ca sigur nu vă mai 
aduceți aminte cine este. El este proprietarul magazinului 
Subway care vindea sendvișuri unui tip gras în fiecare zi și 
care a descoperit ce putere ar fi putut avea povestea lui. 
Datorită lui Ocwieja, campania de mare succes cu Jared a fost 
descoperită și lansată. O persoană obișnuită cu o ocupaţie 
obișnuită care a reușit să aducă o schimbare. 

Apoi a mai fost Floyd Lee, bărbatul care se ocupă cu 
popota militară din Irak. El și-a definit rolul ca fiind unul la 
nivel de moral, nu constând în oferirea de hrană. Felurile de 
mâncare erau ca oriunde altundeva, dar soldaţii se îngrămă- 
deau în sala sa de mese, unde li se serveau deserturi „sen- 
zuale“. O persoană obișnuită cu o ocupație obișnuită care a 
reușit să aducă o schimbare. 

Și a mai fost Jane Elliott. Simularea care a avut loc la ea la 
clasă fundamentată pe prejudecățile rasiale este gravată în 
mintea foștilor ei elevi, chiar și după douăzeci de ani. Nu 
este o exagerare să afirmăm că ideea ei a împiedicat formarea 

prejudecăţilor asemenea unui vaccin. O persoană obișnuită 
cu o ocupaţie obișnuită care a reușit să aducă o schimbare. 

Toţi acești oameni au ieșit în evidenţă prin ideile lor care 
au adus o schimbare. Nu erau puternici sau celebri, nu aveau 
firme de relații publice, bani pentru publicitate sau agenții de 
publicitate. Tot ce aveau ei erau ideile. 

Acesta este cel mai important lucru în lumea ideilor — 
anume că ficare dintre noi, cu viziunea corectă și mesajul 
potrivit, poate să facă o idee să aibă impact asupra celorlalți. 


Idei cu impact garantat 
Ghid de referință 


CARE SUNT IDEILE CU PRIZĂ LA CEILALȚI? 


Hotii de rinichi. Dulciurile de Halloween. Popcornul de la 
cinematograf. 


Cu priză = clar, memorabil și eficient în schimbarea 
gândirii sau comportamentului. 


ȘASE PRINCIPII: SUCCES. 


SIMPLU ÎMPREVIZIBIL CONCRET CREDIBIL EMOȚIONAL 
POVESTIRI. 


RĂUFĂCĂTORUL: BLESTEMUL CUNOAȘTERII. E greu să fii în 
pielea celui care bate ritmul. Creativitatea începe cu sabloane. 
Învingeți blestemul cu ajutorul listei de verificare SUCCES. 


1. SIMPLU 


GĂSIREA IDEII-NUCLEU, 


Intenția comandantului. Stabilirea acelui lucru unic care 
este cel mai important: „Compania aeriană CEA IEFTINA.“ 
Piramida inversată: Nu îngropați leadul. Chinul parali- 
zării deciziei. Învingeti paralizarea deciziei printr-o neîntre- 
ruptă stabilire forțată a priorităților. 


ni 

„Economia, prostule.“ Clinica: expunerea la soare. Nume, 
nume si iarăşi nume. 


COMUNICAREA IDEII-NUCLEU. 


Simplu = esenţial + compact. Proverbele: fraze autonome 
cu profunzime. Proverbele vizuale: bucata de lemn de la Palm 
Pilot. Cum să transferi mult înteles într-o comunicare com- 
pactă: (1) Utilizând ceea există deja: exploatarea schemelor 
existente. Pomelo. (2) Crearea ideii pentru un film: „Die Hard 
într-un autobuz.“ (3) Utilizarea unei analogii generative: 
„membrii distribuției” de la Disney. 


2. ÎMPREVIZIBIL 


OBŢINEREA ATENȚIEI: SURPRIZA. 


Anunt reușit pentru siguranta zborului. Încălcați un tipar! 
Scoateţi din funcțiune mașinile de ghicit ale celor care 
vă ascultă (în privința unei chestiuni esenţiale). Sprân- 
ceana ridicată a surprindere: o pauză în care să se culeagă 
informații. Evitaţi surprizele ambigue — transformați-le în 
„postoizibile.“ 

„Nordie care...“ „Joia viitoare nu se fac ore.“ Clinica: prea 
multe ajutoare externe? 


MENȚINEREA ATENȚIEI: INTERESUL. 


Daţi naștere unui mister: din ce sunt făcute inelele lui Sa- 
turn? Scenariile ca modele de stârnire a curiozitățtii. Teoria 
lacunelor pentru stârnirea curiozității: evidenţiați o 
lacună în cunoștințele ascultătorilor. Utilizaţi abordarea 
avanpremierelor la emisiuni de seară: „Ce restaurant local 
are mizerie în mașina de gheață?“ Clinica: Strângerea de 
fonduri. Evidenţierea lacunei: cum a reușit Roone Arledge 
să facă fotbalul din NCAA interesant și pentru alți telespec- 
tatori în afară de suporteri. Menţineţi interesul pe termen 
lung: „radioul de buzunar“ și „omul de pe lună“. 

3. CONCRET 


AJUTAŢI-I PE CEILALȚI SĂ ÎNŢELEAGĂ ȘI SĂ REȚINĂ. 


Scrieți cu concretețea unei fabule. (Strugurii acri.) Trans- 
formati notiunile abstracte în concrete: Comitetul pentru 
Protecția Naturii și peisajele ca celebrități ecologice. Oferiţi 
un context concret: abordarea pe care o au profesorii din 
Asia asupra predării matematicii. Transformati-i pe cei care 
vă ascultă în personaje dintr-o poveste: cursul de conta- 
bilitate predat ca un serial. Utilizati teoria memoriei de tip 
Velcro: cu cât mai multe cârlige are ideea voastră, cu atât 
mai bine. Ochi căprui, ochi albaștri: o simulare care a 
„Vindecat” prejudecata rasială. 


AJUTAȚI PE CEILALŢI SĂ SE COORDONEZE. 


Ingineri versus muncitori: găsiți teritoriul comun la un 
nivel de înțelegere împărtășită. Stabiliti obiective comune în 
termeni tangibili: avionul nostru va ateriza pe Pista 4-22. 
Transformați ideea în ceva real: familia Ferrari merge la 
Disney World. De ce ajută concretețea: lucruri de culoare 
albă și lucruri de culoare albă din frigiderul vostru. Creați 
un context în care ceilalți își pot pune în aplicare cunoștin- 
tele: prezentarea în fata potențialilor investitori și servieta 
maro. Clinica: Terapia de rehidratare orală. Vorbiti despre 
oameni, nu despre date: vizitele celor de la Hamburger 
Helper's în casele oamenilor și „Saddleback Sam.“ 


4. CREDIBII 


AJUTAȚI-I PE OAMENI SĂ CREADĂ. 


Revelația despre cauza ulcerului — răsplătită cu un Nobel — 
în care n-a crezut nimeni. Bananele devoratoare de carne. 
Credibilitatea externă. Autoritate și antiautoritate. Pam 
Laffin, fumătoare. Credibilitate internă. 


n a a a — 

Utilizați detalii convingătoare. Juratii și pertuta de dinți 
Darth Vader. Dansatorul de șaptezeci și trei de ani. 


Faceţi ca statisticile să fie accesibile. Focoase nucleare 
sub formă de bile. Principiul scării umane. Analogia lui 
Stephen Covey între locul de muncă și echipa de fotbal. 
Clinica: Isteria provocată de atacurile rechinilor. 


Găsiţi un exemplu care să treacă Testul Sinatra. „Dacă 
řeusesti aici, reusesti oriunde.“ Transportarea filmelor de la 
Bollywood: „Am înmânat Harry Potter și foile de examene 
ale fratelui dumneavoastă.” Un ecolog deschis afacerilor și 
fabrica de textile care purifica apa care o alimenta — produ- 


când textile care erau comestibile. 


Utilizati argumente verificabile. „Incercați înainte să cum- 
părați.“ Unde este carnea de vită? Snapple sustine KKK?! 
Antrenori: e mai ușor să dărâmi decât să construieşti; umple- 
rea rezervorului emoțional. Sedinta de orientare a nou-veniților 
în NBA. „Toate aceste femei au SIDA.“ 


5. EMOȚIONAL 


DDETERMINAȚI-I PE OAMENI SĂ LE PESE. 


Principiul Maicii Tereza: dacă privesc individul, voi acționa. 
Oamenii donează mai mult pentru Rokia decât întregii 
Africi. Campania antifumat a celor de la Adevărul: ceea ce 
i-a făcut pe copii să le pese nu a fost preocuparea pentru 
sănătate, ci revolta împotriva corporațiilor. 


UTILIZAȚI PUTEREA ASOCIERILOR. 


Nevoia de a lupta împotriva abuzului semantic: sensul diluat 
al „relativității“ și de ce „unic“ nu mai este unic. Transfor- 
marea „sportivității“ în „respect pentru joc.” 


APELUL LA INTERESUL PENTRU BINELE PROPRIU (ȘI NU DOAR 
INTERESUL PENTRU SATISFACEREA NEVOILOR ELEMENTARE). 

Reclamele la comanda prin poștă—,„Au râs când m-am 
așezat la pian WIIF'Y. Televiziunea prin cablu din Tempe: 
vizualizarea consecințelor ei. Evitaţi nivelurile joase ale pira- 
midei lui Maslow: presupunerea noastră eronată că ceilalți 
pun mai mult pret decât noi pe satisfacerea nevoilor elemen- 
tare. Floyd Lee și popota sa din Irak: „Sunt responsabil cu 
moralul 


APEL LA IDENTITATE. 


Pompierii care au refuzat mașina de popcorn. Intelegerea 
modului în care oamenii iau decizii pe baza identității. (Cine 
sunt eu? Ce fel de situație este aceasta? Și ce ar vrea oamenii 
să fac într-o astfel de situație?) Clinica: De ce să studiem 
algebra? Nu vă puneţi cu Texasul: texanii nu aruncă gu- 
noaie. Nu uitaţi de Blestemul Cunoasterii — nu presupu- 
neti, asemenea celor care apărau muzica piano duo, că ceilalți 
sunt la același nivel cu voi. 


6. POVESTIRI 


DETERMINAȚI-I PE CEILALȚI SĂ ACŢIONEZE. 


POVESTIRILE CA SIMULARE (SPUNEȚI-LE CELORLALȚI CUM SĂ 
ACȚIONEZE). 


Ziua în care monitorul cardiac a mințit: cum a procedat asis- 
tenta. Discuţii despre serviciu la Xerox: cum a procedat 
mecanicul. Vizualizând „cum am ajuns aici“: simularea pro- 
blemelor pentru a le rezolva. Utilizarea povestirilor ca simu- 
latoare de zbor. Clinica: Abordarea elevilor-problemă. 


POVESTIRILE CA SURSE DE INSPIRAȚIE (FURNIZAȚI-LE CELOR- 
LALŢI ENERGIA PENTRU A ACȚIONA). 


Jared, obezul de 193 de kilograme care ținea regim cu fast-food. 
Cum să detectați povestirile cu rol inspirational. Aveţi în 
vedere cele trei intrigi esenţiale: provocarea (depășirea 
obstacolelor), relatia (cooperarea sau reconectarea), creativita- 


— ——— 


294 IDEI CU IMPACT GARANTAT 


tea (inspirația pentru un nou mod de gândire). Spuneţi o 
poveste-trambulină: o poveste care ajută oamenii să vadă 
cum s-ar putea transforma o problemă existentă. Stephen 
Denning de la Banca Mondială: angajat în domeniul sanitar 
din Zambia. Poţi extrage o morală dintr-o povestire, dar nu 
poți extrage o povestire dintr-o morală. De ce s-au înfuriat 
vorbitorii când li s-au redus prezentările la povestiri. 


Care sunt ideile cu priză la ceilalți? 


FOLOSIŢI IDEI CARE PRIND. 


Tipii de treabă termină ultimii. Elementar, dragul meu 
Watson. Economia, prostule. Avantajul detectării ideilor. 
De ce abilităţile de exprimare deosebite nu sunt neapărat și 
abilități de convingere: studenții de la Stanford şi exercițiul 
discursului. Un ultim avertisment privind Blestemul 
Cunoașterii. 


Amintiţi-vă cum poate ajuta lista SUCCES oamenii să: 


Acorde atenţie Imprevizibil 
Înțeleagă și rețină Concret 
Creadă și aprobe Credibil 

Le pese Emotional 
Acționeze Povestiri 


Simplitatea ajută la mai multe nivele. Cel mai impor- 
tant este că îți spune ce să spui. 


Simptome și soluții: pentru îndrumare practică, vezi 
paginile 282-284. 


John F. Kennedy versus Floyd Lee: cum pot oameni obis- 
nuiti, în situatii obișnuite, să aducă o schimbare profundă 
cu ajutorul ideilor lor cu priză la ceilalți. 


NOTE 


INTRODUCERE: CARE SUNT IDEILE CU PRIZĂ LA CEILALȚI? 


8 


10 


19 


26 


„O dezvoltare comunitară solidă“: Tony Proscio, „In 
Other Words: A Plea for Plain Speaking in Foundations,“ 
Edna McConnell Clark Foundation, 2000. 

Adevărul despre popcornul de la cinematograf: o bună 
relatare a istoriei cu popcornul o oferă Howard Kurtz în 
„The Great Exploding Popcorn Expose,“ Washington Post, 
12 mai, 1994, C1. 

Cine a umbrit bucuria sărbătorii de Halloween?: Istorisirea 
legendei dulciurilor contaminate de Halloween îi aparține 
lui Joel Best și lui Gerald T. Horiuchi: „The Razor Blade and 
the Apple: The Social Construction of Urban Legends,“ Social 
Forces 32 (1985): 488-99. Joel Best este membru al unui grup 
de sociologi care studiază „construirea“ problemelor sociale. 
Preocupări ale societății pentru diverse probleme precum 
șofatul în stare de ebrietate, abuzul de medicamente sau 
dulciuri otrăvite de Halloween nu întotdeauna sunt justi- 
ficate de incidenţa cu care apar astfel de probleme, iar socio- 
logii au încercat să înțeleagă cum ajung probleme sociale să 
fie definite ca „probleme.“ O altă lectură interesantă pe 
această temă o oferă Joel Best în Random Violence: How We 
Talk About New Crimes and New Victims (Berkeley: University 
of California Press, 1999). 

Blestemul Cunoașterii: conceptul de blestem al cunoașterii 
vine de la C. F. Camerer, G. Loewenstein și M. Weber, „The 

26 


29 


Curse of Knowledge in Economic Settings: An Experimental 
Analysis,“ Journal of Political Economy 97 (1989): 1232-54. 
Blestemul Cunoașterii se amplifică pe măsură ce oamenii 
devin tot mai experți. Pamela Hinds le-a cerut experților 
(agenții de vânzări din cadrul unei companii de telefoane 
mobile) să prevadă cât timp le va lua celor nefamiliarizați cu 
telefoanele celulare să învețe cum să efectueze anumite 
operațiuni (de exemplu înregistrarea un mesaj de salut pe 
voice mail sau salvarea unor mesaje și ștergerea altora). 
Experții au subestimat într-un mod dramatic timpul necesar 
novicilor pentru efectuarea operațiunilor (mai exact au 
estimat că le vor fi necesare treisprezece minute pentru a 
deprinde operaţiuni care în realitate le-au luat treizeci și trei 
de minute), iar estimările lor n-au avut mai mult succes când 
li s-a cerut să își amintească ce dificultăți au întâmpinat 
atunci când au învăţat funcțiile respective pentru prima 
oară. Vezi Pamela J. Hinds, „The Curse of Expertise: The 
Effects of Expertise and Debiasing Methods on Predicting 
Novice Performance“, Journal of Experimental Psychology: 
Applied 5 (1999): 205-21. Vezi și strălucita lucrare de psiho- 
logie efectuată de Boas Keysar, Linda E. Ginzel și Max H. 
Bazerman, „States of Affairs and States of Mind: The Effect 
of Knowledge on Beliefs”, Organizational Behavior and Human 
Decision Processes 64 (1995): 283-93. În mod ironic, Blestemul 
Cunoașterii a fost bine documentat în mediul economic și de 
piață, unde oamenii ar trebui să aibă interese mai mari în a 
încerca să-l depășească (vezi hitp://curse-of-knowledge. 
behaviouralfinance.net/). Dacă nu poți depăși Blestemul 
Cunoașterii atunci când acesta te costă sume mari de bani, îți 
va fi și mai greu să-îl detectezi și să îl depășești în situații de 
ZI CU Zi. 

În 1990, Elizabeth Newton: L. Newton, „Overconfidence 
in the Communication of Intent: Heard and Unheard 
Melodies,“ Ph.D. diss., Stanford University, 1990. 

În 1999, o echipă israeliană de cercetare: Jacob Goldenberg, 
David Mazursky și Sorin Solomon, „The Fundamental Tem- 
plates of Quality Ads,“ Marketing Science 18 (1999): 333-51. 


NOTE 297 


Șablonul analogiei imagistice include analogii extreme 
redate în mod vizual. De exemplu, o reclamă la Nike este 
filmată din perspectiva cuiva care sare de pe o clădire înaltă. 
Pe strada de dedesubt se află un grup de pompieri care se 
pregătește să amortizeze căzătura celui care sare cu ajutorul 
unui pantof sport Nike supradimensionat. Fraza care 
însoțește imaginea este: „Ceva moale între tine și pavaj.“ 
Majoritatea celor câștigătoare sunt compuse din analogie 
imagistică și consecințe extreme. Celelalte șabloane au fost: 
situații extreme (în care un produs este prezentat ca funcțio- 
nând în împrejurări neobișnuite sau în care un atribut al 
unui produs este exagerat până la extrem), competiția (în 
care un produs este prezentat ca fiind câștigător în com- 
petiția cu un alt produs, adesea într-o situaţie de utilizare 
neobișnuită a sa), experimente interactive (când ascultătorii 
interacționează direct cu produsul — vezi „Argumente 
verificabile“ în Capitolul 4) și modificarea dimensională 
(un salt în timp prezintă implicaţiile pe termen lung ale 
unei decizii). 


1. SIMPLU 


37 Herb Kelleher... a mărturisit odată: James Carville și Paul 


40 


Begala, Buck Up, Suck 

Up, and Come Back When You Foul Up (New York: Simon & 
Schuster, 2002), 88. Aceasta este una dintre cele mai intere- 
sante cărți pe care le-am găsit pe tema dinamicii campaniilor 
politice, iar capitolul referitor la modul de comunicare în 
cadrul unei campanii politice reflectă unele dintre prin- 
cipiile expuse de noi în cartea de față: să recurgi la povestiri 
(„faptele istorisesc, dar poveștile vând“), să apelezi la emoţii 
și să fii unic (versiunea lor pentru „Imprevizibil”). 

O inimă sănătoasă, în vârstă de 17 ani: Jonathan Bor, „It 
Fluttered and Became Bruce Murray's Heart,“ Syracuse 
Post-Standard, 12 mai 1984. 

Ierusalim, 4 noiembrie: Barton Gellman, „Prim-ministrul 
Israelului, Yitzhak Rabin, a fost omorât,“ Washington Post, 

5 noiembrie 1995. Chip Scanlon are o colecție amplă de 
articole în format electronic care descriu arta succesului în 
jurnalism, inclusiv una care conţine cele două știri redate 
de noi: 222-poynter.org/column.asp?id=52&aid=35609. 
Piramida inversată: Rich Cameron, „Understanding the 
Lead and the Inverted Pyramid Structure Are Staples of 
Journalism 101 Classes,“ The Inverted Pyramid, 2003. Vezi 
www.cerritosjournalism.com, în secțiunea intitulată 
„101—Newswriting.-“ 
„Expresia era simplă“: îndemnul lui Carville către amin- 
tirea lucrurilor esenţiale a fost luat din cartea scrisă de Mary 
Matalin și James Carville, Al/'s Fair: Love, War, and Running 


for President (New York: Random House, 1994), 244. Schim- 


bul de cuvinte cu Clinton care duce la citatul „Dacă spui trei 
lucruri e ca și cum n-ai spus niciunul” este la pagina 175. 
În 1954, economistul L. J. Savage: Leonard J. Savage, The 
Foundations of Statistics (New York: Wiley, 1954). 

Amos Tversky și Eldar Shafir: Studiul despre vacanța de 
Crăciun în Hawaii a apărut în „The Disjunction Effect in 
Choice Under Uncertainty,” de Amos Tversky și Eldar Shafir 
în Psychological Science 3 (1992): 305-9. Studiul despre con- 
ferință / filmul străin/studiul la bibliotecă se regăsește în 
Donald A. Redelmeier and Eldar Shafir, „Medical Decision 
Making, in Situations That Offer Multiple Alternatives,” 
Journal of the American Medical Association 273 (1995): 302-6. 
Fenomenul de paralizare a decizei este notabil și în cazul 
profesioniştilor. Redelmeier și Shafir demonstrează că doc- 
torii întârzie cu prescrierea unui tratament atunci când sunt 
nevoiţi să aleagă între mai multe variante ia fel de bune. 
Expunerea la soare: Precauţii și protecție: Mesajul 1 din 
cadrul clinicii de idei cu privire la expunerea Solară se regă- 
sește pe http:/ /ohioline.osu.edu /hyg-fact/5000/5550.html. 
Cervantes a definit proverbele: Discuţia despre proverbe 
se bazează pe studiul „The Tropical Landscapes of Pro- 
verbial: A Crossdisciplinary Travelogue,” ai cărui autori 
sunt Paul Hernandi și Francis Steen și care a apărut în Style 
nr. 33 (1999): 1-20. 

„Adevărata piedică în calea succesului APD-urilor ini- 
tiale“: Tom Kelley, The Art of Innovation: Lessons in Creativity 
from IDEO, America's Leading Design Firm (New York: 
Doubleday Currency, 2001). 

J FKFB INAT OUP: Exerciţiul cu litere/acronime de- 
monstrează principiul clasic al „cantității“ din psihologia 
cognitivă. Memoria activă nu poate reține decât aproxi- 
mativ șapte informații fără legătură între ele. (Vezi clasica 
prezentare a lui George Miller din „Magicul număr șapte, 
plus sau minus doi“, Psychological Review 63 (1956): 81-97. 
În primul exerciţiu, cantitatea este reprezentată de litere, iar 
majoritatea oamenilor pot reține cam șapte dintre acestea. 
În cel de-al doilea, cantitatea este reprezentată de acronime 
memorate anterior; oamenii pot reține în jur de șapte acro- 
nime, chiar dacă fiecare dintre acestea conține mai multe 
litere. Profitând de cantitatea de informaţie existentă deja 
putem îndesa mai multă informaţie într-un spaţiu aten- 
tional limitat. 

Psihologii definesc schema: Schemele fac parte din trusa 
standard de instrumente a psihologiei cognitive și sociale. 
In vederea unei discuţii interesante pe tema schemelor în 
percepția socială, vezi Capitolele 4 și 5 din cartea scrisă de 
Susan T. Fiske și Shelley E. Taylor, Social Cognition, ediția a 
doua (New York: McGraw-Hill, 1991). Un rezumat inte- 
resant al cercetărilor din domeniul psihologiei cognitive pe 
tema schemelor este prezentat în Capitolul 2 din cartea lui 
David C. Rubin, Memory in Oral Traditions: The Cognitive 
Psychology of Epic, Ballads, and Counting-out Rhymes (Oxford: 
Oxford University Press, 1995). 

Analogia reprezintă o modalitate bună de a înlesni accesul 
oamenilor la cunoștințele conținute într-o schemă. Psiho- 
logii educaționali și-au exprimat în mai multe publicații 
părerea cu privire la valoarea analogiilor în învățarea unui 
material nou, printre aceștia remarcându-se Richard Mayer. 
Într-un articol din 1980, el îi ajuta pe studenți să învețe pro- 
gramarea limbajului unei baze de date. Unui grup de 
studenți i s-au oferit analogii cu privire la structura compu- 

terului: „Funcţia de stocare pe termen lung a computerului 
a fost descrisă ca un sertar; funcția de sortare a fost descrisă 
prin analogie cu niște coșuri a căror funcţie era relevantă 
pentru funcţiile sortării.“ Când studenţii se confruntau cu 
probleme ușoare, analogiile nu contau prea mult, dar atunci 
când problemele deveneau mai complexe, studenţii cărora 
li se prezentaseră analogiile se descurcau cam de două ori 
mai bine decât ceilalți. Vezi R. Mayer, „Elaborate Techniques 
That Increase the Meaningfulness of Technical Text: An 
Experimental lest of the Learning Strategy Hypothesis,” 
Journal of Educational Psychology 72 (1980): 770-84. Metafora 
reprezintă un alt mod de a permite oamenilor accesul la 
cunoștințele conţinute într-o schemă. În cărțile sale, George 
Lakoff a arătat cum metaforele profunde structurează 
modul în care înţelegem lumea și vorbim despre ea (un 
exemplu este Metaphors We Live By [Chicago: University of 
Chicago Press, 1980], autori George Lakoff și Mark Johnson). 
De exemplu, vorbim despre și ne gândim la iubire ca la o 
călătorie (Privim la cât de departe am ajuns. Ne aflăm la o 
intersecție. Ne-am rătăcit. ) Lakoff i-a depășit pe toti ceilalți 
în recunoașterea modalităților pătrunzătoare în care meta- 
forele ne influențează comunicarea, dar nu este necesar ca 
metaforele să fie profunde sau pătrunzătoare pentru a fi de 
ajutor în transmiterea unui mesaj; ele trebuie doar să fie 
împărtășite de un public relevant, ca în cazul discuţiei 
despre „expunerea esenţialului“ la Hollywood. 
Metaforele reușite sunt „generative“: D. A. Schon, 
„Generative Metaphor: A Perspective on Problem-Solving 
in Social Policy,“ în Metaphor and Thought, ediţia a doua, 
editat de A. Ortony, (Cambridge: Cambridge University 
Press, 1993). 

Disney își numește angajaţii „membrii distribuţiei“: 
Exemplele privitoare la Disney sunt luate din: Disney 
Institute, Be Our Guest: Perfecting the Art of Customer Service 
(New York: Disney Editions, 2001). 

O însoţitoare de zbor pe nume Karen Wood: Nu din întâm- 
plare a fost Karen Wood însoțitoare de zbor la Southwest 
Airlines. Vezi Kevin Freiberg și Jackie Freiberg, Nuts! 
Southwest Airlines’ Crazy Recipe for Business and Personal 
Success (Austin, Tex.: Bard Press, 1996), 209-10. 
„Sprânceana ridicată a surprindere”: Paul Ekman și 
Wallace V. Friesen, Unmasking the Face: A Guide to 
Recognizing Emotions from Facial Clues (Englewood Cliffs, 
NJ.: Prentice-Hall, 1975). Rolul surprinderii reprezintă o 
temă slab studiată în psihologie, deoarece trece neobser- 
vată între ramurile psihologiei. Cercetătorii din domeniul 
psihologiei cognitive care studiază atenția și învățarea o 
găsesc prea emoțională; cei din domeniul psihologiei 
sociale care studiază emoții precum furia, teama și dez- 
gustul o găsesc prea cognitivă. Dar trebuie menționat că 
surpriza este cea mai importantă emoție datorită rolului ei 
în controlul asupra atenției și învăţării. 

„PHRAUG și TAYBL”: Bruce W. A. Whittlesea și Lisa D. 
Williams, „The Discrepancy-Attribution Hypothesis II: 
Expectation, Uncertainty, Surprise, and Feelings of Fami- 
liarity,“ Journal of Experimental Psychology: Learning, 
Memory, and Cognition 27 (2001): 14-33. 

Nordie care a călcat o cămașă: Jim Collins și Jerry I. Porras, 
Built to Last: Successful Habits of Visionary Companies (New 
York: HarperBusiness, 1994), 118. 

Jurnalism 101; Relatarea lui Ephron se regăsește în 
lucrarea autorilor Lorraine Glennon și Mary Mohler, Those 
Who Can... Teach! Celebrating Teachers Who Make a Difference 
(Berkeley, Calif.: Wildcat Canyon Press, 1999), 95-96. 
Americanii continuă să creadă: Mesajul 1 de la Clinica pe 
tema ajutorului extern este luat de pe site-ul www.ipjc.org/ 
journal / fall02 /nick_mele.htm. 

Sondajele sugerează că majoritatea americanilor: Vezi 
studiile efectuate în cadrul Programului pentru Atitudini 
Politice Internaţionale (PIPA) la University of Maryland. 

Toată zona Africii sub-Sahariene: Conform datelor din 
2001, Africa sub-Sahariană și întreaga regiune a Asiei au 
primit fiecare puţin peste 1 miliard de dolari pe an. La un 
număr de 280 milioane de cetățeni americani, douăspre- 
zece băuturi răcoritoare la prețul de 0,33 dolari echivalează 
cu 1,1 miliarde. Un film pe an cu bilet la prețul de 8 dolari 
echivalează cu 2,24 miliarde. 

Cum păstrăm atenția oamenilor? Trezirea interesului 
celorlalți și menţinerea acestuia sunt teme care au fost 
frecvent aduse în discuție în rândul psihologilor din dome- 
niul educaţional care au drept scop menţinerea interesului 
celor mici față de manualele școlare. Multe dintre con- 
cluziile lor sunt în relație cu temele pe care le-am abordat 
noi în această carte: copiii sunt mai implicaţi atunci când 
textele fac referire la acțiuni și imagini (Concret), la emoții 
(Emotional) sau atunci când apare ceva neobișnuit (Im- 
previzibil, deși în viziunea noastră neobișnuitul are mai 
multe șanse să stârnească interesul decât să-l menţină). 
Alte subiecte abordate depășesc perimetrul celor discutate 
de noi aici. De exemplu, copiii devin mai interesați atunci 
când materialul este personalizat (de pildă sunt mai atenți 
la o problemă de matematică în care este specificat numele 
lor sau numele prietenilor lor), deși această strategie de 
adaptare este dificil de aplicat în situații generale. Dar cea 
mai mare parte a cercetării din domeniul psihologiei edu- 
caționale a fost limitată doar la focalizarea pe caracte- 
risticile textului la nivel de frază sau paragraf, neacordând 
importanță unor întrebări mai generale cum ar fi „cum îi 
determinăm pe cititori să citească secțiuni, capitole sau 
cărți întregi“. Observațiile lui Cialdini privitoare la rolul 
misterului și teoria lacunelor enunțată Loewenstein cu 
privire la curiozitate au adăugat informaţie prețioasă în 
această zonă importantă de cercetare. Vezi lucrarea lui 
Suzanne Hidi, „Interest and Its Contribution as a Mental 
Resource for Learning,“ Review of Educational Research 60 
(1990): 549-71 pentru o trecere în revistă a cercetărilor în 
domeniul educațional. 

În urmă cu câțiva ani, Robert Cialdini: Cialdini a scris 
articolul pentru profesorii de psihologie, dar acesta consti- 
tuie un sfat excelent pentru toți profesorii. Vezi Robert B. 
Cialdini, „What’s the Best Secret Device for Engaging 
Student Interest? The Answer Is in the Title,” Journal of 
Social and Clinical Psychology 24 (2005): 22-29. 

McKee spune, „Curiozitatea“: Robert McKee, Story: 
Substance, Structure, Style and the Principles of Screenwriting 
(New York: ReganBooks, 1997). McKee a reușit de aseme- 
nea o bună analiză a diferenţei dintre surpriza cu caracter 
ambiguu și surpriza deznodământului în filme: „Întot- 
deauna putem șoca spectatorii sărind la ceva neașteptat 
sau îndepărtându-ne de varianta pe care o prevăd ei drept 
continuare.“ Dar el este de părere că „adevărata surpriză“ 
are loc atunci când apare brusc o discrepanţă legitimă între 
ceea ce așteptăm și ceea ce se întâmplă în realitate. 
Legitimitatea vine dintr-o schimbare a unghiului de înțele- 
gere, dând la iveală un adevăr ce fusese ascuns înainte. 

În 1994, George Loewenstein: George Loewenstein, „The 
Psychology of Curiosity: A Review and Reinterpretation,” 
Psychological Bulletin 116 (1994): 75-98. Articolul acesta este 
unul strălucit și parcurge decenii de cercetări psihologice. 
Până acum, televiziunea s-a descurcat: Povestea despre 
Roone Arledge este luată din autobiografia sa, Roone: A 
Memoir (New York: HarperCollins, 2003). Citatul reprodus 
de noi se află la pagina 32. 

Printre dărâmăturile orașului Tokyo: Povestea legată de 
Sony a apărut în cartea lui John Nathan, Sony: The Private 
Life (Boston: Houghton Mifflin, 1999). 

„Dacă oamenilor le-ar plăcea să trăiască dominați de 
curiozitate“: Loewenstein, „Psychology of Curiosity,” 86. 


3. CONCRET 


15 


„Generator de cuvinte din domeniul afacerilor“: Genera- 
torul de cuvinte a fost inventat de W. Davis Folsom de la 
University of South Carolina-Aiken. Vezi http:// 

116 


123 


124 


highered.mcegraw-hill.com / sites /0072537892 /student_ 
view0/business_jargon_exercise.himl. 

Concreteţea ne. ajută să evităm aceste probleme: Avan- 
tajele ideilor concrete sunt vizibile în psihologie. Ideile 
concrete sunt mai ușor de reţinut. Poate cel mai interesant 
rezumat al acestui adevăr evident a apărut într-o carte a lui 
David Rubin, un psiholog cognitiv de la Duke University 
care a petrecut mai mulți ani încercând să înțeleagă cum se 
perpetuează aspecte ale culturii — narațiunile epice de tip 
saga, baladele și poezioarele pentru copii — de la o per- 
soană la alta și de la o generaţie la alta. Cartea sa intitulată 
Memory in Oral Traditions este un rezumat excelent realizat 
al lucrărilor apărute în domeniul științelor umaniste și al 
psihologiei. Este mai probabil ca elementele concrete să 
supraviețuiască în transmiterea de la o persoană la alta 
pentru că sunt cel mai ușor de înțeles și de reținut. Vezi 
David C. Rubin, Memory în Oral Traditions: The Cognitive 
Psychology of Epic, Ballads, and Counting-Out Rhymes 
(Oxford: Oxford University Press, 1995). 

Ideile concrete sunt de asemenea mai ușor de înţeles. În 
domeniul cercetărilor educaţionale, Mark Sadoski, Ernest 
Goetz și alți colegi au publicat mai multe articole prin care 
ilustrau faptul că ideile concrete sunt mai lesne de înțeles, de 
memorat și, ca un avantaj colateral, mai interesante. Vezi 
Mark Sadoski, Ernest T. Goetz și Maximo Rodriguez, 
„Engaging Texts: Effects of Concreteness on Comprehensibi- 
lity, Interest, and Recall in Four Text Types,” Journal of 
Educational Psychology 92 (2000): 85-95. 

Cercetătorul de la Yale, Eric Havelock: E. A. Havelock, 
Preface to Plato (Cambridge, Mass.: Harvard University 
Press, 1963). 

Doi profesori de la Georgia State University: Carol W. 
Springer și A. Faye Borthick, „Business Simulation to Stage 
Critical Thinking in Introductory Accounting: Rationale, 
Design, and Implementation,” Issues in Accounting 
Education 19 (2004): 277-303. 

Ochi căprui, ochi albaștri: Descrierea simulării cu rol de 
combatere a prejudecăţilor realizată de Jane Elliott a fost 
preluată dintr-un documentar Frontline de pe PBS, „A Class 
Divided.” A fost unul dintre cele mai frecvent cerute pro- 
grame din istoria postului respectiv, câștigând un Emmy 
pentru remarcabilul aspect informațional, cultural și istoric 
în 1985. Poate fi vizionat pe internet la adresa www.pbs.org/ 
wgbh/pages/frontline/shows/divided /etc/view.htral. 
Studii efectuate după zece, respectiv douăzeci de ani: Phil 
Zimbardo, Psychology and Life, ediţia a 12-a (Glenview, IIl.: 
Scott, Foresman, 1985), 634. 

O cercetătoare pe nume Beth Bechky: B. A. Bechky, 
„Crossing Occupational Boundaries: Communication and 
Learning on a Production Floor,“ Ph.D. diss., Stanford 
University, 1999. 

Modelul 727 trebuia să aibă 131 locuri pentru pasageri: 
Jim Collins și Jerry I. Porras, Built to Last: Successful Habits of 
Visionary Companies (New York: HarperBusiness, 1994), 93. 
Familia Ferraris merge la Disney World: Referirile la coope- 
rarea dintre Stone-Yamashita și HP se bazează pe lucrarea 
autorilor Victoria Chang și Chip Heath, „Stone-Yamashita 
and PBS: A Case at the Graduate School of Business,” studiu 
de caz la Stanford University Graduate School of Business, 
SM119 (2004). 

Kaplan și Go Computers: Exemplul pe care l-am oferit a fost 
extras dintr-o carte foarte interesantă scrisă de Jerry Kaplan: 
Start-Up: A Silicon Valley Adventure (Boston: Houghton 
Mifflin, 1995). Este una dintre cele mai reușite relatări pe care 
le-am citit despre nesiguranța zilnică și lupta pentru a ajunge 
un întreprinzător și de a pune bazele unei companii. Este de 
asemenea și foarte amuzantă. 

Ascultătorii păreau încordaţi: Ibid., 25-26. 

Investiţia lor a fost de: compania lui Kaplan, ulterior de- 
numită Go Computers, a fost închisă în cele din urmă deoa- 
rece tehnologia de la vremea aceea nu era suficient de 
avansată pentru a susține computerele respective. Cu toate 
acestea, ideea a avut o rezonanţă atât de puternică — „radioul 

143 


de buzunar” al generației sale — încât câteva alte firme pe 
lângă cea a lui Kaplan au obținut investiții (și ingineri 
talentați și pricepuți) pentru a urma linia tehnologică. ` 
Diareea este una dintre primele cauze de mortalitate: 
Mesajul 1 de la Clinica despre terapia de rehidratare orală 
a fost luat din PSI, o organizație nonprofit din Washington, 
D.C., care lucrează într-un mod inovator în sprijinul 
sănătății populaţiei cu venituri scăzute. Vezi www.psi.org/ 
our_programs/products/ors.html. 

„Ştiţi“: Mesajul 2 din cadrul Clinicii despre terapia prin 
rehidratare orală îi aparţine lui James Grant care, în timpul 
în care a activat în cadrul UNICEF a efectuat schimbări 
cărora le-a fost atribuită salvarea vieţii a peste 25 milioane 
de copii. Frecvența vaccinurilor a crescut, de exemplu, de 
la 20% la 80%. Această relatare extraordinară apare în 
cartea lui David Bornstein, How to Change the World: Social 
Entrepreneurs and the Power of New Ideas (Oxford: Oxford 
University Press, 2004). Pentru citat vezi pagina 248. 
„Saddleback Sam” Rick Warren, The Purpose-Driven Church 
(Grand Rapids, Mich.: Zondervan, 1995): 169. Cartea lui 
Warren explică organizarea principiilor uneia dintre cele 
mai mari biserici, cu cea mai rapidă dezvoltare din țară. 


4. CREDIBIL 

„Pur și simplu nu avea conduita“: Daniel Q. Haney, 
„News That Ulcers Are Caused by Bacteria Travels Slowly 
to MDs,“ Buffalo News, 11 februarie, 1996. 

„Aveau gust de apă de baltă”: Manveet Kaur, „Doctor 
Who Discovered «Ulcer Bugs», New Straits Times, August 
13, 2002, 6. 

O temă importantă în medicina modernă: Laura Beil, „A 
New Look at Old Ils: Research Finds Some Chronic 
Diseases May Be Infectious,” The Record (Northern New 
Jersey), 24 martie 1997. 

Dar dacă suntem neîncrezători: ideile care prind în mod 
natural reprezintă o sursă prețioasă de analiză a procesului 

de persuasiune, iar cercetătorii care studiază persuasiunea 
în psihologie ar avea de câștigat dacă le-ar cerceta. Studiile 
efectuate în trecut despre persuasiune în psihologie au 
ocolit componenta reprezentată de credibilitate, dând naș- 
tere unor argumente, determinând oamenii să le evalueze 
credibilitatea, apoi utilizându-le pe cele evaluate ca având 
credibilitate crescută sau scăzută. Cu excepția unor studii 
despre impactul autorității, cercetătorii au evitat încercarea 
de a înțelege ce face ca mesajele să fie credibile. Cu toate 
acestea zvonurile și legendele urbane prezintă sistematic 
anumite trăsături care atribuie credibilitate unor pretenții 
bizare. De exemplu, ideea de „argumente verificabile“ pe 
care o prezentăm în capitol a fost caracteristica a zeci de 
legende urbane, cu toate acestea nu a fost adusă în discuţie 
de literatura din domeniul cercetărilor despre persuasiune. 
Prin 1999, un e-mail: Legenda bananei devoratoare de carne 
este prezentată la www.snopes.com /medical /disease/ 
bananas.-asp. 

Pam Laffin, antiautoritatea: Povestea lui Pam Laffin este 
descrisă în „Sharing a Life Gone Up in Smoke,“ autor Bela 
English, Boston Globe, 20 septembrie, 1998. 

„Am început să fumez ca să arăt mai în vârstă“; De pe 
site-ul U.S. Centers for Disease Control and Prevention, 
www .edce.gov/tobacco/christy/mythl.htm. 

Doe Fund a trimis un șofer: Îi mulțumim lui Spencer 
Robertson pentru acest exemplu. 

„Își câștigă mare parte din“: Jan Harold Brunvand, The 
Vanishing Hitchhiker: American Urban Legends and Their 
Meanings (New York: W. W. Norion & Company, 1981), 7. 
Această carte este în mare măsură responsabilă pentru 
nașterea maniei legendelor urbane în Statele Unite. Ani de 
zile, folcloriștii au scris articole despre folclorul modern, 
dar această carte a lui Brunvand a fost suficient de accesi- 
bilă încât să afle cu toții despre legendele urbane — și au 
fost șocați să audă că variante diferite ale poveștilor lor 
locale erau spuse de toți ceilalți compatrioți. 

O afirmaţie tangibilă: În scrierile din domeniul psiholo- 
giei este prezentă o dezbatere cu privire la impactul pe care 
îl au detaliile vii asupra memoriei și credibilității. Din 
punctul nostru de vedere, datele sunt derutante deoarece 
cercetătorii nu au acordat importanţă detaliilor distinctive 
care vin în sprijinul mesajului esențial sau care distrag, 
atenţia de la el. Oamenii se concentrează în mod inevitabil 
pe detaliile vii și își amintesc aceste detalii. Atunci când 
detaliile vii vin în sprijinul mesajului esenţial, acesta este 
convingător și usor de reţinut, dar detaliile vii nerelevante 
le pot distrage oamenilor atenţia de la mesajul esenţial și îl 
pot face mai dificil de reţinut și mai puţin convingător (de 
unde și interesul acordat „detaliilor seducătoare” în dome- 
niul psihologiei educaționale). Un rezumat edificator ai 
acestor chestiuni este oferit de Ernest T. Goetz și Mark 
Sadoski în „Commentary: The Perils of Seduction: 
Distracting Details or Incomprehensible Abstractions?” 
Reading Research Quarterly 30 (1995), 500-11. 

În 1986, Jonathan Shedler și Melvin Manis: Jonathan 
Shedler și Melvin Manis, „Can the Availability Heuristic 
Explain Vividness Effects?” Journal of Personality and Social 
Psychology 51 (1986), 26-36. 

„Dacă, să spunem, o echipă de fotbal”: exemplul lui 
Covey a fost extras din cartea sa, retipărită la Fortune, pe 
29 noiembrie 2004, 162. 

Un rechin, un cerb: Îi mulțumim lui Tim O'Hara pentru 
ideea comparației oferite în cazul Mesajului 2 de la Clinica 
despre isteria provocată de atacurile rechinilor. 

Materiale comestibile: William McDonough, 2003 Conradin 
Von Gugelberg Memorial Lecture on the Environment, 
Stanford University, February 11, 2003; www.gsb-stanford. 
edu /news/headlines/2003_vongugelberg.shtml. Vezi și 
Andrew Curry, „Green Machine,“ U.S. News & World Report, 
5 august 2002, 36. 

„Rezervorul emoțional“: „Rezervorul emoţional“ apare în 
cartea lui Jim Thompson, The Double-Goal Coach: Positive 
Coaching Tools for Honoring the Game and Developing Winners 

in Sports and Life (New York: HarperCollins, 2003). Exer- 
cițiul este prezentat la pagina 63. Lectura acestei cărţi este 
imperativă pentru orice antrenor care activează în dome- 
niul sporturilor pntru copii. 

Dar în Statele Unite: Statisticile din cadrul Clinicii Intuiția 
noastră nu e infailibilă, referitoare la cauzele diverse de 
mortalitate au fost luate din Statistical Abstract of the 
United States din 2001. 

Cu câteva săptămâni înainte ca sezonul NBA să înceapă: 
ședința de orientare a jucătorilor nou-veniți în NBA este 
prezentată într-un articol foarte reușit scris de Michelle 
Kaufman, „Making a Play for Players,“ Miami Herald, 5 
octombrie 2003. 

La ședința de orientare a celor de la NFL: Vezi Grant Wahl 
și L. Jon Wertheim, „Paternity Ward,“ Sports Ilustrated, 
4 mai 1998, 62. 


5. EMOȚIONAL 

În 2004, câțiva cercetători de la Universitatea Carnegie 
Mellon: Deborah A. Small, George Loewenstein și Paul 
Slovic, „Can Insight Breed Cailousness? The Impact of 
Learning About the Identifiabie Victim Effect on 
Sympathy,“ raport tehnic, University of Pennsylvania, 2005. 
Acest capitol analizează componenta emoțională: Capi- 
tolul acesta se concentrează pe puterea pe care o exercită 
emoțiile determinându-i pe oameni să devină interesați, dar 
cercetările arată că ideile cu încărcătură emoțională sunt și 
mai ușor de reținut. Emoţiile întăresc caracterul memorabil 
al „miezului“ unui eveniment. Cei ce efectuează cercetări 
privind memoria vorbesc despre „focalizarea pe armă“— 
oameni care au fost jefuiţi sau care au fost martorii unor 
crime își amintesc adesea pistolul sau cutitul făptașilor cu 
mare claritate, în schimb își amintesc puţine lucruri în rest 
(Reisberg și Heuer, vezi mai jos). Oamenii își amintesc 
tema emoțională centrală a unui eveniment și alte lucruri 
aflate în strânsă legătură în spațiu sau în planul structurii 

cauzale. Astfel, evidenţierea conținutului emoţional al unei 
idei poate reprezenta o modalitate prin care să fie focali- 
zată atenția oamenilor către mesajul esenţial. Vezi Daniel 
Reisberg și Friderike Heuer, „Memory for Emotional 
Events“ în Memory and Emotion, ed. Daniel Reisberg și 
Paula Hertel (Oxford: Oxford University Press, 2004). 
Mark Sadoski și colegii săi au descoperit că aspectele emo- 
tionale ale textelor sunt evaluate ca fiind mai importante 
(Sadoski, Goetz, și Kangiser, 1988) și sunt reținute mult mai 
bine (Sadoski și Quest, 1990). Interesant este faptul că 
ultimul articol este unul dintre studiile de cercetare care au 
ajuns la concluzia că emotia este mai intensă atunci când 
lucrurile pot fi vizualizate. Concreteţea nu doar face lucru- 
rile mai ușor de înțeles, ci le sporește încărcătura emoțională 
și trezește interesul oamenilor. Mark Sadoski și Z. Quest, 
„Reader Recall and Long-term Recall for Journalistic Text: 
The Roles of Imagery, Affect, and Importance,” Reading 
Research Quarterly 25 (1990), 256-72. Mark Sadoski, Ernest T. 
Goetz și Suzanne Kangiser, „Imagination in Story Response: 
Relationships Between Imagery, Affect, and Structural 
Importance,” Reading Research Quarterly 23 (1988), 320-36. 
„Am simtit că [clipurile Adevărului]“”: „Smoke Signals,” 
LA Weekly, 24-30 noiembrie 2000 (prezentat și pe 
www laweekly.com /ink /01/01/offbeat.php). 

American Journal of Public Health: Comparatia campa- 
niilor „Adevărului“ și „Gândeşte. Nu fuma” se regăsește 
în articolul lui Matthew C. Farrelly, et al, „Getting to the 
Truth: Evaluating National Tobacco Countermarketing 
Campaigns,” American Journal of Public Health 92 (2002), 
901-7. 

Asociere cu emoţii: Acest principiu este binecunoscut de 
când Ivan Pavlov a câștigat Premiul Nobei pentru că a 
învăţat câinii să saliveze cînd auzeau sunetul clopoțelului. 
O discuţie amuzantă despre puterea asocierilor poate fi 
citită în capitolul „Liking“ din cartea lui Robert Cialdini 
Influence: The Psychology of Persuasion (New York: Quill, 
1993). Cialdini începe cu situația dificilă în care este pus un 

meteorolog dintr-un oraș ploios, care primește regulat 
emailuri negative deoarece telespectatorii îl asociază cu 
știrile pe care le transmite; de asemenea aduce în discuţie 
cercetările despre „tehnica mesei de prânz“ care indică 
faptul că oamenii sunt mai înclinați să aprobe afirmații 
politice pe care le-au auzit prima dată în vreme ce luau 
masa de prânz. Cartea lui Cialdini este un studiu clasic 
privitor la influență și una dintre cele mai bune cărți în 
domeniul științelor sociale. 

„Rashomon poate fi interpretat ca”: C. Vognar, „Japanese 
Film Legend Kurosawa Dies at 88,” Dallas Morning News, 
7 septembrie 1998, 1A. 

În 1929, Einstein a protestat: Comentariile lui Finstein 
despre modul în care oamenii exprimă de obicei relativitatea 
au fost luate din cartea lui David Bodanis, E = mc?: 
A Biography of the World's Most Famous Equation (New York: 
Walker & Company, 2000). Citatele sunt la paginile 84 și 261. 
Cercetări efectuate la Stanford și Yale: Chip Heath și Roger 
Gould, „Semantic Stretch in the Marketplace of Ideas,“ 
raport tehnic, Stanford University, 2005. În acest raport, 
Chip și Roger au arătat de asemenea că sinonimele extreme 
ale cuvântului bun (de exemplu fantastic sau uimitor) sunt 
utilizate cu o frecvență crescută față de sinonimele mai 
puțin extreme (în regulă sau destul de bine) și că sinonimele 
extreme pentru rău (îngrozitor versus rău) urmează același 
tipar. Fie este vorba despre abuzul semantic, fie lumea de- 
vine simultan mult mai bună și mult mai rea. 

Cândva, sportivitatea era percepută ca un concept puternic: 
Jim Thompson, The Double-Goal Coach: Positive Coaching Tools 
for Honoring the Game and Developing Winners in Sports and Life 
(New York: HarperCollins, 2003). Capitolul 4 prezintă pro- 
blemele cu sportivitatea și ideea de respectare a jocului. 

În 1925, John Caples: cartea clasică despre publicitatea la 
comandă prin poștă a tost scrisă de John Caples și se 
intitulează Tested Advertising Methods, ediţia a 5-a revizuită 
de Fred E. Hahn (Paramus, NJ.: Prentice Hall, 1997). Recla- 
mele la comanda prin poștă sunt adesea de o calitate infe- 

rioară, dar, așa cum o spunem în text, ele reprezintă unele 
dintre cele câteva modalități prin care cei care fac reclamă 
primesc un feedback imediat, măsurabil referitor la ceea ce 
funcţionează și ceea ce nu funcționează. Se ajunge astfel la 
înțelegerea în mare parte a cauzei pentru care arată așa cum 
o fac — cineva a testat fiecare dintre însușirile produsului. 
Jerry Weissman, fost producător de televiziune: Jerry 
Weissman, Presenting to Win: The Art of Telling Your Story 
(New York: Financial Times Prentice Hall, 2003). Citatul 
este la pagina 18. 

„Nu spuneți: «Oamenii se bucură»“: Caples/Hahn, Tested 
Advertising. 

Televiziunea prin cablu din Tempe: W. Larry Gregory, 
Robert B. Cialdini și Kathleen M. Carpenter, „Self-Relevant 
Scenarios as Mediators of Likelihood Estimates and 
Compliance: Does Imagining Make It So?” Journal of 
Personality and Social Psychology 43 (1982): 89-99. 

În 1954, psihologul Abraham Maslow: Abraham Maslow, 
Motivation and Personality (New York: Harper, 1954). 
Cercetări ulterioare sugerează că natura ierarhică: vezi 
orice carte de psihologie introductivă. Fiecare autor re- 
produce o imagine a ierarhiei lui Maslow, pentru că aceasta 
este o reprezentare foarte reușită, după care mărturisește 
că aspectul ierarhic al teoriei sale n-a prea funcționat. 
Imaginaţi-vă că o companie oferă: Studiile despre bonus și 
noua încadrare a muncii au apărut sub semnătura lui Chip 
Heath, „On the Social Psychology of Agency Relationships: 
Lay Theories of Motivation Overemphasize Extrinsic 
Rewards,” Organizational Behavior and Human Decision 
Processes 78 (1999): 25—62. 

Un prânz bun în Irak: Povestea lui Floyd Lee se regăsește 
într-un minunat articol scris de Julian E. Barnes, „A Culinary 
Oasis,“ U.S. News & World Report, 6 decembrie 2004, 28. 
Mașina de popcorn și științele politice: Povestea despre 
mașina de popcorn a fost luată din Tested Advertising, 71 de 
Caples/ Hahn. 

În unele situaţii: Donald Kinder, „Opinion and Action in 
the Realm of Politics,“ în Handbook of Social Psychology, ed. 
Daniel T. Gilbert, Susan T. Fiske și Gardner Lindzey, ediţia 
a patra (London: Oxford University Press, 1988), 778-867. 
Citatul extins se află la pagina 801. 

O teorie similară este promovată de James March: James 
March descrie două tipare în ceea ce privește luarea 
deciziilor—consecinţă versus identitate—în capitolele 1 și 
2 din A Primer on Decision Making (New York: Free Press, 
1994), autor James G. March. Analiza economică în special 
presupune că toate deciziile sunt luate pe baza consecin- 
telor, de aceea face previziuni incorecte în câteva situații în 
care identitatea este cea importantă; majoritatea econo- 
miștilor ar fi surprinși de rezultatul campaniei „Nu vă 
puneţi cu Texasul“ care a funcționat și fără impunerea de 
amenzi pentru gunoi aruncat pe stradă. 

Într-o conferință din 1993 despre „Algebră“: Mesajul 1 
din Clinica de idei a fost inspirat de lucrarea New Jersey 
Mathematics Curriculum Framework (New Jersey: New 
Jersey Department of Education, 1996) apărută sub semnă- 
tura autorilor Joseph G. Rosenstein, Janet H. Caldwell și 
Warren G. Crown. 

Mesajul 3: Răspunsul lui Dean Sherman și o discuţie 
extinsă referitoare la această întrebare prezentă printre pro- 
fesorii de algebră pot fi citite la http:/ /mathforum.org/t2t/ 
thread .taco?thread=1739. 

Dan Syrek este cel mai bun cercetător din țară: Seth 
Kantor, „Don't Mess With Texas Campaign Scores Direct 
Hit with Ruffian Litterers,” Austin American— Statesman, 
August 4, 1989, Al. 

„l-am pus numele Bubba”: Allyn Stone, „The Anti-Litter 
Campaign in Texas Worked Just Fine,“ San Francisco 
Chronicle, 28 noiembrie 1988, A4. 

Jones Prea-Înaltul se apropie de cameră: Reclama Dallas 
Cowboys este prezentată de Robert Reinhold în „Texas Is 
Taking a Swat at Litterbugs,“ New York Times, 14 decembrie 
1986. 

Direcţia de Transport intenţiona: Marj Charlier, „Like 
Much in Life, Roadside Refuse Is Seasonally Adjusted,” 
The Wall Street Journal, 3 august 1989. 


6. POVESTIRI 

Asistenta lucra: Povestea despre copilul albastru-vinețiu a 
fost redată de Gary Klein în Sources of Power: How People 
Make Decisions (Cambridge, Mass.: MIT Press, 1998), 178-79. 
Povestea potrivită îi determină pe oameni să acţioneze: 
Capitolul acesta evidenţiază o virtute a povestirilor — 
încurajarea acțiunii — dar am fi putut aduce alte calități în 
discuţie. Povestirile ajută, de asemenea, oamenii să 
înțeleagă și să memoreze. Și cum este dificil să spui o 
poveste abstractă, poveștile sunt înzestrate cu toate virtuțile 
concretului, dar servesc și ca modalități simple (esenţiale și 
compacte) de integrare a unei cantități semnificative de 
informație. Cercetări efectuate cu privire la deciziile pe care 
le iau jurații au arătat că aceștia se bazează mult pe 
povestiri în stabilirea verdictului. Juraţii se confruntă cu o 
mulțime de fapte prezentate într-o succesiune confuză, cu 
elemente lipsă, filtrate prin subiectivismul martorilor. Cum 
se descurcă în fața acestei complexități? Se dovedește că, 
pentru a putea ține socoteala acestor informații amestecate, 
ei dau naștere în mod spontan unei povestiri (sau unor 
povestiri), după care își confruntă povestirea cu cele spuse 
de procuror și de avocatul apărării și aleg partea care spune 
povestea ce se potrivește cel mai bine cu a lor. 

În cadrul unui studiu efectuat în acest sector, Nancy 
Pennington și Reid Hastie au arătat că verdictele se schim- 
bau în funcţie de cât de ușor le venea juraților să constru- 
iască o poveste, chiar și în cazurile în care erau prezentate 
informații identice. Atunci când apărarea a prezentat 
dovezi sub forma desfășurării unei povestiri, dar acuzarea 
a prezentat dovezile în afara ordinii specifice desfășurării 
unei povestiri, doar 31% dintre jurați au votat condamnarea 
inculpatului. Când exact aceleași informaţii au fost prezen- 

tate, de data aceasta apărarea prezentându-le în dezordine, 
iar acuzarea în ordinea specifică unei povești, 78% dintre 
juraţi au votat în favoarea condamnării. Juraţii s-au simțit 
foarte siguri pe decizia lor atunci când ambele părți și-au 
prezentat probele în ordinea unei povestiri; oamenilor le 
place să înţeleagă ambele povestiri, să-și reprezinte cu 
claritate dovezile aduse și apoi să ia decizia. Vezi Nancy 
Pennington și Reid Hastie, „Explanation-based Decision 
Making; Effects of Memory Structure on Judgment,“ Journal 
of Experimental Psychology: Learning, Memory & Cognition 14 
(1988); 521-33. 

Povestirile sporesc și credibilitatea. Cercetătorii Melanie 
Green și Timothy Brock indică faptul că atitudinile formate 
pe baza experienței directe sunt mai puternice, iar 
povestirile ne dau senzația de experienţă reală. Ele arată că 
oamenii sunt mai înclinați să se lase convinși de o povestire 
atunci când sunt „transportați“ de ea — atunci când se 
simt mai învăluiți în simularea lor mentală. Vezi Melanie 
C. Green și Timothy C. Brock, „The Role of Transportation 
in the Persuasiveness of Public Narratives,” Journal of 
Personality and Social Psychology 79 (2000): 701-21. 

Noua configuraţie XER pentru plăcile de reţea: Julian E. 
Orr, Talking About Machines: An Ethnography of a Modern Job 
(Ithaca, N.Y.: Cornell University Press, 1996). Povestirea 
despre dicorotron se află la pagina 137. 

„John și-a pus bluza de sport”: Acest studiu este unul dintre 
zecile de studii care confirmă importanța simulării mentale. 
O recenzie o oferă Rolf A. Zwaan și Gabriel A. Radvansky în 
„Situation Models in Language Comprehension and 
Memory,“ Psychological Bulletin 123 (1998): 162-85. Oamenii 
nu simulează doar spaţiul, ei simulează și timpul. Într-o 
povestire despre oameni care intră într-un cinernatograf, 
respondenții sunt mai înclinați să recunoască o referință la 
„operatorul proiectorului“ dacă între timp în povestire s-au 
scurs doar zece minute și nu șase ore, chiar dacă ambele 
referințe sunt prezentate pe aceeași pagină, la doar câteva 
fraze distanţă de rândul referitor la cinematograf. 

Nu există audienţă pasivă: cel mai bun studiu referitor la 
cercetările despre „cititorul activ“ îl oferă Richard Gerrig, 
un cercetător în domeniu. Vezi Experiencing Narrative 
Worlds: On the Psychological Activities of Reading (New 
Haven, Conn.: Yale University Press, 1988). Gerrig spune că 
Samuel Coleridge a greșit atunci când a prezentat abilitatea 
noastră de a aprecia povestirile ca fiind „suspendarea 
neîncrederii,“ deoarece aceasta implică o certitudine că 
starea inerentă a oamenilor este neîncrederea. În realitate 
starea respectivă este tocmai invers. E ușor să te lași învăluit 
de o poveste; greu este să evaluezi argumentele cu scep- 
ticism, manifestând neîncredere până ce adevărul lor este 
dovedit. Studiul lui Gerrig despre povestirile cu sfârșit 
cunoscut se situează printre favoritele noastre în materie de 
ilustrări ale puterii simulărilor. Atunci când oamenii sunt în 
mijlocul unei povestiri, adesea devin atât de implicați în 
simulare încât pe moment acționează ca și cum ar fi uitat 
care este sfârșitul — evident, de altfel. Ai grijă la aisbergul 
acela, Titanicule! 

De ce dă rezultate simularea mentală?: Exemplele cu cei 
care bat tactul, Turnul Eiffel, sucul de lămâie și alte exem- 
ple au fost luate din „Imagery in Human Classical 
Conditioning,” Psychological Bulletin 122 (1997): 89-103, 
autori Mark R. Dadds, Dana H. Bovbejerg, William H. 
Redd și Tim R. H. Cutmore. 

În urma unei analize pe 35 de studii de caz: James E. 
Driskell, Carolyn Copper și Aidan Moran, „Does Mental 
Practice Enhance Performance?“ Journal of Applied 
Psychology 79 (1994): 481-92. 

Abordarea elevilor-problemă: Mesajul 1 a fost luat dintr-o 
publicaţie intitulată „Tips for Dealing with Student Problem 
Behaviors,” editată de Office for Professional Development, 
Indiana University-Purdue University Indianapolis. Vezi 
www.opd.iupui.edu/uploads/library /IDD/IDD6355.doc. 
Mesajul 2, de Alison Buckman, a apărut iniţial pe 
http: / /research.umbc.edu / -korenman /wmst/ disruptive_ 
students2.html. 

Când Fogle se înscria: Ryan Coleman, „Indiana U. Senior 
Gains New Perspective on Life,” Indiana Daily Student, 
29 aprilie 1999. 

În 1999, vânzările Subway: Statisticile cu realizările com- 
paniilor Subway, Schlotzky's și Quiznos au fost luate din 
„In Search of Fresh Ideas,“ autor Bob Sperber, Brandweek, 
15 octombrie 2001, M54. 

Blumkin este rusoaică: Rose Blumkin este prezentată de 
Warren Buffett în scrisoarea acționarului din 1983 (vezi 
www.berkshirehathaway.com / letters /1983.htm!). 

Aceste trei tipuri fundamentale de intrigă: Aceste rezul- 
tate au fost prezentate în studiul de la Stanford al lui Chip. 
După ce a studiat un timp legendele urbane — povestiri 
care adesea au drept caracteristică nașterea unor emoții 
negative precum frica, mânia sau dezgustul — s-a întrebat 
dacă existau și povestiri care circulau pentru că dădeau 
naștere unor emoţii pozitive. Povestirile din categoria 
Chicken Soup for the Soul erau în mod evident punctul de 
plecare. Cercetarea referitoare la frecvenţa celor trei intrigi 
a fost efectuată oferindu-le evaluatorilor sistemul de 
clasificare, fără alte informații privind ipotezele studiului. 
Chiar dacă evaluatorii au lucrat în mod independent, 
perechile care s-au ocupat de aceleași povestiri s-au pus în 
mare parte de acord cu privire la clasificări. 

Un alt studiu de la Stanford sugerează că aceste trei intrigi 
reprezintă o bună modalitate de a te asigura că povestirile 
tale funcționează ca sursă de inspiraţie. Studenţilor li s-a 
dat sarcina de a găsi o poveste adevărată care i-ar inspira pe 
colegii lor, fie o poveste din viaţa lor, fie una dintr-o sursă 
publică. Mai târziu, ceilalți studenți au evaluat povestirile 
în funcţie de capacitatea lor de a funcționa ca surse de 
inspirație — dacă îi făceau să se simtă mândri, emoționați 
sau motivaţi. Povestirile care conțineau una dintre cele trei 
intrigi tindeau să se situeze în jurnătatea de sus a clasamen- 
tului. Toate povestirile care s-au situat între primele 10 la 
sută aveau una sau mai multe dintre cele trei intrigi. 

Un alt studiu a arătat că fiecare intrigă declanșează o anu- 
mită formă de activitate. Participanţii au citit mai multe 
povestiri ce fuseseră selectate — câte una pe zi — și au notat 
cum s-au simțit după lectura fiecăreia dintre ele. Intriga 
provocării i-a determinat să-și stabilească obiective mai 
înalte, să răspundă unor provocări noi, să muncească mai 
mult și să stăruie mai mult în eforturile lor. Intriga 
relațională i-a motivat să lucreze împreună cu alţii, să le 
acorde atenţie celorlalți și să-i ajute și să fie mai toleranțţi. 
Intriga creativității i-a determinat să vrea să facă ceva 
diferit, să fie creativi, să experimenteze noi abordări. Astfel, 
povestirile potrivite nu ne spun doar cum să procedăm, ci 
acționează ca un fel de baterii la nivel psihologic, furni- 
zându-ne energia de a trece la fapte. Remarcabil este faptul 
că niciuna dintre aceste povestiri nu inducea oamenilor 
impulsul de a face ceva pentru a se simţi bine — să asculte 
muzică bună, să privească la televizor sau să ia o masă 
bună; dimpotrivă, aceștia voiau să acţioneze și să realizeze 
ceva. Așadar aceste povestiri dau naștere la activități 
productive, nu la implicare pasivă. 

Drept răspuns, Isus i-a spus o poveste: Povestea Bunului 
samaritean a fost luată din New International Version of 
the Bible (Noua Versiune Internaţională a Bibliei), Luca 
10:25-37. 

Ingersoll-Rand: Povestea echipei însărcinate cu șlefuitorul 
apare în Capitolul 6 din Liberation Management (New York: 
Knopf, 1992), autor Tom Peters. 

Povestiri de la Banca Mondială: Această secțiune se ba- 
zează pe două cărți excelente ale lui Stephen Denning. 
Prima dintre ele, despre rolul povestirilor în cadrul institu- 
țiilor, a fost luată din The Springboard: How Storytelling 
Ignites Action in Knowledge-Era Organizations (Boston: 
Butterworth-Heinemann, 2001). Există zeci de cărți în care 
se vorbește despre rolul povestirilor în instituții și în 
cultura organizațională; The Springboard este cea mai bună 
carte care tratează această temă și una dintre cele mai bune 
dintre cărțile de interes pentru oamenii de afaceri. O altă 

carte care prezintă povestiri altele decât cele de tip tram- 
bulină este The Leader's Guide to Storytelling: Mastering the 
Art and Discipline of Business Narrative (San Francisco: 
Josey-Bass, 2005), Citatul despre corporația în „Siberia“ a 
fost luat dintr-un discurs al lui Stephen Denning la IDEO, 
9 iunie 2005. 

„Conversaţia este cel puţin ciudată“: Denning, The 
Leader's Guide, 63. 

„De ce să nu transmitem mesajul direct“: Denning, The 
Springboard, 80. 

„Vocea interioară“: Denning, The Leader's Guide, 62. 

Klein mai povestește o întâmplare: Povestea inițiativei 
eșuate privitoare la rezumatul conferinței se regăsește în 
cartea lui Klein, Sources of Power, 195-96. 

După cum relatează Ralph Keyes: Ralph Keyes, Nice Guys 
Finish Seventh: False Phrases, Spurious Sayings and Familiar 
Misquotations (New York: Harper-Collins, 1992). Cartea 
aceasta abundă exemple interesante care ilustrează modul 
în care proverbele apar și apoi se modifică pe măsură ce se 
transmit de la unul la altul. 

Propunerii noastre inițiale — care implica o muncă 
asiduă — i-au răspuns câteva persoane. Mulţumim urmă- 
torilor pentru ajutorul pe care ni l-au acordat ca să dăm 
naștere unui document suficient de convingător pentru a 
trece primul test esenţial: Doug Crandall, James Dailey, Ben 
Ellis, John Lin, Tom Prehn, Chloe Sladden și Craig Yee. 

Când am finalizat prima jumătate a cărții aşteptam cu 
nerăbdare și emoție o reacție. De aceea am trimis-o câtorva 
prieteni și colegi care ne-au acceptat solicitarea și ne-au 
trimis un răspuns în scris. Tot ei v-au salvat și pe voi, cititorii, 
de o mulțime de anecdote neconvingătoare și neinteresante, 
astfel că le datorați și voi puţină recunoștință. lată lista cu 
numele acestor oameni buni: Daryl Anderson, E. Joseph 
Arias, Deena Bahri, Amy Bryant, Mark și Chelsea Dinsmore, 
Julie Balovich, Danny Fitelson, Alfred Edmond, Michael 
Erisman, Chris Ertel, Erika Faust, Craig Fox, Emmet Gaffney, 
Lisa Gansky, Liz Gerber, Julio Gonzalez, Eric Guenther, 
Steven Guerrero, Susanna Hamner și Byron Penstock, Tod și 
Susan Hays, Fred și Brenda Heath, lan Hill, Joe Lassiter, Alex 
Kazaks, Brian Kelly, Paul Marshall, George Miller, Shara 
Morales, Michael Morris, Derek Newton, Justin Osofsky, Jeff 
Pfeffer, Bill Sahlman, Andrew și Katie Solomon, Melissa 
Studzinski, Mark Schlueter, Paul Schumann, Steven Slon, 
Amy și Walter Surdacki, Bob Sutton, Mike Sweeney, 
Anthony Trendl, Ed Uyeshima, Steve și Trae Vassallo, Rachel 

Ward, Keith Yamashita. Vă mulțumim tuturor — ne-ați oferit 
feedback-ul de care aveam nevoie, într-un moment în care 
s-a dovedit a fi cel mai util. 

lată și un amalgam de mulțumiri adresate celor care 
ne-au ajutat în diferite moduri. Mulţumim lui Noah Weiss, 
care a petrecut ore întregi seleciând surse pentru exemple 
interesante, în etapele de început ale cărții, și lui Maggie 
Cong-Huyen, care a continuat ceea ce începuse el. Mulţumiri 
speciale lui Jeff Saunders, care ne-a indicat intenția coman- 
dantului. Mulţumiri studenţilor lui Chip de la seminariile 
OB 368 desfășurate pe parcursul mai multor ani, căci ne-au 
ajutat să rafinăm și să testăm acest cadru de prezentare. 
Mulţumim colaboratorilor lui Chip, care ne-au ajutat să 
prelucrăm multe dintre aceste idei: Adrian Bangerter, Chris 
Bell, Jonah Berger, Sanford Devoe, Nate Fast, Alison Fragale, 
Emily Sternberg, Scott Wiltermuth. Mulţumiri celor de mai 
jos pentru că au citit cartea și ne-au ajutat să strângem 
exemple pentru ediţiile internaționale: Eugine Chong, Hide 
Doi, Atsuko Jenks, Hyun Kim, Motoki Korenaga, Andreas 
Kornstaedt și Noriko Masuda. 

Acum a venit rândul celor a căror muncă a fost sursă de 
inspirație pentru noi. Nu aţi avut nimic de-a face cu această 
carte și totuși aţi avut mult de-a face cu ea. O scrisoare de 
admiraţie către: Edward Tufte, Don Norman, Malcolm 
Gladwell, james Carville, Stephen Denning, Robert McKee, 
Andy Goodman, Jim Thompson, Steven Tomlinson, Edward 
Burger, George Wolfe, David Placek, Keith Yamashita, Jacob 
Goldenberg, George Loewenstein, Robert Cialdini, Mark 
Schaller, David Rubin, Jan Brunvand și multi alții ale căror 
nume, cu regret, nu le putem include aici, din lipsa spațiului 
tipografic. 

Agentilor noștri Don Lamm și Christy Fletcher, vă 
suntem profund recunoscători pentru că ați făcut posibilă 
această experiență. Și îi mulțumim lui Mark Fortier pentru că 
a dus vestea despre carte. 

Este obligatoriu să i se aducă mulțumiri editorului. 
Conform celor auzite de noi de la alti autori, de obicei trebuie 

să rostești un „multumesc“ printre dinţi. Aceasta este prima 
noastră carte și în parcursul pe care l-am străbătut pentru a o 
scoate pe piață am auzit o mulțime de povești de groază 
referitoare la editare. Ne așteptam să ne simțim subestimați 
și lipsiți de sprijin. Random House a ratat ocazia de a con- 
firma aceste predicții. Ne-a făcut o bucurie atât de mare să 
lucrăm cu cei de la Random House — niște oameni neaștep- 
tat de drăguți, mai mult chiar decât era cazul — încât e greu 
să ne decidem de unde să începem. Mulţumiri către: Debbie 
Aroff, Avideh Bashirrad, Rachel Bernstein, Nicole Bond, 
Evan Camfield, Gina Centrelio, Kristin Fassler, Jennifer 
Hershey, Stephanie Huntwork, Jennifer Huwer, London 
King, Sally Marvin, Dan Menaker, Jack Perry, Tom Perry, 
Kelle Ruden, Robbin Schiff și Carol Schneider. Și Sanyu 
Dillon, doamne-dumnezeule, cum ţi-am putea mulțumi pe 
măsura faptelor tale? Incredibil. 

Și un „Mulţumim!“ uriaș, gravat, caligrafiat uimitorului 
nostru editor, Ben Loehnen. Părinţii noștri vor citi această 
carte o dată — dacă avem noroc. (În paranteză fie spus: tatăl 
nostru are o teorie a cantității privitoare la literatură, con- 
form căreia o carte mai mică de patru sute de pagini nu 
merită citită. Ne bazăm doar pe relații ca să-l determinăm să 
o citească.) În schimb, Ben a citit-o de vreo douăsprezece ori 
fără să își piardă cumpătul — cel puţin nu în fața noastră. 
Ben, ești infinit de răbdător, reflexiv, pătrunzător și solidar. 
De acord, începe să sune ca și cum ti-am completa caietul de 
sfârșit de liceu. Dar, sincer, știm că ti-am dat destulă bătaie de 
cap uneori. Ca în cazul campaniei benzii adezive. 

Acum familiei noastre care e alături de noi. Vă datorăm 
mulțumiri din inimă și nu pentru cartea aceasta, ci pentru 
sprijinul pe care ni-l acordaţi în tot ceea ce facem. Secțiunea 
aceasta ne oferă ocazia s-o scriem negru pe alb. Mulţumim, 
mamă și tată, pentru că ne-aţi oferit co-autori. Mulţumim, 
Susan. Mulţumim, Emory. Mulţumim, soră Susan. Mulţu- 
mim, Tod, Hunter și Darby. 

Sperăm că vă va plăcea cartea. Noi ne-am amuzat scriind-o. 

3th Habit, The (Covey), 165 


A 


„abuzul semantic“ 195, 198, 201 

Actele caritabile, psihologia, 188-190. 
Vezi și interesul; empatia; efectul 
enunțat de Maica Tereza 

acțiune premise pentru, 191-192 
povestiri ca element stimulator 
pentru, 251, 257, 265, 321-322 n. 256 

Ad Council, 30, 79 

Adams, Hoover, 52, 84, 86 

Africa apeluri la strângerea de fonduri 
pentru, 188-191, 207 

ajutorul statelor Unite pentru, 304 n. 91. 
Proiectele Băncii Mondiale în 
sprijinul, 262-264 

Ainscow, Geoff, 162, 169 

ajutor extern mesaje despre, 91-92 Vezi 
și Africa 

Al Doilea Război Mondial, slogane din 
timpul, 30, 52 

alegere, și paralizarea deciziei, 44, 290 

algebra motive pentru a studia, 218-219 
probleme formulate în cuvinte și, 
243; vezi și matematica 

Alianţa pentru Antrenorat Pozitiv, 181, 
198, 200 

Alien (filmul), 70 

ambiguitate, evitarea de, 82 


analogii 
analogia cu echipa de fotbal, ca un 
context pentru statistici, 164-166, 
168; în publicitate, 299 n. 29; algebra 
ca antrenament cu greutăți pentru 
minte, 220-221; generative (angajaţii 
de la Disney ca membri ai 
distribuţiei), 72-74; pentru statistici, 
echipa de fotbal și compania, piatră 
de la soare spre pământ, 292. Vezi și 
analogia cu „Rezervorul 
Emotional”; schemele 

Angajaţii la Disney ca „membri ai 
distribuţiei“, 72 

antiautorităţi, ca sursă de credibilitate, 
154, 157, 177 

Anunturile privind siguranţa zborului, 
75-76 

Argumente verificabile. Vezi 
argumente, verificabile 

Argumente, verificabile, 180, 184, 292 

Aristotel, 256 

Arledge, Roone, 105, 282, 291 

Armata, Statele Unite Intenţia 
Comandantului și, 34-39, 56 Popota 
în Irak, 211-213 

Armstrong, Lance, 199-200, 257 

Articole de știri Piramida inversată, 40, 
289 Lead-uri în, 39-51, 65-66, 89-90, 

94, 278, 282, Interes local în, 52 
Secvenţe publicitare pentru, 100 
Asia, predarea matematicii în, 121-122, 
125 

Asocieri, puterea emoțională a, 
195-201, 226-228, 293, 315 n. 195. 
Vezi și emoții; „abuzul semantic“ 

Atacurile rechinilor, statistici despre, 
169-171 

atenția, modalități de a controla, 75-76, 
80-82, 93-96, 113, 220, 305 n. 93. Vezi 
și credibilitate; curiozitate; emoții; 
mistere; povestiri; imprevizibilul 

„Au râs când m-am...“ 202 Vezi și 
Caples, John 

autorități, ca sursă de credibilitate, 
152-153, 157, 186-187 


B 

bacterii ca o cauză științifică a 
ulcerului, 149-151, 285, 292; 
mâncătoare de carne, în cazul 
bananelor, 152-153 

Banca Mondială, 262-264, 284 

Beatles, „Hey Jude“, 127 

bebelus, în secţia neonatală 231-234 

Bechky, Beth, 131-132 

Begala, Paul, 37 

Bel! Laboratories, 109 

Best, Joel, 20 

Blestemul Cunoașterii 
ca piedică în calea concreteții, 
131-132; ca piedică în calea 
emoțiilor, 226, 228; ca piedică în 
calea simplităţii, 46, 68; dând 
naștere preferinței pentru morală în 
detrimentul! povestirilor, 269; 
cercetare aprofundată despre, 289; 
ca motiv pentru contextul listei 
SUCCES, 278-281; și jocului bazat 
pe baterea tactului, 26-29, 298 n. 26 

Blumkin, Rose, 255, 257 


Boeing 727, stabilirea de obiective 
pentru, 134 

Bollywood, transportul de filme 
pentru, 173-174 

Borthick, Faye, 124 

Braungart, Michael, 175-176 

Brock, Timothy C., 319 

Brunvand, Jan, 158, 311, 326 

„Bubba“ (tinta campaniei împotriva 
gunoiului pe străzi), 223-225 

Buckman, Alyson, 244-246 

Buffett, Warren, 255 

Built to Last (Collins), 87 

Bunul! Samaritean (povestire biblică), 257 


€ 


California, protecția mediului în, 
117-120 

Caples, John, 201-208, 212, 220, 223 

Carter-Reagan dezbaterea (1980), 24, 
181 

Carville, James, 37, 42-44, 61, 272-274 

celebrități, ca autorități, 153-154 

Center for Disease Control (CDC), 
website-ul, 263 

Center for Science in the Public Interest 
(CSPI), 10-12, 14, 20, 146, 168 

Cerb, ca pericol de moarte, 171 

Cervantes, Miguel de, 57, 59 

Chicken Soup for the Soul (seria), 225, 

Cialdini, Robert, 93-96, 98, 305-306, 
314, 326 

Ciba-Geigy (firma de substanțe 
chimice), 176 

cinematografe, popcorn la, 10-12, 21, 
23, 168, 286 

Citate eronate, „impactul“, 271-273 

Clinica de Idei, 47-48; despre „euristica 
proximității”, 182-184, despre 
terapia de rehidratare orală (TRO), 
142-144; despre comportamentul 
elevilor-problemă, 243-246; despre 

atacurile rechinilor, 169-172; despre 
expunerea la soare, 48-51; despre 
prezentarea în vederea strângerii de 
fonduri pentru teatru, 100-102; 
despre cheltuielile Statelor Unite 
pentru ajutorul extern, 90-93 despre 
„motivul pentru care studiem 
algebra?” 218-221 

clinică. Vezi Clinica de idei 

Clinton, William Jefferson („Bill'”), 
campania prezidențială din 1992, 
42-44, 61,272 

Coad, Richard, 248, 276 

Coca-Cola reclama Mean Joe Greene, 
259 drept cauză de eroziune a 
oaselor în Japonia, 17 

Coleridge, Samuel, 320 

Collins, Jim, 87 

compania Ingersoll-Rand, 260 

complexitate expresii compacte ale, 
62-63, 73-74; ca produs al 
simplităţii, 63-68. Vezi și analogiile; 
fabulele; proverbele; schemele 

computere cu scris de mână, 138-141, 
309 n. 141 

comunicare sfaturi privind, 14-15; 
cadru pentru, 280-281; secvențierea 
informatiei în, 108-109; soluţii 
pentru probleme privind, 282-284; 
ca proces în două etape, 279-280 
281. Vezi și discurs; povești 

Comunicarea celorlalți. Vezi comunicare 

concretețea ca tehnică de 
brainstorming, 137-141, 143, 144; 
definiţia, 121-123; în fabule, 115, 
253, ca ajutor în stabilirea 
obiectivelor, 133-134; ca strategie de 
predare a matematicii, 120-122; ca 
principiu al „ideilor cu impact“, 23, 
92, 93, 114-148, 169-170, 251-252, 
268-269, 282-283, 291, 307 n. 100, 


318 n. 233; ca limbaj universal, 
132-133, 136-137, 141 

conformismul, ca inamic al 
„impactului“, 85 

Connolly, Greg, 155 

contabilitate, studiu de caz ca metodă 
de predare pentru, 124-126 

Corporaţia Cisco, rețea wireless la, 167 

Covey, Stephen, 165, 292 

Cray, Ed, 41 

creativitate detectarea ideilor versus, 
274-275, 294; abordări sistematice 
ale, 29-32 

credibilitate surse de, 152-154, 171-172, 
172-182, 185-187, 310 n. 152; ca 
principiu al ideilor cu impact, 24, 
143-144, 149-187, 233, 282-283, 292 

Cunoașterii, Blestemul. Vezi și 
Blestemul Cunoașterii 

curiozitate ca subprodus al 
imprevizibilului, 23, 290; „teoria 
lacunelor“ a, 98-99, 101, 102-109, 
113, 305 n. 93; scrierea de scenarii Și, 
96-98. Vezi și atenția; interesul 

cuvinte, natura abstractă a, 115-116, 
266-269 


D 


Daily Record (Dunn, N.C.), 52, 54 

David și Goliath (poveste), 284 

De ce, Cinci, 228 

Declaraţia Întenţiei Comandantului 
(IC), 34-37, 56-57; la Dunn Daily 
Record, 55-56; în cadrul Southwest 
Airlines, 37-39; vezi și mesajul 
esential 

Demascarea feței (Ekman), 80-81 | 

Denning, Stephen, 262-266, 294 | 

Departamentul pentru Agricultură al 
Statelor Unite (USDA), 10 

Detaliile, ca surse de credibilitate, 
157-159, 174-175, 177, 186, 187, 311 


328 


IDEI CU IMPACT GARANTAT 


n. 158. Vezi și Testul Sinatra; 
statistici 

detectarea ideilor de succes, 254-256, 
261-262, 271-275 

detectarea, ca metodă de găsire a 
ideilor cu impact, 21-22, 254, 
261-262, 271-275 

diaree, tratamentul acesteia. Vezi 
rehidratarea orală. Sărurile de 
rehidratare, 142 

Die Hard (film), 70 

DiMuro, Peter, 160-161 

discurs, stilul de, versus „impact“ în, 
14-15, 275-284, 293. Vezi și 
comunicare 

Discuţii despre serviciu, importanţa, 
234-236 

Doe Fund, 156 

Doerr, John, 140 

Droguri, reclame împotriva, 23 

Dunn (N.C.), 52 

Durocher, Leo, 271-274 

Dwyer, Thomas, 160-162 


E 


„Economia, prostule“, 43-44 

Einstein, Albert, 195-196, 315 

Ekman, Paul, 80 

„Elementar, dragul meu Watson“, 272 

Elliott, Jane, 128-131, 286 

Elveţia, fabrică de textile în, 174-177 

emoții gândire analitică și, 189-191, 
194-195, 231; scopuri biologice ale, 
78-79; inspirație și, 248-249; 
simulări mentale și, 240; puterea 
asocierilor și, 195-198, 293; ca 
principiu al „ideilor cu impact“, 
23-25, 188-230, 242-243, 252-253, 
269, 292, 313 n. 191. Vezi și interesul; 
imprevizibilul 

empatia; modalități de a crea, 230, 231, 
237, 265-266, 294. Vezi și interesul; 


emoțiile; efectul enunțat de Maica 
Tereza 

Enigme, soluţii to, 108-109. Vezi și 
mistere 

Ephron, Nora, 88-89, 93, 103, 113, 286 

epidemic, social, 16 

Esop, 58, 114-116, 252 

„euristica proximității”, 182-184 

Exerciţii de joc pe roluri, 230 

Exerciţiul cu lucruri de culoare albă, 
137-138 

Experimentul celor care bat tactul și al 
celor care ascultă, 26-29, 132-133, 
228, 169-170. Vezi și Blestemului 
Cunoașterii 

Experimentul prejudecăților rasiale, 
128-131, 286, 291 

experți, ca autorităţi, 153-154 

Expunerea la soare, clinică, 48-51 


F 

fabrică de textile, substanțe chimice 
non-toxice pentru, 174-176 

fabule, 58, 115, 291 

Fălci (film), 70 

filme Alien, Die Hard, Jaws, Speed, 70 
„idee de film“ pentru, 68-71, 302 
n. 65; Trading, Places, 96-97; 
răsturnări de situaţie în, 96-98, 306 
n.97 

filmul pentru protecția împotriva 
incendiilor, strategii de marketing 
pentru, 213-214, 217-218 

fobii, tratamentul, 240 

Fogle, Jared, 22, 246-255, 263, 275, 284, 
286, 294 

Folsom, W. Davis, 307 

Foreman, George, 224 

fotbal transmiterea meciurilor dintre 
colegii, 105-107; antrenorat și 
sportivitate, 195-197 

Fraze autonome, 36, 290 


INDEX 329 


fumat motivaţie pentru renunţarea la, 
25, 292-293; campanii publicitare 
televizate împotriva, 154-157, 
192-195 

Fundaţia American Legacy, 193 

Fundaţia Packard, 120 

Furt de organe. Vezi povestea Hoţilor 
de rinichi, 285 


G 


„Gândeşte. Nu fuma.“ (campanie 
publicitară), 193 

General Mills, 145 

Georgia State University, cursul de 
contabilitate, la, 123-125 

Gerrig, Richard, 320 

Gestionarea cunoștințelor, ca prioritate 
a Băncii Mondiale, 262-264, 266 

Gladwell, Malcolm, 18-19 

Goetz, Ernest, 307, 311, 314 

Gould, Roger, 315 

Grant, James, 143-144, 309 

grăsimi, saturate, 10-12, 286 

Green, Melanie C., 145, 154, 259 

Grupul Piano Duo. Vezi Murray 
Dranoff Duo Piano Foundation, 226, 
281, 293 

gunoiul, campania publicitară a 
Texasului împotriva, 221-225, 284, 
293 


H 


Hamburger Helper, 145-146, 290 

Hastie, Reid, 319 

Havelock, Eric, 123, 124, 308 

Hawkins, Jeff, 60-61, 278 

Heath, Chip, 10-12, 15, 102, 199, 270 
n. 173, 271 n. 184, 274-75 n. 226 

Heath, Dan, 10-12 

Hewlett Packard (HP), 117-18 

Hinds, Pamela J., 298 


HIV-SIDA, ședința de orientare a 
nou-veniților în NBA, 185-187 

Holmes, Sherlock (personaj fictiv), 272, 
273 

Horiuchi, Gerald, 20 

„idei cu priză” Principii de bază ale, 18, 
21-26, 27, 32, 286-287; definiţia, 13; 
nevoia de, 13-14; originea expresiei, 
19; bariere psihologice în calea, 
26-29, 85-86; cercetări despre, 
16-17, 18, 21, 29-31, 311 n. 158; 
spectru al, 8-9, 13; detectarea versus 
crearea unor, 254-256, 261-262, 
271-275. Vezi și lista de verificare 
SUCCES 


idei, de ce supraviețuiesc. Vezi 
„impactul“ 

identitatea apeluri la, 222-225, 284; ca 
fundament pentru decizii, 217-218; 
vezi și „interes de grup“ 

IDEO (firma de design), 228-229 

Ibuka, Masaru, 109-111, 112, 113 

„impactul“, 24, 231-269, 275-276, 
293-294; ca instrumente de predare, 
232-234, 236, 242, 243-245 

imprevizibil în reclame, 77-79, 82-83; 
reactii emotionale la, 80-82, 83-84, 
113, 303-304 n. 80; ca principiu al 
„impactului“, 23, 75-113, 143-148, 
169-170, 220-221, 243, 245, 248-249, 
281-282, 290-291. Vezi si atentie, 
modalități de control; curiozitate 

încredere. Vezi credibilitate 

Indjana Daily Student (ziar), 247 

informații. Vezi gestionarea 
cunoștințelor 

„îngroparea leadului“, 39, 41 

inspirație ca premisă pentru acțiune, 
233, 248-249, 257-258; povestirile 
ca, 24, 233, 246-269, 293-294 

„interes de grup“, 216-217. Vezi și 
identitatea 

interes și dorința de a soluţiona 
mistere, 93-96, 101; ca răspuns la 
imprevizibil, 23, 76-77; situational, 
96-97. Vezi și atenţia; curiozitatea 

Interesul pentru binele propriu, apeluri 
la, 204-218, 225, 231, 284, 293. Vezi și 
identitatea; WIIFY 

Internet Ca resurse sursă de informare 
despre sănătatea publică, 265, 264, 
266, 294; zvonuri împrăștiate de, 
153-154 

intriga creativității, în cazul povestirilor 
cu rol de inspirație, 256, 259-260, 
262, 284, 294, 321 n. 256 

Intriga MacGyver. Vezi intriga 
creativității 

Întriga provocării, pentru povestirile 
inspiraționale, 256-257, 259, 260, 
262, 284, 294, 321 n. 256 

Intriga relațională, la poveștile cu rol de 
inspirație, 256-259, 269-270, 294, 
321 n. 256 

intrigi. Vezi povestiri 

intuiţia. Vezi „euristica proximității“ 


i 
învățarea functiilor telefoanelor 
celulare, 298 n. 26 


J 

Jain, Rubal, 173-174 

Japonia Film clasic din, 191-192; 
predarea de matematică în, 123-124; 
proiect pentru un radio pe 
tranzistori în, 109-111, 113, 133-134 

Jared (purtătorul de cuvânt în reclama 

Subway). Vezi Fogle, Jared 

Jones, Ed „Prea-înaltul“, 223-224 

jurnalism, curs la liceu despre, 88-90, 
93-94, 102, 114. Vezi și știri; sporturi, 
transmisiuni televizate despre 


K 


Kaplan, Jerry, 138-141, 144, 308-309 

Kelleher, Herb, 37, 38, 47, 68, 85, 299 

Kelly, Tom, 50 

Kennedy, John F. (JFK) JFK FBI exercise, 
62-63 Discursul despre omul pe 
lună, 29, 112-114, 133-134, 284-285, 
294 

Keyes, Ralph, 272 

Kinder, Donald, 214-216 

King, Martin Luther, Jr., asasinarea lui, 
128-129 

Klein, Gary, 233, 266-268, 318 

Kleiner Perkins (firma de investitii), 
138-141 

Kolditz, Tom, 33-35 

Koop, C. Everett, 24 

Krause, Barry, 248-250 

Ku Klux Klan (KKK), 255, 292 


L 


Lacunele în cunoaștere. Vezi context; 

„teoria lacunelor” privind 

curiozitatea 

Latfin, Pam, 154-156, 252, 275 

Lakoff, George, 303 

lead, îngroparea, 39-41; „joia viitoare 

nu se fac ore“, 88-90 

Leader's Guide to Storytelling, The 
(Denning), 323 n. 262 

Lee, Floyd, 211-213, 218, 230, 284, 286, 
293-294 

Legenda hotilor de rinichi, 7-8, 9, 12, 
22, 122, 255-256, 284-285 

Legende urbane, 16, 255-256, 310 
n. 152, 341 n. 158; banda de hoţi de 
organe, 7-8; moartea iubitului, 
157-158. Vezi și zvonuri 

Lerman, Liz, 160 

Liz Lerman Dance Exchange (LLDE), 160 


INDEX 


Loewenstein, George, 98, 99, 104, 113, 
298, 305, 306, 326 
„lupii“ reclama cu, 82-83, 84 


M 


Maica Tereza efectul enuntat de, 188, 
189, 191, 231, 284, 292 

Manis, Melvin, 158 

manuale, design de, 305 n. 93 

March, James, 216 

Marshall, Barry, 147, 150-152, 186-187 

Mașina de popcorn, în chip de cadou 
pentru filmul despre protecția 
împotriva incendiilor, 213-21 

Maslow, Abraham, ierarhia nevoilor 
umane de, 208, 210, 211, 218, 220, 
230, 252, 281, 284, 293 

matematică, metode de predare în Asia 
despre, 120-123, 125-126, 291; vezi și 
algebra 

Mayer, Richard, 302 

Mazur, Eric, 103 

McDonough, Bill, 174-177, 312 

McKee, Robert, 97, 98, 256, 306 

memorabilitatea. Vezi „impactul“ 

memoria „cantității“ principiul, 301 
n. 62; Velcro, teoria, 126-128, 291 

Mesaj esențial: Vezi și fabule; 
promovări, idee de film; stabilirea 
forțată a priorităților; proverbe; 
simplitate 

mesaje esenţiale compactitatea în, 
55-57, 59, 62-63, 74; detalii în 
sprijinul, 156-158, 311 n. 156; 
conținut emoțional și, 313 n. 191; 
exerciții în vederea unei definiții, 
48-51, 62-63, 226-228; importanţa, 
35-37, 40-41, 47, 67-68, 74, 148, 
169-170, 274, 275, 278; împărtășirea, 
53-57, 59-61, 74; prezentarea în 
mod surprinzător a, 77-79, 83-85, 
113-114 

metafore. Vezi analogii; proverbe; 
scheme 

Miller, George, 301, 323 

Mișcarea Beyond War, 154, 162-164 

misterele, ca dispozitive de atragere a 
atenţiei, 93-95, 101, 305 n. 93 

Moartea iubitului (legendă urbană), 
157-158 

motivaţia. Vezi păsarea; interesul 
pentru binele propriu; 
povestirile-trambulină 

Mount Hamilton Wilderness (Calif.), 
119-120 

Murphy, Eddie, 96 

Murray Dranoft Duo Piano 
Foundation, 226-228, 281 


N 


National Basketball Association (NBA), 
ședința de orientare a nou-veniților 
în, 185-187 
National Football League (NFL), 
ședința de orientare a nou-veniților 
în, 186-187 
Nature Conservancy, The (INC), 116 
NCAA jocurile de fotbal, transmiterea, 
105-107 
Nelson, Willie, 224, 225 
Newton, Elizabeth, 26 
Newton, Isaac, 30 
Nice Guys Finish Last (Durocher), 271 
Nice Guys Finish Seventh (Keyes), 271 
Nordstrom (magazinul), 86-88, 274 
Nostradamus, profețiile lui, 17 
noțiunile abstracte dezavantaje, | 
115-116, 119-120, 122, 148, 243-244; 
ca risc în cazul expertizei, 131-133; 
vezi și Blestemul Cunoașterii 
„nu se fac ore joia viitoare“ lead, 88-90 
„Nu vă puneţi cu Texasul“ (slogan 
împotriva gunoaielor), 222-225, 284, 
317 n. 216 

„Nume, nume și iarăși nume“, 54-57, 
50, 84-85, 278, 284 
Nutritie, indicii ale USDA privind, 10-11 


9) 


O'Hara, Tim, 312 n. 169 

Ochi căprui, ochi albaștri, 128-131, 308 
n. 128 

Ocweija, Bob, 219-220, 251 

Oprah Winfrey Show, The, 254, 269, 250 

„Organizatori avansați“ (strategie de 
predare), 107-108 

Ott, Mel, 271 


P 


Palm Pilot, dezvoltarea procesului 
pentru, 59-61, 278 

Paralizarea deciziei, 44-47, 55-56, 278, 
290, 300 n. 45 

păsarea ca premisă pentru acțiune, 
191-192, 195; modalități de 
stimulare, 195-230, 233. Vezi și 
asocieri; empatie; identitate; 
interesul faţă de binele propriu; 
povestiri 

„pasărea din mână“ proverb, 57-58, 73. 
Vezi și proverbe 

Pavlov, Ivan, 314 

Pegasus popota, 212, 213, 218 

Pennington, Nancy, 319 

People (revista), povestiri cu rol de 
inspirație, 256 

„periuta de dinţi Darth Vader“, 158, 159 

Persoane fără adăpost, program de 
reabilitare pentru, 156 

PDA (asistenți personali digitali), xxx 

Philip Morris (compania de tutun), 
191-192 

piramida inversată, 40 

pneumopericardium, tratamentul de 
urgență al, 232-234 

Pokemon (jocul), 84, 85 


politică, motivaţia votantului și, 
214-216, 299-300 n. 37 

pomelo, ca exemplu de schemă, 63-65, 
69, 290 

popcorn, grăsimi saturate și, 10-12, 
20-21, 22, 23-24, 168-169 

Porras, Jerry, 87 

„povestea asistente“. Vezi 
pneumopericardium, tratarea de 
urgență a 

Povești de dragoste, 259-260 

povestiri ca inspirație, 24, 234, 246-270, 
293, 294, 321 n. 256; simulări 
mentale și, 24, 234, 236-242, 
248-249, 269-270, 293, 318 n. 233, 
320 n. 237, 320 n. 238; șabloane de 
intrigi pentru, 254-262; scrierea de 
scenarii și, 97-99; detectarea versus 
crearea de, 261-262, 269-270; ca 
trambulină pentru soluționarea 
problemelor, 264-267, 294 

Povestiri din Biblie. Vezi David și 
Goliath; Bunul Samaritean 

predarea cuvinte în, 115 metodă pentru 
studiu de caz în, 124-126; strategii 
pentru, 15-16, 88-89, 93-96, 107, 
120-122, 191, 243-246, 255; interes 
pentru binele persona! al 
studentului în, 203-204. Vezi şi 
experiment despre prejudecata 
rasială; simulări 

prejudecată, rasială, 128-131, 286, 291 

Premiul Nobel pentru medicină, 
câștigători ai, 152 

principii, și interesul pentru binele 
propriu, 216, 217 

„principiul lucrului sigur”, 44-46 

Principiul scării umane, pentru 
statistici, 162-164, 292 

problem-solving povestirile-trambulină 
și, 264-267; vizualizarea și, 238-242 

Procese, impactul detaliilor în, 158-159, 
318 n. 233 

procesul de planificare, importanța, 34 

Proiect de dans, 157-158 

Promovarea ideii de film la Hollywood, 
68-71 

promovare, a ideii de film, 68-71 

Propunerea 13 (iniţiativă în California, 
1978), 215 

Protecţia mediului, 116-122, 174-176, 291 

proverbe ca mesaje compacte, 73-74; 
evoluţia, 324 n. 271; „impactul“, 17, 
18, 23, 24, 26-27, 56-59, 70, 278, 284, 
290. Vezi și fabule 

PSI (organizaţie nonprofit), 142, 143 

publicul ca judecător al „impactului 
ideilor“, 274 ca sursă de 
credibilitate, 171-172, 180, 186, 187; 
publicul lipsit de pasivitate, 
236-238. Vezi și argumente, 
verificabile; credibilitate 


R 


„radio de buzunar“. Vezi radio pe 
tranzistori 

radiouri. Vezi radiouri pe tranzistori 

Rashomon (film), 195-196 

Răsturnări de situaţii, în scenarii de 
filme, 97-98 

Războiul Rece și competiția spațială, 
112-113 

Reagan-Carter dezbaterea (1980), 17, 158 

Reclama la accidentul minifurgonetei, 
78-79 

Reclama la minifurgoneta „Enclave“, 
78-79, 82-83 

reclame antifumat, 154-155, 156, 
193-195, 202; la comanda prin 
poștă, 202-204, 207; șabloane pentru 
succes, 29-31, 254, 299 n. 29; 
imprevizibilul în cazul, 77-78 

Redelmeier, Donald, 46 


Regula de Aur ca model de simplitate, 
23, 59 

relativitate, abuzul semantic de 
termenul, 195-196, 199 

Repetiţia mentală, valoarea, 24 

Respectul pentru Joc (sloganul 
sportivității), 200 

„rezervorul emoțional“ analogia, 
181-182, 292, 312 n. 181 

Robertson, Spencer, 311 n. 156 

Rohner Textil compania, 175-176 

Rokia, 189, 190, 194, 201, 207 

Rolland, Sue Ginder, 130 

Rubin, David, 127, 302, 307, 326 


S 


Săruri de rehidratare orală (SRO), 
mesaje despre, 142-144, 284-285 

„Saddleback Sam“, 147-148, 291 

Sadoski, Mark, 307, 311, 313, 314 

Safexpress (compania de livrări), 
173-174 

Saint-Exupery, Antoine de, 36 

Salvati Copiii, apeluri la strângerea de 
fonduri pentru, 165-167, 171, 177, 
182 

Saturn, inelele lui, 94-96, 101, 275, 282, 
290 

Savage, L. J., 44, 300 

Scanlon, Chip, 300 

scheme în campanii publicitare, 225; 
principiul scării umane și, 167-168; 
promovări ale ideii de film ca, 
68-71; cercetarea psihologică 
despre, 302 n. 65; ca ajutor în 
predare, 63-68, 90, 122-123; 
violarea, 78-79, 84-85, 86-93, 96-97, 
102-103, 221-222. Vezi și analogii 

Schon, Donald, 72 

Scott, Mike, 224 

Scrierilor grecești, concretețea, 123 

Secvențierea în comunicare, 108-109 

Seminare de antrenorat. Vezi Positive 
Coaching Alliance (PCA) 181, 198, 
200 

sentimente. Vezi emoții 

Seria Harry Potter, livrarea la librărie, 
173 

Shackleton, Ernest, 261 

Shafir, Eldar, 45-46 

Shedler, Jonathan, 158 

Sherman, Dean, 220 

SIDA ședința de orientare a 
nou-veniţilor în NBA despre, 
185-187 

Silverman, Art, 10-12, 168, 286 

simplitatea definiţia, 35-37, 56-57, 59; 
ca principiu al „impactului“, 22, 
33-74, 248-249, 269-270, 274, 290, 
318 n. 233. Vezi și analogii; 
complexitatea; mesajele esențiale; 
proverbele; scheme 

Simularea Disney World, 135-137, 168 

simulări ca exercițiu pentru empatie, 
229; ca instrumente de soluționare a 
problemelor, 238-242; ca reacții la 
povestiri, 24, 234, 236-242, 248-249, 
269-270, 293, 318 n. 233, 320) n. 237, 
320 n. 238; ca exerciţii de construire 
a abilităţilor, 241 

Snapple (companie de băuturi din 
fructe), KKK zvonuri și, 180, 256 

Sony corporația, 109-111, 141, 306 

Southwest Airlines, 37-38, 68, 85, 303 

Speed (film), 70 

spital, înregistrare video pentru, 
228-229 

sportivitate, campania de revitalizare, 
194-196 

sporturi, transmisiuni televizate ale, 
105-107 

„Sprânceana ridicată a surprindere“, 
80-81 


Springboard, The (Denning), 264, 
323-324 

Springer, Carol, 124 

stabilire forțată a prioritătilor, 41-42, 44, 
47, 53, 55-56. Vezi și mesajul 
esențial; simplitatea 

Stanford University Atelier cu instituții 
de artă și, 158-159; „(arantarea 
succesului pentru ideile tale” curs 
la, 18, 118, 275-277, 279-280, 294; 
cercetări psihologice la, 17-18, 
26-27, 321 n. 256 

statistici răspunsuri analitice la, 
189-190; ca surse de „credibilitate 
internă“, 158-164, 171, 174-175, 177, 
178, 186, 187; versus povestiri din 
memorie, 275-276; vezi şi detalii; 
Testul Sinatra 

stimulente. Vezi interesul; interesul 
pentru binele propriu 

Stone Yamashita Partners, 134-136 

„Struguri acri“, 114-115 

Studzinski, Melissa, 145-146 

Substanțe chimice, non-toxice, 174-177 

Subway (lanţul de magazine fast-food) 
Campanii publicitare pentru, 21-22, 
246-254, 262, 275, 286, 293; „artiști 
ai sandwich-urilor“ la, 73 

SUCCES lista de verificare, 25-26, 29, 
37, 39, 248-250, 269-270, 280-281, 
286, 290. Vezi si concreteţe; 
credibilitate; emoții; simplitate; 
povestiri; imprevizibil 

Super Bow! 2000 spot publicitar, 69-70 

„Supraîncărcarea cu functii”, 59-61 

Suri, Jane Fulton, 229 

surpriză. Vezi imprevizibil 

Surse de putere (Klein), 233-234 

Sweeney, Mike, 110-120 

Syrek, Dan, 222-223, 225 

Ș 

Sapca Analitică (opunerea la apelurile 
la emoţii), 189-191, 195, 231 

Șobolanul Prăjit de la Kentucky, 16, 122, 
284-285 


T 


televiziune. Vezi reclame; televiziune 
prin cablu; sporturi, transmisiune 
televizată a 

Televiziunea prin cablu, studiu 
promoțional pentru, 204-206 

Tempe (Ariz.), promovarea televiziunii 
prin cablu în, 204-206 

„teoria lacunelor“ privind curiozitatea, 
98-99, 101-109, 113 

teorii ale conspirației, 80-82 

Testul de tracțiune, 261, 262 

Testul Sinatra, 172-174, 177, 187, 283, 
292 

Texas, campania împotriva gunoaielor 
în, 222-225, 284, 293 

Thinkwell (companie editorială), 16 

Thompson, Jim, 181-182, 198-201 

tigäri, fumatul de. Vezi fumatul 

Tipping Point, The (Gladwell), 18-19 

Titanic (film), 266 

Tolstoy, Lev N, 23 

Toyota corporatția, 228 

Trading Places (film), 96-97 

Trambulină, povestirile, 264-266, 
283-284, 294 

Tranzistori, radio pe bază de, ca un 
concept Sony, 109-113, 133-134, 141 

Truth campania (reclame antifumat), 
192-195 

Tversky, Amos, 45-46 


U 


ulcer, cauze bacteriale ale, 149-151, 
186-187, 284-285, 292 


Ulei de nucă de cocos, 10, 12 

Ullrich, Jan, 199-200 

„Unde e carnea?” 178-180 

„unic“, abuzul semantic de termen, 
196-197 

Uniunea Sovietică, în competiția 
spațială, 112-113 

Universitatea Carnegie Mellon, studiu 
despre actele caritabile efectuat de, 
188--189 

urgente, film IDEO, 228-229 


V 


Vassalo, Trae, 49-50 

Velcro teoria despre memorie, 126-128, 
242, 291 

virusuri, boli cauzate de, 152 

vizualizare experimentul cu 
televiziunea prin cablu, 205-207; 
proces versus rezultat, 238-240; 
experimente despre, 240--242 

„Vulpea și strugurii” (Esop), 114-115 


W 


Warren, Rick, 128, 129, 267 n. 128 

Warren, Robin, 147-151 

Washington, D.C, atelier cu instituții 
de artă, 160 

Weissman, Jerry, 204 

Wendy's (lant fast-food), reclame 
pentru, 178-180 

White, Randy, 223-224 

Whittlesea, Bruce, 83 

WIIFY (“what's in it for you”), 203-204, 
215, 231, 293 

Williams, Lisa, 83 

Winfrey, Oprah, 169 

Wood, Karen, 74-77, 105 


X 


Xerox povestea reparării unui aparat, 
234-236, 242 

Y zvonuri bacterii devoratoare de carne 

Yamashita, Keith, 134-136 în banane, 152-154; dulciuri de 
Halloween, 19-21. Vezi si legende 

Z urbane 

Zambia, eforturi în sprijinul sănătății Zvonurile despre dulciurile de 


în, 189, 262-264, 266, 282, 294 Halloween, 19-21 


Cuprins 


CARE SUNT IDEILE CU PRIZĂ LA CEILALȚI? 
7 


Hoţii de rinichi. Popcornul de la cinema. Cu priză = clar, 
memorabil și eficient în schimbarea gândirii sau 
comportamentului. Dulciurile de Halloween. Șase principii: 
SUCCES. Răufăcătorul: Blestemul Cunoașterii. E greu să fii în 
pielea celui care bate tactul. Creativitatea începe cu șabloane 


CAPITOLUL 1 
SIMPLU 
33 


Intenţia Comandantului. Compania aeriană CEA IEFTINĂ. 
Îngroparea leadului și piramida inversată. Economia, prostule. 
Paralizarea deciziei. Clinica: Expunerea la soare. Nume, nume și 
iarăși nume. Simplu = esenţial + compact. Proverbe. Bucata de 
lemn de la Palm Pilot. Utilizând ceea ce deja există. Schema 
pomelo. Concept de film: Fălci pe o navă spațială. Analogiile 
generative: “membrii distribuţiei” la Disney 


CAPITOLUL 2 
IMPREVIZIBIL 
75 


Reușitul anunt privind siguranţa zborului. Sprânceana ridicată a 
surprindere. Surprize ambigue și „postvizibilitatea.” Scoaterea din 
funcțiune a mașinii de ghicit. „Nordie care...“ „Joia viitoare nu se 

fac ore.“ Clinica: Prea mult ajutor extern? Inelele lui Saturn. 

Punctul culminant al filmelor. Teoria lacunelor pentru stârnirea 

curiozităţii. Clinica: Strângerea de fonduri. Evidenţierea lacunei: 

fotbalul din NCAA. Radiouri de buzunar. Omul de pe lună 

CAPITOLUL 3 
CONCRET 
114 


Strugurii acri. Peisajele ca celebrități ecologice. Predarea scăderii 
într-un mod mai puţin abstract. Contabilitatea în maniera unui 
serial. Teoria memoriei de tip Velcro. Ochi căprui, ochi albaștri. 

Ingineri versus muncitori. Familia Ferraris merge la Disney World. 

Lucruri de culoare albă. Computerul de piele. Clinica: Terapia de 

rehidratare orală. Hamburger Helper și Saddleback Sam 


CAPITOLUL 4 
CREDIBIL 
149 


Om de știință, răsplătit cu premiul Nobel, pe care nimeni nu l-a 
crezut. Banane devoratoare de carne. Autorităţi și antiautorități. 
Pam Laffin, fumătoare. Detalii cu forță de convingere. Jurații și 
periuta de dinți Darth Vader. Dansatorul de șaptezeci și trei de 
ani. Statistici: focoase nucleare ca bile. Principiul scării umane. 
Angajaţii văzuți ca o echipă de fotbal. Clinica: Isteria provocată de 
atacurile rechinilor. Testul Sinatra. Transportarea filmelor de la 
Bollywood. Textile comestibile. Unde este carnea? Argumente 
verificabile. Rezervorul emoțional. Clinica: Întuiţia noastră nu e 
infailibilă. 
Tabăra nou-veniților în NBA 


CAPITOLUL 5 
EMOTIONAL 
188 


Principiul Maicii Tereza: Dacă privesc individul, voi acționa. 
Învingerea fumatului cu Adevărul. Abuzul semantic și de ce 
unicul nu este unic. Apelul la „sportivitate.” Reclame la comanda 
prin poștă — de o calitate inferioară, dar bine-realizate. WIIFY. 
Televiziunea prin cablu din Tempe. Evitarea bazei piramidei lui 
Maslow. Un prânz în Irak. Mașina de popcorn și știința politică. 
Clinica: De ce studiem algebra? Nu vă puneţi cu Texasul. Cui îi 
pasă de piano duo? Dând naștere empatiei 

CAPITOLUL 6 
POVESTIRI 
231 


Ziua în care monitorul cardiac a minţit. Discuţii despre serviciu la 
Xerox. Vizualizări utile și inutile. Povestirile ca simulatoare de 
zbor. Clinica: Abordarea elevilor-problemă. Jared, obezul de 193 
de kilograme care a ținut regim. Detectarea povestirilor cu rol 
inspirațional. Intriga provocării. Intriga relațională. Intriga 
creativității. Povestirile-trambulină de la Banca Mondială. Un 
angajat în slujba sănătăţii în Zambia. Cum să înfurii prezentatorii 
cu povestiri 


EPILOG 
CARE SUNT IDEILE CU PRIZĂ LA CEILALȚI 
271 


Tipii de treabă termină ultimii. Elementar, dragul meu Watson. 
A vedea potențialul unei idei. Blestemul Cunoașterii din nou. 
A acorda atenţie, a înțelege, a crede, a-i păsa și a acționa. 
Probleme: simptome și soluții. John F. Kennedy versus Floyd Lee 

289 

